ישיבת מליאה, כנסת 16, פרוטוקול מספר הישיבה המאה-ושמונים-ושמונה של הכנסת השש-עשרה, 2004-11-29 00:00

ראובן ריבלין: גברתי ורבותי חברי הכנסת, היום יום שני, ט"ז בכסליו תשס"ה, 29 בחודש נובמבר 2004, למניינם.

ראובן ריבלין: 29 בנובמבר - הלוא הוא יום כ"ט בנובמבר.

ראובן ריבלין: היום, רבותי חברי הכנסת, לפני 57 שנים, ב-29 בנובמבר שנת 1947, בשעה שתים-עשרה ושלושים אחר חצות, נפל הפור: עצרת האו"ם הכריעה בעד הקמת מדינה יהודית בארץ-ישראל, לצדה של מדינה ערבית, ויצירת אזור בין-לאומי בירושלים.

ראובן ריבלין: 33 מדינות הצביעו בעד, 11 נגד, עשר מדינות נמנעו ונציג אחד נעדר.

ראובן ריבלין: היהודים הסכימו לתת ידם להחלטה, אף שמשמעותה חלוקת הארץ.

ראובן ריבלין: קיבלנו אותה כי היא העניקה מחדש תוקף בין-לאומי לתביעתנו למדינה עברית.

ראובן ריבלין: הערבים איימו להטביע את ההחלטה, ואת היהודים עמה, בים.

ראובן ריבלין: הוועד הערבי העליון הודיע לאו"ם בזו הלשון: "אנחנו דוחים את תוכנית החלוקה ומאמינים כי הצדק מחייב שפלשתינה תהיה מדינה ערבית ויבוטל הבית הלאומי היהודי".

ראובן ריבלין: תוצאות הסירוב ידועות לכול.

ראובן ריבלין: ההחלטה נזרקה לסל האשפה של ההיסטוריה.

ראובן ריבלין: ביום זה ברצוני להזכיר, כי מי שהכריעו בעד הבטחת קיומנו לא היו החלטות האו"ם אלא אנחנו.

ראובן ריבלין: אף אחד לא התכוון לתת לנו מדינה על מגש של כסף.

ראובן ריבלין: עלינו בלבד הוטל התפקיד להילחם על קיומנו ולהפוך את רעיון המדינה היהודית למציאות, למציאות עד קץ הימים.

ראובן ריבלין: אני מאוד מודה לכם על הקשבת

ראובן ריבלין: כם לציון יום כ"ט בנובמבר.

ראובן ריבלין: הודעה לפי סעיף 53 לחברת הכנסת רוחמה אברהם.

רוחמה אברהם-בלילא: אדוני היושב-ראש, אדוני ראש הממשלה, חברי וחברות הכנסת, כמדי יום שני גם היום אנחנו מקדישים דקות של כבוד וזיכרון לרב-סמל צבי פלדמן, לרב-סמל זכריה באומל, לרב-סמל יהודה כץ, לרב-סרן רון ארד, לרב-טוראי גיא חבר וליונתן פולארד.

רוחמה אברהם-בלילא: אדוני היושב-ראש, בשבוע שעבר, ב-21 בנובמבר 2004, מלאו 20 שנה למאסרו של יונתן פולארד, ועדיין אין אור בקצה המנהרה.

רוחמה אברהם-בלילא: אני רוצה לומר בדקות אלה, יונתן, אנחנו מחזקים אותך לבל תישבר רוחך.

רוחמה אברהם-בלילא: חברי חברי הכנסת, כולנו מחויבים לפעול למען שחרורו של יונתן, שוויתר על חירותו למען עם ישראל ומדינת ישראל, ולעשות כל שביכולתנו כדי לקרב את יום גאולתו וגאולת בנינו השבויים.

רוחמה אברהם-בלילא: תודה רבה.

ראובן ריבלין: תודה רבה.

ראובן ריבלין: ונזכור את עזאם עזאם, שעדיין יושב בבית-האסורים במצרים.

ראובן ריבלין: הודעה למזכיר הכנסת.

אריה האן: ברשות יושב-ראש הכנסת, הנני מתכבד להודיע, כי הונחו היום על שולחן הכנסת – לדיון מוקדם:

אריה האן: הצעת חוק שירות ביטחון (תיקון – הגבלת קריאה בשל תעסוקה), התשס"ה–2004, מאת חבר הכנסת אילן ליבוביץ וקבוצת חברי הכנסת; הצעת חוק ביטוח בריאות ממלכתי (תיקון – פטור להורים הזכאים להבטחת הכנסה מתשלום השתתפות עצמית לטיפול התפתחותי), התשס"ה–2004, מאת חבר הכנסת שאול יהלום; הצעת חוק מחקרים במחוללי מחלות ביולוגיים, התשס"ה–2004, מאת חברי הכנסת אריה אלדד ויובל שטייניץ; הצעת חוק העסקת עובדים על-ידי קבלני כוח-אדם (ביטול רשיון), התשס"ה–2004, מאת חבר הכנסת אלי בן-מנחם; הצעת חוק ביטוח בריאות ממלכתי (תיקון – מתן טיפול שיניים ושיקום הפה לילדים שעוברים טיפולים אונקולוגיים), התשס"ה–2004, מאת חבר הכנסת שאול יהלום; הצעת חוק חופשה שנתית (תיקון – קביעת מספר ימי אבל), התשס"ה–2004, מאת חברי הכנסת ואסל טאהא, ג'מאל זחאלקה ועזמי בשארה; הצעת חוק העונשין (תיקון – התערטלות בפומבי), התשס"ה–2004, מאת חבר הכנסת ניסן סלומינסקי; הצעת חוק לתיקון פקודת הנזיקין [נוסח חדש] (פירוש), התשס"ה–2004, מאת חברי הכנסת נעמי בלומנטל, רוני בר-און ואתי לבני; הצעת חוק החברות (תיקון – ייצוג לשני המינים בדירקטוריון), התשס"ה–2004, מאת חברת הכנסת נעמי בלומנטל וקבוצת חברי הכנסת; הצעת חוק הרשות הלאומית לתרבות יהדות לוב, התשס"ה–2004, מאת חבר הכנסת משה כחלון; הצעת חוק סדר-הדין הפלילי [נוסח משולב] (תיקון – שקיפות תסקירי המבחן ואפשרות חקירת קציני המבחן), התשס"ה–2004, מאת חברת הכנסת זהבה גלאון; הצעת חוק משאל עם בדבר יישום תוכנית ההתנתקות, התשס"ה–2004, מאת חבר הכנסת אריה אלדד; הצעת חוק שלילת פיצויים בגין התנגדות אלימה למימוש החלטה ממשלתית, התשס"ה–2004, מאת חבר הכנסת אבשלום וילן; הצעת חוק העונשין (תיקון – הפרת חובת הורה או אחראי בנסיבות מיוחדות), התשס"ה–2004, מאת חבר הכנסת אבשלום וילן; הצעת חוק ההוצאה לפועל (תיקון – פנייה ישירה לבנק להסדרת חובות), התשס"ה–2004, מאת חבר הכנסת ישראל אייכלר; הצעת חוק סדר-הדין הפלילי (תיקון – תשלום קנס לאחר דחיית בקשה לביטולו), התשס"ה–2004, מאת חבר הכנסת ניסן סלומינסקי;

אריה האן: הצעת חוק חובת בדיקות רפואיות לדוגמנים, התשס"ה–2004, מאת חברת הכנסת ענבל גבריאלי וקבוצת חברי הכנסת; הצעת חוק נישואי חיילים, התשס"ה–2004, מאת חברת הכנסת מרינה סולודקין; הצעת חוק לתיקון פקודת העיריות (כשירות מבקר העירייה), התשס"ה–2004, מאת חבר הכנסת יצחק הרצוג; הצעת חוק הביטוח הלאומי (תיקון – פטור מדמי ביטוח לאומי לעתודאי), התשס"ה–2004, מאת חבר הכנסת חמי דורון וקבוצת חברי הכנסת; הצעת חוק ביטוח בריאות ממלכתי (תיקון – שירותי רפואת שיניים לילדי משפחות מצוקה), התשס"ה–2004, מאת חבר הכנסת יצחק הרצוג; הצעת חוק ביטוח בריאות ממלכתי (תיקון – פטור מתשלום בעד חיסוני ילדים), התשס"ה–2004, מאת חברי הכנסת אריה אלדד ואורי יהודה אריאל; הצעת חוק יישוב סכסוכי עבודה (תיקון – פיצויים בגין שביתה בלתי מוגנת), התשס"ה–2004, מאת חברי הכנסת חמי דורון, אילן ליבוביץ, רוני בריזון ויגאל יאסינוב; הצעת חוק הסמכות לביטול אזרחות (תיקוני חקיקה), התשס"ה–2004, מאת חברי הכנסת יגאל יאסינוב, רוני בריזון, אילן ליבוביץ ואהוד רצאבי; הצעת חוק לתיקון פקודת העיריות (ועדת כשירות והתאמה), התשס"ה–2004, מאת חברי הכנסת רשף חן ורוני בריזון; הצעת חוק ביטוח בריאות ממלכתי (תיקון – טיפול פסיכולוגי לנפגעי תקיפה מינית ואונס), התשס"ה–2004, מאת חברת הכנסת זהבה גלאון; הצעת חוק לתיקון פקודת הרופאים (בחינות לסטאז'רים), התשס"ה–2004, מאת חברי הכנסת אחמד טיבי, מוחמד ברכה ועסאם מח'ול; הצעת חוק לקליטת חיילים משוחררים (תיקון – הנחה בשכר לימוד במוסדות אקדמיים), התשס"ה–2004, מאת חבר הכנסת אריה אלדד; הצעת חוק הביטוח הלאומי (תיקון – ניכוי השתתפות בביטוח סיעודי), התשס"ה–2004, מאת חבר הכנסת שאול יהלום; הצעת חוק הפיקוח על עסקי ביטוח (תיקון – קצבת נכות), התשס"ה–2004, מאת חבר הכנסת חיים כץ; הצעת חוק הביטוח הלאומי (תיקון – העלאת קצבת זיקנה), התשס"ה–2004, מאת חבר הכנסת עמיר פרץ וקבוצת חברי הכנסת; הצעת חוק שכר מינימום (תיקון – העלאת שכר מינימום), התשס"ה–2004, מאת חברי הכנסת עמיר פרץ ואילנה כהן.

אריה האן: לקריאה ראשונה, מטעם הממשלה: הצעת חוק היטלי סחר (תיקון מס' 3) (היטל היצף והיטל משווה), התשס"ה–2004; הצעת חוק ספנות חופית (היתר לכלי שיט זר), התשס"ה–‏2004; הצעת חוק לעידוד מחקר ופיתוח בתעשייה (תיקון מס' 3), התשס"ה–2004, והצעת חוק לתיקון פקודת בתי-הסוהר (מס' 30) (פגישת אסיר עם עורך-דין), התשס"ה–2004.

אריה האן: מסקנות ועדת הכלכלה בעקבות דיון מהיר בנושא: דוח הוועדה לענייני חברות ממשלתיות.

אריה האן: תודה רבה.

ראובן ריבלין: תודה רבה למזכיר הכנסת.

ראובן ריבלין: העירו לי לעניין אזכרה לרב-אלוף, חבר הכנסת, השר וסגן ראש הממשלה רפול.

ראובן ריבלין: בחרתי לעשות זאת לפני הצבעת האי-אמון, מפני שכל המליאה תהיה במקום.

ראובן ריבלין: 1.

ראובן ריבלין: דוח העוני והפגיעה הקשה בציבור הגמלאים;

ראובן ריבלין: 100,000 איש משכבת הביניים אל מתחת לקו העוני;

ראובן ריבלין: רבותי חברי הכנסת, אנחנו עוברים להצעות האי-האמון.

ראובן ריבלין: נפתח בהצעת סיעת העבודה-מימד בנושא: דוח העוני והפגיעה הקשה בציבור הגמלאים.

ראובן ריבלין: לפי הצעת מפלגת העבודה, המועמד להרכיב ממשלה הינו חבר הכנסת שמעון פרס, אם תצלח הצעה זאת.

ראובן ריבלין: ינמק חבר הכנסת אלי בן-מנחם בשם סיעת העבודה-מימד.

ראובן ריבלין: נייחד מלים לרפול לפני הצבעת האי-אמון, כדי לאפשר לרוב חברי הכנסת להיות באולם באותה עת.

אלי בן-מנחם: אדוני היושב-ראש, אני חושב שבנושא של האי-אמון, לפחות בנושא כה חשוב - - -

ראובן ריבלין: כבוד שרת החינוך נמצאת פה.

אלי בן-מנחם: היא שרה תורנית?

ראובן ריבלין: היא לא צריכה להיות תורנית.

ראובן ריבלין: כרגע השרה נמצאת.

ראובן ריבלין: אם לא יימצא שר, נפסיק את הישיבה.

לימור לבנת: עוד רגע השרה לא נמצאת.

ראובן ריבלין: אני רק מודיע לך, גברתי השרה, אני לא יודע אם את הכתובת, כמובן, אם לא יימצא שר בזמן שיש הצעות אי-אמון אנחנו נעשה הפסקה עד שאתם תתפנו לעניין זה.

לימור לבנת: כאשר אני ממלאת את תפקידי, אני פה.

ראובן ריבלין: לא הערתי, ואפילו לא ברמז.

ראובן ריבלין: את יודעת, בדרך כלל הרב כועס על אלה שבאים לבית-הכנסת ולא על אלה שלא נמצאים.

ראובן ריבלין: על מי הוא יכול לכעוס?

ראובן ריבלין: אני יכול לכעוס עלייך, ועל כך גאוותך וגאוותי.

לימור לבנת: - - -

ראובן ריבלין: אבל, כמובן, אם לא יהיה שר ברגע שאת תצאי, אם את מתכוונת לעזוב, אני כבר מודיע על הפסקה.

ראובן ריבלין: אבקש מחבר הכנסת אלי בן-מנחם לא להשתתף.

ראובן ריבלין: אני מציע לגברתי לשבת ומייד אברר עם הממשלה.

ראובן ריבלין: השר צחי הנגבי הוא תורן.

ראובן ריבלין: אבל, בינתיים, אם גברתי נכונה לשבת - - -

לימור לבנת: אני אמתין, אדוני, עד שיבוא השר הנגבי או השר המקשר.

ראובן ריבלין: ברצון רב.

ראובן ריבלין: אני מאוד מודה לך.

לימור לבנת: - - -

ראובן ריבלין: גברתי, אני לא מתערב בממשלה את מי לשים ואת מי לא.

ראובן ריבלין: מספיק שאני מתערב בעניין ראש הממשלה.

ראובן ריבלין: השרה נמצאת פה.

ראובן ריבלין: בבקשה, אדוני.

אלי בן-מנחם: אדוני היושב-ראש, גברתי השרה, רבותי חברי הכנסת, ערב פרוץ מלחמת העולם השנייה הגדיר בן-גוריון את מדיניות התנועה הציונית כך: עלינו לעזור לאנגלים במלחמתם בנאצים כאילו לא היה "ספר לבן", ולהיאבק ב"ספר הלבן" כאילו לא היתה מלחמה.

אלי בן-מנחם: על משקל דבריו אני רוצה לנסח את מדיניות מפלגתי, מפלגת העבודה, אדוני היושב-ראש:

אלי בן-מנחם: בכוונתנו לעזור לראש הממשלה לממש את תוכנית ההתנתקות כאילו לא היה משבר חברתי, ולהילחם בכל העוצמה נגד הממשלה הזאת, המטפחת את העוני והפערים החברתיים, כאילו לא היתה התנתקות.

אלי בן-מנחם: היום אנו מצביעים אי-אמון בממשלה שאשמה בהרעבת ילדי ישראל; ממשלה שנושאת על מצפונה את מותם של קשישים רבים שאין להם כסף לתרופות; ממשלה שדוחפת אמהות חד-הוריות למכור איברים מגופן כדי להביא אוכל הביתה; ממשלה שיצרה מעמד של בעלי הון נצלנים ומעמד של עובדים מנוצלים שהפכו לעבדים; ממשלה שמאפשרת השכלה גבוהה רק לבני עשירים ותורמת להרחבת הפערים החברתיים; ממשלה שפוגעת בעולים חדשים, ובמקום קיבוץ גלויות, אדוני היושב-ראש, יוצרת פיזור לגלויות.

אלי בן-מנחם: תוכנית ההתנתקות היא ללא ספק צעד חשוב לעתידה של מדינת ישראל, אבל ההתנתקות לא מעניינת את מיליון ו-427,000 העניים שחיים במדינת ישראל.

אלי בן-מנחם: חבר הכנסת דוד לוי, אתה מאוד רגיש חברתית ואני מעריך ומוקיר אותך, אז אנא ממך.

ראובן ריבלין: חבר הכנסת לוי לא הפריע.

אלי בן-מנחם: הוא לא הפריע, אבל אני מבקש שיקשיב.

אלי בן-מנחם: הוא רגיש.

ראובן ריבלין: כבוד שר האוצר, אדוני ישיב לאחר שינמקו המבקשים את האי-אמון.

ראובן ריבלין: יש לאדוני חצי שעה לשבת פה ולשמוע את כולם.

אלי בן-מנחם: אדוני שר האוצר, אני אחזור על המשפט האחרון - אבל ההתנתקות לא מעניינת את מיליון ו-427,000 העניים שחיים במדינת ישראל.

אלי בן-מנחם: ההתנתקות אינה חשובה ל-652,000 הילדים שסובלים מחרפת רעב ולמשפחות שלהם אין יכולת לרכוש עבורם תרופות, לממן טיפולי שיניים ולרכוש ספרי לימוד חדשים וציוד לימודי.

אלי בן-מנחם: ההתנתקות גם לא מזיזה ל-83,000 הקשישים הטרודים איך לחמם את ביתם הקפוא בימים קרים אלה.

אלי בן-מנחם: אדוני היושב-ראש, אין אפילו מדינה אחת בעולם המערבי ששיעור הילדים העניים בה מתקרב לשיעור הילדים העניים במדינת ישראל.

אלי בן-מנחם: בשנת 2002 חצה לראשונה מספר הילדים העניים במדינת ישראל את קו ה-600,000.

אלי בן-מנחם: ב-2002 הצטרפו 25,000 ילדים למעגל העוני.

אלי בן-מנחם: בשנת 2003 הצטרפו לדוחות העוני עוד 34,000 ילדים, ומספר העניים גדל ב-105,000 איש.

אלי בן-מנחם: אפילו ארצות-הברית, אדוני שר האוצר, מעצמת הקפיטליזם, אינה מתקרבת לשיאי העוני של ישראל.

אלי בן-מנחם: בעוד בישראל 20% מתושבי המדינה הם עניים וכל ילד שלישי במדינה הוא עני, בארצות-הברית רק 10.5% מהתושבים חיים מתחת לקו העוני ושיעור הילדים העניים נמוך מ-14%.

אלי בן-מנחם: במדינות אירופיות רבות שיעור העניים נע בין 7% ל-9% מכלל האוכלוסייה, וילדים עניים אין שם, אדוני שר האוצר.

אלי בן-מנחם: אדוני היושב-ראש, חברי הכנסת, אדוני שר האוצר, צר לי לגלות כי הנתונים שמציג המוסד לביטוח לאומי הם רק קצה הקרחון.

אלי בן-מנחם: המצב בפועל חמור הרבה יותר.

אלי בן-מנחם: על-פי נתוני דוח הביטוח הלאומי, קו העוני לאדם מוגדר כהכנסה של 1,763 שקלים.

אלי בן-מנחם: אני מבקש מכם שתראו לי אדם אחד במדינת ישראל שיכול להתקיים בכבוד מ-1,763 שקלים בחודש.

אלי בן-מנחם: איזה חינוך הוא יכול להקנות לילדיו בסכום המצחיק הזה?

אלי בן-מנחם: איך הוא אמור לשלם חשבונות חשמל, טלפון, ארנונה?

אלי בן-מנחם: איך הוא יקנה תרופות?

אלי בן-מנחם: איך הוא יקנה ספרים לילדים?

אלי בן-מנחם: הרי אנחנו יודעים שזה בלתי אפשרי.

אלי בן-מנחם: דוחות משרד הבריאות מלמדים כי חמישית מילדי ישראל הולכים לישון רעבים.

אלי בן-מנחם: חמישית מילדי ישראל הולכים לישון רעבים, אבל השר פורז מתעקש שאין אנשים רעבים בישראל.

אלי בן-מנחם: אלפי בעלי עסקים קטנים סוגרים את עסקיהם, בעלי חובות מתאבדים, ואילו שר האוצר בטוח שאנו על מסלול צמיחה, ולא משנה שזו צמיחה לעשירים בלבד.

אלי בן-מנחם: רק בשבוע שעבר הגיעה אלי אם לשישה ילדים - אני לא אגיד את שמה - שעברה לגור ב"כיכר הלחם" הצמודה למשרד האוצר, בכניסה לכנסת.

אלי בן-מנחם: לבעלה היה עסק קטן שפשט רגל ונסגר כמו אלפים אחרים במדינת ישראל.

אלי בן-מנחם: היה להם בית שהם שילמו עליו משכנתה, אדוני שר האוצר, אבל את הבית עיקל הבנק והם נשארו ללא בית.

אלי בן-מנחם: הם שכרו בית, אבל בגלל המצב הקשה בעלה הידרדר לסמים.

אלי בן-מנחם: אחרי חודשיים של מגורים בבית שכור באו מעקלים בגלל חובות הבעל – שכאמור בינתיים הידרדר לסמים - ולקחו את הטלוויזיה ומכונת הכביסה הישנים, ובעלת-הבית סילקה אותם מהבית.

אלי בן-מנחם: בלית ברירה היא הגיעה ל"כיכר הלחם" ובאה אלי עם הילדים.

אלי בן-מנחם: ראיתי ילדים קטנטנים עם ידיים סגלגלות בגלל הקור הנורא שיש בירושלים.

אלי בן-מנחם: לצערי יש אלפים כאלה.

אלי בן-מנחם: ביבי, אדוני שר האוצר, למיליון ו-500,000 עניים במדינת ישראל יש שם, יש פנים, יש כתובת.

אלי בן-מנחם: אלה הן אמהות חד-הוריות שאיבדו את התקווה.

אלי בן-מנחם: אלה הם מובטלים חסרי נקודת זינוק שוויונית.

אלי בן-מנחם: אלה הם אנשים עובדים שלא יכולים לסגור את החודש.

אלי בן-מנחם: אלה הם עולים שציפו שמדינת ישראל תאפשר להם להתאקלם כאן בכבוד.

אלי בן-מנחם: אלה הם קשישים שמייחלים ליום מותם, כי אין באפשרותם לחיות בתנאים האלה.

אלי בן-מנחם: ביבי, אתה לא מכיר את האנשים מהדוח.

אלי בן-מנחם: אני יכול לספר לך שרק כשפוגשים את הפנים מהסטטיסטיקה, רק כשפוגשים שכן שפעם התפרנס בכבוד והיום הוא מתבייש לצאת מפתח ביתו, רק אז, אדוני שר האוצר, מבינים את דבריו של יצחק רבין זיכרונו לברכה, שאין חרפה כמו חרפת רעב.

אלי בן-מנחם: ביבי, אתה הגבת על דוח העוני ואמרת שמטרתך לעודד מעבר מקצבאות לעבודה.

אלי בן-מנחם: לדבריך, הפתרון לבעיית העוני הוא התעסוקה.

אלי בן-מנחם: אבל אתה לא מגלה שבמשך יותר משנתיים אתה עומד להרוס כל תשתית לעבודה שמכבדת את בעליה.

אלי בן-מנחם: אתה לא מגלה שהמשכורות המוצעות במשק הישראלי הפכו לשכר רעב שמשולם דרך חברת כוח-אדם ללא תנאים וללא זכויות.

אלי בן-מנחם: ביבי, בכל הזדמנות אתה מספר על הצמיחה של המשק בשנה האחרונה ועל הגידול במספר המועסקים בכ-92,000 משרות כתוצאה מאותה צמיחה, אבל דוחות העוני ונתוני השכר מספרים סיפור אחר לגמרי.

אלי בן-מנחם: אדוני היושב-ראש, רבותי חברי הכנסת, אדוני שר האוצר, כמעט 90% מהאנשים שהחלו לעבוד במגזר העסקי בתשעת החודשים הראשונים של השנה משתכרים פחות מ-5,000 שקלים בחודש בתמורה למשרה מלאה.

אלי בן-מנחם: כ-75% משתכרים עד 4,000 שקלים בחודש.

אלי בן-מנחם: כבר בשנת 2002 כמעט 40% מהמשפחות העניות היו כאלה שבהן ראש המשפחה עבד.

אלי בן-מנחם: הם שכירים, הם עובדים, הם לא מובטלים, אבל הם עניים מרודים.

אלי בן-מנחם: העוני עזב את השוליים וחדר למרכז חייהם של אנשי המעמד הבינוני, אנשים שקמים יום-יום לעבודתם אך אינם מרוויחים די, או כאלה שמחפשים עבודה במציאות של אבטלה מתרחבת.

אלי בן-מנחם: המדיניות הכלכלית שלך, ביבי, החריפה את העוני, על-ידי קיצוץ הקצבאות, הורדת שכר ופגיעה חריפה בשירותים חברתיים כמו בריאות, חינוך ודיור, המהווים תחליף להכנסה.

אלי בן-מנחם: בעוד כל אלה קורים, החברים העשירים שלך, ביבי, ממשיכים לחגוג.

אלי בן-מנחם: בעלי ההון נהנים ממוצרים ציבוריים מופרטים ומניצול כוח העבודה הזול ותורמים פרומיל ממה שמגיע לעניים בדין.

אלי בן-מנחם: הנה, אדוני שר האוצר, רק בשבוע שעבר התפרסם דוח העוני.

אלי בן-מנחם: במקביל פרסם הבנק הגדול במדינה, בנק הפועלים, הבנק של שרי אריסון הרוחנית, שפיטר בשנה שעברה 800 עובדים, רווח נקי של כ-600 מיליון שקל ברבעון השלישי - בשלושה חודשים, ויותר 1.5 מיליארד שקלים בשנה רווחים.

אלי בן-מנחם: בנק הפועלים הרוויח יותר מ-1.5 מיליארד מכספם של אותם אנשים שחיים במינוס, העניים המרודים שאתה הבאת אותם לכך.

אלי בן-מנחם: זה גידול של 62% לעומת התקופה המקבילה אשתקד.

אלי בן-מנחם: כלומר, ככל שהעוני מחריף הבנקים מגדילים את רווחיהם, ולצדם הולכת ומתבססת שכבה צרה של מתעשרים שנהנים מרווחי מדיניות הגדלת האי-שוויון.

אלי בן-מנחם: ביבי, אתה קורא לעניים פרזיטים.

אלי בן-מנחם: מצטער, ביבי, העשירים, החברים שלך, הם הפרזיטים והמנצלים.

אלי בן-מנחם: העוני יוצר אנשים חלשים, כנועים, עייפים, שמאבק ההישרדות היומיומי הופך אותם יותר ויותר לתלויים בחסדי עשירים.

אלי בן-מנחם: בתנאים של אבטלה גוברת, שכבות רבות באוכלוסייה הופכות לתלויות יותר ויותר בקצבאות המקוצצות ובטוב לבם של בעלי בתי-תמחוי ותורמים למיניהם.

אלי בן-מנחם: העוני מבטיח שהם יראו במנצליהם את מיטיביהם וכך ימשיכו את משטר האי-שוויון במדינה.

אלי בן-מנחם: ביבי, אין ולא תהיה כלכלה פורחת במקום שבו העוני פורח.

אלי בן-מנחם: הקטנת המשכורות ודיכוי העובדים חונקים את הצמיחה.

אלי בן-מנחם: רבותי, חברי הכנסת, הלוואי שהיינו יכולים להתנחם בידיעה שהרע מכול מאחורינו והמצב עומד להשתפר.

אלי בן-מנחם: אבל הרע עוד לפנינו, ואם נראה מול עינינו רק את ההתנתקות, נתעורר עם פצצות חברתיות שלא נוכל לעמוד מולן.

אלי בן-מנחם: לכן, אני אני קורא לכם עכשיו, רבותי חברי הכנסת, אדוני היושב-ראש, לעצור את חבית הנפץ הזאת שמאיימת על שלמותה של החברה הישראלית.

אלי בן-מנחם: הטרור מבחוץ אינו מאיים עלינו כמו הפערים ההולכים ומתרחבים בחברה הישראלית.

אלי בן-מנחם: לפני שהמצב יהיה בלתי הפיך, בואו נפיל את הממשלה הזאת, נפסיק את הרעבת ילדי ישראל וניתן להם סיכוי לעתיד טוב יותר, סיכוי לרווחה, סיכוי לשלום.

אלי בן-מנחם: תודה, אדוני היושב-ראש.

ראובן ריבלין: תודה.

ראובן ריבלין: חבר הכנסת בן-מנחם, רציתי להזכיר לך שיש גם חברי סיעות אחרות שיש להם חברים עשירים.

ראובן ריבלין: אדוני פנה לשר האוצר ואמר: חבריך העשירים, כאילו רק - - -

בנימין נתניהו: עוד לא הטיסו אותי למונטה קרלו - - -

ראובן ריבלין: אדוני שר האוצר, אל תכניס לפי מלים, לא אמרתי דברים כאלה.

אלי בן-מנחם: אדוני היושב-ראש, לא דיברתי על סיעה, אלא על ביבי.

אלי בן-מנחם: לביבי יש חברים עשירים יותר מאשר חברים עניים.

אלי בן-מנחם: זכותו המלאה, אבל הוא צריך להביא לשוויון.

ראובן ריבלין: הואיל ואתה ואני מכירים מאז הבטונים של "אל על", גם לי ולך יש חברים שיש להם חברים עשירים.

אלי בן-מנחם: לביבי יש יותר.

ראובן ריבלין: לשנינו יש האחד את השני, אבל יש לנו חברים עשירים.

ראובן ריבלין: תודה רבה.

ראובן ריבלין: חבר הכנסת אלי ישי, יושב-ראש תנועת ש"ס, סגן ראש הממשלה לשעבר, יש אומרים שגם בעתיד.

ראובן ריבלין: אם הוא יזכה בהצעת האי-אמון, הוא ירכיב את הממשלה הבאה, על-פי הצעת סיעת ש"ס, על כל פנים.

אליהו ישי: אדוני היושב-ראש, השאלה היא מה זה עתיד.

ראובן ריבלין: אדוני יחליט.

אליהו ישי: אדוני היושב-ראש, חברי חברי הכנסת, אנחנו הגשנו אי-אמון על דוח העוני.

אליהו ישי: אני חושב שהמצב הוא באמת קטסטרופה והנתונים קשים מאוד.

אליהו ישי: מה עוד אנחנו שרואים בנתונים תופעה מאוד קשה, מאוד רעה, מאוד אכזרית, שעוד 100,000 איש ירדו אל מתחת לקו העוני.

אליהו ישי: נתבונן מי האנשים האלה - דווקא הם שהיו בשכבות הביניים.

אליהו ישי: 100,000 נפש שהיו בשכבות הביניים ירדו אל מתחת לקו העוני.

אליהו ישי: חברי שינוי לא נמצאים פה בדיון בכלל והם כנראה מבינים למה.

אליהו ישי: הם אחראים בעיקר, באופן ישיר, להורדתם של 100,000 איש, 100,000 נפש אל מתחת לקו העוני.

אליהו ישי: הם היו אמורים לייצג את שכבות הביניים.

אליהו ישי: הם מייצגים אותן בכך שהם הורידו אותן אל מתחת לקו העוני.

אליהו ישי: 650,000 ילדים מתחת לקו העוני.

אליהו ישי: אדוני היושב-ראש, אני חושב שזאת תעודת עניות לממשלה, למדיניות.

אליהו ישי: כל ההחלטות שהתקבלו בשנתיים האלה פגעו פגיעה קשה ביותר בשכבות החלשות.

אליהו ישי: זה דוח מ-2004 שמתייחס ל-2003.

אליהו ישי: עכשיו, במדיניות הקשה הזאת שנמשכת יהיה ב-2005 דוח הרבה יותר קשה, כך אומרים בביטוח הלאומי - - -

חיים רמון: אז למה בשביל 100 מיליון אתה תומך בתקציב?

יצחק וקנין: - - -

אליהו ישי: חכה, חיים, תשמע אותי עד הסוף.

אליהו ישי: אני תומך בתקציב, רק צר לי שאתה, חיים, בשבועות האחרונים נתת רשת ביטחון - - -

חיים רמון: אבל אותך קונים.

ראובן ריבלין: חבר הכנסת רמון, אם תריבו לא תהיה התנתקות.

חיים רמון: חבר הכנסת ישי רוצה שלא תהיה וגם היושב-ראש לא רוצה, וחבל.

ראובן ריבלין: אני מכיר לפחות על הבמה אחד כזה שלא רוצה.

אליהו ישי: אדוני היושב-ראש, חבר הכנסת חיים רמון, אתם, מיום שהוקמה הממשלה, לפני שנתיים, הייתם עם רגל בפנים כל הזמן.

אליהו ישי: התחננתם להיכנס לממשלה בכל מחיר, ללא שום תנאי.

אליהו ישי: ולא רק זה, חיים - - -

חיים רמון: חס וחלילה.

אליהו ישי: חיים, שאלת, אז אני עונה לך.

אליהו ישי: לא רק זה, אתם כבר כמה שבועות נותנים רשת ביטחון ללא שום תמורה.

אליהו ישי: אתה אומר, שעל מנת להעביר את ההתנתקות אתה תמשיך לתת רשת ביטחון.

חיים רמון: נכון.

אליהו ישי: ואז אני שואל אותך: מה יקרה אם התקציב ייפול והולכים לבחירות?

חיים רמון: עד 31 במרס - - -

אליהו ישי: יופי.

אליהו ישי: אז ב-31 במרס תיתן שוב רשת ביטחון.

אליהו ישי: אני כבר אומר לך - - -

חיים רמון: ב-31 במרס אתה יכול לפנות אלי.

חיים רמון: אבל אתה בשביל 100 מיליון הולך לתת היום.

חיים רמון: 100 מיליון עלובים.

חיים רמון: תראה, הוא קונה אותך ב-100 מיליון.

נסים דהן: - - -

יצחק וקנין: - - -

אליהו ישי: עכשיו אני אסביר לך מה אני הולך לעשות.

אליהו ישי: תתאפק חמש דקות.

אליהו ישי: לא מתאים לך.

חיים רמון: ביבי, ב-100 מיליון, תאמין לי, זולים.

חיים רמון: אנחנו בעניין הגיוניים.

אלי בן-מנחם: חבר הכנסת אלי ישי תמשיך, כי השעון - - -

אליהו ישי: תעצור את השעון.

אליהו ישי: חיים, איך לא מתאים לך ליפול ברשת הביטחון.

אליהו ישי: אתה נופל ברשת הביטחון שאתה נותן לממשלה.

נסים דהן: - - -

חיים רמון: אפילו ביבי לא מאמין שב-100 מיליון - - -

אליהו ישי: אתה אומר שעל מנת להעביר את ההתנתקות אתה מוכן לכול, חיים.

אליהו ישי: אני אומר דבר פשוט - - -

חיים רמון: לא, כי זה המלחמה בעוני - אם לא תהיה התנתקות, יהיו עוד יותר עניים.

חיים רמון: מי שנגד ההתנתקות הוא בעד העוני - - -

אלי בן-מנחם: חבר הכנסת חיים רמון, אני קורא אותך לסדר, תפסיק.

אליהו ישי: חיים, אתה הפרעת לי לאורך כל הנאום.

אליהו ישי: חיים, אתה נותן רשת ביטחון תמורת ההתנתקות ואתה אומר - - -

חיים רמון: לא, אני נותן רשת ביטחון עבור ההתנתקות ללא תמורה, כי זה המלחמה בעוני.

חיים רמון: זה יקטין את העוני.

אליהו ישי: יפה מאוד, זה לשיטתך.

אליהו ישי: זו דעתך, יפה מאוד.

אליהו ישי: אתה אומר שב-31 במרס אתה תדון מחדש ואתה תאמר כך - - -

אלי בן-מנחם: חבר הכנסת חיים רמון, אני מבקש.

אלי בן-מנחם: חבר הכנסת חיים רמון, יש לנו יום ארוך מאוד היום.

חיים רמון: אם ביבי לא יצליח לטרפד את ההתנתקות, נראה - - -

אליהו ישי: חיים, אתה תאמר: אוי ואבוי, צריך להציל את ההתנתקות - - -

אלי בן-מנחם: חבר הכנסת אלי ישי, תתייחס לדברים שאתה רוצה להגיד ולא לחיים, כי השעון עובד, ואל תבוא בטענות.

אליהו ישי: אתה היושב-ראש והוא הפריע לי, מה אני יכול לעשות?

אליהו ישי: אני מכבד את חיים.

אליהו ישי: אתה תאמר ב-31 במרס, שאין מה לעשות, על מנת להעביר את ההתנתקות, שזו לשיטתך גם המלחמה בעוני, אנחנו נמשיך לתת רשת ביטחון והתקציב ממילא יעבור.

אליהו ישי: תראה מה אני עושה, חיים: אני אומר, שאם בכל מקרה התקציב הולך לעבור, וכבר לא משנה לכם מה יהיה בתקציב, כמה גזירות קשות, כמה קטסטרופה תהיה - - -

חיים רמון: הוא לא הולך לעבור.

חיים רמון: בלעדיכם הוא לא יעבור, אין רוב.

חיים רמון: תדאג לעניים במרס, למה עכשיו?

נסים דהן: - - -

אליהו ישי: תראה, אני לא הולך ליפול ברשת.

אליהו ישי: חיים, אני לא אפול ברשת הביטחון שלך.

אליהו ישי: היות שאתה נותן רשת ביטחון להתנתקות ואתה אומר שזה המאבק בעוני, ואתה בכל זאת תתמוך בממשלה או תציל אותה, אני אומר היום, ואני לא מתבייש, ועמדתי פה ואמרתי לפני חודש ימים: אם יבואו לקראת השכבות החלשות, אם יחזירו חלק מהגזלה שגזלו מכיסם של העניים, של החד-הוריות, של הנכים, של זוגות צעירים, של משכנתאות, של תרופות; אם אני יכול להחזיר לאותם אנשים חלק מהגזלה, כן, אני אהיה מוכן להימנע.

אליהו ישי: אמרתי את זה בצורה ברורה לפני שבועות מספר.

חיים רמון: 100 מיליון זה אפילו לא פירורים ממה שגזלו.

חיים רמון: הוא גזל מיליארדים ואתה לא מחזיר אפילו פירור.

חיים רמון: זה פירורים.

אליהו ישי: נכון, אני לא בתוך הממשלה.

אליהו ישי: אתה לא מחזיר כלום.

אליהו ישי: אתה נותן רשת ביטחון אך ורק תמורת ההתנתקות.

חיים רמון: 100 מיליון זה פירורים.

חיים רמון: אתה לא מתבייש?

חיים רמון: מה, הוא לא מתבייש?

אליהו ישי: חיים, איך אתם מפקירים את כל העניים תמורת ההתנתקות.

אליהו ישי: מה אתה אומר, שההתנתקות תציל את העניים?

אליהו ישי: ההתנתקות תחזיר את הקצבאות?

אליהו ישי: ההתנתקות תיתן מקומות עבודה?

אליהו ישי: ההתנתקות תציל את העניים?

אליהו ישי: על מה אתה מדבר?

חיים רמון: ודאי.

חיים רמון: ודאי.

חיים רמון: 100 מיליון.

חיים רמון: היום התקציב לא עובר, אתה מעביר את התקציב.

אלי בן-מנחם: חבר הכנסת חיים רמון, אולי תצא לשתות כוס מים?

אליהו ישי: חיים, אני אעדיף להשיג הישגים לשכבות החלשות ולהימנע בתקציב, ולא כמוך, שאתה תבוא ותטרוף את הקלפים.

אליהו ישי: ב-31 במרס תתמוך אוטומטית בתקציב.

אליהו ישי: עד מרס הממשלה לא תיפול, תמורת זה שאתה מקדש את ההתנתקות.

אליהו ישי: בסדר גמור.

אליהו ישי: יש חברים במפלגת העבודה שאומרים - - -

אופיר פינס-פז: הבנו איפה אתה, אלי.

אליהו ישי: יש חברים במפלגת העבודה שאומרים: תפסיקו לקדש את ההתנתקות.

אליהו ישי: בכל מקרה, ההתנתקות כבר עברה בכנסת, אז מה אתם מתרגשים?

חיים רמון: אולי עד אז תהיה התנתקות?

אליהו ישי: אז מה אתם מתרגשים?

חיים רמון: ביבי נגד התנתקות.

אליהו ישי: הוא תמך בהתנתקות.

אליהו ישי: אז למה אתה בא - - -

חיים רמון: יש לו reassessment - -

אליעזר כהן: - - -

בנימין נתניהו: - - -

אליהו ישי: למה אתה בא ואומר בכל מקרה שאתה נותן רשת ביטחון ולא מפיל את הממשלה?

אליהו ישי: אדוני היושב-ראש, אומרים לעניים ללכת לעבוד.

אליהו ישי: קודם כול, שימצאו להם עבודה.

אליהו ישי: אני כשר העבודה והרווחה לשעבר יודע לומר שרובם רוצים לעבוד, ומי שלא עבד קיבל בתקופתי הודעה על סירוב.

אליהו ישי: לא היססתי לקבוע סירובי עבודה, והיו 10,000 סירובי עבודה.

אליהו ישי: מי שלא רוצה לעבוד, לא יקבל הבטחת הכנסה, לא יקבל פרס.

אליהו ישי: אבל רוב האנשים רוצים לעבוד, תפסיקו להגיד עליהם שהם לא רוצים לעבוד.

אליהו ישי: מה עוד ש-140,000 נפש שהם מתחת לקו העוני עובדים.

אליהו ישי: אז מה אתם רוצים לתת להם תמורת עבודה, קילו אורז ליום?

אליהו ישי: זה יהיה השכר של העבודה?

אליהו ישי: הם לא רוצים לעבוד?

אליהו ישי: הם כן רוצים לעבוד.

אליהו ישי: תפסיקו להעליל עליהם.

אליהו ישי: ילדים רעבים הולכים לעבוד?

אליהו ישי: חיים, אם תהיה התנתקות, לילדים יהיה יותר אוכל?

אליהו ישי: הם יישנו יותר שבעים?

חיים רמון: כן, כי לא נשקיע מיליארדים בשטחים.

חיים רמון: כמו שהיה בממשלת רבין.

אליהו ישי: גם אתה השקעת.

אליהו ישי: גם אתה השקעת מיליארדים עם הממשלה שלך.

יצחק וקנין: שכחתם - - -

אליהו ישי: בממשלה של פרס, של רבין ושל ברק השקעתם גם כן.

אליהו ישי: אותו דבר.

אלי בן-מנחם: חבר הכנסת וקנין, זה בא על חשבון חבר הכנסת ישי.

אליהו ישי: חיים, אני אגיד משהו מפרשת השבוע ובטח לא תפריע לי פה.

אליהו ישי: בפרשת וישלח - יעקב שולח מלאכים לפני עשיו, נכון חיים?

אליהו ישי: היית בבית-הכנסת השבת?

אליהו ישי: קראת את פרשת השבוע?

חיים רמון: ודאי.

חיים רמון: איך אתה מעלה על דעתך שלא הייתי?

אליהו ישי: יפה.

אליהו ישי: דוד המלך אומר: "קומה ה'".

אליהו ישי: הוא אומר חמש פעמים, ומנסה להגיד: רבותי, תראו.

אליהו ישי: הוא מבקש מהקדוש-ברוך-הוא לקום בכמה תחומים: בנושא של עזרה, בנושאים מסוימים.

אליהו ישי: אני לא אכנס לזה כרגע, כי זה ארוך.

אליהו ישי: אבל הקדוש-ברוך-הוא אומר לדוד המלך: אני לא קם.

אליהו ישי: אתה יודע מתי אני קם?

אליהו ישי: מתי תצליח להקים אותי?

אליהו ישי: אומר הקדוש-ברוך-הוא: כמה שאתה מבקש, אני לא קם.

אליהו ישי: אבל אני מוכן לקום כשאני רואה עניים נשדדים ואביונים נאנקים.

אליהו ישי: עד כדי כך – הזעקה של האביונים, של העניים, של הנדכאים האלה – מגיעה לשמים.

אליהו ישי: מגיעה לשמים.

אליהו ישי: לכן, כשיש עוני, ויש זעקה, ויש רעב – וכן, יש רעב.

אליהו ישי: אני אומר: כן, יש רעב, ומי שאומר שאין רעב לא יודע מה שהוא אומר.

אליהו ישי: שיבוא לבתי-תמחוי ויראה איך ילדים מגיעים וחוטפים אוכל מבתי-התמחוי.

אליהו ישי: שאף אחד לא יגיד שאין רעב.

אליהו ישי: יש רעב, ועוד איך יש רעב.

אליהו ישי: ולכן, אדוני היושב-ראש, אנחנו בהחלט חושבים שהמדיניות של הממשלה היא מדיניות רעה.

אליהו ישי: היא גורמת לעוני, היא גורמת להרחבת הפערים בחברה הישראלית, היא גורמת לנזקים, היא גורמת להתאבדויות, היא גורמת להתפוצצות החברה הישראלית.

אליהו ישי: אני חושב שזה פיגוע חברתי מהקשים ביותר שידעה מדינת ישראל.

אליהו ישי: ולכן, אדוני היושב-ראש – ואני מאוד שמח שלפחות לאי-אמון הזה מפלגת העבודה הצטרפה – אני לפחות מצטרף להצעת האי-אמון הזאת.

חיים רמון: עשתה טעות.

חיים רמון: עד שהצלחתי לשכנע את יחד – אין נביא במפלגתו.

חיים רמון: כל הזמן צריך לתחזק את העניין הזה.

אליהו ישי: אתם עושים הרבה טעויות.

אופיר פינס-פז: העיקר שחיים ואני - - -

חיים רמון: זה נכון.

אליהו ישי: אדוני היושב-ראש, מה שכן בטוח הוא שיש לממשלה רשת ביטחון גם ממרצ - גם מיחד וגם מהעבודה.

אליהו ישי: ויחד - מרצ - זה יוצא יחד והעבודה.

אליהו ישי: יש רשת ביטחון.

אליהו ישי: ואם יש רשת ביטחון ומעבירים תקציב, אני בהחלט אומר פה את מה שאמרתי לפני כמה שבועות – אם בהימנעות שלנו נשיג הישגים, נשיג סיוע לשכבות חלשות, לנדכאים – אני לא שינוי; אני לא חשוד ב"וולבו"; אני לא חשוד בשררה.

אליהו ישי: הרי שם, בשינוי, מריחים היום את הבחירות, ומי שמריח בחירות ודאי שהוא בא ואומר: אני מוכן לפרוש.

אליהו ישי: הרי הטייטל שלו היה לאכול את החרדים לארוחת בוקר, וככל שהוא פוגע בחרדים כך הוא מקבל יותר מנדטים.

אליהו ישי: אבל מה לעשות, נראה שהשיטה הזאת כבר לא תחזור על עצמה.

אליהו ישי: היתה תקלה בבחירות הקודמות – הם הצליחו לרמות ולשקר לעם ישראל, הצליחו להוליך שולל ציבור גדול מאוד של בוחרים, אבל אין לי ספק שהפעם זה לא יחזור על עצמו.

אליהו ישי: לסיפורים האלה אזרחי מדינת ישראל לא יאמינו, ואת הסיפורים האלה הם לא יאכלו.

אליהו ישי: ולכן, אדוני היושב-ראש, אני מאוד מקווה שתוך כדי ההצבעה על התקציב נמצא גם את שינוי מחוץ לממשלה, וזה כשלעצמו ברכה – ששינוי לא יהיו בממשלה זו ברכה לעם ישראל, זו הקלה לשכבות החלשות, זו הצלה פורתא לזהות היהודית של מדינת ישראל.

אליהו ישי: כך הם לפחות יפסיקו להרוס ולקלקל.

אליהו ישי: בכל רגע שהם נמצאים שם הנזקים הם כל כך כבדים – לכן אנחנו מביעים אי-אמון בממשלה.

אלי בן-מנחם: תודה לחבר הכנסת אלי ישי.

אלי בן-מנחם: חבר הכנסת עמיר פרץ, בבקשה.

אלי בן-מנחם: לרשותך עשר דקות.

עמיר פרץ: אדוני היושב-ראש, חברי הכנסת, ראשית אני רוצה לברך על העובדה ששר האוצר מגיע ומשיב בעצמו על הצעות האי-אמון בנושא דוח העוני.

עמיר פרץ: כבר יש לנו רווח אחד מהתפטרותו של זבולון אורלב, כי מהיום והלאה בכל נושא רווחה יש או ראש הממשלה או שר האוצר.

עמיר פרץ: אולי ראש הממשלה, כמחזיק תיק הרווחה, היה מגיע היום להשיב על הצעות האי-אמון, אבל ודאי ששר האוצר הגיע הנה, והוא יודע בדיוק למה: שר האוצר נושא באחריות לכך שמאות אלפי אנשים – באופן מודע, שר האוצר הודיע שצמיחת המשק תיעשה על גבם, תיעשה כשהוא מודע לעובדה שיש משפחות בישראל שישלמו מחיר, שיש ילדים בישראל שיצטרכו לחיות בעוני ובמצוקה, שיש ילדים בישראל שמספר הטלפון היחיד שהם למדו בתקופת ביבי נתניהו הוא מספר הטלפון של בית-התמחוי.

עמיר פרץ: ואומר שר האוצר: מדיניות הקצבאות היא שהביאה אותנו לעוני; אתם חינכתם לעוני, אתם מטיפים לעוני.

עמיר פרץ: אדוני שר האוצר, אתה יודע, הגיע הזמן שתבחן גם את עצמך לפי התוצאות, כי הרי כל אחד יודע מתי התחילה העלייה בתשלומי הקצבאות.

עמיר פרץ: מאז הליכוד נמצא בשלטון – זה 20 שנה ממדי הקצבאות, באופן יחסי לתקציב המדינה, עולים בטור גיאומטרי.

עמיר פרץ: ולא, כפי שאתה אומר, משום שיש לנו עם של פרזיטים; לא מפני מה שאתה אומר, שהעם שלנו רוצה למצוץ את לשד עצמותיה של המדינה.

עמיר פרץ: זה לא נכון.

עמיר פרץ: אתה צריך ללכת ולראות איזה עם יש לנו, עם נהדר שרוצה לעבוד; עם נהדר שרוצה להתפרנס בכבוד, להזדקן בכבוד.

עמיר פרץ: אבל אתם, הממשלה, נכשלתם כישלון חרוץ בזה שעם כל ההצהרות אתם לא מסוגלים ליצור מקומות עבודה, אתם לא מסוגלים לגרום לכך שמקומות העבודה יגיעו לפריפריה.

עמיר פרץ: ואל תתפאר באותם 90,000 מקומות עבודה שהיו בשנה האחרונה.

עמיר פרץ: בכל שנה רגילה – פרט לשנת המשבר הגדולה של 2001/02 – בכל שנה רגילה נוצרים כאן כ-100,000 מקומות עבודה.

עמיר פרץ: אין פה שום דבר חריג.

עמיר פרץ: כדי להוציא את מדינת ישראל מהאבטלה אתה צריך לפחות 120,000 מקומות עבודה בשנה, כי רק הגידול הטבעי מחייב כמעט 78,000 מקומות עבודה.

עמיר פרץ: אז מה כבר קרה?

עמיר פרץ: מה כבר קרה?

עמיר פרץ: בתקופה של שנתיים הצלחת להוסיף 12,000 מקומות עבודה.

עמיר פרץ: אבל האסון הגדול שלנו – ואתה יודע שרוב מקומות העבודה שהיום מוצעים לציבור, חלקם הגדול הם בחלקיות משרה, ואנשים מרוויחים 2,000 ש"ח בחודש, והשאר הם מקומות עבודה שבמקרה הטוב משתכרים בהם שכר מינימום, עם 3,300 ש"ח - -

אלי בן-מנחם: חבר הכנסת נסים דהן.

אלי בן-מנחם: חבר הכנסת יוסי שריד.

עמיר פרץ: - - ללא קרנות, ללא תנאים סוציאליים, ללא פנסיה – תנאי עבדות.

עמיר פרץ: ואתה, במו-ידיך היום, כשאתה מביא את תקציב המדינה, אחד הסעיפים המרכזיים שלך הוא להמשיך את הקפאת יישום חוק חברות כוח-אדם בשנתיים נוספות.

עמיר פרץ: אתה יודע יפה מאוד שאם החוק ייכנס לתוקף מאות אלפי עובדים יוכלו סוף-סוף לקבל זכויות ויקבלו שכר, אבל אתה מנציח את חברות כוח-האדם, כי יכול להיות שיש לך ברית אתן.

עמיר פרץ: הברית שלך עם חברות כוח-האדם היא להמשיך לתת לעובד בישראל הרגשה שהוא משועבד, שאין לו זכות דיבור, שהוא צריך להיות מושפל.

עמיר פרץ: זאת המדיניות שאתה יוצר כאן.

עמיר פרץ: אדוני שר האוצר, אתה כל הזמן מדבר על אירלנד – שמעתי ממך: אירלנד, אירלנד, אירלנד, אירלנד, ואמרתי: אולי שר האוצר צודק.

עמיר פרץ: אתה יודע מה עשיתי?

עמיר פרץ: נסעתי לאירלנד.

עמיר פרץ: הייתי שם יומיים שלמים, בזכותך, אדוני שר האוצר, אחרי תקופה ארוכה שגזרתי על עצמי – כמעט כאסיר ציון הייתי – החלטתי: שר האוצר אומר אירלנד – אני נוסע לאירלנד.

חיים אורון: תשמע, זה בית-סוהר נורא.

עמיר פרץ: נכון.

עמיר פרץ: הגעתי לאירלנד, ותתפלא, ג'ומס, יש לי כמה דברים חדשים בשבילך.

עמיר פרץ: לא תאמין, אפילו לקחתי אתי את חבר הכנסת יצחק הרצוג, נכדו של מי שהיה הרב הראשי של אירלנד.

עמיר פרץ: קיבלו אותנו בכבוד מלכים – ראש הממשלה, כל משרד האוצר, כל נציגי המעסיקים.

עמיר פרץ: אדוני שר האוצר, יש לי חדשה מעניינת בשבילך, פרט לחדשות האחרות שאני אומר לך.

עמיר פרץ: אתה יודע מה שכר המינימום באירלנד, אדוני שר האוצר?

עמיר פרץ: 7 יורו לשעה.

עמיר פרץ: 7 יורו לשעה, זה שכר המינימום באירלנד.

עמיר פרץ: אתה יודע מה אומרים ראשי האוצר באירלנד?

עמיר פרץ: שאת כל ההפחדות שמפחידים היום במדינת ישראל – שהעלאת שכר המינימום תביא למשבר, שהעלאת שכר המינימום תיצור אבטלה – את כל האיומים האלה הם שמעו, בדיוק אותו הדבר, לפני שהם החליטו להעלות את שכר המינימום.

עמיר פרץ: והם אומרים, לא רק ששכר המינימום לא גרם למשבר, לא רק שהוא לא גרם לאבטלה, להיפך – הוא יצר מקומות עבודה חדשים.

עמיר פרץ: אתה יודע מה הדבר המפתיע ביותר?

עמיר פרץ: הלכנו, אדוני שר האוצר, ופגשנו את מי שנקרא עודד טירה של האירים – יושב-ראש המעסיקים באירלנד, ושאלנו אותו: מה דעתך על שכר המינימום?

עמיר פרץ: הוא אמר: אין לנו שום בעיה, להיפך, אנחנו שמחים שיהיה שכר מינימום גבוה, אנחנו רוצים ששכר המינימום יהיה כזה שאנחנו נוכל לקחת עובדים שיתרמו, שייתנו מעצמם.

עמיר פרץ: אם לא אמרתי, כדי שתהיה השוואה לאזרחים - בזמן שבאירלנד מדובר על שכר המינימום של 7 יורו, שזה למעלה מ-9 דולרים לשעה, במדינת ישראל שכר המינימום הוא 3.8 דולרים.

עמיר פרץ: תראה אילו פערים.

עמיר פרץ: והם לא עשו את זה רק לאחר הצמיחה, הם עשו את זה תוך כדי ביצוע התוכנית הכלכלית, כחלק ממנופי הצמיחה.

עמיר פרץ: אני יודע מה תהיה התשובה שלך.

עמיר פרץ: אתה תבוא הנה ותתחיל עם ההצגה, תגיד: קודם שתהיה צמיחה, קיבלתי מדינה במשבר - כמה זמן אתה חושב שנקנה את הקלישאות האלה?

עמיר פרץ: כמה זמן ילדים בישראל צריכים לשלם את המחיר הזה?

עמיר פרץ: מי נתן לך בכלל את הזכות?

עמיר פרץ: מה, אתה אלוהים, שיש לך זכות לומר שאתה מקריב את ילדי העניים על מזבח ההתעשרות הבלתי-אפשרית של המיליונרים לנגד עינינו?

עמיר פרץ: גם הם כבר בזים לך.

עמיר פרץ: אני פגשתי מיליונרים שאומרים: אין מדינה בעולם שנותנת לנו כל כך הרבה מתנות.

עמיר פרץ: הם כבר לא רוצים להיות חלק מהמדיניות הכלכלית הזאת.

עמיר פרץ: אז מה, לקחת לך את התפקיד להחליט שיהיה קשיש בישראל שלא תהיה לו תרופה, כי בגלל התרופה של הקשיש יישאר לך עוד כסף כדי לתת לאחרים?

עמיר פרץ: אז מה יהיה לך להגיד עכשיו?

עמיר פרץ: עוד פעם תתקוף את הוועדים?

עמיר פרץ: עוד פעם תגיד עליהם שהם מאפיונרים?

עמיר פרץ: מה, עוד פעם תגיד שהאמהות החד-הוריות הן פרזיטיות?

עמיר פרץ: עוד פעם תגיד שהנכים צריכים לקום וללכת?

עמיר פרץ: מה תגיד?

עמיר פרץ: מה תגיד?

עמיר פרץ: למה לא תדבר על תוצאות?

עמיר פרץ: אבל אתה - אמריקה, אמריקה.

עמיר פרץ: רק תוצאות, לא דיבורים.

עמיר פרץ: מה תגיד לנו?

עמיר פרץ: באיזה פרמטר תשתבח, אדוני שר האוצר?

עמיר פרץ: בפרמטר שתבוא ותסית נגד כולם?

עמיר פרץ: אני מוכרח לומר, חוסר האחריות שלך הרי בא לידי ביטוי בכל פינה.

עמיר פרץ: ואני מתפלא על ראש הממשלה שהוא ממשיך ליפול לתרגילים שלך.

עמיר פרץ: הרי ברור שחתמת עם אגודת ישראל כדי להכשיל את ראש הממשלה, זה ברור.

עמיר פרץ: הרי זה תרגיל שקוף לעין.

עמיר פרץ: אני מתפלא על ראש הממשלה, אומרים שהוא מתוחכם, שהוא רואה כל דבר.

עמיר פרץ: הרי שקוף לעין שחתמת עם אגודת ישראל כדי להכשיל את ההתנתקות, חד-משמעית.

בנימין נתניהו: הכרחתי אותם?

עמיר פרץ: חד-משמעית.

עמיר פרץ: לא הכרחת אותם, אבל אתה אלוף הפיתויים.

עמיר פרץ: מה לעשות?

עמיר פרץ: אתה מכריח מישהו?

עמיר פרץ: אתה, יש לך זחיחות - מה שנקרא, הקסם - - -

ג'מאל זחאלקה: קוסם.

עמיר פרץ: הקוסם שמטיל את קסמו על אנשים.

משולם נהרי: למה הוא לא מצליח לפתות אותנו?

עמיר פרץ: אבל אני אפנה אליכם מש"ס, ואני אומר גם לחברי מאגודת ישראל.

משולם נהרי: תיזהר שלא יפתה אותך.

עמיר פרץ: מי לא יפתה אותך.

אלי בן-מנחם: חבר הכנסת עמיר פרץ.

עמיר פרץ: אני ממתין לשר האוצר.

אלי בן-מנחם: אדוני שר האוצר, הוא הפסיק, הוא רוצה שתקשיב לו.

עמיר פרץ: לא, רן כהן בטוח אומר לו דברים חשובים, אין לי ספק בכך, אני בטוח.

עמיר פרץ: עכשיו אני פונה לחרדים, אני פונה לחברי מהמפלגות החרדיות - אני מציע לכם, אל תיפלו קורבן גם אתם לתרגיל הזה.

יצחק וקנין: למי אתה פונה?

עמיר פרץ: תקשיב לי טוב, אני פונה לאגודה, והם לא פה, אז - - -

יצחק וקנין: אז תגיד, לאגודה.

עמיר פרץ: בסדר, אתם תעבירו להם, אין בעיה.

עמיר פרץ: אבל אני מזהיר שגם אתם, חלילה, לא תיפלו לתרגיל הזה.

עמיר פרץ: תראו מה קרה, במשך שנים ממשלות באופן מתוכנן ניסו ליצור כסף צבוע לחרדים כדי להכפיש אתכם, כדי ליצור לכם דה-לגיטימציה.

עמיר פרץ: אתם יודעים איזה מחיר ציבורי יעלו 290 מיליון השקל האלה לחרדים?

עמיר פרץ: אתם לא מבינים שזה מביא את טומי לפיד להסתובב מחר ברחובות ולהתסיס את שנאת החרדים.

עמיר פרץ: למה?

עמיר פרץ: למה?

עמיר פרץ: בשביל 290 מיליון שקל אתם צריכים לתת לאיש הזה ששונא כל דבר?

עמיר פרץ: והיום יש לו קלף ביד.

עמיר פרץ: להיפך, תגידו: אנחנו לא רוצים הסכמים, אנחנו רוצים לקבל כמו כולם, אנחנו רוצים לבוא ולקבל כסף ממלכתי, מה שמגיע לילד חילוני יקבל גם ילד חרדי; מה שמגיע לאדם חילוני יקבל גם אדם דתי.

עמיר פרץ: זה מה שאתם צריכים לומר, ואיש לא יכול לבוא אחר כך ולהרים את הנס של השנאה נגדכם.

עמיר פרץ: חבל שב-290 מיליון שקל - שנתיים ימים כולם רואים איך טומי לפיד מתבזה, איך הוא עומד חסר כול, איך כולם רואים שכל האג'נדה של השנאה שלו היתה אג'נדה זרה למדינת ישראל.

עמיר פרץ: פתאום, במהלך אחד אתם נותנים לו בחזרה את הכול?

עמיר פרץ: לכן אני פונה דווקא למפלגות החרדיות: תגידו פעם אחת באומץ לשר האוצר: אותנו לא קונים בכסף, אנחנו רוצים להיות אזרחים שווים.

עמיר פרץ: גם אתם תרוויחו, וגם הציבור שלכם ירוויח.

עמיר פרץ: תודה רבה.

אלי בן-מנחם: תודה לחבר הכנסת עמיר פרץ.

אלי בן-מנחם: ישיב בשם הממשלה שר האוצר בנימין נתניהו.

אלי בן-מנחם: בבקשה.

צבי הנדל: אני ממליץ לך, אדוני השר, תשיב בשמך ולא בשם הממשלה.

בנימין נתניהו: מכובדי חברי הכנסת, אדוני היושב-ראש, בעיית העוני שחברי הכנסת מדברים עליה היא בעיה אמיתית וכואבת.

בנימין נתניהו: היא עמדה גם לנגד עינינו כשבאנו להציע את התוכנית להצלת כלכלת ישראל ולהצמחתה.

בנימין נתניהו: הדוח שפורסם מתייחס, כמובן, לשנת 2003, שיצא לדרך כשאנחנו הצגנו את התוכנית בבית הזה במחציתה.

בנימין נתניהו: וכמובן, מה שרצינו לעשות, מה ששמנו לעצמנו ליעד, זה להבריא את העוני – אם לא בשנה אחת בוודאי לא ביותר מכמה שנים – על-ידי יצירת צמיחה.

בנימין נתניהו: המשק היה בצניחה ולא בצמיחה; הוא התכווץ במשך שנתיים רצופות – ב-2001 וב-2002, והראה סימנים קשים גם ב-2003, והצטמצמות של המשק.

בנימין נתניהו: פירוש הדבר שעסקים, מקומות עבודה מצטמצמים, הם פולטים עובדים ולא קולטים עובדים, וככל שגדלה האבטלה גדל העוני.

בנימין נתניהו: לכן היעד הראשון שלנו היה קודם כול לשנות את הכיוון, להביא מצניחת המשק, מהתכווצותו לצמיחתו, להתרחבותו בתוספת מקומות עבודה.

בנימין נתניהו: זה התנאי הראשון, הוא לא מספיק, אבל הוא התנאי הראשון ליציאה מהעוני; בלי צמיחה לא יכולה להיות יציאה מהעוני.

בנימין נתניהו: זו אמת פשוטה, שהיא נכונה בכל מקום בעולם - -

קולט אביטל: - - -

בנימין נתניהו: - - ובישראל אין חוקי כלכלה וחברה שונים ממקומות אחרים.

בנימין נתניהו: לכן היעד הראשון היה להביא לצמיחה.

בנימין נתניהו: אבל היה לנו יעד נוסף:

בנימין נתניהו: אחד הדברים שהביא להתכווצות המשק – יש כמה וכמה גורמים.

בנימין נתניהו: כמובן, היו אינתיפאדה וגורמים אחרים; אבל בסופו של דבר היה גם המשקל המצטבר של מדיניות שהיתה מוכרחה להביא אותנו - בשעה שיתר העולם נעשה יותר ויותר תחרותי, יותר ויותר פתוח, כשמשקיעים יכולים לברוח מכאן, במצב של מיסוי כבד, הם פשוט מחליטים לצאת מכאן, ועובדי הידע שלנו פשוט קמים והולכים מכאן כשאנחנו ממסים אותם, ואף אחד לא חייב לקנות לא את המוצרים שלנו ולא את השירותים שלנו, כי יש היום סופרמרקט אלקטרוני וכל אחד יכול ללכת, וכשלמשקיעים ולעובדים ולצרכנים יש יותר חופש, לנו – אולי אנחנו חושבים שאנחנו בבועה.

בנימין נתניהו: כשאני שומע את חלק מחברי כאן, אני מוכרח להגיד שהם בבועה.

בנימין נתניהו: אין כלכלה עולמית, אין שוק גלובלי, אין תנאי תחרות.

בנימין נתניהו: אנחנו נקיים פה מציאות כלכלית אחרת, שבה פחות ופחות אנשים עובדים והמסים יותר ויותר גבוהים, וזה יהיה בסדר, זה יתאזן באופן כלשהו.

בנימין נתניהו: אבל זה לא התאזן.

בנימין נתניהו: זה הביא לכך שקיבלנו פחות ופחות כסף, כי אנשים ברחו מכאן – משקיעים ברחו מכאן, עובדים ברחו מכאן, עסקים ברחו מכאן, ועם המיסוי הגבוה הזה היינו צריכים לשלם קצבאות.

בנימין נתניהו: אני רוצה להגיד משהו על הקצבאות: הקצבאות לא פתרו את בעיית העוני, ואנחנו רואים שהן אפילו לא פתרו את בעיית האי-שוויון.

בנימין נתניהו: במהלך שנות ה-90 הגדלנו את הקצבאות, וראה זה פלא: מדד ג'יני – מדד האי-שוויון, מדד הפערים החברתיים – עלה יחד עם עליית הקצבאות, צעד אחר צעד.

בנימין נתניהו: יש כאלה שאומרים שלמרות הקצבאות גדל האי-שוויון וגדל העוני.

בנימין נתניהו: אני אומר, לא למרות הקצבאות, אלא בגלל הקצבאות.

בנימין נתניהו: הנה מה שקרה פה: יש פה מה שאני מכנה משולש ברמודה של העוני, מלכודת העוני הנוראה מורכבת משלושה קודקודים שחישוקי ברזל מחברים ביניהם.

בנימין נתניהו: קודם כול, צריך להגיד את האמת: בצד הנזקקים האמיתיים – ויש כאלה – יש גם רבים שהם נזקקים מדומים.

בנימין נתניהו: בשעה שאוכלוסיית ישראל גדלה בכ-30% מ-1990 עד 2002, בגלל העלייה המבורכת, גדל מספר מקבלי הקצבאות ב-600% – פי-20.

בנימין נתניהו: לא כפליים, לא פי-שלושה, אלא פי-20 מגידול האוכלוסייה.

בנימין נתניהו: זה משהו מדהים.

עמיר פרץ: מתי זה היה?

בנימין נתניהו: מצד אחד היתה לנו תרבות של קצבאות, שאנחנו יצרנו, ממשלות ישראל – ואני כולל בזה את כל ממשלות ישראל כולן, לא מתכחש.

בנימין נתניהו: צריך להגיד את האמת: אנחנו יצרנו את התרבות הזאת.

בנימין נתניהו: אנחנו הנחלנו אותה לשלוש אוכלוסיות בעיקר – לשתיים בעיקר – וזה התחיל לעבור מדור לדור, מאב לבנו, מאם לבתה, ומי יודע, אולי גם לנכדים.

בנימין נתניהו: אתה מקבל כסף – אני לא מדבר על אלה שנזקקים, על אלה שאינם יכולים לעבוד, אלא על אלה שיכולים לעבוד.

בנימין נתניהו: אתה מעמיד אדם שהיה רוצה לעבוד – ואני מסכים, יש רבים שהיו רוצים לעבוד – בפיתוי בלתי נסבל.

בנימין נתניהו: אתה אומר לו: שב בבית.

בנימין נתניהו: זה קודקוד אחד.

בנימין נתניהו: יש קודקוד שני, וגם הוא ייחודי.

בנימין נתניהו: אגב, אין בעולם צמיחה כזאת – אין צמיחה כזאת של מספר מקבלי הקצבאות ביחס לגידול האוכלוסייה.

בנימין נתניהו: אין דבר כזה.

בנימין נתניהו: יש לנו עוד ייחוד, וזה הקודקוד השני – קודקוד המונופולים.

בנימין נתניהו: אני רוצה להגיד לכם משהו על המונופולים.

בנימין נתניהו: הריכוז של המונופולים שיש לנו גם הוא, לצערי, הפך ייחודי.

בנימין נתניהו: יש 113 נמלים בעולם, יותר מ-100 נמלים הם נמלים של מכולות, וכמעט כולם הופרטו ועברו לתחרות, חוץ מכמה.

בנימין נתניהו: במקום הראשון – אימפריה שקוראים לה סין: עד לאחרונה היו לסין שבעה נמלים שלא עברו לתחרות ולא עברו להפרטה, אבל גם את זה אני צריך לתקן – הם מכניסים את "הצ'ינסון" וחברות אחרות, והם כבר עוברים.

בנימין נתניהו: במקום השני – האימפריה הימית העולמית - מדינת ישראל.

בנימין נתניהו: שני נמלים, חיפה ואשדוד, אינם מופרטים.

בנימין נתניהו: כל דבר בכלכלה, כל חומר גלם וכל מוצר, עובר פנימה והחוצה.

בנימין נתניהו: יותר מ-90% עוברים דרך הנמלים, וזה עולה כסף לקופת המדינה.

עמיר פרץ: אדוני שר האוצר, מה עם אירלנד?

עמיר פרץ: תענה – אתה מספר בדותות – מה עם הנמלים באירלנד, הם מופרטים או לא?

בנימין נתניהו: לא אמרתי שכולם מופרטים, אמרתי שחלק מהם.

עמיר פרץ: למה אתה מנסה להציג הצגות?

עמיר פרץ: אתה מספר בדותות.

בנימין נתניהו: אמרתי ואחזור ואגיד.

עמיר פרץ: הנמלים באירלנד מופרטים או לא?

עמיר פרץ: תענה לי, נראה אם אתה יודע או לא.

עמיר פרץ: למה אתה לא עונה?

עמיר פרץ: למה אתה לא עונה?

עמיר פרץ: אתה מספר בדותות – הציבור רואה אותך בהופעה וחושב שאתה מדבר אמת.

עמיר פרץ: אתה לא מדבר אמת.

בנימין נתניהו: אני מדבר אמת מדויקת.

עמיר פרץ: תענה – באירלנד הנמלים מופרטים או לא?

עמיר פרץ: תענה, תענה.

אלי בן-מנחם: חבר הכנסת עמיר פרץ, הוא לא חייב לענות לך.

עמיר פרץ: שיענה, שיענה.

אלי בן-מנחם: הוא לא חייב.

אלי בן-מנחם: אתה מאלץ אותו?

אלי בן-מנחם: אם הוא ירצה הוא יענה, ואם הוא לא ירצה הוא לא יענה.

אלי בן-מנחם: אתה מפריע.

עמיר פרץ: הוא יודע את התשובה.

בנימין נתניהו: יש רק בעיה אחת עם התזה שחבר הכנסת פרץ מנסה להעלות.

בנימין נתניהו: לא אמרתי שכולם הופרטו.

בנימין נתניהו: אמרתי שהופרטו או עברו לתחרות.

בנימין נתניהו: במודל שלנו, למשל, הם לא מופרטים.

בנימין נתניהו: הם עוברים להיות שתי חברות ממשלתיות שמתחרות זו בזו.

בנימין נתניהו: זה דבר שקיים כמעט בכל העולם.

בנימין נתניהו: אין מצב שבו קומץ אנשים יכול ללחוץ על כפתור ולהשבית מדינה שלמה.

בנימין נתניהו: זה כבר עבר, בטל מן העולם.

בנימין נתניהו: אבל זה לא בטל מן העולם במדינת ישראל, וזה עולה כסף.

בנימין נתניהו: כשאתה מגיע לאשדוד – אם אתם רוצים אתם יכולים לעלות על אחד התלים שם – אתה יכול לראות תופעה ייחודית היום בעולם: קוראים לה "תור תפעולי" – ואני לא מדבר על מצב שבו יש שביתה, אני מדבר על מצב שבו אין שביתה – יש זמן: צריך למרק את ה"יגואר", אחר כך מחליפים את ה"יגואר" בג'יפ "ב.מ.וו", צריך למרק את ה"ב.

בנימין נתניהו: מ.וו" – ומחכים.

אופיר פינס-פז: די, די.

עמיר פרץ: הכול – פעילים של הליכוד.

עמיר פרץ: כולם פעילים שלך.

עמיר פרץ: זה פעיל שלך.

עמיר פרץ: תתבייש לך.

עמיר פרץ: אלה אנשי הליכוד, שאתה הכנסת.

בנימין נתניהו: במקרה שמישהו חפץ בתפקיד הנהדר הזה ולקבל 70,000 ש"ח כדי למרק את ה"יגואר" או את ה"ב.

בנימין נתניהו: מ.וו" - -

עמיר פרץ: מי אלה?

עמיר פרץ: כל אנשי הליכוד שאתה הכנסת.

עמיר פרץ: זה איש ליכוד – שלך – למה אתה מתעלם?

בנימין נתניהו: - - אפשר גם להיאבק על הזכות להביא את אחיו, ואת אחיינו, ואת בן-משפחתו, כי יש מי שידאג לחברים העשירים; והם באמת עשירים.

בנימין נתניהו: הקודקוד השני – מצד אחד, קצבאות כפי שאין בשום מקום, פשוט גידול מדהים.

בנימין נתניהו: מצד שני, מונופולים שהם כבר ארכאיים.

קולט אביטל: מה עם קצבאות לקשישים?

בנימין נתניהו: והדבר השלישי, שמשלים את משולש העוני, הוא המיסוי הגבוה, כדי לשלם על הקצבאות ועל המונופולים.

בנימין נתניהו: אז נוצר מצב שבו ככל שהמיסוי גבוה בכלכלה החופשית העולמית שיש היום – מפעלים קורסים.

בנימין נתניהו: הם פולטים עובדים, הם עוזבים, ככל שהם עוזבים האבטלה גדלה, ככל שהאבטלה גדלה עוד אנשים נכנסים למעגל הקצבאות, וכך המשולש הזה מסתובב, מסתובב ומסתובב.

אופיר פינס-פז: אתמול זרקת 300 מיליון ש"ח בלי למצמץ.

בנימין נתניהו: מובן שאם רוצים לצאת מזה צריך להגיד את האמת.

בנימין נתניהו: זה לא פופולרי, זה בטח לא פופוליסטי, אבל צריך להגיד את האמת:

בנימין נתניהו: אם היינו ממשיכים במדיניות הזאת היינו מגיעים למיליוני מובטלים, למיליוני עניים.

בנימין נתניהו: כדי לצאת מזה צריך לעשות את ההיפך הגמור – קודם כול צריך לעודד אנשים שיכולים לעבוד ללכת לעבוד.

קולט אביטל: איך תצא מזה עכשיו?

קולט אביטל: צריך לייצר מקומות עבודה.

בנימין נתניהו: הדבר השני שצריך לעשות הוא לצמצם את הביורוקרטיה ולפתוח את המונופולים לתחרות.

אופיר פינס-פז: תייצר מקומות עבודה חדשים.

בנימין נתניהו: הדבר השלישי שצריך לעשות הוא להוריד מסים, כמובן.

בנימין נתניהו: כשבאתי הנה לפני שנה, שנה וחצי, כשהיינו בשיא המשבר - - -

עמיר פרץ: אדוני שר האוצר, החרדים הם מונופול?

אופיר פינס-פז: אנחנו עדיין בשיא המשבר.

עמיר פרץ: אני שואל אם החרדים הם מונופול.

אלי בן-מנחם: חבר הכנסת עמיר פרץ, הוא לא הפריע לך כשדיברת.

עמיר פרץ: אני שואל שאלה בעברית.

אלי בן-מנחם: תפסיק עם השאלות.

אלי בן-מנחם: תעביר לי מכתב ואני אעביר לו.

עמיר פרץ: חרדים זה מונופול?

עמיר פרץ: כן או לא? אני מבקש שתענה לי.

אלי בן-מנחם: חבר הכנסת עמיר פרץ, אני מבקש, אל תנצל את החברות בינינו.

אלי בן-מנחם: די, מספיק.

אלי בן-מנחם: בבקשה, אדוני השר.

איוב קרא: אדוני היושב-ראש, אתה נותן לאנשים הנחות.

אלי בן-מנחם: שלום, חבר הכנסת קרא.

אלי בן-מנחם: בוא תעזור לי, אל תקשה עלי.

בנימין נתניהו: כשאנחנו באנו הנה לפני שנה וחצי, המשק עמד תחת משולש העוני הזה.

חיים אורון: באתם לפני שלוש שנים, מה זה שנה וחצי?

עמיר פרץ: - - -

אלי בן-מנחם: חבר הכנסת עמיר פרץ, אני קורא אותך לסדר פעם ראשונה.

עמיר פרץ: שיגיד את האמת, מי היה בממשלה?

עמיר פרץ: הליכוד היה בממשלה.

עמיר פרץ: את מי הוא מאשים?

עמיר פרץ: שיאשים את החברים שלו.

אלי בן-מנחם: הוא לא חייב להגיד לך שום דבר.

אלי בן-מנחם: אחר כך הוא יגיד לך מה שאתה רוצה.

בנימין נתניהו: כשנכנסתי לתפקידי, לפני שנה ושמונה חודשים, והבאתי את המדיניות הכלכלית באמצע שנת 2003, לפני שנה וחצי, קצת פחות, ראינו את המשבר המצטבר הזה וגמרנו אומר לשנות כיוון.

בנימין נתניהו: לשנות כיוון פירושו קודם כול לייצר צמיחה.

בנימין נתניהו: נאמר לי שאין מנועי צמיחה.

בנימין נתניהו: שאלתי: מהם מנועי צמיחה?

בנימין נתניהו: אמרו לי: מפעל כזה, פרויקט אחר, תשתיות.

בנימין נתניהו: אמרתי: אנחנו מוציאים על תשתיות, על רכבות, על כבישים, אבל זה ייתן את הצמיחה אחר כך.

בנימין נתניהו: אם אתם רוצים מנועי צמיחה עכשיו, יש לנו מנועי צמיחה – לשנות את הכיוון של המיסוי הגבוה שהבריח מכאן משקיעים ועובדים.

בנימין נתניהו: ובכן, עשינו את זה, ועשינו גם דברים אחרים – עודדנו אנשים לצאת מהתלות בקצבאות לעבודה, וזה מעבר מאוד קשה.

בנימין נתניהו: אגב, אני לא מזלזל בזה, כי אני לא מאשים את האנשים – אני מאשים אותנו.

בנימין נתניהו: מי שיכול לעבוד, אמרנו, שילך לעבוד.

בנימין נתניהו: ומי שלא יכול לעבוד, כך אמרנו, בהזדמנות הראשונה – הערכתי שזה יהיה בתקציב של שנת 2005 – נוכל לסייע לאוכלוסיות שהן מחוץ למעגל העבודה ולא יכולות להיות במעגל העבודה, קשישים, ילדים ואחרים.

בנימין נתניהו: זו היתה המדיניות.

בנימין נתניהו: עכשיו, מה היתה התוצאה של המדיניות הזאת?

עבד-אלמאלכ דהאמשה: מה עם קצבאות הקשישים?

אלי בן-מנחם: חבר הכנסת דהאמשה, אתה תוכל לדבר בזמן של הסיעה שלך.

בנימין נתניהו: קודם כול, מה היתה התוצאה?

בנימין נתניהו: אני חייב להגיד שהורדנו מסים בערך בהיקף של 5 מיליארדי ש"ח – מסים שמוטים כלפי מטה, כלפי העשירונים התחתונים.

בנימין נתניהו: מע"מ הוא המס הרגרסיבי ביותר.

בנימין נתניהו: את העשיר בכלל לא מעניין אם המע"מ הוא 18% או 17% או 16%, אבל לעני זה חלק עצום מההכנסה שלו.

בנימין נתניהו: הורנו מע"מ, הורדנו מסי קנייה על מוצרי יסוד, על מוצרי מזון.

בנימין נתניהו: הורדנו את המסים, מסי הכנסה - -

עבד-אלמאלכ דהאמשה: - - - את המע"מ.

בנימין נתניהו: - - לבעלי הכנסות נמוכות ובינוניות.

בנימין נתניהו: המע"מ ומסי הקנייה עובדים על אלה שאפילו לא משלמים מס, ומסי הכנסה – למי שמשלמים בהכנסות הנמוכות והבינוניות – זה בוודאי מיטיב אתם, זה גם מגדיל את הצמיחה.

בנימין נתניהו: בכל אופן, סך הפעולות שעשינו הביא לכך שהמשק גדל, צמח.

בנימין נתניהו: מנועי הצמיחה שאנחנו הבאנו הביאו אותו ממינוס 1 לפלוס 4.

בנימין נתניהו: אתם יכולים לבדוק בכלכלות העולם, זה בהחלט שינוי - דלתא – מאוד משמעותי.

בנימין נתניהו: אני לא אומר שאין עוד כמה מדינות שעשו את זה, אבל לא הרבה.

בנימין נתניהו: אז יצאנו ממצב של התרסקות המשק, של התכווצותו במשך שנתיים, ממינוס 1 לפלוס 4.

בנימין נתניהו: לפי התחזיות של הלמ"ס, כנראה זה יעבור את פלוס 4.

בנימין נתניהו: באותה עת גם הורדנו את הגירעון: הוא היה 5.6%, אמרנו שהוא יהיה 4%, ונראה שהוא יהיה מתחת ל-4%.

בנימין נתניהו: אבל מה שחשוב לא פחות הוא, שעם התרחבות הצמיחה באה גם ירידה באבטלה.

בנימין נתניהו: במהלך השנה האחרונה, אחרי שהתברר שיש צמיחה, נאמר לי על-ידי חברים פה – וכאן אני פונה לחברי באופוזיציה – שיש צמיחה, אבל אין ירידה באבטלה.

בנימין נתניהו: אז אני יכול לבוא בטענות ללמ"ס – אם כי אני לא בא אליהם בטענות, כך הם מפרסמים.

בנימין נתניהו: עכשיו הם מפרסמים לנו שנה וחצי אחורה, וראה זה פלא: אנחנו רואים שהצמיחה עולה, ובדיוק לפי הספר האבטלה יורדת.

בנימין נתניהו: אגב, היא לא יורדת רק לאחרונה, ברבעון האחרון; היא יורדת מהרגע שהכנסנו את המדיניות הזאת והצמיחה התחילה.

בנימין נתניהו: אני אתן לכם את הנתונים רבעון-רבעון: היו 11% כשנכנסנו; ברבעון שאחר כך היו 10.9%; ברבעון לאחר מכן - 10.7%; ברבעון לאחר מכן זה 10.5%; ברבעון האחרון, שדווח עליו לפני ארבעה ימים, היו 10.2%.

בנימין נתניהו: נאמר לי על-ידי חברים פה: איפה הירידה באבטלה?

קריאה: - - -

דניאל בנלולו: נו, תגיד מלה.

בנימין נתניהו: התשובה היא: הנה היא לפניכם, כל הזמן.

דניאל בנלולו: תגיד מלה טובה.

אופיר פינס-פז: אני אגיד מלה טובה: הוא קיבל מסילבן שלום.

אופיר פינס-פז: החזרת בדלת הראשית את הכספים הנכונים, זה מה שעשית.

אופיר פינס-פז: 300 מיליון ש"ח זרקת לים.

בנימין נתניהו: וממה באה הירידה באבטלה?

בנימין נתניהו: אני מספר לכם מה אתם אמרתם לי.

עבד-אלמאלכ דהאמשה: - - -

דניאל בנלולו: - - - אתה לא מתבייש, אתה לא מוכן, קשה לך לקבל את זה.

אופיר פינס-פז: דוח העוני של 2004 - - -

אלי בן-מנחם: חבר הכנסת אופיר פינס.

אלי בן-מנחם: חבר הכנסת דהאמשה.

אלי בן-מנחם: חבר הכנסת בנלולו.

אלי בן-מנחם: חבר הכנסת בנלולו, אני קורא אותך לסדר.

אלי בן-מנחם: חבר הכנסת דהאמשה, אני קורא אותך לסדר פעם ראשונה.

אלי בן-מנחם: חבר הכנסת בנלולו, אתה מפריע לשר האוצר.

בנימין נתניהו: וממה באה הירידה הזאת?

בנימין נתניהו: הירידה הזאת אכן באה מתוספת של קרוב ל-100,000 ישראלים שנכנסו למעגל העבודה, מרבבות משרות חדשות שנוצרו, וגם מהחלפת עובדים זרים – כי אנחנו הוצאנו רבבות של עובדים זרים.

בנימין נתניהו: נאמר כך: טוב – אין צמיחה; טוב – אולי יש צמיחה, אבל האבטלה לא יורדת; האבטלה יורדת, אבל השכר נשחק.

בנימין נתניהו: אבל מה לעשות, השכר עלה.

בנימין נתניהו: הוא עלה לפחות ב-2% בשנה האחרונה, וכנראה עלה ב-3%, ואנחנו נראה את זה בימים הקרובים.

בנימין נתניהו: אז אומרים: כן, אבל אלו משרות חלקיות.

בנימין נתניהו: נכון, כי הדרך ליציאה מהמיתון היא תמיד במשרות חלקיות.

בנימין נתניהו: כי בדרך כלל המעסיקים חוששים: הם עדיין לא יודעים אם מגמת השיפור יציבה; הם רוצים להיות בטוחים, והם עוברים למשרות חלקיות.

בנימין נתניהו: ואילו אני אומר: משרה חלקית טובה מקצבה, משום שלהכניס אנשים לקצבה, זה להכניס אותם ואת בניהם ואת בני בניהם לתוך אותו מעגל עוני.

בנימין נתניהו: והיציאה ממשולש העוני היא דרך העבודה.

בנימין נתניהו: ועוד דבר, ועם זה אי-אפשר להתווכח סטטיסטית: שני מפרנסים במשפחה – וכן, אני אוכל למצוא שני מפרנסים שעובדים במשרה חלקית והם מתחת לקו העוני, אני גם יכול לשים אותם בשער של עיתון, או אפילו בתוכנית טלוויזיה.

בנימין נתניהו: יש כאלה.

בנימין נתניהו: אבל כמה?

קולט אביטל: 17,000 משפחות.

אופיר פינס-פז: נכון.

בנימין נתניהו: מעט מאוד, מעט מאוד משפחות שבהן שני המפרנסים עובדים.

אלי בן-מנחם: חברת הכנסת קולט אביטל וחבר הכנסת פז.

בנימין נתניהו: מעט מאוד, 2% מהמשפחות האלה הן מתחת לקו העוני.

בנימין נתניהו: זה לא אפס אחוז, זה 2%; זה קרוב לאפס, אבל זה לא אפס.

בנימין נתניהו: מה הדרך לצאת ממעגל העוני?

בנימין נתניהו: מה הדרך לקרב את זה לאפס?

בנימין נתניהו: זה לעודד את יציאת בן-הזוג האחד ואחר כך בן-הזוג האחר לשוק העבודה.

בנימין נתניהו: זאת הדרך.

בנימין נתניהו: וכמובן, אנחנו עושים את זה.

אופיר פינס-פז: צריך מקומות עבודה.

בנימין נתניהו: אבל אמרנו דבר נוסף - אגב, כל הלובי החברתי שאומר: מה, נחזיר את הקצבאות?

בנימין נתניהו: נחזק את המונופולים?

בנימין נתניהו: נעלה שוב את המסים?

בנימין נתניהו: נבריח את כולם מכאן, שיברחו מכאן ללונדון?

בנימין נתניהו: עוד מעט הם ילכו לסין.

בנימין נתניהו: בטח לרוסיה כבר חוזרים.

בנימין נתניהו: אגב, הם חוזרים לרוסיה, כי שם הורידו את המס ל-13%.

בנימין נתניהו: ישבתי ברוסיה, ישבתי במסעדה, וכולם שם מדברים עברית; אומנם במבטא רוסי.

בנימין נתניהו: שאלתי אותם: מה אתם עושים פה?

בנימין נתניהו: הם אומרים לי: המס כאן נמוך יותר, אנחנו מרוויחים יותר.

בנימין נתניהו: אז אנחנו מאבדים אנשים, הם חוזרים מכאן.

בנימין נתניהו: זה מה שמישהו מציע?

בנימין נתניהו: אני אומר את האמת: קודם כול, הבטחנו שתהיה צמיחה, הבטחנו שתהיה התרחבות של התעסוקה, הבטחנו שתהיה ירידה של האבטלה – כל הדברים האלה מתרחשים.

בנימין נתניהו: האנשים יוצאים לעבודה.

בנימין נתניהו: וזה קשה, זה לא קל, שום דבר לא קל.

בנימין נתניהו: יש הצעות של חברי הכנסת, של חבר הכנסת זחאלקה, לעזור לנשים ערביות, שיצאו לשוק העבודה.

בנימין נתניהו: נעשה את זה.

בנימין נתניהו: יש הצעות לעודד חרדים לצאת לשוק העבודה.

בנימין נתניהו: נעשה את זה.

עבד-אלמאלכ דהאמשה: איפה יש עבודה?

עבד-אלמאלכ דהאמשה: יש עבודה ולא עובדים?

עבד-אלמאלכ דהאמשה: איפה יש עבודה?

אלי בן-מנחם: חבר הכנסת דהאמשה, תאפשר לשר לסיים.

עבד-אלמאלכ דהאמשה: מה עם כל המובטלים, איפה העבודה?

אלי בן-מנחם: חבר הכנסת דהאמשה, הוא מדבר על זה.

אלי בן-מנחם: אני כבר קראתי אותך לסדר פעם אחת.

רוחמה אברהם-בלילא: - - - על דעתו של חברך, לא לאפשר לנשים ערביות לצאת לעבודה?

איוב קרא: צריך גם לשנות מנטליות.

עבד-אלמאלכ דהאמשה: גזענות.

בנימין נתניהו: אמרנו שמי שלא יכול לצאת – נעזור לו.

בנימין נתניהו: התקציב הנוכחי, אגב, אני מציע לכם לקרוא אותו; יחסית – יחסית – הוא תקציב מרוכך.

בנימין נתניהו: אתם מתארים אותו כגזירות.

אופיר פינס-פז: יחסית לשנה שעברה, זה נכון.

בנימין נתניהו: יש שם מיליארד ש"ח, יותר מזה, שאנחנו נותנים, בין השאר לקשישים שאין להם מקורות הכנסה אחרים.

בנימין נתניהו: אנחנו מעבירים בהדרגה סכום של חצי מיליארד ש"ח.

בנימין נתניהו: עד סוף השנה זה יהיה חצי מיליארד ש"ח, וזו תוספת לקשישים.

בנימין נתניהו: אגב, הם לא קוצצו, אבל הם באמת הסובלים.

בנימין נתניהו: שני-שלישים מהם הם עולים חדשים.

בנימין נתניהו: אנחנו מתחילים במפעלי ההזנה, אנחנו מגדילים את סל התרופות, אנחנו עושים פעולות שעכשיו אפשר לעשות – כי יש צמיחה.

בנימין נתניהו: אם יש צמיחה, האנשים הולכים לעבודה.

בנימין נתניהו: ומנגד, אלה שאינם יכולים לעבוד, אנחנו עוזרים להם.

אופיר פינס-פז: הצמיחה נבלמה, למה אתה לא אומר את זה?

אופיר פינס-פז: אתה יודע את זה.

בנימין נתניהו: כמובן, הצמיחה תלויה בהמשך המדיניות הזאת.

בנימין נתניהו: אם נסתפק בשנה אחת ונגיד שעשינו את שלנו – אני לא מכיר שום כלכלה שעשתה את זה בשנה אחת או בשנתיים.

בנימין נתניהו: אני מכיר הרבה כלכלות שעשו את זה בחמש שנים או בשש שנים או בשבע שנים, ויצאו ממעגל ההתכווצות, מעגל העוני, מעגל המצוקה הגדולה, למקומות אחרים.

בנימין נתניהו: ודאי שמדינת ישראל יכולה לעשות את זה, אין לי שום ספק בזה.

בנימין נתניהו: השאלה היא מה אנחנו עושים.

בנימין נתניהו: אם ניכנע לפופוליזם, שהוא מאוד נוח - - -

אופיר פינס-פז: אתמול נכנעת.

עמיר פרץ: לחרדים נכנעת.

אופיר פינס-פז: אתמול נכנעת.

בנימין נתניהו: אם ניכנע לפופוליזם ונגיד שמה שאנחנו צריכים לעשות הוא לחזור אחורה לאותה מדיניות של מיליארדים על מיליארדים שהולכים למונופולים והולכים לקצבאות, אנחנו ניפול.

עמיר פרץ: - - -

קולט אביטל: מה אתה נותן לחרדים עכשיו?

עמיר פרץ: לאן הולכים 400 מיליון?

אלי בן-מנחם: חבר הכנסת עמיר פרץ, אני מבקש.

עמיר פרץ: אני רק שואל שאלה, הוא לא עונה.

אלי בן-מנחם: אחרי זה הוא יענה לך, כשהוא ישב שם.

עמיר פרץ: שיענה לנו לאן הולכים 400 מיליון, שיענה לנו מה עם 400 המיליון שהוא נתן אתמול בלילה.

קולט אביטל: בדיוק.

אלי בן-מנחם: מספיק.

אלי בן-מנחם: אתה דיברת, אמרת כל מה שאתה רוצה.

אלי בן-מנחם: הוא הקשיב לך.

אלי בן-מנחם: עכשיו תקשיב.

עבד-אלמאלכ דהאמשה: זאת הצמיחה.

בנימין נתניהו: אם אנחנו רוצים להמשיך, אנחנו צריכים לעשות שני דברים: קודם כול, אנחנו חייבים להעביר את התקציב.

בנימין נתניהו: בכל הרכב, בכל הרכב קואליציה – על מסגרת התקציב צריך לשמור.

בנימין נתניהו: זה תנאי הכרחי, אך הוא לא מספיק כדי להמשיך את הצמיחה.

בנימין נתניהו: התנאי הנוסף הוא להעביר את הרפורמות – הרפורמות בבנקים, השלמת הרפורמות בנמלים, הרפורמות בשוק הדלק, וכן הלאה וכן הלאה.

בנימין נתניהו: יש גורמים שמתנגדים לזה.

בנימין נתניהו: למשל, בבנקים ועדי העובדים מתאגדים עם העשירים.

בנימין נתניהו: מה לעשות, חברי העשירים הם נגדי.

בנימין נתניהו: הם לא נגד ההסתדרות, הם יחד אתה, מנסים לטרפד את הרפורמה הזאת.

בנימין נתניהו: זה טבעי.

עמיר פרץ: אתה רואה?

בנימין נתניהו: השאלה הגדולה היא, אם אנחנו ממשיכים בנתיב של הרפורמות ושל שמירה על התקציב.

בנימין נתניהו: מי שרוצה את המשך הצמיחה, יצביע בעד התקציב.

בנימין נתניהו: מי שמתנגד להמשך הצמיחה ולהמשך הרפורמות, יצביע נגד התקציב.

בנימין נתניהו: אני חושב שכולנו עומדים בפני הבחירה הזאת.

אורי אריאל: מתי יהיה תקציב, השר?

עבד-אלמאלכ דהאמשה: מתי ההצבעה?

בנימין נתניהו: הבחירה, ברגע האמת הזה, היא אם אנחנו רוצים להיות פופוליסטים.

בנימין נתניהו: אני לא מחפש את הפופוליזם.

בנימין נתניהו: אני מוכן לספוג את כל האש שלכם משום שאני יודע, אני מאמין ויודע, שזאת הדרך היחידה לצאת מזה.

בנימין נתניהו: כל השאר הוא דיבורי סרק.

בנימין נתניהו: זה והרפורמה בחינוך הם שני הדברים שיוציאו אותנו ממצוקת העוני, אלה שני הדברים שיעלו את מדינת ישראל, כמו שהעלו מדינות אחרות.

בנימין נתניהו: אם יש מקום שיצאו בו מהעוני – מאות מיליוני אנשים יצאו מעוני מרוד ושוויוני בסין, בצ'ילה ובמדינות אחרות – יצאו מהעוני משום שהנהיגו אותן רפורמות שאנחנו מנהיגים.

בנימין נתניהו: ועוד לא היתה בתולדות האנושות יציאה כל כך מהירה של נתחי אנושות שלמים מהעוני – מרוכבי אופניים שנחשבו עשירים למצב שבו יש היום מעמד בינוני שנוסע ב"מרצדסים", וכן, יש שם מיליונרים - - -

קולט אביטל: סליחה, התהליך - - -

בנימין נתניהו: המקומות היחידים שזה קורה בהם הם מקומות שעושים בהם את הרפורמות האלה ולא חוזרים אחורה, למשטר בולשביקי, משטר של ועדים, משטר של קצבאות.

בנימין נתניהו: זה לא ילך.

בנימין נתניהו: ועכשיו יש לי פנייה למישהו שלא נמצא פה, אבל בכל הכבוד - - -

אורי אריאל: שר האוצר, מתי יהיה תקציב?

קולט אביטל: אבל התהליך פה הפוך.

בנימין נתניהו: יש לי פנייה למישהו שלא נמצא כאן, אתם תעבירו לו את פנייתי, ואולי יחד נצליח לשכנע אותו.

בנימין נתניהו: אני כמובן מבקש מכל חבר כנסת כאן לגלות – גם עם ניחוח הבחירות, שתבואנה או שלא תבואנה – אני מבקש לגלות אחריות.

בנימין נתניהו: אני מבקש להימנע, כמיטב יכולתנו כמובן, מהפופוליזם הזה.

בנימין נתניהו: אני חושב שזה צו השעה.

צבי הנדל: כולנו מוכנים לתמוך בתקציב ולחסוך 7 מיליארדים.

אלי בן-מנחם: תודה.

אלי בן-מנחם: אדוני השר, סיימת?

בנימין נתניהו: לא, לא סיימתי.

בנימין נתניהו: יש כל כך הרבה שעות שידור בעניין הזה, תן לי את דקת התגובה.

אלי בן-מנחם: נתתי לך 25 דקות.

בנימין נתניהו: אני אגיד לך מה – תוריד את זמן הפציעות.

משולם נהרי: נתמוך בתקציב אם יהיו בחירות.

בנימין נתניהו: יש לי פנייה לחבר כנסת אחד שהוא שר בממשלת ישראל.

אופיר פינס-פז: קוראים לו טומי?

בנימין נתניהו: לפני כמה שבועות פנה אלי חבר הכנסת השר טומי לפיד ואמר לי: ביבי, תישאר למען הכלכלה.

בנימין נתניהו: הוא אפילו אמר יותר, הוא אמר: תישאר למען הכלכלה והחברה.

בנימין נתניהו: תישאר למען הכלכלה.

בנימין נתניהו: אז אני יכול לפנות אליו עכשיו במלוא ההצדקה ולהגיד לו - -

משולם נהרי: אל תגיד לו שיישאר.

בנימין נתניהו: - - טומי לפיד - -

משולם נהרי: אל תגיד לו שיישאר.

בנימין נתניהו: - - אני מחזיר לך באותו מטבע - -

צבי הנדל: תלך הביתה - - -

בנימין נתניהו: - - תישאר למען הכלכלה.

בנימין נתניהו: ואני חושב שאני יכול לבקש - -

אורי אריאל: מה עם החברה?

בנימין נתניהו: - - מכל החברים כאן - -

משולם נהרי: אנחנו לא מסכימים.

בנימין נתניהו: - - להצביע בעד התקציב למען הכלכלה ולמען החברה.

בנימין נתניהו: תודה רבה.

עבד-אלמאלכ דהאמשה: - - -

קריאות: - - -

חמי דורון: תודה רבה לשר האוצר.

חמי דורון: חבר הכנסת נהרי, בוקר טוב.

חמי דורון: אני רענן, אני מבקש – אנחנו מתחילים בדיון.

חמי דורון: חברת הכנסת קולט אביטל - חמש דקות לגברתי.

קולט אביטל: אדוני היושב-ראש, חברי חברי הכנסת.

קולט אביטל: אדוני שר האוצר, הקשבתי לדבריך ובאמת לא ידעתי אם לבכות או לצחוק.

קולט אביטל: עקבתי אחר כל התנועות של הצמיחה ושל הצניחה ושל ההתכווצות, ומה עוד לא נאמר על דוח העוני, ואילו נחלים של מלים עוד לא נשפכו.

קולט אביטל: ובכל זאת, הדעת אינה תופסת שבשנת 2003 במדינת ישראל – שמתגאה בקידמה, בהישגים טכנולוגיים מדעיים לתפארת, ברמת השכלה ותרבות – אצלנו במדינה מיליון ו-427,000 עניים, בהם 105,000 עניים חדשים.

קולט אביטל: ושמענו על כך שיש תהליכים, שהנה, בצ'ילה ובמקומות אחרים אנשים יצאו מהעוני – אצלנו לא יצאו מהעוני; אצלנו התהליך הוא הפוך, אדוני השר.

קולט אביטל: אצלנו נכנסים לעוני.

קולט אביטל: חלק גדול מהעניים החדשים אינם פרזיטים שלא מעוניינים לעבוד.

קולט אביטל: אדרבה, אתה יודע בדיוק כמונו שהם נפלטו משוק העבודה בגלל מדיניות הצמצומים של הממשלה, בגלל סגירת מפעלים, ואתה יודע שחלק מהאנשים שעבדו כל חייהם נשארו ללא כלום.

קולט אביטל: אני רוצה לתת דוגמה אחת שהגיעה לשולחני – ואני לא היחידה כאן – הדוגמה של בית-חולים די ידוע פה בירושלים, "ביקור חולים", שנסגר.

קולט אביטל: 200 אנשים נפלטו ללא כלום, ללא פנסיה, כי סגרו להם גם את האפשרות הזאת, והם אינם עובדים.

קולט אביטל: בעל ואשה נשארו בלי כלום – סגרו את בית-החולים והם נשארו ללא פנסיה.

דניאל בנלולו: סליחה, לא סגרו את בית-החולים.

דניאל בנלולו: אני אומר לך שלא סגרו את בית-החולים.

קולט אביטל: או.

קולט אביטל: קיי.

קולט אביטל: , אני אשמח מאוד לדעת מה קורה עם אותם 200 אנשים שנשארו בלי כלום.

דניאל בנלולו: את אומרת את זה בקול רם.

דניאל בנלולו: זה לא נכון.

רוחמה אברהם-בלילא: - - -

קולט אביטל: אז בואו נדון בגורלם של אנשים שבאו אלי, ויש לי רשימה של 200 אנשים שנשארו ללא עבודה, שעבדו 20 שנה – בעל ואשה – ובעל ואשה צריכים היום להתקיים מקצבה מקוצצת של הביטוח הלאומי, בלי פנסיה.

קולט אביטל: אלה אנשים שעבדו, אנשים שרוצים להמשיך לעבוד.

קולט אביטל: בעיון בדוח העוני מסתבר – ודיברנו על זה – שיש 140,000 משפחות שבהן יש מפרנס אחד, ועם זאת הן מתחת לקו העוני, וכפי שהערתי קודם, כשהשר דיבר, יש 17,000 משפחות שבהן יש שני מפרנסים, דהיינו גם הבעל וגם האשה עובדים, ובכל זאת המשפחות האלה חיות מתחת לקו העוני.

קולט אביטל: זה נתון מדהים – 2% מהאוכלוסייה.

קולט אביטל: זה עדיין נתון מדהים.

קולט אביטל: וברצוני להזכיר גם את העולים החדשים – 64,000 משפחות של עולים, שאנחנו הבאנו לארץ בתקווה ובהבטחה שנאפשר להן כאן חיים של כבוד, ובאמת התפלאתי על האמירה הזאת של שר האוצר, שהיה במוסקבה וראה כמה אנשים יורדים.

קולט אביטל: אדוני השר, הם לא יורדים בגלל המיסוי, הם יורדים – והם אומרים לנו את זה – והשנה בפעם הראשונה יש יותר יורדים מעולים, כדאי לזכור את זה.

קולט אביטל: בפעם הראשונה מאז קמה מדינת ישראל אנחנו מדברים על נתון שלילי – ירידה יותר מעלייה.

קולט אביטל: הם יורדים כי הם לא יכולים לשלם משכנתה; הם יורדים משום שהם לא מוצאים כאן עבודה; הם יורדים כי הם משתכרים יותר טוב ברוסיה.

קולט אביטל: והשנה, בפעם הראשונה, הגיעו אלינו 12,000 עולים מרוסיה, ולגרמניה "עלו" – במרכאות כפולות ומכופלות – 19,000 איש, וזה נתון שצריך להדאיג אותנו.

קולט אביטל: וגרוע מכול – 84,000 משפחות של גמלאים, אנשים שעבדו כל חייהם ונשארו ללא כלום, וכל מה שנותר להם הוא הקצבה המקוצצת.

קולט אביטל: ואני שואלת: או.

קולט אביטל: קיי.

קולט אביטל: , אני מבינה את הכלכלה העולמית, אנחנו לא חיים בבועה, כולנו מבינים שיש טרנדים, אנחנו מבינים שצריך לקצץ, אבל מדוע לזרוק את התינוק עם המים?

קולט אביטל: מדוע הרשעות הזאת?

קולט אביטל: מדוע לקצץ למי שאינם יכולים לעבוד ולעולם לא יוכלו לצאת לשוק העבודה?

קולט אביטל: הילדים, החד-הוריות, ודאי הזקנים – מדוע לקצץ להם?

קולט אביטל: אני אומרת דבר אחד, ובכך אסיים.

קולט אביטל: שמענו כאן נאום גדול, ארוך, על צמיחה, ועל צניחה ועל כל מה שאתם רוצים.

קולט אביטל: כל מדיניות הקיצוצים הזאת, של קיצוץ קצבאות, לא הביסה את העוני; להיפך, היא רק הגדילה אותו, היא רק הביאה כישלון חרוץ, ומהסיבה הזאת נצביע נגד התקציב.

קולט אביטל: תודה רבה.

חמי דורון: תודה רבה.

חמי דורון: רבותי חברי הכנסת, היום נעמוד בזמנים בצורה מדויקת, מהסיבה הפשוטה שיש לנו סדר-יום מאוד-מאוד ארוך.

חמי דורון: לכן אני מבקש מכל אחד מהדוברים שיעמוד בדיוק בזמנים.

חמי דורון: חבר הכנסת איוב קרא, בבקשה, יש לך חמש דקות.

חמי דורון: אחריך - חברת הכנסת מל פולישוק-בלוך, ואחריה - חבר הכנסת יצחק וקנין.

חמי דורון: אני ממש מבקש לעמוד בלוח הזמנים, כי אני לא אהסס להפסיק.

צבי הנדל: גברתי, בסוף לא אמרת אם את תומכת באי-אמון או לא.

איוב קרא: אדוני היושב-ראש, חברי חברי הכנסת, לדעתי התוכנית הכלכלית ששר האוצר מציג – על-פי קביעה של כל המומחים – היא הפתרון היחיד שיוכל להוציא את המדינה מהבוץ הכלכלי שהיא נמצאת בו, אבל יש גם דברים שצריך לעשות בהקשר של כל מה שקורה עם השכבות החלשות והעניים, ועל זה יושבים טובי המומחים היום ומנסים להגיע למה שנקרא שביל הזהב בין התוכנית הכלכלית – שאין ברירה וצריך ללכת בה, כפי שהציג היום שר האוצר, וגם אנחנו יודעים על כך מהדיונים בוועדת הכספים, שסוף-סוף יש צמיחה, ועל זה אין מחלוקת, אבל בדרך יש חללים, ואין מה לעשות, זה חלק ממצב נתון שצריך להתמודד אתו.

איוב קרא: אני קראתי היום גם לראש הממשלה וגם לכל חברי סיעת הליכוד להתמקד בשכבות החלשות, העניות.

איוב קרא: לדעתי, שם עקב אכילס של התוכנית הזאת.

איוב קרא: אני שמח שבתוכנית הזאת יש בשורה טובה לאותם זקנים, לאותם פנסיונרים, במתן מענק מיוחד או הגדלת הקצבאות של הזקנים.

איוב קרא: אני מקווה שנגבה גם את השכבות החלשות.

איוב קרא: כואב לי כאשר צדיקים קמים בבית הזה, אלה שבשנת 1999 הרכיבו ממשלה על-ידי אהוד ברק.

איוב קרא: אני זוכר גם איך מצאו סידור עבודה.

איוב קרא: הזמינו נגר מיוחד והגדילו את מקום הישיבה סביב השולחנות.

איוב קרא: אני זוכר גם שהיה מישהו שדאגו לו לתיק לפיתוח אזורי בתקופה ההיא, כדי שהאזור הזה ימריא, מכיוון שהוא היה מאדריכלי אוסלו, מהאנשים שעשו הכול, כדי להרגיש לפחות שהם עושים נכון, וזה טפח על פנינו.

איוב קרא: אני זוכר את ההבטחה למציאת או ליצירת 300,000 מקומות עבודה, שהצהירו עליהם באותה ממשלה.

איוב קרא: אני זוכר שכמות המובטלים הלכה וגדלה.

איוב קרא: בשנת 2000 היה מצב קטסטרופלי, בשלהי תקופתו של ברק.

איוב קרא: אי-אפשר לומר שלא היו מומחים בתקופה ההיא שדאגו וחשבו להבריא את הכלכלה, אבל לא היה אפשר להבריא.

איוב קרא: ביבי נתניהו, בתוכנית הכלכלית החדשה שלו, קיבל משק גמור, לא היה בו שום דבר.

איוב קרא: לא האמנתי בחיים שלי שבכלל תהיה בלימה, לא צמיחה, כי היתה הידרדרות וריצת אמוק למצב שהוא בלתי נסבל.

איוב קרא: לא ידעתי אם המדינה לא הולכת לפשיטת רגל.

איוב קרא: אנחנו היום לא במצב לוקסוס, אין לי ספק.

איוב קרא: המצב הזה לא טוב, אבל היינו במצב יותר גרוע.

איוב קרא: הדבר היחידי שיכול להיות כרגע הוא מצב יותר טוב.

איוב קרא: בניגוד למצב המדיני, שאנחנו במצב גרוע ונלך לגרוע יותר, פה אנחנו במצב גרוע ואולי יהיה מצב טוב יותר.

איוב קרא: אם לא היינו הולכים לתוכנית הזאת, היינו במצב שבו אנשים בורחים לחוץ-לארץ לעשות עסקים, מצב של בריחת הון למקומות שונים בעולם.

איוב קרא: אנחנו חושבים שהדבר הזה לא היה מוסיף להידרדרות של הכלכלה פה, ולכן היה צורך בניתוח, לא רק בכדור "אקמול", כמו שעשו רבים לפני הממשלה הזאת.

איוב קרא: אני לא בא לסנגר על הממשלה, יש לי עמדות עצמאיות בנושאים הללו, אבל צריך לומר ברחל בתך הקטנה: קופות הפנסיה היו ריקות, לא היתה אפשרות אפילו לתת פנסיה בעוד שנה או שנתיים.

איוב קרא: אדוני היושב-ראש, עם כל הכבוד לאדריכלי אוסלו, שהביאו עלינו גם ביטחון שלא היה אפשר לסבול אותו בשנות האלפיים, היום יש ביטחון.

איוב קרא: לא היה אפשר לסבול את הכלכלה שהידרדרה.

איוב קרא: לכן היום, כשטומי לפיד קורא לעזיבת הקואליציה, כשאין מנוס, ואמר לביבי לפני כמה שבועות: בשביל הכלכלה תישאר פה – אני אומר ללפיד היום, שלא רק בשביל הכלכלה ובשביל ההתנתקות ובשביל עם ישראל, שלא רוצה בחירות, חשוב מאוד שתמשיכו את הקואליציה הזאת.

איוב קרא: תודה.

חמי דורון: תודה רבה, חבר הכנסת איוב קרא.

חמי דורון: חברת הכנסת מלי פולישוק-בלוך, חמש דקות לרשותך.

חמי דורון: אחריה – חבר הכנסת יצחק וקנין, ואחריו – חבר הכנסת אורי אריאל.

מל פולישוק-בלוך: אדוני היושב-ראש, אני הולכת לקרוא את כל חטאי האוצר, אני לא יודעת אם זה ייקח רק חמש דקות.

מל פולישוק-בלוך: אבל אני אשתדל.

מל פולישוק-בלוך: אדוני היושב-ראש, כנסת נכבדה, שמענו כולנו את שר האוצר כאן מעל בימה זו.

מל פולישוק-בלוך: שמענו אותו בנאומים אחרים, חוצבי להבות.

מל פולישוק-בלוך: מדיניות הממשלה בתקציב 2005, כפי שביטא כאן שר האוצר, וכפי שהיה ב-2004, היא לעודד עבודה.

מל פולישוק-בלוך: מה טוב מזה?

מל פולישוק-בלוך: כולנו יודעים שחברי ואני בשינוי בהחלט תומכים בכך.

מל פולישוק-בלוך: אנחנו בעד שאנשים יצאו לעבודה, אנחנו רוצים לחזק את העובדים, לצמצם את האבטלה מרצון ואת האבטלה שלא מרצון.

מל פולישוק-בלוך: שמעתם את שר האוצר שרוצה – איך הוא אמר – לצאת מזה.

מל פולישוק-בלוך: הגיע הזמן לצאת מזה.

מל פולישוק-בלוך: הוא רוצה מדיניות של עבודה, הוא אמר, לא מדיניות של קצבאות.

מל פולישוק-בלוך: אז ברשותכם, חברי חברי הכנסת, אמנה בפניכם את כל חטאי ביבי כשהוא בא ליישם את מדיניות נתניהו.

מל פולישוק-בלוך: ואולי בעצם הפקידים אשמים?

מל פולישוק-בלוך: בואו נראה.

מל פולישוק-בלוך: נתחיל מהאוכלוסייה הענייה, החלשה יותר.

מל פולישוק-בלוך: אליה בא שר האוצר בטענות: לכו לעבוד, כל עבודה מבורכת.

מל פולישוק-בלוך: ובכן, סוף-סוף מצאו אנשים מקומות עבודה ברשות הגנים הלאומיים.

ג'מאל זחאלקה: רגע, זה אופוזיציה?

מל פולישוק-בלוך: אתה תחליט.

ג'מאל זחאלקה: זכות חבר הכנסת לדעת.

ג'מאל זחאלקה: אתם נשמעים כמו אופוזיציה.

מל פולישוק-בלוך: זכותו של חבר הכנסת לשקול בעצמו אם זה לכאן או לכאן.

חמי דורון: חברת הכנסת מלי פולישוק-בלוך, אני מבטיח לך שלא תהיה לך תוספת זמן.

מל פולישוק-בלוך: תמיד אמרתי שאתה קשוח.

מל פולישוק-בלוך: ובכן, מצאו אנשים מקומות עבודה ברשות הגנים הלאומיים, והם עובדים, כידוע לכם, תמורת שכר מינימום, לא רוצים קצבה, מתחננים לעבוד.

מל פולישוק-בלוך: ומה אומרים האוצר ומשרד התעשייה, המסחר והתעסוקה ביחד?

מל פולישוק-בלוך: לכו הביתה, קבלו קצבה, לא עבודה.

מל פולישוק-בלוך: האוצר מפטר אותם ושולח אותם הביתה.

מל פולישוק-בלוך: שר האוצר דורש מהאמהות שתצאנה לעבודה.

מל פולישוק-בלוך: אבל מה עושה ביבי?

מל פולישוק-בלוך: יחד עם לימור, יש לומר, מרחיבים את יום הלימודים ליום לימודים ארוך.

מל פולישוק-בלוך: יש הרבה סיבות להרחבת יום הלימודים, סיבות טובות וראויות.

מל פולישוק-בלוך: אחת מהן היא לאפשר לאמהות לצאת לעבודה.

מל פולישוק-בלוך: האם זה רע?

מל פולישוק-בלוך: מה עושה הממשלה?

מל פולישוק-בלוך: היא לא מרחיבה ביישובים שבהם כבר יש יום לימודים ארוך גם לגני-הילדים.

מל פולישוק-בלוך: יישובים שבהם יש יום לימודים ארוך בבתי-ספר, ורק בבתי-ספר, ימשיכו להיות כך.

מל פולישוק-בלוך: אנחנו נרחיב את יום הלימודים לאותם יישובים נוספים, ובגנים יגמרו ב-12:30, ורק ילדי בית-ספר יגמרו יותר מאוחר.

מל פולישוק-בלוך: כאן האמהות לא יכולות לצאת לעבוד, וכאן האמהות לא יכולות לצאת לעבוד.

מל פולישוק-בלוך: ממש חלם.

מל פולישוק-בלוך: מובן שהיישובים החדשים שמוספים הם לא במקרה גם בשטחים וגם חרדיים.

מל פולישוק-בלוך: אבל זה סיפור בפני עצמו.

מל פולישוק-בלוך: ובכן, אמא שיש לה ילד בכיתה ב' וילד בגן-חובה לא יכולה לצאת לעבודה, כפי שאנחנו מצפים לפי מדיניות נתניהו.

מל פולישוק-בלוך: אני אמשיך בזריזות, כי זמני קצר, ואומר שאם דיברנו על אמהות, נדבר על אמהות חד-הוריות.

מל פולישוק-בלוך: ידוע גם לכבוד שר האוצר שיש קשר, התאמה, קורלציה, בין השכלה לגובה שכר.

מל פולישוק-בלוך: רוצה אמא חד-הורית לצאת ממעגל העוני, אחת ולתמיד, ואומרים לה: גברתי, אם תלכי ללמוד לא תקבלי קצבה.

מל פולישוק-בלוך: האם יש סיכוי שהיא תצא ממעגל העוני?

מל פולישוק-בלוך: מה פתאום.

מל פולישוק-בלוך: מה פתאום יתחשק לה ללמוד בכלל?

מל פולישוק-בלוך: אז בואו נלך למקום אחר.

מל פולישוק-בלוך: אומר האוצר בתקציב החדש, המופלא: נבטל נקודות זיכוי למי שבן-זוגו לא עובד, כי לא יהיה להם כסף וזה ידחוף אותם לעבודה.

מל פולישוק-בלוך: למה לא לחשוב בצורה חיובית?

מל פולישוק-בלוך: בואו באמת נעודד עבודה.

מל פולישוק-בלוך: למה לא לתת נקודת זיכוי דווקא לשני בני-זוג שעובדים, שיש להם ילדים קטנים, כדי לעודד אותם?

מל פולישוק-בלוך: לא רק לחסל ולקצץ, בוא נעודד את מי שבאמת צריך לעודד.

מל פולישוק-בלוך: שר האוצר מדבר על צמיחה, על פרויקטים של תשתית.

מל פולישוק-בלוך: במקום להשקיע בתשתיות, בעבודה עברית ישראלית, תראו כמה תאילנדים מניחים היום את צינור הגז הימי.

מל פולישוק-בלוך: לידיעתכם.

מל פולישוק-בלוך: תראו את הפרויקט החדש, הפיקוח על 26 - - -

משה גפני: אז מה אם הם חרדים?

משה גפני: הם הכי עניים.

חמי דורון: חבר הכנסת גפני, אתה יודע שלא קוראים קריאות ביניים בעמידה, נכון?

משה גפני: אז מה אם הם חרדים?

משה גפני: איך את אומרת דבר כזה?

משה גפני: התפשרו רק בשביל קול אחד, את יודעת את זה.

חמי דורון: אני מבקש לסיים.

מל פולישוק-בלוך: נקודה מאוד חשובה.

מל פולישוק-בלוך: פיקוח של מהנדסים על 26 מיליארד - - -

משה גפני: איך את אומרת דבר כזה?

משה גפני: שני היישובים - - -

חמי דורון: חבר הכנסת גפני, אל תפריע בבקשה.

מל פולישוק-בלוך: 26 מיליארד שקלים לתשתיות רכבת; כידוע לכם, החליט האוצר לפקח.

מל פולישוק-בלוך: רעיון מעולה.

מל פולישוק-בלוך: לאן הולך הפיקוח?

מל פולישוק-בלוך: למהנדסים שבחוץ-לארץ, לא למהנדסים ישראלים.

מל פולישוק-בלוך: מה יש, לא מגיעה להם העבודה?

מל פולישוק-בלוך: נקודה אחרונה, ברשותך אדוני היושב-ראש, מנוע צמיחה מספר אחת בישראל - מה עושה האוצר עם כל נושא ההיי-טק, עם תקציבי המדען הראשי?

מל פולישוק-בלוך: בשנתיים האחרונות - ואני אומרת את זה כבר כמעט שנתיים - קיצץ האוצר בתקציבי המדען הראשי כמעט 50%.

מל פולישוק-בלוך: מתקציב של מיליארד ו-800 הוא קיצץ לפחות ממיליארד.

מל פולישוק-בלוך: אם זה לא חלם אז אני לא יודעת מה זה חלם.

מל פולישוק-בלוך: תודה רבה.

חמי דורון: תודה רבה לחברת הכנסת מלי פולישוק-בלוך.

חמי דורון: חבר הכנסת יצחק וקנין, שלוש דקות לרשותך.

חמי דורון: אחרי כן - חבר הכנסת יצחק לוי.

חמי דורון: אחריו - חבר הכנסת אברהם רביץ.

משה גפני: סליחה, למה את אומרת על היישובים האלה?

חמי דורון: חבר הכנסת גפני, אתה מפריע.

חמי דורון: יש שתי אפשרויות.

חמי דורון: אל תכריח אותי לנקוט צעד שאני לא רוצה.

חמי דורון: אנחנו היום בזמן מצומצם, אנחנו בהפסד של זמן, ואני מבקש שלא להפריע.

חמי דורון: לא אהסס להוציא את מי שיפריע.

חמי דורון: אדוני, בבקשה, שלוש דקות לרשותך, אנא עמוד בזמנים.

יצחק וקנין: אדוני היושב-ראש, חברי חברי הכנסת, אני לא מאמין למשמע אוזני.

יצחק וקנין: מלי, אני מכיר את היושר הפנימי שלה, אני יושב אתך בוועדת הכלכלה תקופה ארוכה, ואני לא מאמין למה שאני שומע פה.

יצחק וקנין: הרי אתם היללתם את הממשלה הזאת, היללתם את שר האוצר הזה, נתתם גיבוי לכל המדיניות הכלכלית במשך השנתיים האחרונות.

יצחק וקנין: לצערי הרב, עכשיו הפכת את הקערה על פיה, שכל המציאות הכלכלית במדינת ישראל, על-פי דברייך שלך, לא שלנו, מביאה את הכלכלה הישראלית לפי התהום.

מל פולישוק-בלוך: לא נכון, כל מה שאמרתי פה אמרתי גם קודם.

מל פולישוק-בלוך: כל מה שנאמר פה, נאמר גם קודם.

חמי דורון: חברת הכנסת מלי פולישוק-בלוך, לא הפריעו לך, אני מבקש.

מל פולישוק-בלוך: לא הפריעו?

חמי דורון: חבר הכנסת וקנין לא הפריע לך, אז אני מבקש.

יצחק וקנין: אני מצפה ליושר פנימי מכם.

יצחק וקנין: אני אגיד לך במה - - -

מל פולישוק-בלוך: היושר הפנימי שלי, שאני מאמינה במדיניות באופן כללי, אבל אם יש לי ביקורת אני אגיד אותה.

יצחק וקנין: עמד פה חבר הכנסת עמיר פרץ ואמר מעל בימה זו: אני מצפה מחברי הכנסת החרדים שיבקשו דברים לכל החברה, ולא רק מה שנקרא בזמנו "הכספים הייחודיים".

יצחק וקנין: אני רוצה להגיד לך: כאן בכנסת הצבעתם כולכם, ועמדנו והתרינו בכם, שיש פה פגיעה וחוסר שוויון כאשר בכל הגנים משלמים 100%, לילדים החרדים מורידים 15%.

יצחק וקנין: זאת אומרת שיש כאן אפליה כלפי ציבור מסוים, נקודתית, מסומנת, שאתם מסמנים אותו.

יצחק וקנין: אחרי כן אתם טוענים שאנחנו סוחטים כסף.

יצחק וקנין: ממה?

יצחק וקנין: ממה שאתם לקחתם לנו בהצבעה.

יצחק וקנין: גנבתם פה הצבעה.

יצחק וקנין: שר האוצר אמר את זה, לצערי הרב, אז אל תטיפו לנו מוסר.

יוסף יצחק פריצקי: גונבים כל הזמן, אז גנבו גם הצבעה.

מל פולישוק-בלוך: איזו הצבעה גנבו?

יצחק וקנין: בשבילי את חברת כנסת.

יצחק וקנין: אני מצפה ממך ומכל חבר כנסת, שיפעיל את היושר הפנימי שלו כשהוא מגיע להצבעה.

יצחק וקנין: וכשאת מצביעה בצורה מכוונת, את וכל חברייך, לרבות חברי הליכוד, לפגוע בילדים מסוימים, לי אין ספק שההצבעה שלך היא לא הצבעה עניינית.

מל פולישוק-בלוך: למה הילדים בלוד פחות מסכנים מהילדים בביתר-עילית?

חמי דורון: חבר הכנסת מלי פולישוק-בלוק, באמת.

חמי דורון: אני לא אוסיף לו זמן על הוויכוח הזה.

יצחק וקנין: לידיעתך, ילדים בירוחם, ילד בגן מקבל 100%, ילד חרדי מקבל פחות 15%.

משה גפני: לא, הוא לא מקבל בכלל.

יצחק וקנין: או שהוא לא מקבל בכלל.

חמי דורון: חבר הכנסת וקנין, משפט סיום בבקשה.

חמי דורון: אני מבקש לעמוד בלוח הזמנים.

יצחק וקנין: תודה.

חמי דורון: חבר הכנסת יצחק לוי.

חמי דורון: אחריו – חבר הכנסת אברהם רביץ.

יצחק לוי: אדוני היושב-ראש, רבותי חברי הכנסת, הגמרא אומרת כמה פעמים שעני חשוב כמת.

יצחק לוי: הגמרא אומרת ארבעה חשובים כמת, אחד מהם הוא עני.

יצחק לוי: צריך להבין את כוונת הגמרא.

יצחק לוי: הרי אנחנו מעריכים מאוד עניים: היזהרו בבני עניים, שמהם תצא תורה.

יצחק לוי: אנחנו לא רואים את העניים כמתים.

יצחק לוי: כוונת הגמרא היא, שהם רואים את עצמם כמתים.

יצחק לוי: זאת הבעיה.

יצחק לוי: הבעיה היא לא איך אנחנו רואים אותם; אנחנו מכבדים אותם, אנחנו אוהבים אותם, ואנחנו בונים כל מיני ארגוני חסד כדי לתת להם מזון, כדי שירגישו טוב וכדי שילדיהם יצאו לטיולים.

יצחק לוי: יש הרבה עניים, אנחנו מאוד אוהבים אותם.

יצחק לוי: העניים חשובים כמת בעיני עצמם.

יצחק לוי: הם בבושה, הם בביזיון, הם מתביישים, הם לא יכולים להרים את עיניהם מול ילדיהם, מול נשותיהם, הם יושבים בבית ולא עושים שום דבר.

יצחק לוי: אנחנו יוצרים כאן מעמד של אנשים שמתביישים בעצמם, מתביישים להיות הם.

יצחק לוי: הדבר חמור מאוד, הדבר גרוע מאוד.

יצחק לוי: לכן אדוני היושב-ראש, אני לא מבין את מדיניות הממשלה.

יצחק לוי: אמרו, שנה אחת, שנה שנייה, צריך לקצץ, צריך לעשות, ונראה שיפור.

יצחק לוי: יכול להיות שיש שיפור, יכול להיות שיש שיפור בספרים, אולי יש שיפור גם בתעשייה, במשק ובתוצר.

יצחק לוי: אבל השיפור בתוצר ובמשק היה צריך לבוא עם השיפור לאוכלוסייה הענייה.

יצחק לוי: כלומר, אי-אפשר לספר סיפורים לאנשים שרעבים.

יצחק לוי: אי-אפשר לומר להם, תראו, רבותי, יש כבר 4% צמיחה, או 2.9% צמיחה, ברבעון הבא יהיו 5% צמיחה, הנה ההשקעות גדלו, עוד מעט בונים עוד שלושה מפעלים כאן ועוד שני מפעלים כאן.

יצחק לוי: בינתיים מה, מה קורה עם האנשים האלה?

יוסף יצחק פריצקי: הרי זה לא שיפור, זה סיפור.

יצחק לוי: בדיוק.

יצחק לוי: בדיוק כך.

יצחק לוי: יכול להיות שזה שיפור, אבל זה לא שיפור אפקטיבי לאנשים שצריכים היום אוכל.

יצחק לוי: אדוני היושב-ראש, אנחנו צריכים לקבוע לעצמנו קווים אדומים.

יצחק לוי: לא ייתכן שיהיו ילדים שאין להם אוכל.

יצחק לוי: יש כמה דברים שלא ייתכנו.

יצחק לוי: אי-אפשר להסתמך על ארגוני הצדקה.

יצחק לוי: ארגוני הצדקה עושים עבודה נהדרת, עושים עבודה לשם שמים, עבודה גדולה מאוד, אבל אוי לה לאותה מדינה שאומרת, אני לא יכולה לספק אוכל, וצריך לקבץ נדבות כדי לתת אוכל לאנשים.

יצחק לוי: אדוני היושב-ראש, לנו אין ברירה, אנחנו נצביע נגד הממשלה בעניין הזה.

יצחק לוי: מכיוון שדוח העוני הוא יותר מאשר רמזור אדום, הוא יותר מאשר קו אדום, הוא דבר בלתי אפשרי, ואם הממשלה לא תנקוט כמה צעדים, כולנו יודעים שבשנה הבאה יהיה גרוע יותר.

יצחק לוי: על כל פנים, סיעת המפד"ל תתמוך בשלוש הצעות האי-אמון.

יצחק לוי: תודה רבה.

חמי דורון: תודה רבה.

חמי דורון: חבר הכנסת אברהם רביץ.

חמי דורון: ואחריו - חבר הכנסת אורי אריאל.

אברהם רביץ: אדוני היושב-ראש, חברי הכנסת, בעוני, לפי המקורות שלנו, יש דרגות שונות.

אברהם רביץ: לא כל העניים שווים.

אברהם רביץ: כאשר העני מגיע לבקש סיוע, צריך לבדוק אותו.

אברהם רביץ: יש דרך לבדוק אותו.

אברהם רביץ: יש הלכות מה נותנים לו: שלוש סעודות, שתי סעודות.

אברהם רביץ: אבל יש סוג מסוים של עניים שלא בודקים אותם.

אברהם רביץ: כתוב: כל הפושט יד, שהוא בעצם בא ופושט יד, שנמצא בדרגה הזאת, שאין לו שום דבר, נותנים לו בלי לבדוק.

אברהם רביץ: כאשר חברה רוצה לתקן את העתיד הכלכלי שלה, יכול להיות שמותר לחברה הזאת לתקופה מסוימת לבדוק, לגרום ללחץ מסוים על החברה.

אברהם רביץ: אבל כאשר חלק גדול מהחברה הזאת הם בבחינת אין להם, הם פושטי יד, לא בודקים אותם וצריך לתת להם.

אברהם רביץ: אני חושב שהממשלה אטומה, איננה מבינה איך מטפלים בשיפור כלכלי, שאולי הוא טוב באקדמיה, אבל בינתיים נופלים קורבנות של אנשים שממש אין להם.

אברהם רביץ: על זה לבד צריך להצביע אי-אמון בממשלה.

אברהם רביץ: אבל אני רוצה להזכיר דבר נוסף, משטח אחר בכלל.

אברהם רביץ: הרי אי-אפשר להצביע אי-אמון בשר מסוים.

אברהם רביץ: אם אתה מצביע אי-אמון, אתה יכול להצביע אי-אמון בכל הממשלה.

אברהם רביץ: אני רוצה מעל במה זאת למחות.

אברהם רביץ: לא ייתכן ששר יעמוד ויאמר בריש גלי על תקציבים שמדינת ישראל החליטה להחזיר לילדים עניים שיוכלו ללמוד בבתי-ספר כמו כל שאר ילדי ישראל, שזה כדי שיהיה לרבנים קניידלך.

אברהם רביץ: זו אמירה אנטישמית.

אברהם רביץ: או שלא ייתכן ששר ירמוז ויבוא ויאמר כאשר גילו את הרוצחים של השופט, זיכרונו לברכה, שאין כסף לביטחון לשמור על שופטים בישראל מפני שצריכים - - - אני מסיים מייד.

אברהם רביץ: אני לא רואה שהזמן שלי חלף.

חמי דורון: לא, לא, אתה צריך לסיים.

אברהם רביץ: לא ייתכן שהוא יבוא ויאמר שאי-אפשר לתת ביטחון לשופטי ישראל מפני שצריכים לתת לרבנים, לחרדים.

אברהם רביץ: מה נתנו לחרדים?

אברהם רביץ: לא נתנו להם עדיין, עם התקציב הזה, את מה שגזלו מן הטף, מהילדים שצריכים ללמוד כמו כל שאר ילדי ישראל.

אברהם רביץ: לכן אנחנו, אדוני היושב-ראש, נצביע אי-אמון בממשלה.

אברהם רביץ: חסר לי רק דבר אחד להחלטה הזאת: הגברת חברת הכנסת מל פולישוק, שייצגה את שינוי כאן, לא הודיעה מה עמדת שינוי.

אברהם רביץ: היא דיברה סרה בממשלה ולא אמרה אם שינוי מצביעה בעד או נגד.

חמי דורון: אני מניח שהיא תגיד לך בשלב הבא.

חמי דורון: אתה לא מצפה ממני - - -

אברהם רביץ: זה חשוב לי גם לגבי ההחלטה שלי.

חמי דורון: נשאיר אותך במתח.

יוסף יצחק פריצקי: היא לא דיברה סרה בממשלה, היא רוצה להיות שרה.

חמי דורון: נשאיר אותך במתח, חבר הכנסת רביץ.

אברהם רביץ: אבל, אל תשאירו הרבה זמן, כי אני שומע מחבר הכנסת פריצקי שעומדים לתבוע בכלל כמה שרים למשפט אצלכם, אז בכלל זו קטסטרופה.

חמי דורון: נכון, זה נחמד מאוד.

אברהם רביץ: תודה רבה.

חמי דורון: אנחנו מודים לך, חבר הכנסת רביץ.

חמי דורון: חבר הכנסת אורי אריאל, בבקשה.

חמי דורון: אחריו – חבר הכנסת מוחמד ברכה.

ג'מאל זחאלקה: לא הבנו את עמדת שינוי - לפרוש או לא לפרוש.

חמי דורון: אתה שואל אולי באופן אישי?

חמי דורון: אסביר לך אחר כך.

חמי דורון: שלוש דקות.

אורי אריאל: אדוני היושב-ראש, חברי חברי הכנסת, הצעות האי-אמון בממשלה על מצב הקשישים ועל בעיית העניים במדינת ישראל הן יותר מראויות, ואשרי המציעים והתומכים שלא מתעלמים מבעיות אלה ולא עוסקים רק בבעיות ביטחון וחוץ, אלא עוסקים בבני-אדם, בגדר מה שאנחנו כיהודים וכיהדות מאמינים, שצריך לטפל בכולם וישראל ערבים זה לזה.

אורי אריאל: לא כמו הממשלה הזאת, שאיננה ערבה לשום דבר; איננה ערבה לאזרחיה, לא בביטחון, לא בביטחון סוציאלי, לא בחינוך.

אורי אריאל: בעצם לא תמצא דבר שהיא מרגישה שיש לה אחריות מלאה לו.

אורי אריאל: ברוך השם, הקהילה המקומית בערי ישראל וביישובים השונים, היא זו שמתחזקת ונותנת את המעט שאפשר לאותם עניים.

אורי אריאל: ראויים כל הארגונים שעוסקים בזה להוקרה מיוחדת.

אורי אריאל: בתחום החרדי הדבר מפותח עוד יותר וראוי לחיקוי ולא להשמצות ולביזוי.

אורי אריאל: העניות היא דבר מנַוול, כך לימדונו חכמינו.

אורי אריאל: אדם עני דעתו פחות נחשבת, כך זה נראה, אבל אנחנו בגדר חכמים היזהרו בבני עניים, כי מהם תצא תורה.

אורי אריאל: לא כולם צריכים לקבל שווה.

אורי אריאל: מי שלא עומד בחובותיו לחברה בישראל ולמדינה, לא צריך לקבל כמו אחרים.

אורי אריאל: יש מקום לשנות בעניין.

אורי אריאל: בנושא הזה השוויון מקלקל, הוא לא ערך.

ג'מאל זחאלקה: - - -

אורי אריאל: סיעת האיחוד הלאומי רוצה לתרום כסף לתקציב והיא מוכנה להצביע בעד התקציב.

אורי אריאל: הממשלה הזאת, שהחליטה שיש לה 6-7 מיליארדי ש"ח מיותרים כדי לגרש יהודים, יכולה לעשות בזה דברים יותר טובים.

אורי אריאל: חסרים בחינוך 6,000 כיתות - זה 3 מיליארדי שקלים; חסרים 200 קילומטר כבישים - זה סדר-גודל של 1.5 מיליארד שקלים.

אורי אריאל: חסרים כספים למשפחות החד-הוריות; חסרים כספים לנכים; חסרים כספים לחינוך, לוועדת-דברת, לחינוך העצמאי, לחינוך הממלכתי, ולממלכתי-דתי, וראוי שהמדינה, במקום לבזבז את הכסף, תיקח את הכספים הללו שפתאום נמצאו.

אורי אריאל: עמד פה שר האוצר, שאך לפני שנה הסביר שכל חריגה מ-3% גירעון זה קטסטרופה, והנה הממשלה מחליטה בהינף קולמוס על עוד 0.4%.

אורי אריאל: יש כסף, יש בעיה של סדרי עדיפויות ויש ממשלה שלא דואגת לאזרחיה ולכן ראוי להביע בה אי-אמון.

אורי אריאל: תודה.

חמי דורון: תודה רבה לחבר הכנסת אריאל.

חמי דורון: חבר הכנסת מוחמד ברכה, ואחריו – חברת הכנסת אילנה כהן.

חמי דורון: שלוש דקות לרשותך.

מוחמד ברכה: אדוני היושב-ראש, רבותי חברי הכנסת, כנראה אין גבול, חבר הכנסת אורי אריאל, להעמדת הפנים.

מוחמד ברכה: אתה תורם כסף לחינוך ולכיתות?

מוחמד ברכה: מאיזה כיס אתה תורם?

מוחמד ברכה: ההתנחלויות תורמות?

מוחמד ברכה: ההתנחלויות שעולות למדינה בדם בניה ובכסף תקציביה פתאום מרעיפות?

מוחמד ברכה: יש גבול לציניות.

מוחמד ברכה: פתאום הוא - - -

חמי דורון: חבר הכנסת ברכה, הוא פשוט לקח את הכסף ובמקום להעביר אותו לפינוי - - -

מוחמד ברכה: אין ספק, לו לא היה מתקיים המפעל הקולוניאליסטי ההזוי הזה, יכול להיות שהיינו במקום אחר גם של החברה ולא רק בנושא של סל הבריאות, אלא בבריאות הנפשית של הציבור שהולך מדחי אל דחי, מעמדות גזעניות לגזעניות יותר.

מוחמד ברכה: האמת היא שבעולם שבו כל המושגים מתהפכים, גם חבר הכנסת אורי אריאל, איש האיחוד הלאומי, איש ההתנחלויות, יכול לעמוד כאן ולהטיף מוסר על סל הבריאות.

יוסף יצחק פריצקי: - - - מנגנים בכינור.

מוחמד ברכה: אני חושב שהממשלה הזאת, שחיה מהצבעה להצבעה, כלומר, היא לא קונה מפלגות בסיטונות, אלא בתשלומים, ועל כל הצבעה משלמים מחיר מסוים - היום זו יהדות התורה, לפני זה היו האיחוד הלאומי.

מוחמד ברכה: עכשיו שינוי מתכוונת לצאת, ויבוא מישהו למלא את מקומה, אולי ש"ס.

מוחמד ברכה: אין שום דבר מפתיע במה שאני אומר, אבל הדבר שאני לא מצליח לתפוס, אדוני היושב-ראש, הוא מפלגת השמאל שנקראת יחד - מרצ.

מוחמד ברכה: מה לה ולכל זה?

מוחמד ברכה: מה זאת אומרת רשת ביטחון?

מוחמד ברכה: למה?

מוחמד ברכה: חבל שאף אחד מהם אינו נוכח כאן; רובם ידידים אישיים שלי.

מוחמד ברכה: אני אציע להם קודם כול למחוק כל זיקה בין המלה "שמאל" לבין המפלגה הזאת.

מוחמד ברכה: שמאל צריך לבוא לידי ביטוי דווקא בימים שבהם דנים בתקציב, דווקא בימים שבהם מדברים על דוח העוני, על ההקצבות, על סדר העדיפויות - על הקצבות לחינוך או לבריאות או לתשתיות או לרשויות המקומיות מול דברים אחרים, מול סדר אחר של הניאו-ליברליזם, של הממשלה הימנית וכו'.

מוחמד ברכה: לכן אני חושב שהאמירה של יוסי ביילין מלפני כמה ימים, כאשר "תקף" את יהדות התורה ואמר: למה צריך לשלם 400 מיליון שקל מול שישה מנדטים, כשאפשר לקבל שישה מנדטים בחינם - הכוונה למנדטים של יחד, אני חושב שיש גבול להתנהלות הזאת, כאילו זה מחנה שלום ומחנה שמאל.

מוחמד ברכה: לא שלום ולא שמאל, לא התנתקות, אלא התנתקות מסדר-היום החברתי.

מוחמד ברכה: אני חושב שחבל על המפלגה הזאת שהולכת למקומות כאלה.

מוחמד ברכה: תודה רבה, אדוני.

חמי דורון: תודה רבה.

חמי דורון: חברת הכנסת אילנה כהן, בבקשה.

חמי דורון: אחריה - חבר הכנסת ג'מאל זחאלקה.

אילנה כהן: אדוני היושב-ראש, חברי הכנסת, אני חושבת שזה יום עצוב למדינת ישראל.

אילנה כהן: כל פעם אנחנו מדברים מחדש על דוח העוני.

אילנה כהן: הרי הוא לא ישתנה, כי כל המדינה הזאת הפכה לבית-תמחוי אחד גדול.

אילנה כהן: קודם דיברנו על המבוגרים, על הזקנים שהולכים לבית-התמחוי ומקבלים אוכל.

אילנה כהן: היום אנחנו גם שומעים איך לפתוח את המקררים, איך להכין סנדוויצ'ים לילדים רעבים וכן הלאה.

אילנה כהן: אני מזכירה שוב שלפני הרבה שנים, כשבמערכת הבחירות ליסה אמרה שהיא רעבה, כל המדינה הזדעזעה, אבל היום קרה משהו במדינה - שום דבר לא מזיז לנו.

אילנה כהן: זה נראה כאילו אנחנו פותחים עוד ערוץ טלוויזיה ועוד ערוץ טלוויזיה, זה נראה כאילו זה חלק מהיום-יום שלנו, חלק מובן מאליו.

אילנה כהן: אנחנו מאבדים את כל הרגישות שיש לנו כבני-אדם.

אילנה כהן: שמעתי היום שהגדילו את סל התרופות.

אילנה כהן: אנחנו יודעים על אנשים מבוגרים חולים, אבל אינם הולכים לקחת את התרופות שלהם.

אילנה כהן: מדוע?

אילנה כהן: אלה אותם אנשים שאין להם מה לאכול, אין להם במה לשלם לרופא ואין להם כסף לקחת תרופות, ולכן הם נשארים בבית.

אילנה כהן: ודאי שהעלות שלהם הרבה יותר גבוהה.

אילנה כהן: כשאנחנו לוקחים ילדים עם תת-תזונה, הרי בסופו של דבר הם באים לבתי-החולים, והטיפול בהם יותר יקר.

אילנה כהן: במדינה שילדים הולכים רעבים, זה לא רק דוח עוני, אלא תעודת עניות למדינת ישראל ולאחראים עליה.

אילנה כהן: מדברים כל הזמן על צמיחה, אבל האם כל האנשים האלה ניגשים למכולת ואומרים, יש צמיחה, תנו לנו אוכל?

אילנה כהן: מה זה הסיפור הזה שאנחנו שומעים שיש מקומות מסוימים שבהם אמהות נכנסות לסופרמרקט ולוקחות אוכל ומחלקות.

אילנה כהן: זה כמו בימים של רובין הוד.

אילנה כהן: איזה מין דבר זה?

אילנה כהן: לכן אני אומרת, שתמיד היתה הקואליציה והגועליציה ומוכנים לשלם.

אילנה כהן: קודם באים ומשכנעים אותנו שאין, וכל העובדים במדינת ישראל צריכים לתרום כסף, אבל פתאום אנחנו שומעים שנותנים כך סתם 400 מיליון.

אילנה כהן: מחר אני לא יודעת מה יהיה, ומדברים על עוד מיליארד ועוד חצי מיליארד, אבל לילדים האלה אין מה לאכול ולהם לא נותנים, אלא אומרים שההורים שלהם יעבדו.

אילנה כהן: לכן, אני אומרת שאם כבר מחלקים, אז גם בתור הזה יש סדר עדיפויות.

אילנה כהן: קודם כול שיחלקו לילדים, לחולים - לאלה שצריכים לקבל תרופות - ולזקנים.

אילנה כהן: הגיע הזמן שיעשו סדר עדיפויות.

אילנה כהן: תודה.

חמי דורון: תודה רבה לחברת הכנסת אילנה כהן.

חמי דורון: חבר הכנסת ג'מאל זחאלקה, ואחריו - חבר הכנסת עבד-אלמאלכ דהאמשה.

ג'מאל זחאלקה: כבוד היושב-ראש, רבותי חברי הכנסת, שר האוצר דיבר על המשולש שיוצר עוני – מונופולים או עובדי הנמלים, הקצבאות, ואת הדבר השלישי אני לא זוכר.

ג'מאל זחאלקה: אף חבר כנסת לא זוכר מה הוא אמר.

ג'מאל זחאלקה: הוא בעצם אומר זאת על כל דבר.

ג'מאל זחאלקה: אם ידברו על תאונות דרכים, הוא יאשים את המונופולים שלא מאפשרים להכניס לארץ חלקי חילוף בזמן.

ג'מאל זחאלקה: הוא ידבר גם על הקצבאות שמאפשרות לאנשים לקנות מכוניות.

ג'מאל זחאלקה: כמובן, גם מכונית ה"יגואר" המפורסמת שלו תיכנס לעניין.

ג'מאל זחאלקה: אפילו במכת הארבה הוא יאשים את המונופולים ואת הקצבאות.

ג'מאל זחאלקה: כל דבר אצלו זה מונופולים וקצבאות.

ג'מאל זחאלקה: זה מסביר כל דבר בעולם.

ג'מאל זחאלקה: האמת היא שיש משולש אחר שיוצר עוני, וזה הכיבוש, התאצ'ריזם והעוני בצלע השלישית.

ג'מאל זחאלקה: בלי שתהיה לממשלה הזאת מדיניות שונה בנושא המדיני, אי-אפשר להוציא את המשק מהמצב שבו הוא נמצא.

ג'מאל זחאלקה: כשמשקיעים הון עתק בהתנחלויות, 100 מיליארד שקל, כשמוציאים הון עתק על קניית מטוסים וכלי משחית למיניהם, ודאי שלא יישאר מספיק כסף להילחם בעוני.

ג'מאל זחאלקה: כששר האוצר מצהיר במפורש שהוא רוצה לקצץ בקצבאות, שהוא רוצה שוק חופשי שבו תינתן אותה זכות לבן צפון תל-אביב העשיר והמדושן וגם לבן איזה כפר ערבי להיות מנכ"ל בנק הפועלים, אנחנו יודעים מי יגיע למשרה הזאת ולכל משרה אחרת.

ג'מאל זחאלקה: כשהמדיניות היא הרס מדיניות הרווחה, ודאי שזה יוצר עוני.

ג'מאל זחאלקה: אלה הסיבות האמיתיות לעוני, שלא יספרו לנו סיפורי סבתא ודמגוגיה.

ג'מאל זחאלקה: שר האוצר בורח מהשאלות האמיתיות.

ג'מאל זחאלקה: יש גורם נוסף שמוסיף עוד יותר לעניין העוני, וזה האפליה המבנית והמכוונת.

ג'מאל זחאלקה: כשבאופן טבעי העניים נעשים יותר עניים, כתוצאה ממדיניותו של שר האוצר.

ג'מאל זחאלקה: הוא דוחף חלקים נוספים של האוכלוסייה הערבית אל מתחת לקו העוני על-ידי מדיניות מכוונת של אפליה.

ג'מאל זחאלקה: אנחנו לא רואים בתקציב שום סימן לתיקון העוול נגד האוכלוסייה הערבית, והתוצאה היא שכמעט 50% מהציבור הערבי נמצאים מתחת לקו העוני, וזו קטסטרופה חברתית.

ג'מאל זחאלקה: תודה רבה.

חמי דורון: תודה רבה.

חמי דורון: חבר הכנסת עבד-אלמאלכ דהאמשה, בבקשה.

חמי דורון: אחרונת הדוברים - חברת הכנסת מרינה סולודקין.

חמי דורון: שלוש דקות לרשותך, אדוני.

חמי דורון: בבקשה.

עבד-אלמאלכ דהאמשה: כבוד היושב-ראש, ממשלה שכרגיל איננה – אולי הפעם יש להם סיבות טובות יותר להיעדר, אבל תמיד היו סיבות - - -

חמי דורון: השר הנגבי נמצא באולם.

עבד-אלמאלכ דהאמשה: השר נמצא בפתח.

עבד-אלמאלכ דהאמשה: בסדר.

עבד-אלמאלכ דהאמשה: יש כמובן שיחות למי לתת, עם מי להעביר, את מי לקנות, את מי למכור.

עבד-אלמאלכ דהאמשה: מוכרים את שינוי עכשיו, כנראה בנזיד עדשים – קונים את החרדים: 300 מיליון, 290 מיליון אפילו.

עבד-אלמאלכ דהאמשה: פתאום יש כסף.

עבד-אלמאלכ דהאמשה: לסחר-מכר הזה יש תקציב.

עבד-אלמאלכ דהאמשה: עמד פה שר האוצר לפני דקות אחדות, ובמצח נחושה דיבר על הקשישים, על העניים.

עבד-אלמאלכ דהאמשה: תראו מי מדבר – מי שקיצץ לרוחב את כל הקצבאות: גם לעשירים, גם לעניים, גם לזקנים, גם לילדים, גם לנכים.

עבד-אלמאלכ דהאמשה: הרי כל המדיניות שלו היא רק קיצוצים.

עבד-אלמאלכ דהאמשה: יש מגזר אחד בחברה שהרוויח: העשירים.

עבד-אלמאלכ דהאמשה: בעיקר המאיון העליון.

עבד-אלמאלכ דהאמשה: הוא בא אלינו ואומר שהוא רוצה לעזור לקשישים.

עבד-אלמאלכ דהאמשה: אנחנו רואים שלא רק לקשישים.

עבד-אלמאלכ דהאמשה: אנשים סתם – הציבור המוכה ביותר בחברה, לא הקשישים דווקא, אלא החולים – החולים לא מוצאים תרופות.

עבד-אלמאלכ דהאמשה: החולים, שבמקרים רבים הם מקבלי קצבאות וחיים על קצבאות, הקצבה כבר לא מספיקה להם.

עבד-אלמאלכ דהאמשה: מחצית הקצבה, שלושת-רבעי הקצבה, כל הקצבה, וכמה קצבאות לפעמים, כשמדובר בתרופה שהיא לא בסל התרופות, לא מספיקים כדי לקנות תרופות.

עבד-אלמאלכ דהאמשה: שר האוצר מדבר על צמיחה.

עבד-אלמאלכ דהאמשה: באמת יש צמיחה – צמיחת העוני.

עבד-אלמאלכ דהאמשה: על המס שהוא דיבר, שנתן לנו רק בשבוע הזה, השבוע שנגמר – בשבוע שעבר ניתן הדוח על העוני.

עבד-אלמאלכ דהאמשה: יותר מ-50% מכלל המשפחות חיות מתחת לקו העוני.

עבד-אלמאלכ דהאמשה: יותר מ-50% מהילדים ובני-הנוער נמצאים מתחת לקו העוני.

עבד-אלמאלכ דהאמשה: כשמסתכלים על המגזר הערבי – ואני לא רוצה לדבר על המגזר החרדי, כי שם יש מי שידבר – רואים שזה הרבה יותר - - -

משה גפני: גם אתה חרדי.

עבד-אלמאלכ דהאמשה: אני חרדי מהצד האחר.

עבד-אלמאלכ דהאמשה: בזה שאנחנו חרדים לאלוהים ולדת, אנחנו שותפים.

עבד-אלמאלכ דהאמשה: חוץ מזה, הכול שונה.

עבד-אלמאלכ דהאמשה: מה תעשה?

עבד-אלמאלכ דהאמשה: אתם עכשיו קונים ממשלה, מוכרים לכם כסף - - -

חמי דורון: אני חילוני חרד.

משה גפני: אבל מקפחים אותנו בצורה שווה.

עבד-אלמאלכ דהאמשה: מקפחים אתכם בדברים אחרים.

עבד-אלמאלכ דהאמשה: הלוואי שזה היה בצורה שווה.

עבד-אלמאלכ דהאמשה: הייתי מוכן להמר.

עבד-אלמאלכ דהאמשה: הייתי רוצה שכל ילד ערבי יקבל כמו כל ילד חרדי; שהערבים יקבלו כמו החרדים, גם בקצבאות, גם בתקציבים, גם בחינוך.

עבד-אלמאלכ דהאמשה: הוא הציע לי עסקה, ואני קיבלתי אותה, אדוני.

עבד-אלמאלכ דהאמשה: אני מוכן.

עבד-אלמאלכ דהאמשה: אני בטוח שתהיה הרבה פחות אפליה.

עבד-אלמאלכ דהאמשה: נכון שבשני המקרים יש אפליה, אבל החרדים הרבה פחות נותנים להפלות אותם מאשר אנחנו.

עבד-אלמאלכ דהאמשה: לכן הממשלה הזאת ראויה לאי-אמון.

עבד-אלמאלכ דהאמשה: אנחנו נצביע אי-אמון, והממשלה הזאת ראוי לה ללכת שעה אחת קודם.

עבד-אלמאלכ דהאמשה: תודה רבה.

חמי דורון: תודה רבה.

חמי דורון: חברת הכנסת מרינה סולודקין, אחרונת הדוברים.

חמי דורון: בבקשה.

חמי דורון: חמש דקות לרשותך.

חמי דורון: בבקשה, גברתי.

מרינה סולודקין: כבוד היושב-ראש, כנסת נכבדה, דוח העוני הנדון היום בכנסת מציג תמונה קשה וכואבת של החברה הישראלית בתחילת המאה ה-21.

מרינה סולודקין: מספר המשפחות החיות מתחת לקו העוני, הסובלות מצוקה קשה ואפילו רעב, עולה בהתמדה.

מרינה סולודקין: המגמה השלילית הזאת נמשכת זה העשור השני ברציפות, וכנראה היא לא תלויה בממשלות המתחלפות.

מרינה סולודקין: הן בתקופות של שלטון השמאל הן בתקופות של שלטון הימין המשק הישראלי אינו מסוגל להעניק אפשרויות של עבודה ופרנסה בכבוד לכל אזרחי המדינה.

מרינה סולודקין: אחת הסיבות העיקריות לכך היא לדעתי ההסתגלות האטית למדי של המשק לכלכלה העולמית של עידן הגלובליזציה.

מרינה סולודקין: דווקא בתקופה זו - - -

ראובן ריבלין: חבר הכנסת שמחון, חברת הכנסת סולודקין נמצאת פה על הבמה ורוצה להסביר את דבריה.

ראובן ריבלין: מה זה?

מרינה סולודקין: תודה רבה.

מרינה סולודקין: דווקא בתקופה זו אנחנו זקוקים לתכנון כלכלי וחברתי נבון לטווח הבינוני ולטווח הארוך.

מרינה סולודקין: התכנון הזה כמעט לא קיים היום.

מרינה סולודקין: אי-יציבות פוליטית והסכסוך המזוין שנמשך שנים רבות אינם מאפשרים להעביר את הרפורמות הנדרשות בכלכלה.

מרינה סולודקין: לכן, אני מכריזה שדוח העוני לא יכול לשמש אמתלה לאי-אמון וגם לא להפלת הממשלה.

מרינה סולודקין: הפלת הממשלה עכשיו רק תגביר את האי-יציבות ותפסיק את היוזמות והרפורמות ההכרחיות של ממשלת שרון השנייה.

מרינה סולודקין: בין הרפורמות האלה: השקעה מסיבית בתשתיות, כגון רכבת ישראל; צמצום מספר העובדים הזרים; הפרטת הסקטור הממשלתי והקטנת מספר העובדים בו.

מרינה סולודקין: גם הניסיון העיקש להוריד את הגירעון התקציבי ראוי לשבח.

מרינה סולודקין: מן הצד השני, שר האוצר בנימין נתניהו שוכח לעתים קרובות שאין למדינת ישראל משאבי טבע וכוח פיננסי כמו לארצות-הברית.

מרינה סולודקין: אנחנו ממשיכים לקלוט עלייה מכל קצוות תבל, וגם המלחמה בטרור דורשת משאבים רבים.

מרינה סולודקין: לכן, אי-אפשר לסמוך אך ורק על כוחות השוק כתרופת פלא לכל המחלות.

מרינה סולודקין: אי-אפשר להשתמש רק בתורתו של האייק ולשכוח שבזמן מלחמת הישרדות אנחנו זקוקים למרשמים מבית-היוצר של קיינס.

מרינה סולודקין: ראו את הניסיון האמריקני בתקופת השפל הגדול במלחמת העולם השנייה.

מרינה סולודקין: בכל שבוע אני נאלצת להזכיר את זה לשר האוצר בישיבות סיעת הליכוד.

מרינה סולודקין: שר האוצר דיבר היום על בריחת ההון בשל המסים הגדולים והגבוהים.

מרינה סולודקין: השאלה היא מדוע הוא לא מפחד מבריחת ההון האנושי.

מרינה סולודקין: אני חייבת להגיד שביטול ההטבות – זכויות העולים – לפני כשנה כבר גרם למאזן עלייה שלילי בשנת 2004, זו הפעם הראשונה מאז מלחמת יום הכיפורים.

מרינה סולודקין: דוגמה לרפורמות ההרסניות היא המצב בענף הבנייה.

מרינה סולודקין: ביטול מענקי המשכנתאות באזור הפריפריה עצר הן את מכירת הדירות באזורים הללו והן את הבנייה למגורים בכלל.

מרינה סולודקין: אני מציעה לתקן את הליקויים האלה בתקציב 2005.

מרינה סולודקין: עם זאת, אני משוכנעת שממשלה יציבה היא תנאי הכרחי ליציאה מהמשבר, לצמיחת המשק ולפתרון בעיית העוני, ולכן אתמוך בממשלה בהצבעת האי-אמון הזאת.

מרינה סולודקין: תודה.

ראובן ריבלין: אני מאוד מודה לחברת הכנסת סולודקין.

ראובן ריבלין: רבותי חברי הכנסת, נא לשבת.

ראובן ריבלין: אם תסביר לחבר הכנסת איתן מה אמרתי, כדי שיואיל לשבת, כי הוא לא שומע.

ראובן ריבלין: נא לשבת, רבותי השרים, חברי הכנסת.

ראובן ריבלין: השר הנגבי, בבקשה, ברשותך.

ראובן ריבלין: חברות וחברי הכנסת, אדוני ראש הממשלה, חברי הממשלה, בשבוע שעבר טבע בימה הסוער של אשדוד רפאל איתן, זיכרונו לברכה.

ראובן ריבלין: נכבד את זכרו בקימה.

ראובן ריבלין: (חברי הכנסת מכבדים בקימה את זכרו של המנוח.

ראובן ריבלין: )

ראובן ריבלין: נא לשבת.

ראובן ריבלין: רב-אלוף במילואים רפאל איתן היה חבר הכנסת, שר החקלאות ושר לאיכות הסביבה, סגן ראש הממשלה ומנהיג תנועה, תנועת צומת.

ראובן ריבלין: לחייליו, ולכל אלה שהיו תחת פיקודו, היה רפול לסמל; דמות לחיקוי ולהערצה, לעוז רוח ואומץ הלב.

ראובן ריבלין: רפול היה אהוב ונערץ על רבים.

ראובן ריבלין: דמותו של לוחם אמיץ עשוי ללא חת, חייל של עבודת אדמה ושל גבורת המלחמה.

ראובן ריבלין: מלחמות רבות עבר בחייו, ומכולן יצא מנצח.

ראובן ריבלין: גם במותו נלחם, נלחם בגלי הים, אולם הגלים הסוערים הכריעו את הסלע האיתן הזה.

ראובן ריבלין: רפול, צבר שורשי, היה איש האדמה שנקרא להגן על ארצו, קם והלך.

ראובן ריבלין: כל פגישה אתו היתה פגישה עם ארץ-ישראל.

ראובן ריבלין: את דגל הלאום שכאן, ליד דוכן הנואמים, התקין רפול, לאחר שהעיר את תשומת לבה של הכנסת כולה, עם הגיעו לכנסת, כי מעל בימת הכנסת אין דגל ישראל.

ראובן ריבלין: את המוט שייף בנגרייה שלו בתל-עדשים.

ראובן ריבלין: יהי זכרו ברוך.

ראובן ריבלין: הכנסת, רבותי, תקיים בחודש הבא ישיבת אבל מיוחדת לזכרו של השר וחבר הכנסת רפאל איתן במלאות שלושים להסתלקותו.

ראובן ריבלין: תודה רבה.

ראובן ריבלין: 1.

ראובן ריבלין: דוח העוני והפגיעה הקשה בציבור הגמלאים;

ראובן ריבלין: 100,000 איש משכבת הביניים אל מתחת לקו העוני;

ראובן ריבלין: רבותי חברי הכנסת, שלא באותו עניין, אנחנו עוברים להצבעה.

נסים זאב: אדוני, מה עם תשובת הממשלה?

ראובן ריבלין: הממשלה השיבה על ההצעה של מי שייצג אותך, ראש תנועת ש"ס; הוא היה על הבמה, והשר נתניהו השיב לו ממושכות.

ראובן ריבלין: הממשלה יכולה לסכם את הדיון אם רצונה בכך.

ראובן ריבלין: אם אין רצונה בכך, היא לא מסכמת.

ראובן ריבלין: חבר הכנסת זאב, אדוני רוצה לסכם במקום הממשלה?

ראובן ריבלין: רבותי חברי הכנסת, הממשלה לא ביקשה להשיב ולסכם את הדיון.

ראובן ריבלין: אנחנו עוברים להצבעות.

ראובן ריבלין: אדוני יושב-ראש הקואליציה, גברתי יושבת-ראש סיעת האופוזיציה, אפשר להתחיל בהצבעות, יקירי?

ראובן ריבלין: אפשר להתחיל?

ראובן ריבלין: תודה רבה.

ראובן ריבלין: ובכן, אנחנו עוברים להצבעה.

ראובן ריבלין: הצעת סיעת העבודה-מימד להביע אי-אמון בממשלה בשל דוח העוני שפורסם והפגיעה הקשה בציבור הגימלאים - אני מבקש להצביע.

ראובן ריבלין: נא להצביע.

ראובן ריבלין: מי בעד, מי נגד, מי נמנע?

יצחק הרצוג: שמית.

ראובן ריבלין: שמית - לא ביקשת.

ראובן ריבלין: בפעם הבאה.

ראובן ריבלין: הצבעה מס' 1 בעד הצעת סיעת העבודה-מימד להביע אי-אמון בממשלה - 45 נגד – 46 נמנעים – 7 הצעת סיעת העבודה-מימד להביע אי-אמון בממשלה לא נתקבלה.

ראובן ריבלין: 45 בעד, 46 נגד, שבעה נמנעים.

ראובן ריבלין: הצעת האי-אמון של סיעת העבודה-מימד להביע אי-אמון בממשלה לא נתקבלה.

ראובן ריבלין: 46 נגד - אני מצטער, יושב-ראש האופוזיציה, אני תורה בירושלים לא למדתי, אבל חשבון לימדו אותי מורי.

ראובן ריבלין: מה אני יכול לעשות.

ראובן ריבלין: רבותי, הצעת סיעת שינוי להביע - - -

אופיר פינס-פז: אל תקדים את המאוחר.

ראובן ריבלין: רבותי, כל אחד והפרויד שלו, ואני בסך הכול היתה לי טעות פונטית.

ראובן ריבלין: ש"ס ושינוי מתחילים שניהם בשי"ן.

ראובן ריבלין: הצעת סיעת ש"ס להביע אי-אמון בממשלה בשל הנתונים הקשים בדוח העוני, החשש להרעבה בקרב ילדי ישראל והורדת 100,000 איש משכבת הביניים אל מתחת לקו העוני - נתקבלו אצלי 20 חתימות המבקשות הצבעה שמית, ולכן אנחנו נתחיל בהצבעה שמית.

ראובן ריבלין: אדוני המזכיר, האם אתה מוכן?

ראובן ריבלין: חבר הכנסת זאב, נא לשבת.

ראובן ריבלין: ראש סיעת שינוי.

ראובן ריבלין: זה שאתה לא ביקשת, אתה צודק.

ראובן ריבלין: הקואליציה יכולה לבקש.

ראובן ריבלין: כל 20 חברי כנסת יכולים להגיש בקשה.

ראובן ריבלין: אני מבקש להוסיף שם.

ראובן ריבלין: חבר הכנסת יצחק הרצוג, סיעה בת 19 אינה נחשבת לסיעה שיכולה להגיש רק 20 חתימות.

ראובן ריבלין: תחתים עוד אחד, זה הכול.

ראובן ריבלין: תודה רבה.

ראובן ריבלין: יש בידי 20 חתימות.

ראובן ריבלין: אין צורך שיהיו מהאופוזיציה והקואליציה.

ראובן ריבלין: יכולים לחבור להם 20 חברי כנסת ולבקש הצבעה שמית וכך יהיה.

ראובן ריבלין: אדוני המזכיר, נא להצביע.

אריה האן: (קורא בשמות חברי הכנסת) קולט אביטל - בעד רוחמה אברהם - נגד יולי-יואל אדלשטיין - נגד יעקב אדרי - נגד אהוד אולמרט - אינו נוכח חיים אורון - נמנע זבולון אורלב - בעד דוד אזולאי - בעד ישראל אייכלר - בעד דליה איציק - בעד אפי איתם - אינו נוכח מיכאל איתן - נגד אריה אלדד - בעד בנימין אלון - בעד טלב אלסאנע - בעד אלי אפללו - אינו נוכח גלעד ארדן - נגד אורי יהודה אריאל - בעד זאב בוים - נגד נעמי בלומנטל - נגד בנימין בן-אליעזר - בעד אלי בן-מנחם - בעד שלמה בניזרי - בעד דניאל בנלולו - נגד רוני בר-און - נגד רומן ברונפמן - נמנע רוני בריזון - נגד ויקטור בריילובסקי - נגד מוחמד ברכה - בעד עזמי בשארה - אינו נוכח ענבל גבריאלי - אינה נוכחת מיכאל גורלובסקי - נגד זהבה גלאון - נמנעת גילה גמליאל - נגד משה גפני - בעד עבד-אלמאלכ דהאמשה - בעד נסים דהן - בעד חמי דורון - אינו נוכח אברהם הירשזון - נגד צחי הנגבי - נגד צבי הנדל - בעד יצחק הרצוג - אינו נוכח מגלי והבה - נגד אבשלום וילן - נמנע מתן וילנאי - בעד יצחק וקנין - בעד נסים זאב - בעד ג'מאל זחאלקה - בעד אליעזר זנדברג - נגד יחיאל חזן - נגד רשף חן - נגד ואסל טאהא - בעד אחמד טיבי - בעד דוד טל - אינו משתתף בהצבעה יגאל יאסינוב - נגד שאול יהלום - בעד אליהו ישי - בעד אהוד יתום - נגד דני יתום - בעד איתן כבל - בעד אילנה כהן - בעד אליעזר כהן - בעד אמנון כהן - אינו נוכח יצחק כהן - בעד רן כהן - נמנע משה כחלון - נגד חיים כץ - נגד ישראל כץ - נגד אתי לבני - אינה נוכחת ציפי לבני - נגד לימור לבנת - נגד דוד לוי - אינו נוכח יצחק לוי - בעד אילן ליבוביץ - נגד יעקב ליצמן - בעד עוזי לנדאו - נגד יוסף לפיד - נגד גאלב מג'אדלה - בעד עסאם מח'ול - בעד מיכאל מלכיאור - בעד עמרם מצנע - אינו נוכח יעקב מרגי - אינו נוכח יהודית נאות - אינה נוכחת משולם נהרי - בעד מיכאל נודלמן - אינו נוכח דני נוה - נגד אורית נוקד - בעד לאה נס - נגד בנימין נתניהו - נגד מרינה סולודקין - נגד ניסן סלומינסקי - בעד אפרים סנה - בעד גדעון סער - נגד גדעון עזרא - נגד מל פולישוק-בלוך - נגד אברהם פורז - נגד אופיר פינס-פז - בעד גילה פינקלשטיין - בעד מאיר פרוש - אינו נוכח יוסף פריצקי - אינו נוכח שמעון פרס - בעד יאיר פרץ - בעד עמיר פרץ - בעד איוב קרא -

אריה האן: נגד אברהם רביץ - בעד ראובן ריבלין - נגד חיים רמון - אינו נוכח אהוד רצאבי - נגד מיכאל רצון - נגד אברהם בייגה שוחט - בעד יובל שטייניץ - נגד מאיר שטרית - נגד יורי שטרן - אינו נוכח אילן שלגי - נגד סילבן שלום - אינו נוכח שלום שמחון - בעד אריאל שרון - נגד עמרי שרון - נגד יוסי שריד - נמנע יולי תמיר - בעד

ראובן ריבלין: לקרוא קריאה שנייה.

ראובן ריבלין: הנה, אני רואה את יורי שטרן פה, אני רואה את אתי לבני.

אריה האן: (קורא בשמות חברי הכנסת) אני עובר לקריאה שנייה.

אריה האן: אהוד אולמרט - אינו נוכח אפי איתם - אינו נוכח אלי אפללו - אינו נוכח עזמי בשארה - אינו נוכח ענבל גבריאלי - נגד חמי דורון - נגד יצחק הרצוג - בעד אמנון כהן - אינו נוכח אתי לבני - נגד דוד לוי - אינו נוכח עמרם מצנע - אינו נוכח יעקב מרגי - אינו נוכח יהודית נאות - אינה נוכחת מיכאל נודלמן - אינו נוכח מאיר פרוש - אינו נוכח יוסף פריצקי - אינו נוכח חיים רמון - בעד יורי שטרן - בעד סילבן שלום - אינו נוכח האם יש מישהו באולם שטרם הצביע?

אריה האן: אין.

אריה האן: תודה רבה.

ראובן ריבלין: רבותי, בתום ספירת הקולות והודעה על תוצאות ההצבעה אנחנו עוברים מיד להצבעת אי-אמון אלקטרונית מטעם סיעת עם אחד.

ראובן ריבלין: רבותי, נא לשבת, נא לתפוס את מקומותיכם.

ראובן ריבלין: קשה מאוד במהומה כזאת לקיים הצבעה שמית.

ראובן ריבלין: רבותי, חבר הכנסת צבי הנדל טוען כי הצבעתו לא נקלטה קודם לכן.

ראובן ריבלין: אינני משנה את תוצאות ההצבעה, היה צריך להודיע לי על כך על-אתר.

ראובן ריבלין: אינני משנה את תוצאות ההצבעה, אבל גם כך ההצעה לא נתקבלה בגלל התיקו, והמוציא מהממשלה עליו הראיה.

ראובן ריבלין: האם סיעת יחד מבקשת לנמק את הימנעותה?

ראובן ריבלין: בבקשה.

קריאות: אחרי ההצבעה.

ראובן ריבלין: אני לא צריך לומר לכם שבכל הצבעה כל סיעה יכולה להימנע ולנמק.

ראובן ריבלין: ובכן, רבותי חברי הכנסת, בעד - 51, נגד - 49, נמנעים - 8.

ראובן ריבלין: אני קובע שרוב המצביעים היו בעד, אבל הצעת האי-אמון לא התקבלה - -

נסים דהן: - - -

ראובן ריבלין: חבר הכנסת דהן, אל תפריע לי ואל תעזור לי.

ראובן ריבלין: - - שכן הצבעת אי-אמון צריכה להיות הצבעה שבה יש רוב חברי הכנסת.

ראובן ריבלין: רבותי חברי הכנסת, נא לשבת.

ראובן ריבלין: חבר הכנסת אופיר פינס, אני לא אאפשר לך להצביע.

ראובן ריבלין: ההצבעה עכשיו היא אלקטרונית.

ראובן ריבלין: רבותי חברי הכנסת, נא לשבת.

ראובן ריבלין: הצבעה מס' 2 בעד הצעת סיעת עם אחד להביע אי-אמון בממשלה – 50 נגד – 47 נמנעים – 5

ראובן ריבלין: אני קובע שהרוב הצביע בעד, אבל אין רוב מספיק כדי להביע אי-אמון בממשלה.

ראובן ריבלין: תמה ההצבעה בנושא זה.

ראובן ריבלין: רבותי חברי הכנסת, סדר-יום ארוך לפנינו.

ראובן ריבלין: סיעת יחד נמנעה כמקשה אחת ולא השתתפה בדיון, היא יכולה לומר את דבריה מעל במת הכנסת.

ראובן ריבלין: חמש דקות לרשותך.

ראובן ריבלין: בבקשה, אדוני.

חיים אורון: אדוני היושב-ראש, חברי הכנסת, סיעת יחד החליטה להימנע בהצבעת האי-אמון בממשלה היום.

חיים אורון: לא יכולנו וגם לא רצינו לחבור למפלגת העבודה כאשר היא בעצם עושה מהלכים להיכנס לממשלה שאותה היא רוצה להפיל היום; לש"ס שמעלה את המחירים במשא-ומתן על תמיכה או הימנעות בתקציב - - -

ראובן ריבלין: רק רגע.

ראובן ריבלין: רבותי חברי הכנסת, אני לא אאפשר כאן דיונים זוטא.

ראובן ריבלין: סיעת ש"ס, יחד עם יושב-ראש הקואליציה, נא לצאת החוצה אם אתם רוצים לדבר.

ראובן ריבלין: רבותי הסדרנים, נא לפזר את כינוס חברי הכנסת.

ראובן ריבלין: נא לפזר.

ראובן ריבלין: רבותי הסדרנים, אם הם לא מבינים, נא להזיז אותם.

ראובן ריבלין: לא להתחשב בשום דבר.

ראובן ריבלין: להזיז אותם.

חיים אורון: אדוני היושב-ראש, חברי הכנסת, סיעת יחד החליטה להימנע בהצבעת האי-אמון בממשלה היום.

חיים אורון: לא יכולנו וגם לא רצינו לחבור למפלגות שהגישו אי-אמון מטעמים שונים, אבל כולן יחד מאוד מאוד בדקו שמא עלול להיווצר רוב והאי-אמון הזה יתממש.

חיים אורון: הייתי מספר לכם על כמות הטלפונים שקיבלנו בשביל לדעת אם אנחנו נאמנים לעמדתנו עד הסוף.

חיים אורון: מפלגת העבודה רואה באי-אמון הזה חלק מהתהליכים לכניסה לממשלה, שהיא מביעה לה אי-אמון.

חיים אורון: ש"ס מעלה ומורידה מחירים לצורך הצבעה או הימנעות על התקציב.

משולם נהרי: הוא מדבר כמו רוכל.

ראובן ריבלין: חברי הכנסת מש"ס, אתם אמרתם את דבריכם ועכשיו הוא מדבר.

חיים אורון: פתאום האיחוד הלאומי נעשו מגיני העניים, כאשר הם תומכים במדיניותו של שר האוצר הרבה יותר ממנו עצמו.

חיים אורון: האיחוד הלאומי, ברור, רוצה להפיל את הממשלה על כל נושא, העיקר שלא תתבצע ההתנתקות.

חיים אורון: אנחנו החלטנו ונעמוד מאחורי דברינו.

חיים אורון: אנחנו לא חלק מהמשחק הזה.

חיים אורון: אין מחיר ואנחנו לא תובעים מחיר עבור תמיכתנו בהתנתקות.

חיים אורון: אנחנו נצביע נגד תקציב המדינה, כי אנחנו חושבים שהתקציב הזה רע ומייצג מדיניות ותפיסת עולם שאנחנו דוחים מכול וכול, וניאבק בה בכל מקום אפשרי.

חיים אורון: אבל אנחנו, אדוני ראש הממשלה, לא ניתן סיבה ואפילו לא תירוץ כדי שתוכנית ההתנתקות, שאנחנו תומכים בה, לא תתממש.

חיים אורון: לא סיבה כפי שרוצים אלה שרוצים שהיא תיפול ולא תירוץ כפי שאולי מישהו רוצה לבוא ולומר: אין לי רוב וגם השמאל לא תמך בי.

חיים אורון: אני מאוד מקווה, אדוני ראש הממשלה, שתוכנית הנסיגה מרצועת-עזה ומצפון השומרון תתממש בהקדם האפשרי ותוכנית שנולדה כמהלך חד-צדדי תהפוך בימים הקרובים מתוכנית חד-צדדית לתוכנית המתממשת בהידברות ובשיתוף פעולה עם הרשות הפלסטינית, עם מי שייבחר לעמוד בראשה, ובעצם תהיה שלב ראשון בהתחלת ביצוע מפת הדרכים והסכם שלום בינינו לבין הפלסטינים, הסכם שחלק גדול מאלה שהיום הביעו אי-אמון בממשלה וחלק מאלה שהביעו אמון בממשלה יעשו כל דבר כדי שהוא לא יתממש.

חיים אורון: אנחנו נמצאים בבית הזה בשביל להמשיך ללחום באופן נאמן גם על צדק חברתי, גם על תקציב מדינה אחר וגם על תהליך שלום עם השותף הפלסטיני שלנו.

חיים אורון: תודה רבה.

ראובן ריבלין: תודה רבה לחבר הכנסת חיים אורון.

ראובן ריבלין: תם הדיון בהצעות האי-אמון.

ראובן ריבלין: ["דברי הכנסת", חוברת ז', עמ' 16760.

ראובן ריבלין: ]

ראובן ריבלין: אנחנו ממשיכים בסדר-היום.

ראובן ריבלין: חברי הכנסת, אדוני יושב-ראש הקואליציה וגברתי מהאופוזיציה, אני עובר לסדר-היום וכולו הצבעות.

ראובן ריבלין: הצעת חוק שירות ביטחון (הוראת שעה) (תיקון מס' 8) - הצבעה.

ראובן ריבלין: הדיון בקריאה ראשונה הסתיים, ואם לממשלה אין מה לומר אנחנו נעבור מייד להצבעה.

ראובן ריבלין: רבותי חברי הכנסת, אנחנו מצביעים בקריאה ראשונה על הצעת חוק שירות ביטחון (הוראת שעה) (תיקון מס' 8), התשס"ה–2004.

ראובן ריבלין: נא להצביע.

ראובן ריבלין: הצבעה מס' 3 בעד ההצעה להעביר את הצעת החוק לוועדה – 45 נגד – 10 נמנעים – 5 ההצעה להעביר את הצעת חוק שירות ביטחון (הוראת שעה) (תיקון מס' 8), התשס"ה–2004, לוועדת החוץ והביטחון נתקבלה.

ראובן ריבלין: 45 בעד, עשרה נגד ושני נמנעים.

ראובן ריבלין: אני קובע שהצעת חוק שירות ביטחון (הוראת שעה) (תיקון מס' 8) עברה בקריאה ראשונה ותעבור לוועדת החוץ והביטחון על מנת להכינה לקריאה שנייה ושלישית.

ראובן ריבלין: תודה רבה.

ראובן ריבלין: ["דברי הכנסת", חוברת ז', עמ' 16801.

ראובן ריבלין: ]

ראובן ריבלין: אנחנו עוברים לנושא הבא: המלצת הוועדה המשותפת לוועדת החוץ והביטחון ולוועדת החוקה, חוק ומשפט לחזור ולהכריז על מצב חירום לתקופה של שישה חודשים נוספים, עד ליום ו' בסיוון התשס"ה, 13 ביוני 2005 למניינם.

ראובן ריבלין: רבותי חברי הכנסת, נא להצביע.

ראובן ריבלין: הצבעה מס' 4 בעד הצעת הוועדה המשותפת – 57 נגד – 10 נמנעים – 5 הצעת הוועדה המשותפת של ועדת החוץ והביטחון וועדת החוקה, חוק ומשפט להיענות לבקשת הממשלה לחזור ולהכריז על מצב חירום לתקופה של שישה חודשים נוספים, נתקבלה.

ראובן ריבלין: 57 בעד, עשרה נגד ושני נמנעים.

ראובן ריבלין: אני קובע שהמלצות הוועדה המשותפת לוועדת החוץ והביטחון ולוועדת החוקה בנושא הכרזת מצב חירום לתקופה של שישה חודשים נוספים, עד 13 ביוני 2005 למניינם, נתקבלה.

ראובן ריבלין: ["דברי הכנסת", חוברת ז', עמ' 16750.

ראובן ריבלין: ]

ראובן ריבלין: רבותי חברי הכנסת, אנחנו עוברים לסיכום הדיון ולהצעות סיכום מטעם הסיעות על המצב ברשות הפלסטינית לאחר עידן ערפאת.

ראובן ריבלין: כבוד סגן שר הביטחון יסכם את הדיון, ולאחר מכן יובאו הצעות הסיכום.

זאב בוים: אדוני היושב-ראש, חברי הכנסת, הדיון על המצב ברשות הפלסטינית לאחר עידן ערפאת נערך על-פי סעיף 86(א) לתקנון הכנסת, ואני מבקש, ברשותך, אדוני היושב-ראש, לפתוח את דברי בציטוט מדבריו של ראש הממשלה בישיבת הממשלה ב-7 בנובמבר 2004.

זאב בוים: כך אמר ראש הממשלה: "אם בעתיד תקום הנהגה פלסטינית אחרת, אשר תבצע ברצינות את התחייבויותיה על-פי מפת הדרכים, ובראש ובראשונה תילחם בטרור ותחסל את תשתיותיו, יחודש עם אותה הנהגה המשא-ומתן המדיני על-פי מפת הדרכים.

זאב בוים: אם תקום הנהגה אחרת, רצינית, אחראית, המקיימת את התחייבויותיה, ייתכן בהחלט כי אז תיווצר ההזדמנות הנאותה לתאם עם הנהגה זו מהלכים שונים ואף לחדש עמה את המשא-ומתן המדיני.

זאב בוים: לא מדובר בהנהגה שתכריז או תודיע, אלא בהנהגה שתבצע את הבאת הטרור לקצו".

זאב בוים: חברי הכנסת, עדיין לא ברור כיצד תיראה ההנהגה הפלסטינית העתידית.

זאב בוים: הם נערכים לקיום בחירות וישראל נערכת על מנת לסייע להם לקיים את הבחירות בצורה נאותה.

זאב בוים: נעשית עבודת מטה מקיפה בנושא, היא תוצג בעתיד הקרוב לראש הממשלה, ואחריה תגובש המדיניות של ישראל בנושא.

זאב בוים: עד כאן.

ראובן ריבלין: תודה רבה לסגן שר הביטחון.

ראובן ריבלין: רבותי, את הצעות הסיכום של סיעות הליכוד, שינוי, ש"ס ומפד"ל יציג יושב-ראש הקואליציה, חבר הכנסת גדעון סער.

ראובן ריבלין: בבקשה, אדוני.

גדעון סער: אדוני היושב-ראש, כנסת נכבדה, הצעת סיכום מטעם סיעות הליכוד, שינוי, ש"ס ומפד"ל: ערפאת הוביל את העם הפלסטיני במשך ארבעה עשורים בדרך הטרור, שנאת ישראל והמלחמה במדינת ישראל.

גדעון סער: הוא היה מכשול להתקדמות לעבר פתרון הסכסוך.

גדעון סער: הכנסת מקווה שההנהגה החדשה שיבחרו הפלסטינים תפעל למען רפורמות משמעותיות ברשות הפלסטינית, תתנער מהטרור, מהאלימות ומההסתה, תיאבק בהם ותפעל למען הפיוס בין העמים.

ראובן ריבלין: תודה.

ראובן ריבלין: סיעת העבודה – יציג חבר הכנסת יצחק הרצוג.

יצחק הרצוג: הצעת סיכום מטעם סיעת העבודה: סיעת העבודה סבורה, כי המצב המדיני מעניק חלון הזדמנויות מדיני שאסור להחמיצו, וכי על ממשלת ישראל לתת סיכוי מרבי להליך הדמוקרטי ברשות הפלסטינית, ובכלל זה להצבעת ערביי מזרח- ירושלים.

יצחק הרצוג: סיעת העבודה סבורה עוד כי המצב מקדם את האפשרות לקיים את תהליך ההתנתקות בהסכם.

ראובן ריבלין: תודה.

ראובן ריבלין: סיעת האיחוד הלאומי, בבקשה.

ראובן ריבלין: חבר הכנסת אלדד – בבקשה, אדוני.

ראובן ריבלין: אחרי כן - חבר הכנסת אורון.

אריה אלדד: הצעת סיכום מטעם סיעת האיחוד הלאומי: מותו של ערפאת אינו משנה באופן מהותי את עמדת הרשות הפלסטינית ואת שאיפותיה להקים מדינה ערבית בין הירדן לים.

אריה אלדד: מדינת ישראל לא תיפול למלכודת הפלסטינית ולמנהיגיה המנסים להיראות מתונים ופרגמטיים, אך כל כוונתם ליישם את תורת השלבים של ערפאת בדרכים אחרות ולשוב לאחוז בנשק כשיהיה להם נוח.

ראובן ריבלין: תודה.

ראובן ריבלין: רבותי חברי הכנסת, סיעת יחד.

ראובן ריבלין: חבר הכנסת אורון, בבקשה.

חיים אורון: הודעת סיכום מטעם סיעת יחד – המצב ברשות הפלסטינית לאחר עידן ערפאת: 1.

חיים אורון: הכנסת סבורה שלאחר מות יאסר ערפאת אין עוד תירוץ לעצירת המשא-ומתן עם הרשות הפלסטינית על הסדר קבע ובלית ברירה גם על הסדרי ביניים.

חיים אורון: 2.

חיים אורון: הכנסת קוראת לממשלה שלא לשוב על שגיאות שנעשו בתקופת כהונתו של אבו-מאזן כראש הממשלה והיו חלק מהנסיבות שהביאו לקריסתו.

חיים אורון: 3.

חיים אורון: הכנסת קוראת לממשלה לנקוט את כל הצעדים המתחייבים כדי לאפשר בחירות חופשיות ודמוקרטיות בשטחים הכבושים.

חיים אורון: 4.

חיים אורון: הכנסת סבורה שעל תוכנית ההתנתקות להתבצע על-פי לוח הזמנים המקורי שלה ובלי דחיות מיותרות.

חיים אורון: 5 הכנסת קוראת לממשלה לשקול כל החלטה שמתקבלת בה לפי קריטריון מכריע אחד: אם ההחלטה מחזקת את המתונים במחנה הפלסטיני או דווקא את הקיצונים, מחוללי הטרור.

חיים אורון: 6.

חיים אורון: הכנסת קוראת למנהיגות הפלסטינית החדשה לעשות כל אשר לאל ידה כדי למנוע פעולות טרור המאפשרות לקיצונים בשני הצדדים לתפוס את מרכז הבמה ולקבוע את סדר-היום המשותף שעה שהמתונים בישראל ובשטחים נדחקים הצדה ומובסים בדעת הקהל.

ראובן ריבלין: תודה לחבר הכנסת אורון, בשם סיעת יחד.

ראובן ריבלין: חבר הכנסת ברכה – הודעת סיכום מטעם סיעות חד"ש-תע"ל.

מוחמד ברכה: זו סיעה.

ראובן ריבלין: שתי מפלגות אבל סיעה אחת.

ראובן ריבלין: בסדר.

מוחמד ברכה: אדוני היושב-ראש, רבותי חברי הכנסת, הודעת סיכום מטעם סיעת חד"ש-תע"ל לסיכום הדיון בנושא המצב ברשות הפלסטינית לאחר עידן ערפאת: 1.

מוחמד ברכה: הכנסת משתתפת באבלו של העם הפלסטיני על מות מנהיגו ונשיא מדינתו, היושב-ראש ערפאת.

מוחמד ברכה: הכנסת שולחת את תנחומיה למועצה המחוקקת הפלסטינית.

מוחמד ברכה: 2.

מוחמד ברכה: הכנסת תובעת מהממשלה להסיג את כוחות צה"ל מריכוזי האוכלוסייה הפלסטינית כדי למנוע כל מעורבות בתהליך בחירת ראש הרשות שיתקיים בקרוב וכדי להבטיח את מימוש זכותו של כל אזרח פלסטיני להשתתף בבחירות בכל מקום שהוא נמצא בו, ובכלל זה ירושלים המזרחית.

מוחמד ברכה: 3.

מוחמד ברכה: הכנסת קובעת שלפני מות היושב-ראש ערפאת וגם אחריו היה וקיים פרטנר פלסטיני על בסיס ההחלטות הבין-לאומיות, ובכלל זה החלטות מועצת הביטחון והאו"ם.

מוחמד ברכה: הכנסת קוראת לממשלה לחדש לאלתר את המשא-ומתן עם ההנהגה הפלסטינית כדי להגיע להסכם שלום שיכבד את זכות שני העמים, הישראלי והפלסטיני, להגדרה עצמית ולשתי מדינות עצמאיות, ישראל ופלסטין, זו לצד זו.

מוחמד ברכה: 4.

מוחמד ברכה: הכנסת תובעת מהממשלה לשחרר את כל האסירים הפוליטיים הפלסטינים המוחזקים בבתי-כלא בישראל ובשטחים הפלסטיניים הכבושים.

מוחמד ברכה: תודה רבה.

ראובן ריבלין: תודה רבה, אדוני.

ראובן ריבלין: סיכום סיעת בל"ד – חבר הכנסת זחאלקה, בבקשה.

ג'מאל זחאלקה: הצעת סיכום סיעת בל"ד: 1.

ג'מאל זחאלקה: הכנסת קוראת לממשלה לאפשר קיום בחירות חופשיות לרשות הפלסטינית – בהסרת מחסומים, כתרים וסגרים וכן בהפסקת אש מוחלטת ובנסיגת כוחות הצבא מאזורי הרשות הפלסטינית.

ג'מאל זחאלקה: 2.

ג'מאל זחאלקה: הכנסת קוראת לממשלה לפתוח במשא-ומתן עם המנהיגות הפלסטינית על בסיס החלטות האו"ם הרלוונטיות.

ראובן ריבלין: תודה רבה.

ראובן ריבלין: חבר הכנסת דהאמשה.

עבד-אלמאלכ דהאמשה: כבוד היושב-ראש, כנסת נכבדה, הצעה לסיכום הדיון של הרשימה הערבית המאוחדת בנושא המצב ברשות הפלסטינית לאחר עידן ערפאת: 1.

עבד-אלמאלכ דהאמשה: הכנסת קוראת לממשלה לחדול ממדיניות ההתעלמות מהצד הפלסטיני ולא להתחבא עוד מאחורי האמירה "אין פרטנר" כדי שלא לקיים תהליך רציני שיוביל לשלום.

עבד-אלמאלכ דהאמשה: 2.

עבד-אלמאלכ דהאמשה: הכנסת קוראת לממשלה לחדול ממדיניות ההרס, ההרג ושפיכות הדמים ומהפעלת כוח בלתי מוגבל נגד העם הפלסטיני, כי הוכח מעבר לכל ספק שדרך זו רק מרחיקה את השלום ואת הפתרון ואינה מובילה אלא למבוי סתום.

עבד-אלמאלכ דהאמשה: 3.

עבד-אלמאלכ דהאמשה: הכנסת קוראת לממשלה להקדים את פינוי עזה וצפון הגדה ולראות בכך שלב מקדמי לפינוי שאר השטחים הפלסטיניים הכבושים בהתנחלויות כחלק מתהליך השלום וגם כחלק ממפת הדרכים ועל-פי החלטות האו"ם ומועצת הביטחון – כך שבסוף התהליך תקום מדינה פלסטינית עצמאית שבירתה מזרח- ירושלים, עם פתרון צודק לבעיית הפליטים לפי החלטת האו"ם 194, לשביעות רצונם של הממשלה הפלסטינית המוסמכת והעם הפלסטיני.

ראובן ריבלין: תודה.

ראובן ריבלין: ובכן, רבותי, ההצבעה תהיה בסדר הפוך: מהסיעה הקטנה לסיעה הגדולה.

ראובן ריבלין: מי שרוצה להצביע, נא לתפוס מקום.

ראובן ריבלין: אמרתי מראש, לא אצלצל יותר.

ראובן ריבלין: אני יכול לצלצל מרגע זה לבא אחריו.

ראובן ריבלין: צלצלו.

ראובן ריבלין: נתחיל בהצעה הראשונה.

ראובן ריבלין: רבותי חברי הכנסת, הצעת סיעת רע"ם לסיכום הדיון במצב הרשות הפלסטינית לאחר עידן ערפאת: מי בעד?

ראובן ריבלין: מי נגד?

ראובן ריבלין: נא להצביע.

ראובן ריבלין: הצבעה מס' 5 בעד הצעת הסיכום שהביא חבר הכנסת עבד-אלמאלכ דהאמשה – 6 נגד – 68 נמנעים – 4 הצעת הסיכום שהביא חבר הכנסת עבד-אלמאלכ דהאמשה לא נתקבלה.

ראובן ריבלין: שישה בעד, 68 נגד, ארבעה נמנעים.

ראובן ריבלין: אני קובע שהצעת סיעת רע"ם לא נתקבלה.

ראובן ריבלין: רבותי חברי הכנסת, אנחנו ממשיכים.

ראובן ריבלין: הצעת סיכום סיעת בל"ד: נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 6 בעד הצעת הסיכום שהביא חבר הכנסת ג'מאל זחאלקה – 9 נגד – 70 נמנעים – 1 הצעת הסיכום שהביא חבר הכנסת ג'מאל זחאלקה לא נתקבלה.

ראובן ריבלין: תשעה בעד, 70 נגד, אחד נמנע.

ראובן ריבלין: אני קובע שהצעת סיעת בל"ד לא נתקבלה.

ראובן ריבלין: אנחנו עוברים להצעת סיעת תנועות חד"ש-תע"ל.

ראובן ריבלין: רבותי חברי הכנסת, נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 7 בעד הצעת הסיכום שהביא חבר הכנסת מוחמד ברכה – 6 נגד – 72 נמנעים – 5 הצעת הסיכום שהביא חבר הכנסת מוחמד ברכה לא נתקבלה.

ראובן ריבלין: שישה בעד, 72 נגד, חמישה נמנעים.

ראובן ריבלין: חבר הכנסת טיבי, יש שאומרים: העם שומעים את הקולות, ויש שאומרים: העם רואים את הקולות וגם שומעים, וזה מה שהתכוונה חברת הכנסת דליה איציק.

ראובן ריבלין: ההצעה לא נתקבלה.

ראובן ריבלין: רבותי חברי הכנסת, אנחנו ממשיכים.

ראובן ריבלין: הצעת סיכום סיעת יחד.

ראובן ריבלין: רבותי חברי הכנסת, נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 8 בעד הצעת הסיכום שהביא חבר הכנסת חיים אורון – 20 נגד – 52 נמנעים – 8 הצעת הסיכום שהביא חבר הכנסת חיים אורון לא נתקבלה.

ראובן ריבלין: 20 בעד, 52 נגד, שמונה נמנעים.

ראובן ריבלין: אני קובע שהצעת סיעת יחד לא נתקבלה.

ראובן ריבלין: רבותי חברי הכנסת, אנחנו ממשיכים.

ראובן ריבלין: הצעת סיעת האיחוד הלאומי.

ראובן ריבלין: נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 9 בעד הצעת הסיכום שהביא חבר הכנסת אריה אלדד – 18 נגד – 62 נמנעים – 1 הצעת הסיכום שהביא חבר הכנסת אריה אלדד לא נתקבלה.

ראובן ריבלין: 18 בעד, 62 נגד, נמנע אחד.

ראובן ריבלין: אני קובע שההצעה לא נתקבלה.

ראובן ריבלין: רבותי חברי הכנסת, אנחנו ממשיכים.

ראובן ריבלין: הצעת סיעת העבודה.

ראובן ריבלין: נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 10 בעד הצעת הסיכום שהביא חבר הכנסת יצחק הרצוג – 23 נגד – 52 נמנעים – 1 הצעת הסיכום שהביא חבר הכנסת יצחק הרצוג לא נתקבלה.

ראובן ריבלין: 23 בעד, 52 נגד, נמנע אחד.

ראובן ריבלין: אני קובע שהצעת סיעת העבודה לא נתקבלה.

ראובן ריבלין: רבותי, הצעות סיכום מטעם סיעת הליכוד, שינוי, ש"ס ומפד"ל.

ראובן ריבלין: נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 11 בעד הצעת הסיכום שהביא חבר הכנסת גדעון סער – 51 נגד – 29 נמנעים – 5 הצעת הסיכום שהביא חבר הכנסת גדעון סער נתקבלה.

ראובן ריבלין: 51 בעד, 29 נגד, חמישה נמנעים.

ראובן ריבלין: אני קובע שהצעת הסיכום של סיעות הליכוד, שינוי, ש"ס ומפד"ל נתקבלה.

ראובן ריבלין: תודה רבה.

נעמי בלומנטל: - - - בטעות - - -

ראובן ריבלין: חברת הכנסת בלומנטל מודיעה שהתכוונה להצביע בעד והצביעה נגד.

ראובן ריבלין: אני לא משנה את ההצבעה.

ראובן ריבלין: תודה רבה.

ראובן ריבלין: התשס"ג–2003 ["דברי הכנסת", חוברת ז', עמ' 16827.

ראובן ריבלין: ]

ראובן ריבלין: רבותי חברי הכנסת, אנחנו עוברים להצעות חוק פרטיות, רובן נשמעו ביום רביעי שעבר.

ראובן ריבלין: על חלקן היתה תשובת הממשלה ועל חלקן לא היתה.

ראובן ריבלין: בכל מקרה, למציעים נתונה הזכות להשמיע את תשובתם לממשלה.

ראובן ריבלין: ההצעה הראשונה: הצעת חוק הביטוח הלאומי (תיקון – שריון קצבאות משפחות ברוכות ילדים).

ראובן ריבלין: אדוני יכול לומר דבר - - -

קריאות: - - -

ראובן ריבלין: תשובת הממשלה, ואם הממשלה מסרבת – כל אחד מהחברים יכול.

ראובן ריבלין: בבקשה לצלצל, כדי שידעו שבכל רגע אנחנו עשויים להצביע.

ראובן ריבלין: בכל רגע אנחנו עשויים להצביע אם החברים יסיימו את דבריהם.

ראובן ריבלין: בבקשה, אדוני.

מאיר שטרית: אדוני היושב-ראש, רבותי חברי הכנסת, הממשלה מתנגדת להצעת החוק של חבר הכנסת אלי ישי.

מאיר שטרית: חבר הכנסת ישי מציע לשריין את ההקצבות של הביטוח הלאומי בחוק מיוחד שלפיו רק ברוב מיוחס של הכנסת יהיה אפשר לשנות אותן.

מאיר שטרית: כל אחד מאתנו מבין שאי-אפשר לעשות חוק כזה, כי אם נשריין את הנושא הזה, מדוע שלא נשריין כל נושא אחר בתקציב?

מאיר שטרית: מחר יבוא חוק לשריין את הוצאות החינוך, ואחריו יבוא חוק לשריין את הוצאות התחבורה, ואחר כך את הוצאות הביטחון, ואחר כך – מה שתרצו.

מאיר שטרית: לכן, אי-אפשר – טכנית – לכבול את ידי הממשלה ואת ידי הכנסת, או את ידי הקואליציה, עם היכולת לשנות בחקיקה, ועל-פי רוב מיוחס של הכנסת, רוב רגיל של הכנסת – 61 חברים – אי-אפשר לכבול את ידי הכנסת או הקואליציה מלשנות חוק, בהנחה, נגיד, שאין פתרון או כיסוי תקציבי לאותו חוק באותה שנה.

מאיר שטרית: אני בהחלט מבין – יכול להיות שכוונתו של אלי ישי טובה, לנוכח העובדה שהממשלה נאלצה לעשות קיצוצים בקצבאות השונות כי הממדים הגיעו – באמת – למצב שבו אין להן כיסוי.

מאיר שטרית: אין לממשלה מקורות כדי לכסות את כל היקף הקצבאות - -

נסים דהן: - - -

מאיר שטרית: - - אז נאלצו לעשות קיצוצים.

מאיר שטרית: הנה, יש דוגמה קלאסית.

מאיר שטרית: אז מה, אתה מציע שלא משנה מה יקרה?

מאיר שטרית: מה היה קורה – נניח, חבר הכנסת אלי ישי, שהחוק שלך היה קיים, ועכשיו הכנסת הזאת – או, למה הכנסת הזאת?

מאיר שטרית: הכנסת הקודמת, שבזמנה היית חבר בממשלה, וגם בתקופתך עשינו קיצוצים בקצבאות – הקיצוצים בקצבאות הקשישים והקיצוצים בקצבאות הבטחת ההכנסה נעשו בממשלה הקודמת, שאתם הייתם חברים בה, ואתם תמכתם בקיצוצים הללו.

מאיר שטרית: אז אילו החוק הזה היה קיים - - -

קריאה: אנחנו לא תמכנו.

מאיר שטרית: ועוד איך תמכתם, בכנסת ובממשלה.

מאיר שטרית: אם החוק הזה היה קיים לא היה אפשר לבצע את הקיצוץ.

מאיר שטרית: לכן, כוונתך טובה, אבל צריך להיות ענייני.

מאיר שטרית: מבחינה חוקית אין אפשרות לעשות מהלך כזה, של שריון ברוב מיוחס.

מאיר שטרית: כזכור, רוב הצעות החוק להנהיג שריון מיוחס בכנסת, גם בעניינים יותר קריטיים, נפלו.

מאיר שטרית: לכן, אדוני היושב-ראש, אנחנו מתנגדים להצעת החוק ומבקשים להסיר אותה מסדר-היום.

ראובן ריבלין: חבר הכנסת ישי, מה שלא רואים מכאן רואים משם כנראה.

ראובן ריבלין: אדוני ודאי ישיב מדוע הוא לא הציע זאת כשהיה בממשלה.

ראובן ריבלין: בבקשה.

ראובן ריבלין: שלוש דקות לרשותו של כל חבר הכנסת המבקש להשיב לממשלה.

אליהו ישי: אדוני היושב-ראש, חברי חברי הכנסת, השר שטרית, אתחיל דווקא מסיום דבריך, מהסיפא של דבריך, אשיב על השאלה, מדוע לא עשינו זאת כשהיינו בממשלה: כשהיינו בממשלה אף אחד לא העלה על הדעת שתהיה פגיעה קשה כל כך בקצבאות הילדים.

אליהו ישי: היום, אחרי נתוני קו העוני, אחרי נתוני העוני – 650,000 ילדים מתחת לקו העוני – אני חושב שאני מציע הצעה הגיונית וטובה.

אליהו ישי: הרי אם אתה בא לקצץ, אתה מביא רוב לקצץ.

אליהו ישי: ואני בעצם מציע הגנה על ילדים רעבים; אני בעצם מציע הגנה, כדי שלא יהיו עוד ילדים מתחת לקו העוני, או לפחות כדי לצמצם – או לפחות לא להוסיף – כדי שבשנה הבאה לא יהיו חלילה יותר ילדים מתחת לקו העוני.

אליהו ישי: אדוני היושב-ראש, בעצם מה שאני מציע היום הוא לתת הגנה לילדי ישראל.

אליהו ישי: אני מציע היום לתת הגנה לילדים רעבים.

אליהו ישי: אני בעצם אומר היום: אנחנו, חברי הכנסת, מחויבים ומצווים לשמור על הילדים מפני העוני.

אליהו ישי: אדוני היושב-ראש, הרי אם היום כל ילד שלישי-רביעי רעב, אם כל ילד שלישי-רביעי חי מתחת לקו העוני, זה מחייב אותנו, חברי הכנסת, כחברי הבית.

אליהו ישי: כרגע לא ביקשתי תוספת תקציב, לא ביקשתי שום תוספת תקציב.

אליהו ישי: בסך הכול ביקשתי, ואני פונה אל כל חברי הכנסת בבקשה שיביטו ממש בעיניים של הילדים ויתמכו; ומי שקשה לו לתמוך, בגלל אילוצים קואליציוניים, שיימנע לפחות.

אליהו ישי: תודה.

ראובן ריבלין: תודה רבה.

ראובן ריבלין: רבותי חברי הכנסת, נא לשבת.

ראובן ריבלין: אנחנו עוברים להצבעה.

ראובן ריבלין: הצלצול נשמע בזמן.

ראובן ריבלין: נא לשבת.

ראובן ריבלין: חבר הכנסת ישי, אדוני רוצה לשבת?

ראובן ריבלין: הצעת חוק הביטוח הלאומי (תיקון – שריון קצבאות משפחות ברוכות ילדים), התשס"ג–2003, של חבר הכנסת אלי ישי.

ראובן ריבלין: נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 12 בעד ההצעה להעביר את הצעת החוק לדיון מוקדם בוועדה – 32 בעד ההצעה להסיר מסדר-היום את הצעת החוק – 45 נמנעים – 4 ההצעה להסיר מסדר-היום את הצעת חוק הביטוח הלאומי (תיקון – שריון קצבאות משפחות ברוכות ילדים), התשס"ג–2003, נתקבלה.

ראובן ריבלין: 32 בעד ההצעה הראשונה, 45 בעד ההצעה השנייה, ארבעה נמנעים.

ראובן ריבלין: אני קובע שהצעת החוק של אלי ישי לא נתקבלה.

ראובן ריבלין: ["דברי הכנסת", חוברת ז', עמ' 16823.

ראובן ריבלין: ]

ראובן ריבלין: רבותי חברי הכנסת, אנחנו עוברים להצעת חוק גיל פרישה (תיקון – אי-החלת החוק על מי שפרש לפני ינואר 2004), של חברי הכנסת בן-אליעזר וחיים כץ וחברי כנסת אחרים.

ראובן ריבלין: חבר הכנסת בן-אליעזר כבר אמר את דברו.

ראובן ריבלין: הממשלה השיבה?

קריאה: - - -

ראובן ריבלין: מי צריך להשיב?

ראובן ריבלין: שר האוצר.

ראובן ריבלין: אדוני השר מבקש להשיב?

ראובן ריבלין: כבוד שר האוצר, האם אדוני מתנגד או מקבל את ההצעה?

בנימין נתניהו: חופש הצבעה.

ראובן ריבלין: חופש הצבעה.

ראובן ריבלין: חבר הכנסת בן-אליעזר, אדוני מסכים להצביע?

בנימין בן-אליעזר: כן.

ראובן ריבלין: תודה רבה.

ראובן ריבלין: רבותי חברי הכנסת, מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: יש חופש הצבעה מצד הממשלה.

ראובן ריבלין: הצבעה מס' 13 בעד ההצעה להעביר את הצעת החוק לדיון מוקדם בוועדה – 77 נגד – אין נמנעים – 1 ההצעה להעביר את הצעת חוק גיל פרישה (תיקון – אי-החלת החוק על מי שפרש לפני ינואר 2004), התשס"ד–2004, לדיון מוקדם בוועדה שתקבע ועדת הכנסת נתקבלה.

ראובן ריבלין: 77 בעד, אין מתנגדים, נמנע אחד.

ראובן ריבלין: אני קובע שהצעת החוק עברה ברוב מוחץ והיא תועבר להכנתה לקריאה ראשונה בוועדת הכספים.

בנימין בן-אליעזר: אני רוצה ועדת הכלכלה.

ראובן ריבלין: חבר הכנסת בן-אליעזר מציע ועדת הכלכלה.

ראובן ריבלין: העניין יועבר לוועדת הכנסת על מנת לקבוע לאיזו ועדה יועבר הנושא, על מנת להכינו.

בנימין נתניהו: אמרתי חופש הצבעה מתוך הנחה שמה שסוכם בוועדת הכספים יבוצע.

ראובן ריבלין: אני מוכרח לומר, שחבר הכנסת בן-אליעזר אמר שמה שסוכם בוועדת הכספים מקובל עליו.

בנימין נתניהו: זה ההסכם שהגענו אליו עם נציב שירות המדינה.

ראובן ריבלין: אדוני יכול היה לומר זאת לפני כן.

ראובן ריבלין: זה עבר עכשיו להכנה לקריאה ראשונה.

ראובן ריבלין: אדוני יראה אחר כך, אם הוא ירצה הוא יאמר לקואליציה אם להצביע בקריאה ראשונה בעד או נגד.

ראובן ריבלין: אני מבין מה שאמר השר, אבל אני לא יכול להתנות תנאים אחרי ההצבעה.

ראובן ריבלין: אני מתנצל בפני השר.

ראובן ריבלין: כרגע אנחנו נמצאים בידיהם של חבר הכנסת בן-אליעזר וחבר הכנסת חיים כץ.

ראובן ריבלין: לאחר מכן נקבע את עמדתנו בקריאה ראשונה.

ראובן ריבלין: ["דברי הכנסת", חוברת ז', עמ' 16816.

ראובן ריבלין: ]

ראובן ריבלין: אנחנו עוברים להצעת חוק שירות המדינה (מינויים) (תיקון – ייצוג הולם לבני העדה האתיופית), התשס"ד–2004, של חבר הכנסת מיכאל איתן.

ראובן ריבלין: האם הממשלה השיבה?

ראובן ריבלין: זה היה נימוק מהמקום, של חבר הכנסת איתן.

ראובן ריבלין: האם הממשלה מתנגדת?

ראובן ריבלין: אם היא מתנגדת, חבר הכנסת איתן יכול לנמק.

ראובן ריבלין: אדוני שר האוצר, מה עמדת הממשלה?

בנימין נתניהו: ביקשנו שלפני שהדבר יבוא להצבעה, חבר הכנסת איתן יבוא בדברים עם משרד המשפטים, עם נציב שירות המדינה, כדי למצוא פתרון.

בנימין נתניהו: הייתי מעדיף שהדבר הזה יתבצע לפני שזה מגיע להצבעה.

ראובן ריבלין: הואיל וחבר הכנסת איתן אינו נמצא פה והוא לא יכול להשיב, אני דוחה את ההצבעה.

דליה איציק: למה?

ראובן ריבלין: כי חבר הכנסת איתן לא נמצא פה.

ראובן ריבלין: לצערי הרב, אין מעמד לקואליציה וגם לא ליושב-ראש המכובד שלה כאשר מדובר בהצעת חוק פרטית של אדם.

בנימין נתניהו: אני אשמח מאוד אם זה יגיע לאחר תיאום - - - ואז נצביע.

ראובן ריבלין: בסדר גמור, אדוני.

ראובן ריבלין: קיבלתי את עמדתו, שכן אין לי תשובה מטעם חבר הכנסת שאינו נמצא כאן.

ראובן ריבלין: מלאכתם של צדיקים נעשית על-ידי אחרים, אבל לא עד כדי כך.

ראובן ריבלין: ["דברי הכנסת", חוברת ז', עמ' 16825.

ראובן ריבלין: ]

ראובן ריבלין: חבר הכנסת יעקב ליצמן מציע הצעת חוק לתיקון פקודת מס הכנסה.

ראובן ריבלין: האם שר האוצר מסכים לעניין זה או מתנגד?

ראובן ריבלין: נא להשיב.

עמיר פרץ: אדוני היושב-ראש, הממשלה מעיינת בהצעות.

ראובן ריבלין: מה אני יכול לעשות, חבר הכנסת פרץ?

ראובן ריבלין: אדוני יכול להתלונן בפני על כל דבר, אבל אני לא בממשלה.

עמיר פרץ: תן להם חמש דקות הפסקה.

אופיר פינס-פז: מה קורה?

אופיר פינס-פז: למה לא מצביעים?

ראובן ריבלין: אני מצביע מייד.

ראובן ריבלין: אני רוצה לשמוע את תשובת הממשלה.

ראובן ריבלין: כבוד שר האוצר, אדוני צריך שירשמו לו מה כן ומה לא.

ראובן ריבלין: אני מוכן לעשות הפסקה ולעבור לסעיף אחר.

ראובן ריבלין: אני רוצה תשובות מהממשלה, השר לא יכול כרגע לשבת על כל תיק.

ראובן ריבלין: נא להכין אותו לעניין זה.

בנימין נתניהו: אני מבקש להשיב.

ראובן ריבלין: בבקשה, כבוד שר האוצר יעלה וישיב לחבר הכנסת ליצמן.

ראובן ריבלין: לאחר מכן חבר הכנסת ליצמן יוכל לעלות גם הוא, ואז נצביע.

בנימין נתניהו: אדוני היושב-ראש, ההצעה של חבר הכנסת ליצמן באה לאסור על המעביד לנכות הוצאות שהוצאו בגין עבודה בשעות המנוחה.

בנימין נתניהו: סעיף 32 לפקודת מס הכנסה קובע אילו הוצאות לא יותרו בניכוי בחישובי מס.

בנימין נתניהו: הוראות פקודת מס ההכנסה נקבעו לשם גביית מס הכנסה על הכנסתו של אדם.

בנימין נתניהו: אנחנו לא תומכים בשימוש בפקודה ככלי עונשין להתמודדות עם התופעות שאתה מתאר או כתחליף להטלת קנסות או לענישה פלילית.

בנימין נתניהו: אנחנו לא חושבים שזה שימוש ראוי.

בנימין נתניהו: אנחנו מאמינים שהשימוש של הפקודה שלא למטרתה עשוי לפגוע בהגשמת מטרותיה של הפקודה.

בנימין נתניהו: לכן אנחנו מתנגדים לכל שימוש בפקודה על עבירות על-פי חוקים אחרים.

בנימין נתניהו: לכן אנחנו מבקשים מחברי הכנסת להצביע נגד ההצעה.

בנימין נתניהו: אנחנו מבינים את רצונך, אבל זה לא הכלי לתקן.

ראובן ריבלין: אני מאוד מודה לשר האוצר.

ראובן ריבלין: הממשלה מתנגדת.

עמיר פרץ: זה מצב היסטורי שאני תומך בשר האוצר.

ראובן ריבלין: אולי אתה גוזל מליצמן את אחד מרגעי השיא שלו.

עמיר פרץ: אני תומך בשר האוצר.

ראובן ריבלין: בסדר, אבל אתה לא יכול להשיב.

ראובן ריבלין: חבר הכנסת פרץ, אני אבקש מוועדת הכנסת לשנות את התקנון ולומר שהממשלה וההסתדרות החדשה יהיו המשיבות.

ראובן ריבלין: בשלב זה אתה לא משיב, מה אני יכול לעשות.

ראובן ריבלין: אין לך כאן מעמד מיוחד.

עמיר פרץ: להיפך, אני רוצה שידעו שאני תומך בו.

ראובן ריבלין: לא שזה צודק שאין לך מעמד מיוחד, אני רק מציין את העובדה.

ראובן ריבלין: בבקשה, שלוש דקות.

יעקב ליצמן: אדוני היושב-ראש, אדוני השר, כנסת נכבדה, אני מתפלא על שר האוצר שמוותר על הכנסות בהינף יד.

יעקב ליצמן: לקצץ לילדים יש לך הרבה לקצץ להם, להוריד להם עד פת לחם, אין שום בעיה.

יעקב ליצמן: אבל כאן יש אפשרות להכניס כסף למדינה, ופתאום אתה לא צריך, זה לא מתאים, זה לא הסעיף המתאים.

יוסף יצחק פריצקי: חבר הכנסת ליצמן, אני מוכן להצביע בעד הצעת החוק שלך בתנאי שגם ההכנסות פטורות.

יעקב ליצמן: ממתי אתה בודק סעיפים מתאימים להכניס הכנסות למדינה?

יעקב ליצמן: ממתי אתה דואג לסעיפים מתאימים?

יעקב ליצמן: אדוני השר, אולי תודיע לי כאן פעם, ממתי אתה מוותר על הכנסות המדינה?

יעקב ליצמן: אתה קורא כאן לכנסת ואתה קורא לציבור ומעודד אותם לעבור על החוק.

יעקב ליצמן: אתה יודע שמי שעובר על החוק, צריך להעניש אותו.

יעקב ליצמן: אתה נותן להם פרס, אתה מכיר בכך שהמעביד יכול להוריד את זה כהכנסה.

יעקב ליצמן: במקום לעודד את שמירת החוק, אתה מעודד לעבור על החוק.

יעקב ליצמן: אתה אומר שזה לא הסעיף המתאים.

יעקב ליצמן: אדוני השר, הדבר השני שאני רוצה להגיד לך, מי שעובד בשבת מקבל 300%, כמו בשלושה ימי עבודה באמצע השבוע.

יעקב ליצמן: במקום לעודד שתהיה לשלושה אנשים עבודה באמצע השבוע, אתה מעודד שאחד יקבל את הכסף הזה בעבור עבודה בשבת.

יעקב ליצמן: אתה מעודד אבטלה, אתה מעודד עבירה על החוק ואתה מעודד פגיעה בעניים ועידוד העשירים.

יעקב ליצמן: תודה רבה.

ראובן ריבלין: תודה רבה.

ראובן ריבלין: חבר הכנסת ליצמן סיים את טיעונו, והממשלה מתנגדת.

ראובן ריבלין: לכן אנחנו נקיים הצבעה.

ראובן ריבלין: הצעת חוק לתיקון פקודת מס הכנסה (תיקון – אי-ניכוי הוצאות בגין עבודה בשעות המנוחה), התשס"ג–2003.

ראובן ריבלין: רבותי חברי הכנסת, נא להצביע.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 14 בעד ההצעה להעביר את הצעת החוק לדיון מוקדם בוועדה – 18 בעד ההצעה להסיר מסדר-היום את הצעת החוק – 59 נמנעים – 4 ההצעה להסיר מסדר-היום את הצעת חוק לתיקון פקודת מס הכנסה (תיקון – אי-ניכוי הוצאות בגין עבודה בשעות המנוחה), התשס"ג–2003, נתקבלה.

ראובן ריבלין: 18 בעד, 59 נגד, ארבעה נמנעים.

ראובן ריבלין: אני קובע שהצעת החוק מטעם חבר הכנסת ליצמן לא נתקבלה.

ראובן ריבלין: רבותי חברי הכנסת, אנחנו ממשיכים.

ראובן ריבלין: על הצעתו של חבר הכנסת איתן לא ניתנה תשובת הממשלה.

ראובן ריבלין: השר ביקש לשמוע את עמדתו של חבר הכנסת איתן בעניין הזה, לכן לא נזקקנו לסעיף 127.

ראובן ריבלין: חבר הכנסת איתן איננו, ולכן הדיון הורד מסדר-היום.

ראובן ריבלין: ["דברי הכנסת", חוברת ז', עמ' 16829.

ראובן ריבלין: ]

ראובן ריבלין: רבותי חברי הכנסת, אנחנו עוברים להצעת חוק הרשויות המקומיות (מאבק בנגע הסמים), של חבר הכנסת אחמד טיבי.

אופיר פינס-פז: רק הצבעה.

ראובן ריבלין: רק הצבעה.

מוחמד ברכה: היתה תשובה.

גדעון סער: סיכמנו לדחות את ההצבעה.

ראובן ריבלין: סיכמנו לדחות את ההצבעה, בסדר גמור.

ראובן ריבלין: היתה תשובת ממשלה?

ראובן ריבלין: היתה תשובה, צריך לבקש מהכנסת.

ראובן ריבלין: רבותי, יש מישהו שמתנגד לדחיית ההצבעה?

ראובן ריבלין: אין.

ראובן ריבלין: אני דוחה את ההצבעה, תודה רבה.

ראובן ריבלין: ["דברי הכנסת", חוברת ז', עמ' 16831.

ראובן ריבלין: ]

ראובן ריבלין: הצעת חוק למדיניות לאומית לשמירה על שטחים פתוחים, של חבר הכנסת שלום שמחון.

ראובן ריבלין: שר הפנים, אדוני רוצה להשיב על הצעת החוק?

אברהם פורז: אדוני היושב-ראש, חברי הכנסת, מדובר בהצעה מיותרת.

אברהם פורז: חוק התכנון והבנייה קובע כיצד מגינים על שטחים פתוחים, איך מבטיחים את זה, אין צורך בכלים נוספים, ולכן אני מבקש להתנגד להצעת החוק.

ראובן ריבלין: אני מאוד מודה.

ראובן ריבלין: חבר הכנסת שמחון, האם אדוני רוצה להשיב?

שלום שמחון: לא.

ראובן ריבלין: לא רוצה להשיב.

ראובן ריבלין: ובכן, נא לשבת.

ראובן ריבלין: רבותי חברי הכנסת, אנחנו עוברים להצבעה: הצעת חוק למדיניות לאומית לשמירה על שטחים פתוחים, התשס"ג–2003 - מי בעד, מי נגד?

ראובן ריבלין: נא להצביע.

ראובן ריבלין: הצבעה מס' 15 בעד ההצעה להעביר את הצעת החוק לדיון מוקדם בוועדה – 33 בעד ההצעה להסיר מסדר-היום את הצעת החוק - 41 נמנעים – 2 ההצעה להסיר מסדר-היום את הצעת חוק למדיניות לאומית לשמירה על שטחים פתוחים, התשס"ג–2003, נתקבלה.

ראובן ריבלין: 33 בעד, 41 נגד, שני נמנעים.

ראובן ריבלין: אני קובע שההצעה לא נתקבלה.

ראובן ריבלין: ["דברי הכנסת", חוברת ז', עמ' 16832.

ראובן ריבלין: ]

ראובן ריבלין: רבותי חברי הכנסת, הצעת חוק שירות הכבאות והחילוץ, של חבר הכנסת דוד אזולאי ואחרים.

ראובן ריבלין: האם שר הפנים השיב?

ראובן ריבלין: אדוני לא צריך להצביע, כל רגע שהוא רוצה ישיב.

נסים דהן: היתה תשובה.

ראובן ריבלין: עוד לא היתה תשובה.

נסים דהן: היתה תשובה.

אברהם פורז: אדוני היושב-ראש, חברי הכנסת, יש שינוי בעמדה.

אברהם פורז: לאחר בדיקה נוספת, משרדי החליט לתמוך בהצעת החוק.

אברהם פורז: מדובר בשתי הצעות חוק שמטרתן לשפר באופן דרמטי את שירותי הכבאות.

אברהם פורז: הן מבוססות על המלצות ועדת-גינוסר, ועדה רצינית.

אברהם פורז: אני לא מוכן לומר שאני חותם על כל מלה של המציעים, אבל המציעים יקבלו על עצמם לתאם את מהלכי החקיקה עם הממשלה.

אברהם פורז: אני בעד העברת הצעות החוק בקריאה מוקדמת היום.

ראובן ריבלין: תודה רבה.

ראובן ריבלין: זכות הדיבור רק למי שמתנגד לחוק.

ראובן ריבלין: יש כזה?

ראובן ריבלין: אין.

ראובן ריבלין: נא להצביע, הממשלה שינתה את עמדתה.

ראובן ריבלין: רבותי, נא להצביע - מי בעד, מי נגד, מי נמנע?

ראובן ריבלין: הצעת חוק שירות הכבאות והחילוץ - נא להצביע.

יצחק הרצוג: יש שתי הצעות.

יצחק הרצוג: הצבעה מס' 16 בעד ההצעה להעביר את הצעת החוק לדיון מוקדם בוועדה – 76 נגד - אין נמנעים – אין ההצעה להעביר את הצעת חוק שירות הכבאות והחילוץ, התשס"ג–2003, לדיון מוקדם בוועדת הפנים ואיכות הסביבה נתקבלה.

ראובן ריבלין: ובכן, הצעתו של חבר הכנסת אזולאי - 76 בעד, אין מתנגדים, אין נמנעים.

ראובן ריבלין: אני קובע שהצעת החוק התקבלה.

ראובן ריבלין: ["דברי הכנסת", חוברת ז', עמ' 16833.

ראובן ריבלין: ]

ראובן ריבלין: אנחנו עוברים להצעת חוק שירות הכבאות והחילוץ של חבר הכנסת יורי שטרן.

ראובן ריבלין: רבותי חברי הכנסת, נא להצביע - מי בעד, מי נגד?

ראובן ריבלין: הצבעה מס' 17 בעד ההצעה להעביר את הצעת החוק לדיון מוקדם בוועדה – 72 נגד - 1 נמנעים – 3 ההצעה להעביר את הצעת חוק שירות הכבאות והחילוץ, התשס"ד–2004, לדיון מוקדם בוועדת הפנים ואיכות הסביבה נתקבלה.

ראובן ריבלין: 72 בעד, אחד נגד, שלושה נמנעים.

ראובן ריבלין: אני קובע שהצעת החוק שירות הכבאות והחילוץ, הן של חבר הכנסת אזולאי והן של חבר הכנסת יורי שטרן, שתיהן יחד וכל אחת בנפרד יועברו לוועדת הפנים על מנת להכינן לקריאה ראשונה.

ראובן ריבלין: חבר הכנסת נסים זאב, בבקשה, אדוני, מה רצית.

נסים זאב: ההצעה שלי היתה בסדר-היום וכרגע היא לא מופיעה.

ראובן ריבלין: לא ידוע לי על כך שהיית בסדר-היום, נא לגשת למזכיר ולהתלונן.

ראובן ריבלין: ["דברי הכנסת", חוברת ז', עמ' 16834.

ראובן ריבלין: ]

ראובן ריבלין: רבותי חברי הכנסת, הצעת חוק מרשם אוכלוסין (תיקון – הצהרת נאמנות למדינה, לדגל ולהמנון), של חבר הכנסת אליעזר כהן.

ראובן ריבלין: הממשלה השיבה?

אברהם פורז: אדוני, אני השבתי בישיבה הקודמת, שהממשלה מתנגדת.

ראובן ריבלין: חבר הכנסת כהן, אתה רוצה להשיב או שאתה רוצה להצביע?

אליעזר כהן: להצביע.

ראובן ריבלין: או.

ראובן ריבלין: קיי.

ראובן ריבלין: נא להצביע - מי בעד, מי נגד?

ראובן ריבלין: הממשלה מתנגדת.

ראובן ריבלין: הצבעה מס' 18 בעד ההצעה להעביר את הצעת החוק לדיון מוקדם בוועדה – 12 בעד ההצעה להסיר מסדר-היום את הצעת החוק - 61 נמנעים – אין ההצעה להסיר מסדר-היום את הצעת חוק מרשם אוכלוסין (תיקון – הצהרת נאמנות למדינה, לדגל ולהמנון), התשס"ד–2004, נתקבלה.

ראובן ריבלין: 12 בעד, 61 נגד, אין נמנעים.

ראובן ריבלין: אני קובע שהצעת החוק של חבר הכנסת אליעזר כהן לא נתקבלה.

ראובן ריבלין: ["דברי הכנסת", חוברת ז', עמ' 16843.

ראובן ריבלין: ]

ראובן ריבלין: אנחנו עוברים להצעת החוק של חברת הכנסת דליה איציק, הצעת חוק לימוד חובה (תיקון – דיווח על קליטת תלמידים).

ראובן ריבלין: שרת החינוך, האם השיבו?

ראובן ריבלין: רק הצבעה.

ראובן ריבלין: מה היתה עמדת הממשלה?

אברהם פורז: כאן כתוב בעד.

ראובן ריבלין: נא להצביע - מי בעד, מי נגד, מי נמנע?

ראובן ריבלין: הצבעה מס' 19

חיים רמון: אתה טועה, אתה מצביע על הצעת חוק מרשם אוכלוסין.

ראובן ריבלין: רבותי, לא להתחשב בהצבעה זאת.

ראובן ריבלין: אני לא מכריז על ההצבעה, היתה טעות.

ראובן ריבלין: אנחנו מדברים על הצעת החוק של חברת הכנסת דליה איציק, הצעת חוק לימוד חובה (תיקון – דיווח על קליטת תלמידים).

ראובן ריבלין: נא לשנות בלוח.

ראובן ריבלין: הצעת חוק לימוד חובה (תיקון – דיווח על קליטת תלמידים) - רבותי חברי הכנסת, נא להצביע פעם נוספת.

ראובן ריבלין: מי בעד, מי נגד, מי נמנע?

ראובן ריבלין: הצבעה מס' 20 בעד ההצעה להעביר את הצעת החוק לדיון מוקדם בוועדה – 77 נגד - 4 נמנעים – 2 ההצעה להעביר את הצעת חוק לימוד חובה (תיקון – דיווח על קליטת תלמידים), התשס"ד–2004, לדיון מוקדם בוועדת החינוך, התרבות והספורט נתקבלה.

ראובן ריבלין: 77 בעד, ארבעה נגד, שני נמנעים.

ראובן ריבלין: אני קובע שהצעת חוק לימוד חובה (תיקון – דיווח על קליטת תלמידים), התשס"ד–2004, מטעם חברת הכנסת דליה איציק, עברה בקריאה טרומית ותעבור לוועדת החינוך על מנת להכינה לקריאה ראשונה.

ראובן ריבלין: ["דברי הכנסת", חוברת ז', עמ' 16845.

ראובן ריבלין: ]

ראובן ריבלין: אנחנו ממשיכים, הצעת חוק של חבר הכנסת אפרים סנה.

ראובן ריבלין: רבותי, חבר הכנסת סנה אינו נמצא פה.

חיים אורון: אני נמצא.

ראובן ריבלין: אתה נמצא, בסדר, חבר הכנסת אורון.

ראובן ריבלין: תשובת הממשלה - שר המשפטים, האם אדוני רוצה להשיב?

ראובן ריבלין: הצעת חוק ביטוח בריאות ממלכתי (תיקון – עדכון התוספת החמישית) - משיב שר המשפטים.

המשפטים יוסף לפיד: אדוני היושב-ראש, אדוני ראש הממשלה, הממשלה מתנגדת להצעת החוק.

המשפטים יוסף לפיד: עלות סל שירותי הבריאות, הניתנים על-ידי קופות-החולים, קבועה בחוק ביטוח ממלכתי, התשנ"ד-1994, והיא מקודמת לפיו מדי שנה במד יוקר הבריאות, המפורסם על-ידי הלמ"ס ואשר הרכבו נקבע בתוספת החמישית לחוק.

המשפטים יוסף לפיד: הרכב מדד יוקר הבריאות כמכשיר למדידת שינויי מחירים בעלות סל שירותי הבריאות גובש ערב חקיקת החוק על-ידי צוות מקצועי רב-תחומי.

המשפטים יוסף לפיד: בהתאם להמלצות הצוות, על מדד יוקר הבריאות להיגזר מממדים אובייקטיביים, המחושבים באופן שוטף והניתנים לחיזוי, וזאת כדי להבטיח, בין היתר, מניעת היווצרותו של מנגנון התחשבנות בין המדינה לקופות על בסיס של החזר הוצאות העלול להביא לניפוח הוצאות ולבזבוז משאבים.

המשפטים יוסף לפיד: לאור עקרונות אלה נבנה מדד יוקר הבריאות באופן המבטא את השינויים במחירי התשומות במערכת הבריאות, להבדיל ממחירי תפוקות הביניים, כדוגמת יום אשפוז.

המשפטים יוסף לפיד: כמו כן נכללו במדד זה מרכיבים אובייקטיביים, חיצוניים, שעליהם אין לקופות-החולים השפעה ישירה, ובכך נמנע מצב של מנגנון התחשבנות על בסיס החזר הוצאות במערכת, שמעצם טבעו עלול להביא לאדישות של קופות-החולים למחירים ולעלייה מתמדת בהוצאות.

המשפטים יוסף לפיד: כאז כן עתה, על מדד יוקר הבריאות להתאים לעקרונות דלעיל.

המשפטים יוסף לפיד: הצעת החוק, שלפיה ישונה מדד יוקר הבריאות כך שייכללו בו מחיר יום אשפוז ומדד שכר סקטור הבריאות, להבדיל משילוב של מדד שכר בריאות ומדד שכר ציבורי, אינה עולה בקנה אחד עם התפיסה שעמדה ביסוד דרך קביעת המדד.

המשפטים יוסף לפיד: אימוץ המנגנון המוצע בהצעת החוק יביא לאדישות של קופות-החולים לשינויים במחיר יום אשפוז ובשכר סקטור הבריאות ויהפוך את מנגנון המדד למנגנון של החזר הוצאות.

המשפטים יוסף לפיד: נוסף על קידום עלות הסל במדד יוקר הבריאות, בסיכום בין שר הבריאות לבין שר האוצר מ-15 באוגוסט השנה נקבע כי עלות הסל בשנים 2005–2007 תקודם ב-1.13% נוסף בכל שנה, בגין הגידול הדמוגרפי.

המשפטים יוסף לפיד: עוד נקבע בהסכם כי בשנת 2005 תינתן תוספת בסך 140 מיליון ש"ח בעבור הוספה של טכנולוגיה חדשה ותרופות חדשות לסל שירותי הבריאות, ובשנים 2005–2006 תתקבל החלטה בעניין התוספת הטכנולוגית, בכפוף ליכולת התקציבית של המשק וסדר העדיפויות של הממשלה.

המשפטים יוסף לפיד: המנגנון לעדכון סל שירותי הבריאות במתכונתו הנוכחית מונע תמריצים שליליים וניגודי אינטרסים במערכת, מתוך קידום ריאלי של הסל ועידוד היעילות והתחרותיות.

המשפטים יוסף לפיד: השינוי המוצע יגרום לגידול של יותר מחצי מיליארד ש"ח בשנה בעלות הסל הממומן מתקציב המדינה.

המשפטים יוסף לפיד: אבקש מחברי הכנסת להסיר את הצעת החוק מסדר-היום.

ראובן ריבלין: תודה לשר המשפטים.

ראובן ריבלין: אני מזמין את אחד המציעים, חבר הכנסת חיים אורון, שהעלה את ההצעה יחד עם חבר הכנסת סנה, להשיב לממשלה – ונעבור להצבעה.

חיים אורון: אדוני היושב-ראש, צר לי שמי שכתב את התשובה גם הטעה את השר, והיה ראוי ששר הבריאות יעלה לכאן ויסביר איך הוא מתנגד לחוק הזה.

חיים אורון: הנתון היחיד שנכון במה שהוכתב לך, אדוני השר, הוא שהחוק הזה אומנם יוסיף כחצי מיליארד ש"ח למערכת הבריאות, אבל בקריטריונים ברורים ומקצועיים, ולא במשא-ומתן עם קופות-החולים.

חיים אורון: התייחסת לחוק אחר, לא לחוק שמונח כאן.

חיים אורון: אגב, בחוק הבריאות, שנשענת עליו, נאמר שכעבור חמש שנים – וכבר עברו עשר שנים – ייבחן מדד סל שירותי בריאות מחדש ותיבחן האפקטיביות שלו.

חיים אורון: אין מחלוקת בין אנשי המקצוע, אדוני השר, על כך שהחוק הזה מעוות, גם ביחס להזדקנות האוכלוסייה, גם ביחס לשינויים הטכנולוגיים וגם ביחס לגידול האוכלוסייה.

חיים אורון: ההוכחה הטובה ביותר לכך היא הדוגמה שנתת פה – שהכתיבו לך – שיש הסכם עם שר הבריאות על גידול ב-1.13%.

חיים אורון: גידול ב-1.13% הוא שחיקה של הסל ב-0.5%, כי האוכלוסייה גדלה ב-1.6%, או אולי ב-1.8%, ואולי אפילו ביותר.

חיים אורון: אני פונה אל חברי הכנסת, דווקא בתקופה הזאת, בבקשה להעביר את החוק בקריאה טרומית, ואז יתקיים, אדוני השר, דיון רציני על סל שירותי הבריאות, על מה שקורה במערכת הבריאות, על סל התרופות וכו' וכו'.

ראובן ריבלין: תודה לחבר הכנסת אורון ולחבר הכנסת סנה.

ראובן ריבלין: רבותי חברי הכנסת, נא לשבת.

ראובן ריבלין: הצעת חוק ביטוח בריאות ממלכתי (תיקון – עדכון התוספת החמישית), התשס"ד–2004, נא להצביע.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 21 בעד ההצעה להעביר את הצעת החוק לדיון מוקדם בוועדה – 49 בעד ההצעה להסיר מסדר-היום את הצעת החוק – 33 נמנעים – 1 ההצעה להעביר את הצעת חוק ביטוח בריאות ממלכתי (תיקון – עדכון התוספת החמישית), התשס"ד–2004, לדיון מוקדם בוועדה שתקבע ועדת הכנסת נתקבלה.

ראובן ריבלין: 49 בעד, 33 נגד, נמנע אחד.

ראובן ריבלין: אני קובע שהצעת החוק של חברי הכנסת אפרים סנה וחיים אורון עברה ותוכן לקריאה ראשונה בוועדת העבודה והרווחה.

גדעון סער: כספים.

ראובן ריבלין: תועבר לוועדת הכנסת כדי שתכריע.

מאיר שטרית: צריך 55 מחברי הכנסת.

ראובן ריבלין: מי הציע את ועדת הכספים?

גדעון סער: אני.

ראובן ריבלין: יושב-ראש הקואליציה הציע את ועדת הכספים.

מאיר שטרית: אדוני היושב-ראש, זה מחייב 55 מחברי הכנסת.

ראובן ריבלין: אחרי זה, לא בקריאה טרומית.

ראובן ריבלין: מהקריאה הראשונה צריך 50 מחברי הכנסת – לא 55 – בגלל העלות.

ראובן ריבלין: ["דברי הכנסת", חוברת ז', עמ' 16846.

ראובן ריבלין: ]

ראובן ריבלין: אנו עוברים להצעת חוק בתי-המשפט (תיקון – איסור פרסום שמו של חשוד), התשס"ד–2004, של חבר הכנסת איוב קרא.

ראובן ריבלין: האם משרד המשפטים מבקש להשיב או להתנגד?

המשפטים יוסף לפיד: הממשלה מסכימה.

ראובן ריבלין: הממשלה מסכימה.

ראובן ריבלין: האם יש מישהו שמתנגד?

אופיר פינס-פז: כן.

ראובן ריבלין: בבקשה, אדוני יעלה ויתנגד.

ראובן ריבלין: מותר לו.

ראובן ריבלין: אם הממשלה מסכימה - - -

איוב קרא: הצעת חוק דומה עברה בשבוע שעבר.

המשפטים יוסף לפיד: אני רוצה להתייחס.

ראובן ריבלין: האם אדוני מתנגד או מקבל?

ראובן ריבלין: הוא יכול לדבר גם אם הוא בעד.

ראובן ריבלין: הממשלה צריכה להיות יותר עירנית.

ראובן ריבלין: השר המקשר יכול להדריך את השרים.

המשפטים יוסף לפיד: הצעת החוק הזאת זהה להצעת חוק של חבר הכנסת רשף חן שכבר עברה בקריאה טרומית.

המשפטים יוסף לפיד: מדובר בנושא עדין ביותר.

המשפטים יוסף לפיד: מדובר בכך שאנשים נעצרים, דבר מעצרם מתפרסם, ואחר כך הם משוחררים כי מתחוור שנעצרו על לא עוול בכפם, אבל שמם מוכתם ברבים.

המשפטים יוסף לפיד: כבר יש חוק שמאפשר לבית-משפט לאסור את הפרסום.

המשפטים יוסף לפיד: הצעת החוק של חבר הכנסת איוב קרא באה להפוך את היוצרות ולומר שהפרסום אסור עד להגשת כתב אישום, אלא אם כן בית-המשפט מאפשר אותו.

המשפטים יוסף לפיד: איוב קרא, כמו רשף חן, התחייב להתאים את הצעת החוק שלו להצעה שתבוא בנושא זה ממשרד המשפטים, וגם הציע למשוך את הצעת החוק אם נבקש זאת ממנו, ואלה הם התנאים שבהם אנחנו תומכים בהצעתו.

המשפטים יוסף לפיד: אני כבר אומר לכם שאנחנו חושבים שההצעה בלשון זו ובנוסח זה, וכמוה גם ההצעה של רשף חן, היא מרחיקת-לכת עד כדי סכנה של פגיעה בחופש העיתונות.

המשפטים יוסף לפיד: זה מה שרצה חבר הכנסת פינס להגיד.

המשפטים יוסף לפיד: מצד שני, אנחנו חושבים שהמצב הנוכחי הוא בלתי אפשרי, והוחלט להקים ועדה בראשות המשנה ליועץ המשפטי לענייני חקיקה, שופמן, יחד עם נציגי העיתונות, כדי לברר כיצד למצוא פתרון שמצד אחד מגן על שמם הטוב של אנשים ומצד שני אינו פוגע בחופש העיתונות.

רוני בר-און: מה אמרו לך עורכי העיתונים?

המשפטים יוסף לפיד: אלה הם המגבלות והתנאים שבהם הסכמנו להצעת החוק.

המשפטים יוסף לפיד: תודה רבה.

ראובן ריבלין: חבר הכנסת איוב קרא, האם אתה מסכים להצעת הממשלה?

איוב קרא: כן.

ראובן ריבלין: בבקשה, חבר הכנסת אופיר פינס, אתה יכול להתנגד.

מוחמד ברכה: השר התנגד ואמר להצביע בעד.

ראובן ריבלין: השר אמר שהוא מסכים במגבלות, וחבר הכנסת איוב קרא אמר שהוא מסכים למגבלות.

מוחמד ברכה: כבר עכשיו הוא אמר - - -

ראובן ריבלין: נמצא פה אופיר פינס והוא יסביר למה להתנגד.

ראובן ריבלין: לאחר מכן כולנו נביע את עמדתנו.

אופיר פינס-פז: אדוני היושב-ראש, אדוני השר, אני לא מתפלא על שחלק מחברי הכנסת הבינו, אדוני שר המשפטים, שאתה נגד, כי נימקת לא מעט נימוקים נגד, אבל בסוף גם אמרת בעד.

אופיר פינס-פז: קודם כול, צריך לומר את האמת, שכבר עברה הצעת חוק כזאת, ואני דיברתי בגנותה בזמנה ולכן אני גם אומר את זה היום.

אופיר פינס-פז: יש פה פגיעה אנושה בחופש הביטוי, בחופש העיתונות ובעקרון זכותו של הציבור לדעת, פגיעה שאינה מידתית, שהיא מעל ומעבר לנדרש.

אופיר פינס-פז: אני רוצה להזכיר לכולנו, שבכנסת הקודמת תיקנו את החוק פעמיים: פעם אחת אמרנו שהולכים לבית-המשפט בעניין הזה ובית-המשפט רשאי לאסור פרסום; פעם שנייה אמרנו שאם הפרסום נעשה ואדם יוצא זכאי, העיתון חייב לפרסם את זה במודעה בולטת כגודל הידיעה על החשד בכתב אישום.

אופיר פינס-פז: תיקנו את החוק פעמיים לטובת החשודים.

אופיר פינס-פז: אני חושב שהתיקון השלישי הזה מוגזם, פוגעני, חודרני, פוגע קשות בערכים דמוקרטיים ואינו נחוץ.

אופיר פינס-פז: אם החוק הזה יתקבל - תדעו לכם שעל רוזנשטיין יכולנו לשמוע רק ב-CNN.

אופיר פינס-פז: זה פשוט אבסורד מוחלט.

אופיר פינס-פז: דרך אגב, יש טיעון שאומר שנגד 95% מהחשודים בסופו של דבר לא מוגש כתב אישום.

אופיר פינס-פז: נכון, אבל גם 95% מאלה לא מעלה להם ולא מוריד להם עניין פרסום שמם, עובדה שהם לא מנסים לעשות דבר וחצי דבר בעניין.

אופיר פינס-פז: ברור שאם הצעת החוק הזאת עוברת, חסל סדר התחקירים העיתונאיים וכל העיתונות החוקרת נסגרת.

אופיר פינס-פז: אני רוצה לקוות שזו לא המוטיבציה - - -

ראובן ריבלין: תמיד עומדת לרשות האזרח היכולת להגיש תביעת דיבה.

אופיר פינס-פז: אדוני היושב-ראש, אני מקווה שזו לא המוטיבציה שעומדת מאחורי הצעת החוק הזאת.

אופיר פינס-פז: אני מציע לחברי הכנסת להצביע נגד הצעת החוק הזאת.

ראובן ריבלין: רציתי לחזק את דברו של אדוני, הרי בכל זאת עומדת לכל אזרח האפשרות להגיש תביעת דיבה.

ראובן ריבלין: יש כאלה שעומדים על כך.

ראובן ריבלין: אני מאוד מודה לחבר הכנסת פינס-פז.

ראובן ריבלין: האם חבר הכנסת קרא רוצה לענות לו?

ראובן ריבלין: אני לא אקפח אותך.

ראובן ריבלין: חבר הכנסת קרא לא רוצה לענות, ולכן אנחנו עוברים להצבעה.

ראובן ריבלין: רבותי חברי הכנסת, הצעת חוק בתי-המשפט (תיקון – איסור פרסום שמו של חשוד), התשס"ד–2004.

ראובן ריבלין: נא להצביע - מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 22 בעד ההצעה להעביר את הצעת החוק לדיון מוקדם בוועדה – 48 בעד ההצעה להסיר מסדר-היום את הצעת החוק - 18 נמנעים - 5 ההצעה להעביר את הצעת חוק בתי-המשפט (תיקון – איסור פרסום שמו של חשוד), התשס"ד–2004, לדיון מוקדם בוועדת החוקה, חוק ומשפט נתקבלה.

ראובן ריבלין: 48 בעד, 18 נגד וחמישה נמנעים.

ראובן ריבלין: אני קובע שהצעת חוק בתי-המשפט (תיקון – איסור פרסום שמו של חשוד), התשס"ד–2004, מטעם חבר הכנסת איוב קרא, נתקבלה בקריאה טרומית ותועבר לוועדת החוקה, חוק ומשפט על מנת להכינה לקריאה ראשונה.

ראובן ריבלין: ["דברי הכנסת", חוברת ז', עמ' 16847.

ראובן ריבלין: ]

ראובן ריבלין: הצעת חוק של חבר הכנסת ניסן סלומינסקי: הצעת חוק לתיקון פקודת פשיטת הרגל [נוסח חדש] (אישור בית-המשפט במימוש ערובה), התשס"ד–2004.

ראובן ריבלין: האם הממשלה מבקשת להביע את עמדתה?

המשפטים יוסף לפיד: הממשלה מתנגדת.

ראובן ריבלין: בבקשה.

ראובן ריבלין: אדוני חבר הכנסת סלומינסקי, תעמוד לרשותך האפשרות להשיב.

המשפטים יוסף לפיד: אדוני היושב-ראש, הממשלה מתנגדת להצעת החוק, כפי שאני אסביר.

המשפטים יוסף לפיד: הצעת החוק שבנדון מבקשת לחייב נושה מובטח לקבל את אישורו של בית-משפט בהליכים של פשיטת הרגל לצורך מימוש בטוחתו.

המשפטים יוסף לפיד: סעיף 20(ב) לפקודת פשיטת הרגל קובע את הכלל שלפיו נושה מובטח רשאי לפעול למימוש בטוחתו מחוץ להליכי פשיטת הרגל ועל אף צו עיכוב ההליכים נגד פושט הרגל.

המשפטים יוסף לפיד: למעשה, הנכסים המובטחים אינם נכללים במאסת נכסי פושט הרגל העומדת לחלוקה לנושים.

המשפטים יוסף לפיד: הרציונל לכך הוא הגנה על זכות הקניין של הנושה המובטח.

המשפטים יוסף לפיד: הממשלה סבורה כי תיקון החוק כך שמימוש הנכס המובטח יהיה מותנה באישור בית-המשפט יפגע יתר על המידה בזכות הקניין של הנושה המובטח.

המשפטים יוסף לפיד: על כן אני מבקש לדחות את הצעת החוק.

ראובן ריבלין: חבר הכנסת סלומינסקי מבקש להשיב?

ראובן ריבלין: אני עובר להצבעה על הצעת חוק לתיקון פקודת פשיטת הרגל [נוסח חדש] (תיקון – אישור בית-המשפט במימוש ערובה), התשס"ד–2004.

ראובן ריבלין: נא להצביע - מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 23 בעד ההצעה להעביר את הצעת החוק לדיון מוקדם בוועדה - 30 בעד ההצעה להסיר מסדר-היום את הצעת החוק - 34 נמנעים - 8 ההצעה להסיר מסדר-היום את הצעת חוק לתיקון פקודת פשיטת הרגל [נוסח חדש] (אישור בית-המשפט במימוש ערובה), התשס"ד–2004, נתקבלה.

ראובן ריבלין: 30 בעד, 34 נגד ושמונה נמנעים.

ראובן ריבלין: הצעת החוק לא עברה.

ראובן ריבלין: ["דברי הכנסת", חוברת ז', עמ' 16848.

ראובן ריבלין: ]

ראובן ריבלין: חברי הכנסת, הצעת חוק העונשין (תיקון – החזרת הסעיף הסוציאלי כעילה להפסקת היריון), של חבר הכנסת רשף חן.

ראובן ריבלין: הצעה זו נומקה מהמקום, שכן הממשלה תומכת, ולכן רק מי שרוצה להתנגד - - -

מאיר שטרית: הממשלה לא תומכת.

ראובן ריבלין: הממשלה לא תומכת?

ראובן ריבלין: אז מדוע היא נומקה מהמקום?

מאיר שטרית: הממשלה לא תומכת בהצעתו של חבר הכנסת רשף חן.

ראובן ריבלין: הממשלה מתנגדת.

המשפטים יוסף לפיד: הממשלה תומכת - - -

חיים אורון: הוצמדה הצעה שלנו להצעה של חבר הכנסת רשף חן.

חיים אורון: אני רוצה לנמק מהצד.

ראובן ריבלין: בדקתי את העניין ולהלן תשובתי.

ראובן ריבלין: חבר הכנסת אורון, אני רוצה לבדוק – אם הצעת החוק תעבור, אתה יכול להצמיד אותה.

ראובן ריבלין: אם הצעת החוק לא תעבור, בלאו הכי גם אתה לא יכול להצמיד אותה.

ראובן ריבלין: לכן אני קודם אבדוק אם הצעת החוק אכן תעבור.

ראובן ריבלין: ובכן, הממשלה לא מתנגדת.

ראובן ריבלין: חבר הכנסת לוי היה ראשון המבקשים להתנגד.

ראובן ריבלין: אם חבר הכנסת לוי בא עד כאן, כנראה הדבר כאש בעצמותיו.

יצחק לוי: אדוני היושב-ראש, רבותי חברי הכנסת, מדובר בחוק שיביא לאלפי הפלות נוספות.

יצחק לוי: אנחנו יודעים שנושא ההפלות הוא נושא רגיש.

יצחק לוי: מובן שעל-פי היהדות, על-פי התורה, על-פי ההלכה, הפלה היא דבר אסור.

יצחק לוי: יש לה אפילו כיוון מסוים של רצח של עובר, ורק במקרים מיוחדים, במקרים רפואיים, במקרים יוצאי דופן, יש היתרים להפלות.

יצחק לוי: מה הצעת החוק הזאת רוצה?

יצחק לוי: ההצעה הזאת רוצה להכניס את הסעיף הסוציאלי.

יצחק לוי: פירוש הדבר שאפשר יהיה בטענה קלה, בטענה של דוחק מסוים בפרנסה, בטענה של סביבה לא נאותה, בכל טענה שהיא לקבל היתר להפלה.

יצחק לוי: רבותי חברי הכנסת, ההצעה הזאת עלתה כמה וכמה פעמים.

יצחק לוי: דרך אגב, בכל קואליציה שיש בה מפלגה דתית, המפלגה הדתית עוצרת אותה.

יצחק לוי: כרגע יש קואליציה ללא מפלגה דתית, ושינוי מנצלת את הזמן הזה, היא מנצלת את פסק-הזמן הזה כדי להעביר הצעה שכבר נפלה כמה וכמה פעמים כאן בכנסת.

יצחק לוי: אני קורא בעיקר לחברי הליכוד - הליכוד באופן מסורתי הצביע נגד הסעיף הסוציאלי בהפלות.

יצחק לוי: אל תיתנו יד להרחבת ההפלות בישראל.

יצחק לוי: אל תיתנו יד לכך שיהיה קל להפיל.

יצחק לוי: גם היום יש קלות, אבל לא כל כך, ועם החוק הזה תהיה קלות שלא ניתן לתאר.

יצחק לוי: בדבר הזה יש בעיה מוסרית, יש בו בעיה של שלום-בית, יש בו בעיות רבות מאוד; ואני כבר לא מדבר על הבעיה הדמוגרפית החמורה.

יצחק לוי: מורי ורבותי, ברגע שיש חוק שמאפשר, מסיבות בריאותיות או מסיבות אחרות – דיינו.

יצחק לוי: אין לנצל את הנושא הסוציאלי כדי להרבות הפלות בישראל.

יצחק לוי: אני פונה שוב לראש הממשלה, אני פונה לליכוד, באופן מסורתי התנגדתם לזה.

יצחק לוי: אני מבקש מכם הפעם להפיל את ההצעה ששינוי רוצה כרגע להעביר ולנצל את המצב שאין מפלגה דתית בממשלה כדי להרוויח רווח פוליטי.

יצחק לוי: הרווח הפוליטי הוא שמחר שינוי יצאו לעיתונות ויגידו: הנה, אנחנו מאפשרים הפלות במדינת ישראל.

יצחק לוי: אוי לאותה בושה, אוי לאותה כלימה.

יצחק לוי: אני מקווה שהליכוד יתנגד להצעה.

יצחק לוי: תודה רבה.

ראובן ריבלין: תודה רבה לחבר הכנסת לוי.

ראובן ריבלין: חבר הכנסת רשף חן אינו מבקש להשיב.

ראובן ריבלין: תודה רבה.

ראובן ריבלין: רבותי חברי הכנסת, אני עובר להצבעה.

אברהם רביץ: לא.

אברהם רביץ: אני מבקש שההצעה תהיה הצעת אי-אמון.

חיים אורון: זו קריאה טרומית.

ראובן ריבלין: חבר הכנסת רביץ ביקש לראות בהצעה הצעה לסדר עד אשר היא תתקבל כהצעת אי-אמון.

נסים דהן: אי-אפשר.

ראובן ריבלין: תגיד לי, אסור לחבר הכנסת רביץ להעלות הצעה?

ראובן ריבלין: אני עונה.

ראובן ריבלין: שמעת את תשובתי?

ראובן ריבלין: חבר הכנסת רביץ, מדובר בהצעה לסדר עד אשר היא מתקבלת בקריאה טרומית.

ראובן ריבלין: אין על הצעה זו הצבעת אי-אמון עד אשר היא מתקבלת.

ראובן ריבלין: בקריאה ראשונה אדוני יוכל לראות בה הצבעת אי-אמון.

ראובן ריבלין: ובכן, אני עובר להצעת חוק העונשין (תיקון – החזרת הסעיף הסוציאלי כעילה להפסקת היריון).

ראובן ריבלין: נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 24 בעד ההצעה להעביר את הצעת החוק לדיון מוקדם בוועדה – 35 בעד ההצעה להסיר מסדר-היום את הצעת החוק – 44 נמנעים – 4 ההצעה להסיר מסדר-היום את הצעת חוק העונשין (תיקון – החזרת הסעיף הסוציאלי כעילה להפסקת היריון), התשס"ד–2003, נתקבלה.

ראובן ריבלין: בעד - 35, 44 נגד, ארבעה נמנעים.

ראובן ריבלין: אני קובע שהצעת החוק לא נתקבלה, ולכן, חבר הכנסת אורון, גם הצעתך אינה יכולה להיסמך עליה.

ראובן ריבלין: תודה רבה.

ראובן ריבלין: ["דברי הכנסת", חוברת ז', עמ' 16839.

ראובן ריבלין: ]

ראובן ריבלין: אנחנו ממשיכים בסדר-היום.

ראובן ריבלין: רבותי חברי הכנסת, הצעת חוק מעונות יום שיקומיים (הפחתת מספר הפעוטות במעון יום), התשס"ד–2004, של חברת הכנסת אתי לבני.

ראובן ריבלין: ההצעה נומקה מהמקום.

קריאה: שינוי – הביתה.

ראובן ריבלין: רבותי חברי הכנסת – אתה הסכמת?

ראובן ריבלין: יש מישהו שמתנגד?

ראובן ריבלין: אין מתנגדים.

ראובן ריבלין: נא להצביע – מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 25 בעד הצעה להעביר את הצעת החוק לדיון מוקדם בוועדה – 55 נגד – 14 נמנעים – אין ההצעה להעביר את הצעת חוק מעונות יום שיקומיים (הפחתת מספר הפעוטות במעון יום), התשס"ד–2004, לדיון מוקדם בוועדת העבודה, הרווחה והבריאות נתקבלה.

ראובן ריבלין: 55 בעד, 14 נגד, אין נמנעים.

ראובן ריבלין: אני קובע שהצעת חוק מעונות יום שיקומיים (הפחתת מספר הפעוטות במעון יום) התקבלה ותועבר להכנתה לקריאה ראשונה בוועדת העבודה והרווחה.

ראובן ריבלין: תודה רבה.

קולט אביטל: תוסיף את קולי בעד, זה לא נקלט לי.

ראובן ריבלין: חברת הכנסת אביטל מבקשת להוסיף את קולה.

ראובן ריבלין: אני לא מוסיף.

ראובן ריבלין: ["דברי הכנסת", חוברת ז', עמ' 16850.

ראובן ריבלין: ]

ראובן ריבלין: אנחנו עוברים להצעת חוק לתיקון פקודת התעבורה (חובת אחזקה ושימוש באפוד זוהר ברכב מנועי), של חבר הכנסת גלעד ארדן.

ראובן ריבלין: ההצעה נומקה מהמקום.

ראובן ריבלין: השר הסכים.

ראובן ריבלין: רבותי חברי הכנסת, אנחנו עוברים להצבעה.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: נא להצביע.

ראובן ריבלין: הצבעה מס' 26 בעד ההצעה להעביר את הצעת החוק לדיון מוקדם בוועדה – 58 נגד – 8 נמנעים – 1 ההצעה להעביר את הצעת חוק לתיקון פקודת התעבורה (חובת אחזקה ושימוש באפוד זוהר ברכב מנועי), התשס"ד–2004, לדיון מוקדם בוועדת הכלכלה נתקבלה.

ראובן ריבלין: 58 בעד, שמונה נגד, אחד נמנע.

ראובן ריבלין: אני קובע שהצעתו של חבר הכנסת גלעד ארדן, הצעת חוק לתיקון פקודת התעבורה (חובת אחזקה ושימוש באפוד זוהר ברכב מנועי), נתקבלה ותועבר לוועדת העבודה והרווחה לשם הכנתה לקריאה ראשונה.

ראובן ריבלין: סליחה – תועבר לוועדת הכלכלה להכנתה לקריאה ראשונה.

ראובן ריבלין: חבר הכנסת מלכיאור מציין לפני בעניין החוק הקודם, בעניין המעונות השיקומיים, שבפעם הקודמת הועברה ההצעה לוועדה לקידום מעמד הילד, ולכן הוא מבקש להעבירה לוועדה זו.

ראובן ריבלין: העניין יועבר לוועדת הכנסת כדי שתחליט.

ראובן ריבלין: ["דברי הכנסת", חוברת ז', עמ' 16848 .]

ראובן ריבלין: רבותי, אנחנו עוברים להצעת החוק של חבר הכנסת אופיר פינס-פז, הצעת חוק לתיקון פקודת הסטטיסטיקה (עונשין).

ראובן ריבלין: ההצעה נומקה מהמקום.

ראובן ריבלין: הממשלה מסכימה.

ראובן ריבלין: רבותי חברי הכנסת, אנחנו עוברים להצבעה.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: נא להצביע.

ראובן ריבלין: הצבעה מס' 27 בעד ההצעה להעביר את הצעת החוק לדיון מוקדם בוועדה – 58 נגד – אין נמנעים – 1 ההצעה להעביר את הצעת חוק לתיקון פקודת הסטטיסטיקה (עונשין), התשס"ד–2004, לדיון מוקדם בוועדת החוקה, חוק ומשפט נתקבלה.

ראובן ריבלין: 58 בעד, אין מתנגדים, נמנע אחד.

ראובן ריבלין: אני קובע שהצעת החוק תועבר לוועדת החוקה, חוק ומשפט להכנתה לקריאה ראשונה.

ראובן ריבלין: תודה רבה.

ראובן ריבלין: ["דברי הכנסת", חוב' ז', עמ' 16851.

ראובן ריבלין: ]

ראובן ריבלין: הצעת חוק הבטיחות במקומות ציבוריים (תיקון – החמרת ענישה באירועי ספורט), של חבר הכנסת אבשלום וילן.

ראובן ריבלין: ההצעה נומקה מהמקום בהסכמת הממשלה, לכן אנחנו עוברים להצבעה.

ראובן ריבלין: נא להצביע, רבותי חברי הכנסת.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: נא להצביע.

ראובן ריבלין: הצבעה מס' 28 בעד ההצעה להעביר את הצעת החוק לדיון מוקדם בוועדה – 57 נגד – 1 נמנעים – 2 ההצעה להעביר את הצעת חוק הבטיחות במקומות ציבוריים (תיקון – החמרת ענישה באירועי ספורט), התשס"ד–2004, לדיון מוקדם בוועדת החינוך, התרבות והספורט נתקבלה.

ראובן ריבלין: 57 בעד, אחד נגד, שני נמנעים.

ראובן ריבלין: אני קובע שהצעת חוק הבטיחות במקומות ציבוריים (תיקון – החמרת ענישה באירועי ספורט), התשס"ד–2004, מטעם חבר הכנסת אבשלום וילן, עברה קריאה טרומית ותועבר לוועדת החינוך להכנתה לקריאה ראשונה.

ראובן ריבלין: תודה רבה.

ראובן ריבלין: ["דברי הכנסת", חוב' ז', עמ' 16852.

ראובן ריבלין: ]

ראובן ריבלין: הצעת חוק מיסוי מקרקעין (שבח, מכירה ורכישה) (תיקון – סכום השבח במכירת זכות במקרקעין), של חבר הכנסת אהוד רצאבי.

ראובן ריבלין: ההצעה, בתמיכת הממשלה, נומקה מהמקום, ואנחנו עוברים להצבעה.

ראובן ריבלין: רבותי חברי הכנסת, הוא צריך לתת תשובה.

ראובן ריבלין: כבוד שר האוצר עדיין לא השיב.

ראובן ריבלין: תשובת הממשלה.

בנימין נתניהו: - - -

ראובן ריבלין: הממשלה מסכימה לתמוך בהצעה, על מנת שכל הליך המשך לחקיקתה יתואם עם משרד האוצר.

ראובן ריבלין: האם חבר הכנסת רצאבי מסכים?

אהוד רצאבי: כן.

ראובן ריבלין: תודה.

ראובן ריבלין: נרשם שהוא הסכים להתניית הממשלה ובהתניה זו אנחנו מצביעים.

ראובן ריבלין: רבותי חברי הכנסת, נא להצביע מי בעד, מי נגד ומי נמנע בהצעת רצאבי ותיקון הממשלה.

ראובן ריבלין: הצבעה מס' 29 בעד ההצעה להעביר את הצעת החוק לדיון מוקדם בוועדה - 57 נגד – 2 נמנעים – 3 ההצעה להעביר את הצעת חוק מיסוי מקרקעין (שבח, מכירה ורכישה) (תיקון – סכום השבח במכירת זכות במקרקעין), התשס"ד–2004, לדיון מוקדם בוועדת הכספים נתקבלה.

ראובן ריבלין: 57 בעד, שניים נגד, שלושה נמנעים.

ראובן ריבלין: אני קובע שהצעת החוק נתקבלה ותעבור לוועדת הכספים על מנת להכינה לקריאה ראשונה.

ראובן ריבלין: חבר הכנסת רצאבי, החוק שלך עבר.

ראובן ריבלין: ["דברי הכנסת", חוב' ז', עמ' 16841.

ראובן ריבלין: ]

ראובן ריבלין: הצעת חוק בנייה להשכרה (הוראת שעה), של חברי הכנסת יורי שטרן, מיכאל נודלמן ואריה אלדד.

ראובן ריבלין: נימק חבר הכנסת יורי שטרן.

ראובן ריבלין: הממשלה השיבה?

מאיר שטרית: כן.

ראובן ריבלין: אבל הממשלה הסכימה או התנגדה?

מאיר שטרית: התנגדה.

ראובן ריבלין: הממשלה מתנגדת.

ראובן ריבלין: חבר הכנסת שטרן, אתה רוצה לומר דברים?

קריאות: הוא כבר השיב.

ראובן ריבלין: כן, אבל הוא יכול להשיב על התשובה.

ראובן ריבלין: חבר הכנסת ברכה, קבענו שכל חבר כנסת, בגלל אילוצי הממשלה להשתתף בהלוויה, יוכל לדבר.

ראובן ריבלין: מותר לך.

ראובן ריבלין: יש לך שלוש דקות, אפילו לא שנייה יותר.

יורי שטרן: כבוד היושב-ראש, חברי הכנסת, כבוד השרים, בנייה להשכרה נראית היום הפתרון היחיד למצוקת הדיור בארץ, במיוחד הדיור הסוציאלי, ולא מובן לי למה הממשלה מתנגדת.

יורי שטרן: החוק מנוסח בצורה כזאת שאת העלות התקציבית שלו בכל שנה ושנה, בעצם השרים יקבעו.

יורי שטרן: אין בחוק פרמטרים כלכליים.

יורי שטרן: מדובר בהקצאות קרקע למכרזים מיוחדים לבנייה להשכרה ויכולת להשתתף בעלויות הפיתוח.

יורי שטרן: אני מבקש מחברי הכנסת לתמוך ולא להתנגד להצעה זו.

ראובן ריבלין: תודה.

ראובן ריבלין: רבותי חברי הכנסת, אנחנו נצביע על הצעת חוק בנייה להשכרה (הוראת שעה), של חבר הכנסת יורי שטרן ואחרים.

ראובן ריבלין: רבותי חברי הכנסת, נא להצביע - מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 30 בעד ההצעה להעביר את הצעת החוק לדיון מוקדם בוועדה – 32 בעד ההצעה להסיר מסדר-היום את הצעת החוק – 24 נמנעים – 10 ההצעה להעביר את הצעת חוק בנייה להשכרה (הוראת שעה), התשס"ג–2003, לדיון מוקדם בוועדה שתקבע ועדת הכנסת נתקבלה.

ראובן ריבלין: 32 בעד, 24 נגד, עשרה נמנעים.

ראובן ריבלין: אני קובע שהצעת חוק בנייה להשכרה (הוראת שעה), התשס"ג–2003, עברה בקריאה טרומית ותועבר לוועדת הכנסת על מנת לקבוע מי הוועדה המוסמכת לדון.

ראובן ריבלין: הצורך בהקמת ועדת חקירה פרלמנטרית בנושא העוני בישראל ["דברי הכנסת", חוברת ז', עמ' 16853.

ראובן ריבלין: ]

ראובן ריבלין: רבותי חברי הכנסת, הקמת ועדת חקירה פרלמנטרית בנושא העוני בישראל, הצעה לסדר-היום מס' 4970.

ראובן ריבלין: חבר הכנסת אופיר פינס נימק, הממשלה השיבה.

ראובן ריבלין: שלוש דקות לזכותך.

ראובן ריבלין: רבותי, חבל על הזמן, לא להפריע.

אופיר פינס-פז: אדוני ראש הממשלה, אני פונה אליך אחרי שפניתי לשליחיך והשיבו את פני ריקם.

אופיר פינס-פז: אי-אפשר לעבור על דוח העוני כאילו דבר לא אירע, ואני הצעתי שנקים ועדת חקירה פרלמנטרית על דעת כל סיעות הבית, על דעת כולם, בלי לשחק פוליטיקה, ואני עדיין אומר את זה.

אופיר פינס-פז: אבל אם אתם לא רוצים, אני אומר לכם, את הדוח הזה צריך לחקור, ואני קורא לכל חבר כנסת שיש לו מצפון ואכפת לו ממה שקורה במדינת ישראל, תצביעו בעד הקמת ועדת חקירה לדוח העוני, ואני מקווה מאוד שבשנה הבאה נבוא לא רק עם דוח עוני שכנראה יהיה יותר גרוע, אלא גם עם כמה המלצות טובות לטובת עם ישראל.

אופיר פינס-פז: תודה רבה.

ראובן ריבלין: תודה רבה.

ראובן ריבלין: מדוע לא יבקש אדוני ועדת חקירה ממלכתית?

ראובן ריבלין: למה לכנסת?

ראובן ריבלין: הממשלה מתנגדת.

ראובן ריבלין: אין לי פרוצדורה.

ראובן ריבלין: מכל מלמדי השכלתי, ובעיקר מחבר הכנסת שטרית שהיה לשר - אין תשובה על תשובה.

ראובן ריבלין: רבותי חברי הכנסת, נא לשבת.

ראובן ריבלין: הצעת הקמת ועדת חקירה פרלמנטרית על העוני בישראל - נא להצביע.

ראובן ריבלין: מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 31 בעד ההצעה לכלול את הנושא בסדר-היום – 33 בעד ההצעה שלא לכלול את הנושא בסדר-היום – 44 נמנעים - אין ההצעה שלא לכלול את הנושא בסדר-היום של הכנסת נתקבלה.

ראובן ריבלין: 33 בעד, 44 נגד, אין נמנעים.

ראובן ריבלין: אני קובע כי ההצעה בדבר הקמת ועדת חקירה פרלמנטרית לא נתקבלה.

ראובן ריבלין: מדיניות הממשלה כלפי הגליל והנגב ["דברי הכנסת", חוברת ז', עמ' 16860.

ראובן ריבלין: ]

ראובן ריבלין: הנושא הבא: מדיניות הממשלה כלפי הגליל והנגב, הצעה לסדר-היום שמספרה 4894, של חבר הכנסת אברהם שוחט.

ראובן ריבלין: ההצעה היא או דיון במליאה או להסיר.

ראובן ריבלין: הממשלה מסכימה לוועדה?

ראובן ריבלין: חבר הכנסת שוחט, לוועדה או להסיר.

ראובן ריבלין: הממשלה מסכימה לוועדה.

ראובן ריבלין: נא להצביע - מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 32 בעד ההצעה להעביר את הנושא לוועדה – 49 נגד – אין נמנעים – אין ההצעה להעביר את הנושא לוועדה שתקבע ועדת הכנסת נתקבלה.

ראובן ריבלין: 49 בעד, אין מתנגדים, אין נמנעים.

ראובן ריבלין: ההצעה לסדר-היום של חבר הכנסת אברהם שוחט תועבר לדיון בוועדה.

ראובן ריבלין: יש שתי הצעות - לוועדת הכספים או לוועדת הכלכלה.

ראובן ריבלין: ההצעה תועבר לוועדת הכנסת על מנת שתכריע.

ראובן ריבלין: הדחתו של ראש אגף החקירות במשטרה ["דברי הכנסת", חוברת ז', עמ' 16865.

ראובן ריבלין: ]

ראובן ריבלין: הנושא הבא: הדחתו של ראש אגף החקירות - הצעות לסדר-היום מס' 4940, 4941, 4950, 4951, 4953, 4955 ו-4962.

ראובן ריבלין: הממשלה הציעה להעביר לוועדה; או להסיר.

ראובן ריבלין: נא להצביע - מי בעד לוועדה ומי בעד להסיר?

ראובן ריבלין: הצבעה מס' 33 בעד ההצעה להעביר את הנושא לוועדה – 25 בעד ההצעה שלא לכלול את הנושא בסדר-היום – 19 נמנעים – אין ההצעה להעביר את הנושא לוועדת הפנים ואיכות הסביבה נתקבלה.

ראובן ריבלין: 25 בעד, 19 נגד, אין נמנעים.

ראובן ריבלין: אני קובע שהנושא יועבר לוועדת הפנים לדיון.

ראובן ריבלין: תחקיר חדשות ערוץ-2 על אודות מע"צ והתאבדותו של המהנדס יצחק הרשקוביץ בעקבותיו ["דברי הכנסת", חוברת ז', עמ' 16874.

ראובן ריבלין: ]

יולי יואל אדלשטיין: הצעות לסדר-היום מס' 4914, 4960, 4979, 4980, 4982 ו-4985 בנושא:

יולי יואל אדלשטיין: תחקיר חדשות ערוץ-2 על אודות מע"צ והתאבדותו של יצחק הרשקוביץ ז"ל בעקבותיו.

יולי יואל אדלשטיין: חברי הכנסת, החברים המציעים, חבר הכנסת יצחק לוי, אתה מסכים לוועדה?

יולי יואל אדלשטיין: מסכים.

יולי יואל אדלשטיין: חבר הכנסת רוני בר-און - איננו.

יולי יואל אדלשטיין: חבר הכנסת רן כהן - איננו.

יולי יואל אדלשטיין: חבר הכנסת אליעזר כהן מסכים לוועדה?

יולי יואל אדלשטיין: מסכים.

יולי יואל אדלשטיין: חבר הכנסת דהאמשה מסכים לוועדה?

יולי יואל אדלשטיין: חבר הכנסת ואסל טאהא - איננו.

יולי יואל אדלשטיין: מכיוון שהמציעים מסכימים לוועדה, ההצבעה שלנו פשוטה למדי.

יולי יואל אדלשטיין: בעד - דיון בוועדה, נגד - להסיר מסדר-היום.

יולי יואל אדלשטיין: ההצבעה החלה - מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 34 בעד ההצעה להעביר את הנושא לוועדה - 23 בעד ההצעה שלא לכלול את הנושא בסדר-היום – 2 נמנעים – 1 ההצעה להעביר את הנושא לוועדה שתקבע ועדת הכנסת נתקבלה.

יולי יואל אדלשטיין: בעד - 23, שני מתנגדים, אחד נמנע.

יולי יואל אדלשטיין: הדיון יתקיים בוועדת הכנסת.

יולי יואל אדלשטיין: נשמעו כמה הצעות, ועדת הכנסת תחליט בנדון.

יולי יואל אדלשטיין: צעקו כאן ועדת הפנים, אני לא רשאי לקבוע מי צודק.

יולי יואל אדלשטיין: חיילים "מצטלמים למזכרת" עם שרידי גופות של פלסטינים ["דברי הכנסת", חוברת ז', עמ' 16888.

יולי יואל אדלשטיין: ]

יולי יואל אדלשטיין: הנושא הבא, חברי הכנסת: חיילים "מצטלמים למזכרת" עם שרידי גופות של פלסטינים - הצעות לסדר-היום מס' 4915, 4939, 4973, 4989 ו-4993.

יולי יואל אדלשטיין: סגן שר הביטחון הציע ועדה.

יולי יואל אדלשטיין: חבר הכנסת אחמד טיבי - איננו.

יולי יואל אדלשטיין: חבר הכנסת ניסן סלומינסקי - איננו.

יולי יואל אדלשטיין: חבר הכנסת אבשלום וילן - איננו.

יולי יואל אדלשטיין: חבר הכנסת עזמי בשארה - איננו.

יולי יואל אדלשטיין: חבר הכנסת מיכאל איתן - איננו.

יולי יואל אדלשטיין: לכן אנחנו נצביע - - -

מאיר שטרית: ההצעה ירדה מסדר-היום.

יולי יואל אדלשטיין: לא, הם כולם דיברו.

יולי יואל אדלשטיין: מכיוון שההצבעה נדחתה, אנחנו נצביע כהצעת סגן שר הביטחון.

יולי יואל אדלשטיין: בעד - דיון בוועדה, נגד - להסיר.

יולי יואל אדלשטיין: חברי הכנסת, ההצבעה החלה.

יולי יואל אדלשטיין: הצבעה מס' 35 בעד ההצעה להעביר את הנושא לוועדה – 9 בעד ההצעה שלא לכלול את הנושא בסדר-היום – 23 נמנעים – אין ההצעה שלא לכלול את הנושא בסדר-היום של הכנסת נתקבלה.

יולי יואל אדלשטיין: בעד – 9, נגד - 23, אין נמנעים.

יולי יואל אדלשטיין: אני קובע כי הנושא הוסר מסדר-יומה של הכנסת.

יולי יואל אדלשטיין: נסיגת צה"ל מהערים הפלסטיניות לקראת הבחירות ברשות הפלסטינית ["דברי הכנסת", חוברת ז', עמ' 16896.

יולי יואל אדלשטיין: ]

יולי יואל אדלשטיין: הנושא הבא - הצעות לסדר-היום מס' 4964 ו-4976:

יולי יואל אדלשטיין: נסיגת צה"ל מהערים הפלסטיניות לקראת הבחירות ברשות הפלסטינית.

יובל שטייניץ: אדוני היושב-ראש, אני רק רוצה להודיע, שבנושא הקודם בכל מקרה ועדת החוץ והביטחון מתכוונת לדון.

יולי יואל אדלשטיין: אני קיבלתי את הודעת יושב-ראש ועדת החוץ והביטחון, חבר הכנסת שטייניץ, בברכה.

יולי יואל אדלשטיין: גם בנושא הזה, נסיגת צה"ל - אני מבין שלוועדה.

יולי יואל אדלשטיין: חבר הכנסת אריה אלדד מסכים לוועדה?

יולי יואל אדלשטיין: מסכים.

יולי יואל אדלשטיין: חבר הכנסת יחיאל חזן - איננו.

יולי יואל אדלשטיין: אם כן, נצביע.

יולי יואל אדלשטיין: בעד - דיון בוועדה, נגד - להסיר.

יולי יואל אדלשטיין: ההצבעה החלה.

יולי יואל אדלשטיין: הצבעה מס' 36 בעד ההצעה להעביר את הנושא לוועדה – 31 בעד ההצעה שלא לכלול את הנושא בסדר-היום – 3 נמנעים – אין ההצעה להעביר את הנושא לוועדת החוץ והביטחון נתקבלה.

יולי יואל אדלשטיין: הנושא עבר לדיון בוועדת החוץ והביטחון של הכנסת.

יולי יואל אדלשטיין: עתיד תנועות הנוער בישראל ["דברי הכנסת", חוברת ז', עמ' 16899.

יולי יואל אדלשטיין: ]

יולי יואל אדלשטיין: עתיד תנועות הנוער בישראל, הצעה לסדר-היום שמספרה 4935 - תשובה והצבעה.

יולי יואל אדלשטיין: מי המשיב?

קריאה: שרת החינוך.

יולי יואל אדלשטיין: שרת החינוך, חברת הכנסת לימור לבנת.

חיים אורון: מסכימה, מסכימה.

יולי יואל אדלשטיין: אם כן, אנחנו נעבור להצבעה.

יולי יואל אדלשטיין: ההצעות שעומדות על הפרק הן להעביר לוועדה או להסיר.

יולי יואל אדלשטיין: ההצבעה החלה - על עתיד תנועות הנוער.

יולי יואל אדלשטיין: הצבעה מס' 37 בעד ההצעה להעביר את הנושא לוועדה – 37 נגד – 2 נמנעים – אין ההצעה להעביר את הנושא לוועדת החינוך, התרבות והספורט נתקבלה.

רשף חן: אני הצבעתי במקום הלא-נכון.

יולי יואל אדלשטיין: קיבלנו את התיקון של חבר הכנסת רשף חן שהצביע ממקום לא נכון.

יולי יואל אדלשטיין: אם כן, נושא עתיד תנועות הנוער יידון בוועדת החינוך, התרבות והספורט של הכנסת.

יולי יואל אדלשטיין: היערכות מדינת ישראל להתמודדות עם מכת הארבה ["דברי הכנסת", חוברת ז', עמ' 16900.

יולי יואל אדלשטיין: ]

יולי יואל אדלשטיין: הנושא הבא שלנו הוא: היערכות מדינת ישראל להתמודדות עם מכת הארבה, הצעות לסדר-היום מס' 4961 ו-4963 - תשובה והצבעה.

יולי יואל אדלשטיין: שר החקלאות?

יולי יואל אדלשטיין: איננו.

יולי יואל אדלשטיין: חבר הכנסת איוב קרא?

נסים דהן: דיון במליאה.

יולי יואל אדלשטיין: חברת הכנסת גילה פינקלשטיין?

נסים דהן: גם כן מליאה, אין תשובת ממשלה.

נסים דהן: זה רק מליאה.

יולי יואל אדלשטיין: מבקשת דיון במליאה?

קריאות: - - -

יולי יואל אדלשטיין: יכול חבר כנסת בנסיבות הללו גם לבקש דיון בוועדה.

יולי יואל אדלשטיין: ועדה או מליאה?

גילה פינקלשטיין: ועדה.

יולי יואל אדלשטיין: חברת הכנסת גילה פינקלשטיין מבקשת ועדה.

יולי יואל אדלשטיין: אנחנו נעבור להצבעה.

יולי יואל אדלשטיין: הנושא הוא: היערכות מדינת ישראל להתמודדות עם מכת הארבה.

נעמי בלומנטל: לא יהיה ארבה עד שנדון בוועדה.

יולי יואל אדלשטיין: המליאה כבר דנה, חברת הכנסת נעמי בלומנטל, לא לזלזל בדיון הראשוני שהתקיים במליאה.

יולי יואל אדלשטיין: הצבעה מס' 38 בעד ההצעה להעביר את הנושא לוועדה – 29 נגד – 1 נמנעים – 1 ההצעה להעביר את הנושא לוועדה שתקבע ועדת הכנסת נתקבלה.

נסים זאב: אני מבקש שזה יידון בוועדת החוץ והביטחון.

יולי יואל אדלשטיין: אני רק רוצה לקבל הבהרה מחבר הכנסת זאב, הדברים נאמרו ברצינות או בלעג?

נסים זאב: ברצינות.

יולי יואל אדלשטיין: ברצינות.

יולי יואל אדלשטיין: אם כן, ועדת הכנסת תחליט איפה יידון נושא הארבה.

יולי יואל אדלשטיין: [הצעת חוק פ/2641; נספחות.

יולי יואל אדלשטיין: ]

יולי יואל אדלשטיין: חברת הכנסת גילה גמליאל, הצעת חוק הרשויות המקומיות (מאבק בנגע הסמים), התשס"ד–2004, מן המקום דקה, בבקשה.

מאיר שטרית: אני אשיב.

יולי יואל אדלשטיין: השר המקשר מאיר שטרית הוא המשיב.

גילה גמליאל: אדוני היושב-ראש, ראש הממשלה, שרים, חברות הכנסת וחברי הכנסת, הצעת החוק מדברת על מצב שבו הרשויות המקומיות במדינת ישראל ייטלו חלק ישים ופעיל בכל מה שקשור למכת הסמים שקיימת בכל הערים.

גילה גמליאל: כלומר, ההצעה מדברת על כך שבכל עירייה ובכל רשות מקומית תוקם ועדה יחד עם נציגים מהמשרדים השונים של הממשלה כדי למגר את התופעה.

גילה גמליאל: אני חושבת שבימים האחרונים, בעקבות הנתונים המאוד קשים סביב הסם "חגיגת", שהופץ בכל הקיוסקים והפיצוציות בערים השונות - זה רק סממן שמעיד על החשיבות העליונה בכך שהעניין יקבל ביטוי הרבה יותר ישיר והרבה יותר מקיף בהיבט המוניציפלי.

גילה גמליאל: מכיוון שההצבעה נדחית למועד אחר, בעתיד, אני מבקשת להצביע בעד ולקבל גם את התשובה של השר.

יולי יואל אדלשטיין: תשובה והצבעה במועד אחר, השר?

מאיר שטרית: כן.

גילה גמליאל: וגם את התשובה.

יולי יואל אדלשטיין: הממשלה מודיעה שתשובה והצבעה יתקיימו במועד אחר.

יולי יואל אדלשטיין: חברי הכנסת, הנושא הבא שלנו הוא הודעת הממשלה על שינוי בחלוקת התפקידים בין השרים ועל צירוף שר לממשלה כמפורט להלן: 1.

יולי יואל אדלשטיין: השר אילן שלגי יהיה בתפקיד השר לאיכות הסביבה במקום בתפקיד שר המדע והטכנולוגיה; 2.

יולי יואל אדלשטיין: צירוף השר ויקטור בריילובסקי לממשלה בתפקיד שר המדע והטכנולוגיה.

יולי יואל אדלשטיין: חברי הכנסת, אני מודיע כי הדיון בשתי ההודעות של הממשלה יהיה דיון משולב.

יולי יואל אדלשטיין: ההצבעות יהיו ודאי הצבעות נפרדות על כל אחד משני הסעיפים האלה.

חיים אורון: הדיון הזה הוא דיון שלדים.

יולי יואל אדלשטיין: אנחנו נשמע את השר המקשר.

מאיר שטרית: אדוני היושב-ראש, רבותי חברי הכנסת, אני מתכבד להביא לכנסת בשם הממשלה שתי הודעות.

מאיר שטרית: ההודעות הן הודעות נפרדות באותו עניין, ולכן הדיון אומנם יהיה משולב, וההצבעות תיערכנה בנפרד על כל עניין.

מאיר שטרית: אני מתכבד להודיע, כי הממשלה החליטה, בהתאם לסעיף 31(א) לחוק-יסוד: הממשלה, לשנות את חלוקת התפקידים בין השרים כדלקמן: השר גדעון עזרא יהיה השר לביטחון פנים נוסף על תפקידו כשר התיירות.

מאיר שטרית: החלטה זו, כמובן, מובאת לאישור הכנסת.

מאיר שטרית: זו הודעה אחת.

מאיר שטרית: ההודעה השנייה, אדוני היושב-ראש: אני מתכבד להודיע, כי הממשלה החליטה, בהתאם לאותו סעיף – 31(א) לחוק-יסוד: הממשלה, כי השר אילן שלגי יכהן בתפקיד השר לאיכות הסביבה במקום בתפקיד שר המדע והטכנולוגיה, וכמובן, ההחלטה מובאת בזאת לכנסת.

מאיר שטרית: כמו כן החליטה הממשלה, בהתאם לסעיף 15 לחוק-יסוד: הממשלה, לצרף את חבר הכנסת ויקטור בריילובסקי לממשלה בתפקיד שר המדע והטכנולוגיה.

מאיר שטרית: כמובן, אנחנו מביאים את שני הדברים לאישור הכנסת.

מאיר שטרית: הדיון בשתי ההודעות יהיה משולב, אבל ההצבעות על שתי ההודעות האלה – אחת על גדעון עזרא ואחת על שני השרים האחרים, יהיו הצבעות נפרדות בשתי הודעות, אדוני היושב-ראש.

מאיר שטרית: נדמה לי שזה ברור לגמרי.

יולי יואל אדלשטיין: אני מודה מאוד לשר המקשר בין הממשלה לכנסת ומתנצל בפני השר גדעון עזרא.

יולי יואל אדלשטיין: הלכתי לפי הכתוב ולא הזכרתי שמדובר גם בנושא מינויו של השר גדעון עזרא לתפקיד השר לביטחון פנים.

יולי יואל אדלשטיין: אנחנו עוברים לדיון.

יולי יואל אדלשטיין: אדוני סגן המזכיר, אם תואיל לתת לי את רשימת הדוברים - ואני מודיע כי רשימת הדוברים נסגרה.

יולי יואל אדלשטיין: דיון משולב.

יולי יואל אדלשטיין: חבר הכנסת אחמד טיבי, בבקשה, ראשון הדוברים.

קריאה: יש הצבעה היום?

יולי יואל אדלשטיין: כן, יש הצבעה.

יולי יואל אדלשטיין: חבר הכנסת עסאם מח'ול - בבקשה, אדוני.

יולי יואל אדלשטיין: חבר הכנסת אחמד טיבי זה עתה הפסיד את תורו.

יולי יואל אדלשטיין: אחרי חבר הכנסת עסאם מח'ול יבוא חבר הכנסת מגלי והבה.

עסאם מח'ול: אדוני היושב-ראש, חברי הכנסת, אני חושב שזו הצעה גרועה.

עסאם מח'ול: קשה לדמוקרטיה הישראלית ביום שבו מעבירים סמכויות נוספות לשר שאיננו מבין מה זה ערכים אזרחיים ומה זה דמוקרטיה, ומה זה שמירה על הפה.

עסאם מח'ול: מדובר בשר גדעון עזרא, שזה עתה נבחר או מונה כאילו להתעלל בדמוקרטיה הישראלית, שהולכת מדחי אל דחי - לשר לביטחון פנים נוסף על היותו שר התיירות.

עסאם מח'ול: השר הזה הוא שר מסוכן לציבור, שר מסית ללא גבול, שר שאיננו יודע מה הם גבולות החוק ומה זה אחריות - -

מיכאל גורלובסקי: אתה מסוכן לציבור.

עסאם מח'ול: - - במדינה דמוקרטית.

עסאם מח'ול: לא מזמן קראנו ריאיון מפורט עם השר גדעון עזרא, שבו הוא מכשיר את השרץ, שבו הוא מסביר לנו למה טוב שיש מינויים פוליטיים, למה טוב שכמה אנשים שיושבים במרכז הליכוד יכולים לשלוט במה שמתרחש בממשלה ובמינויים שנעשים במשרדי הממשלה.

עסאם מח'ול: אני חושב ששר כזה הוא סכנה למידות השלטון.

דניאל בנלולו: אתה מדבר על שר במדינת ישראל.

עסאם מח'ול: כן, אני מדבר על שר בממשלת ישראל, שזאת בושה וחרפה שהוא שר במדינת ישראל.

דניאל בנלולו: זאת בושה וחרפה שחבר כנסת כמוך מדבר על שר.

מיכאל גורלובסקי: אדוני היושב-ראש, הוא מסוכן לציבור בעצמו.

עסאם מח'ול: השר הזה לא שלט בעצמו ובאותו ריאיון הוא דיבר על חברי כנסת ערבים ודיבר על האוכלוסייה הערבית, שהוא אמור לטפל בענייניה.

עסאם מח'ול: הוא אומר על חברי כנסת: יש בני זונות יותר גדולים, הייתי תומך בזה שחלקם לא יהיו בכנסת.

דניאל בנלולו: אני חושב שהוא צודק.

דניאל בנלולו: השר צודק.

עסאם מח'ול: חבר הכנסת מח'ול הוא סכנה למדינה.

עסאם מח'ול: הוא נגד הכור, נגד הגדר, שילך לגור במקום אחר - - -

דניאל בנלולו: חבר כנסת במדינת ישראל - - -

עסאם מח'ול: תשתוק אתה, תשתוק.

יולי יואל אדלשטיין: בלי ביטויים כאלה.

עסאם מח'ול: אדוני, אני לא יכול להמשיך.

יולי יואל אדלשטיין: חבר הכנסת בנלולו וחבר הכנסת גורלובסקי, אם הכוונה שלכם להוסיף זמן גם לדובר הספציפי, חבר הכנסת מח'ול, וגם לדיון.

יולי יואל אדלשטיין: .. אני חושב שאתם יכולים להופיע על הבמה ולומר כל מה שיש לכם לומר.

יולי יואל אדלשטיין: חבר הכנסת מח'ול, נא להמשיך.

מיכאל גורלובסקי: השר צודק.

יולי יואל אדלשטיין: חבר הכנסת גורלובסקי, בינתיים אני לא מפעיל את השעון.

יולי יואל אדלשטיין: אני אתן לו לדבר בלי שעון?

יולי יואל אדלשטיין: אני לא חושב שזאת הכוונה שלך.

יולי יואל אדלשטיין: בבקשה, אדוני.

עסאם מח'ול: השר גדעון עזרא, כשאני אומר שהוא מסוכן לציבור - - -

דניאל בנלולו: אתה מדבר על שר?

עסאם מח'ול: אני מצטט שר בממשלת ישראל שהוא בושה למדינת ישראל.

עסאם מח'ול: הוא בושה לדמוקרטיה.

עסאם מח'ול: מה אתה רוצה?

עסאם מח'ול: על מה אתה מגן?

דניאל בנלולו: אתה לא עשית עשירית ממה שהוא עשה.

עסאם מח'ול: אני מצטט את הדברים שלו, שבהם הוא אומר: יש אזרחים ערבים במדינת ישראל וזאת הצרה הכי גדולה שלנו.

עסאם מח'ול: תגמור עם עזה, תגמור עם יהודה ושומרון, ונשארת עם הצרה הכי גדולה.

עסאם מח'ול: זה השר שאתם מביאים לנו להיות השר לביטחון הפנים.

דניאל בנלולו: בושה וחרפה.

עסאם מח'ול: זה שר לרמיסת הדמוקרטיה, זה שר לפאשיזם.

דניאל בנלולו: תעשה עשירית ממה שהוא עשה.

עסאם מח'ול: אני אגיד לכם עוד דבר.

עסאם מח'ול: אני אזכיר לכם את הסיפור על הקוסם מארץ עוץ.

עסאם מח'ול: זאת ממשלה של קוסמים.

עסאם מח'ול: דורותי, שנסחפה עם ההוריקן, התלוו אליה שלושה.

עסאם מח'ול: התלווה אליה איש הפח שחיפש רגשות, התלווה אליה האריה שחיפש אומץ, והתלווה אליה איש הקש שחיפש שכל.

עסאם מח'ול: אני חושב שאנחנו מדברים בשר הקש והקשקושים, והשר הזה הוא בושה לדמוקרטיה הישראלית, הוא בושה למדינת ישראל והוא בושה לכנסת הזאת.

דניאל בנלולו: אתה מדבר על שר ששירת את המדינה בגאווה, לא כמוך.

דניאל בנלולו: תתבייש לך.

דניאל בנלולו: תתבייש לדבר ככה על שר ששירת את המדינה בגאווה.

עסאם מח'ול: אלה הפנים שלכם.

מיכאל גורלובסקי: לך לרמאללה.

יולי יואל אדלשטיין: אני מקווה ששאר הדוברים לא ישתמשו בביטויים שגם לדעתי לא ראויים וגם יסעירו את המליאה יותר מדי.

יולי יואל אדלשטיין: חבר הכנסת מגלי והבה, בבקשה.

יולי יואל אדלשטיין: אחריו - חבר הכנסת איוב קרא, ואחריו - חבר הכנסת ישראל אייכלר.

עסאם מח'ול: שלא יביאו מינויים שיסעירו.

מגלי והבה: אדוני היושב-ראש, אדוני השר לביטחון הפנים, הרשה לי לברך אותך על המינוי הקבוע.

מגלי והבה: אני מתפלא על דברי חברי, בעצם אני לא מתפלא, כי חבר הכנסת עסאם מח'ול מנסה כל הזמן להסית.

מגלי והבה: הוא חושב שכך הוא מייצג אינטרסים של אנשים, אבל אני יודע שכך לא תוסיף לעצמך קולות.

מגלי והבה: למה אתה בורח?

מגלי והבה: תקשיב טוב לדברים הומניטריים שהוא עושה.

דניאל בנלולו: הוא לא יודע להקשיב.

יולי יואל אדלשטיין: חבר הכנסת והבה, למיטב זיכרוני, אנחנו ממנים את השר גדעון עזרא, בשעה טובה, ואת חבר הכנסת בריילובסקי ואת השר שלגי, ולא את חבר הכנסת מח'ול.

יולי יואל אדלשטיין: עזוב אותו, דבר אל השר.

מגלי והבה: רציתי שישמע.

מגלי והבה: השר משתדל לסייע למגזר שהוא אמור לייצג.

מגלי והבה: אני רוצה לספר סיפור קטן, אדוני השר.

מגלי והבה: באותה שבת שהיה רצח בדיר-אל-אסד ובבענה ושני הכפרים כמעט הלכו למלחמה בין החמולות - ומכיוון שבשבת לא מוציאים גופות של נרצחים מבית-החולים, היה נחוץ אישור השר לביטחון הפנים.

מגלי והבה: אף שהיתה שבת, נתת הנחיות על מנת למנוע רצח וריב חמולות בתוך אותם שני כפרים.

מגלי והבה: בזכות העירנות שלך וההיכרות שלך עם המגזר, נמנע באותו יום אסון גדול.

מגלי והבה: אני מציין קומץ מהסיפורים האמיתיים של הטיפול ההומניטרי, ואני רוצה לאחל לך הצלחה בתפקיד שלך.

מגלי והבה: אני חושב שאתה ראוי ואתה גם מכיר את המנטליות של המגזר הזה.

מגלי והבה: מה לעשות, נלחמת שנים רבות באלה שפגעו בביטחון המדינה ואנחנו נמשיך להילחם בהם.

מגלי והבה: בהצלחה.

יולי יואל אדלשטיין: תודה לחבר הכנסת מגלי והבה.

יולי יואל אדלשטיין: חבר הכנסת איוב קרא, ואחריו - חבר הכנסת ישראל אייכלר.

איוב קרא: אדוני היושב-ראש, חברי חברי הכנסת, אני חושב שלא יאה ולא מכובד להתקיף ולהתנהג פה כאילו אנחנו בזירת איגרוף.

איוב קרא: אני חושב שגדעון עזרא, עם הרקע שלו ועם תפיסות העולם שלו, מייצג נאמנה את הציבור בכלל.

איוב קרא: אני יודע היטב שמאז נכנס לתפקידו כשר לביטחון הפנים הוא עשה כל מה שביכולתו על מנת להביא לאווירה טובה, במיוחד במגזר הערבי.

איוב קרא: בשבוע שעבר היו מהומות בכפר-קרע, ואני יודע ממקורותי עד כמה הוא עוקב ודואג למה שקורה במגזר הערבי, ועל אחת כמה וכמה בכל חבל מארץ-ישראל, ועל זה מגיע לו יישר כוח.

איוב קרא: אם מישהו חושב שהוא לא צריך להיות השר לביטחון הפנים, שיקום ויקבל רוב במדינה הקטנה-הגדולה הזאת ואז הוא יוכל להחליף את גדעון עזרא.

איוב קרא: אבל במלים לא מחליפים איש.

איוב קרא: הוא עושה את העבודה ואנחנו מברכים על כך.

איוב קרא: יחד אתו ויחד עם החברים שיושבים פה אנחנו נגבה את התפקיד שהוא מיועד לו, כי אני חושב שזה דבר מאוד חשוב.

איוב קרא: אני מקווה שכמו שהיינו השבוע וגם היום במלחמת הישרדות של הקואליציה, וכמו שהצענו לראש הממשלה, יוכלו להצטרף עוד מפלגות מהבית הזה ולחזק את הקואליציה, על מנת שהממשלה תאריך ימים ונוכל להביא למצב הרבה יותר טוב.

איוב קרא: אין לי ספק שכולנו צריכים לייחל לכך שבעקבות שינוי המנהיגות ברשות הפלסטינית אנחנו נדע גם שינוי מגמות בתפיסות העולם ובדרך המדינית של הממשלה ונוכל עוד יותר להביא לכך שיהיה לנו פרטנר בצד השני.

איוב קרא: הצענו היום כמה הצעות לראש הממשלה, ואנחנו מקווים שההצעות שלנו להרחבת הקואליציה ייפלו על אוזניים קשובות.

איוב קרא: אני חושב שצו השעה מחייב אותנו לחזור לברית ההיסטורית עם שותפינו לדרך, במיוחד אגודת ישראל, המפד"ל וש"ס, כמובן, וכך נוכל להביא לבשורה טובה של ממשלה ושל קואליציה שיש לנו.

איוב קרא: אנחנו לא רוצים קואליציות אחרות.

איוב קרא: אין לי ספק שהמהלך הזה יכול רק לחזק את הקואליציה.

איוב קרא: יש לנו קואליציה וזה כמו שיש לנו היום כל מיני ירקות, כמו שאמר יולי אדלשטיין.

איוב קרא: יש לנו מלפפון, יש לנו עגבנייה, יש לנו בצל, יש לנו ירק ורק צריך לבחור על מנת לחזק.

איוב קרא: אי-אפשר להגיד שכל הירקות הללו אינם ירקות ואני לא אוהב אותם.

איוב קרא: זה מה שקורה היום.

איוב קרא: אני מקווה שראש הממשלה ימצא את הירק הנכון על מנת להמשיך להוביל את הממשלה ואת הקואליציה לחוף מבטחים.

איוב קרא: תודה רבה.

יולי יואל אדלשטיין: תודה לחבר הכנסת איוב קרא, שמקיים: האומר דבר בשם אומרו.

יולי יואל אדלשטיין: חבר הכנסת ישראל אייכלר – איננו.

יולי יואל אדלשטיין: חבר הכנסת אופיר פינס - בבקשה, אדוני.

יולי יואל אדלשטיין: אחריו - חבר הכנסת גדעון סער.

אופיר פינס-פז: אדוני היושב-ראש, חברי חברי הכנסת, קודם כול, סיעת העבודה תצביע בעד מינויו של חבר הכנסת בריילובסקי ונגד המינוי של השר עזרא.

יוסי שריד: למה?

אופיר פינס-פז: אנמק.

אופיר פינס-פז: חבר הכנסת בריילובסקי, היום מביאים את מינויו לשר, אף-על-פי שחברו לסיעה, חבר הכנסת אברהם פורז, אמר שבעוד 48 שעות הוא לא יהיה שר.

יעקב ליצמן: ואתה מאמין להם?

אופיר פינס-פז: אנחנו משאירים לסיעת שינוי להסביר את הפלונטר הזה, אבל נדמה לנו שיש חשיבות לתמוך בנציג של העלייה החדשה לתפקיד שר המדע, מה גם שפרופסור בריילובסקי הוא מדען בעצמו.

אופיר פינס-פז: אנחנו רואים בזה דבר חשוב.

אופיר פינס-פז: לא מצאנו לנכון להצביע נגד, מה גם שזה לא סוד שיש תיאום מסוים בין סיעת שינוי לסיעת העבודה בשורה של נושאים, ואנחנו נענינו לפנייתה של סיעת שינוי.

יעקב ליצמן: כמה קיבלת מזה?

אופיר פינס-פז: פחות ממה שאתה קיבלת כדי להצביע נגד הקמת ועדת חקירה פרלמנטרית על העוני.

יעקב ליצמן: אני לא מאמין שאתה מקבל בחינם.

יעקב ליצמן: כי אתה תמכת - - -.

יעקב ליצמן: אני רוצה לדעת כמה קיבלת.

אופיר פינס-פז: אני אומר: פחות ממה שאתה קיבלת.

יעקב ליצמן: אני לא מאמין.

יעקב ליצמן: אתה מאוד מוכשר.

יעקב ליצמן: אתה לא עושה את זה בחינם.

אופיר פינס-פז: אדוני היושב-ראש, אנחנו מצביעים נגד המינוי של עזרא לא רק משום שאנחנו סיעה באופוזיציה; גם משום כך, אבל לא רק משום כך.

אופיר פינס-פז: באופן אישי אני מוצא עצמי נאלץ להצביע נגד בלב כבד, משום שהשר עזרא ואני נכנסנו יחד לכנסת, ואנחנו בידידות.

אופיר פינס-פז: אבל מה שקרה בשבוע שעבר, כמו שהוא גרם לכל מיני אנשים כאן להצביע בעד מינוי קבע של השר גדעון עזרא לשר לביטחון פנים, הוא גורם לי להצביע נגד.

אופיר פינס-פז: סמיכות האירועים בין הדחתו של מזרחי לאישור מינויו של גדעון עזרא היא בלתי נסבלת.

אופיר פינס-פז: אני מצטער, אבל התחושה הכבדה שלי היא שיש קשר בין שני האירועים.

אופיר פינס-פז: גם אם אין קשר, עדיין אני סבור ששר לביטחון פנים שמוצא לנכון להדיח מתפקידו ראש אגף חקירות, לראשונה בהיסטוריה של מדינת ישראל, משום שבתפקיד אחר לגמרי הוא הסכים לתמלל האזנות סתר בדין במקום לא לתמלל אותן, בלי שנעשה בהן שום שימוש נגד האנשים - על זה לא מדיחים ראש אגף חקירות בישראל - - -

יולי יואל אדלשטיין: תודה רבה.

אופיר פינס-פז: על זה לא מדיחים ראש אגף חקירות בישראל, שראש ממשלה בישראל ושרים בממשלת ישראל נחקרים על-ידיו ממש בזמן זה.

אופיר פינס-פז: אני חושב שה"זובור" שהשר לביטחון פנים עשה, בעיתוי שעשה, לראש אגף החקירות, פגע בשלטון החוק פגיעה אנושה ובלתי ניתנת לתיקון.

אופיר פינס-פז: מאותו רגע, אני מודה ומתוודה, איבדתי את אמוני בשר לביטחון פנים גדעון עזרא.

אופיר פינס-פז: אני אצביע נגד מינויו לשר קבוע במשרד.

יולי יואל אדלשטיין: תודה לחבר הכנסת אופיר פינס.

יולי יואל אדלשטיין: חבר הכנסת יצחק לוי - בבקשה, אדוני.

יולי יואל אדלשטיין: אחריו - חבר הכנסת יעקב ליצמן.

יצחק לוי: אדוני היושב-ראש, רבותי חברי הכנסת, מוזר ומשונה שממשלה קורסת, ממש בסוף ימיה, עוסקת בצירוף שרים ובחלוקת תפקידים.

יצחק לוי: היום ראינו שלממשלה אין רוב בכנסת.

יצחק לוי: ללא הקיזוזים וללא רוחב הלב של מפלגת יחד – הדבר פשוט לא מובן, רוחב לב כזה לא ראינו הרבה זמן – הממשלה היתה נופלת היום.

חיים אורון: - - -

ראובן ריבלין: חבר הכנסת לוי, היה כתוב על הקיר "מנה מנה".

חיים אורון: לסיעת יחד?

חיים אורון: אפילו לא שקל.

יצחק לוי: דבר נוסף, אנחנו יודעים שראש הממשלה הסתבך כרגע עם הרוב בנושא התקציב.

יצחק לוי: אוי לו מיוצרו ואוי לו מיצרו; יוצרו זו אגודת ישראל, ויצרו זו שינוי.

יצחק לוי: ממה נפשך?

יצחק לוי: אם ילך עם אגודת ישראל, הפסיד את שינוי.

יצחק לוי: אם ילך עם שינוי, הפסיד את אגודת ישראל, כי הוא לא יכול לשדך ביניהם.

יצחק לוי: ואז הוא צריך למצוא כל מיני קומבינות וכל מיני מפלגות שאולי יתמכו בתקציב.

יצחק לוי: היום אני בכלל לא רואה איך התקציב עובר, אלא אם כן תהיינה הפתעות פוליטיות לא משוערות.

יצחק לוי: והנה, בממשלה כזאת – שנופלת תוך יומיים, אולי, או תוך שבוע או תוך שבועיים – אנחנו נקראים לצרף שרים.

יצחק לוי: מגוחך, מגוחך ממש, ואני לא אתמוך בצירוף שרים.

יצחק לוי: אני לא חושב שזה הזמן, אני לא חושב שזה נכון.

יצחק לוי: אני חושב שהממשלה עושה דבר לא נכון.

יצחק לוי: למען הגילוי הנאות אומר שאתמוך בתפקידו של השר גדעון עזרא, כי אני חושב שלא אחראי להשאיר את המשרד לביטחון פנים ללא שר אפילו יום אחד.

יצחק לוי: הבנתי מאנשי החוק והמשפט, שאם אנחנו לא מאשרים את מינוי השר גדעון עזרא, נוצרת לקונה בחוק, שלא יהיה שר לביטחון פנים – לא ראש הממשלה ולא הוא.

יצחק לוי: גם בזה לא הייתי תומך, אבל אני חושב שכאן יש אחריות לאומית.

יצחק לוי: צריך שמחר יהיה שר לביטחון פנים, צריך לנהל מחר את המשטרה ואת ביטחון הפנים.

יצחק לוי: לכן אני חושב שכאן אין מנוס אלא לתמוך במינויו של השר גדעון עזרא.

יצחק לוי: לדעתי, באופן אישי, השר גדעון עזרא הוא גם בהחלט שר ראוי לתפקיד, אבל לו היה פתרון אחר, גם בזה לא הייתי תומך.

יצחק לוי: אני רוצה לסיים: אני חושב שממשלה שקורסת לא עוסקת בדבר הזה.

יצחק לוי: זה ממש מגוחך.

יצחק לוי: אני גם לא מבין את שינוי.

יצחק לוי: שינוי מודיעה שהיא כבר אורזת, והולכים למנות שר ל-48 שעות.

יעקב ליצמן: אתה מאמין להם, אדוני?

קולט אביטל: זה אפילו לא נכנס לתוקף.

יצחק לוי: 48 שעות אפילו לא מקנות שום זכות כשר.

יולי יואל אדלשטיין: למה?

יולי יואל אדלשטיין: זה מספיק.

יולי יואל אדלשטיין: אתה שר לשעבר לכל החיים.

יצחק לוי: שר לשעבר זה מאוד נחמד.

יולי יואל אדלשטיין: חוץ מזה, עד עכשיו היו רק חמישה יוצאי ברית-המועצות שנהנו.

מאיר פרוש: זה 48 ועוד 48.

יצחק לוי: גם אני בין המכובדים, שר לשעבר.

יצחק לוי: אני רוצה לומר לך, שזה נחמד.

יצחק לוי: יש מדינות שבהן לכל שר לשעבר קוראים "שר".

יצחק לוי: זה תואר לכל החיים, כמו שופט בישראל.

יצחק לוי: יש מדינות מסוימות שבהן שר זה תואר לכל החיים.

יצחק לוי: וכשמגיעים למדינה כזאת אומרים לך "השר", ואתה מסתכל אחורה, כי אתה לא מבין שמתכוונים אליך.

יצחק לוי: זה בסדר.

יצחק לוי: אני רוצה להבין את שינוי: הרי אתם עוזבים בעוד 48 שעות, אז מה אתם הולכים לממשלה?

יצחק לוי: הרי זו ממש טרחה מיותרת.

יולי יואל אדלשטיין: אבקש לסיים.

יצחק לוי: להקצות "וולבו", למנות עוזרים, לפתוח כרטיס בחשבות של הממשלה - הרי מחרתיים סוגרים את זה.

יצחק לוי: אני ממש לא מבין, לא מבין את שינוי.

יצחק לוי: לא מבין את ההיגיון.

יולי יואל אדלשטיין: תודה רבה.

יצחק לוי: שר אחד בשינוי הודיע היום שהוא מוכן לפרוש כבר היום.

יצחק לוי: שר אחר בשינוי הודיע במשך כל היום שהוא פורש ביום רביעי.

יצחק לוי: ראש מפלגת שינוי מודיע כבר שבוע שהוא פורש.

יצחק לוי: עכשיו הולכים למנות שר של שינוי.

יגאל יאסינוב: - - - בגלל שהוא עלה מרוסיה?

יגאל יאסינוב: בגלל שהוא פרופסור?

יגאל יאסינוב: למה אתה נגד?

יגאל יאסינוב: בגלל שהוא חילוני?

יגאל יאסינוב: למה אתה נגד?

יולי יואל אדלשטיין: תודה רבה, חבר הכנסת לוי.

יצחק לוי: ממש עולם הפוך.

יצחק לוי: אני חושב שאין אפשרות לתמוך בכזה אבסורד.

יגאל יאסינוב: בגלל שהוא עולה, נכון?

יצחק לוי: לא, בגלל שהוא יורד.

יצחק לוי: כל שינוי יורדים.

יגאל יאסינוב: זה המשמעות.

יגאל יאסינוב: זה המשמעות.

יגאל יאסינוב: למה - - -

יצחק לוי: לא בגלל שהוא עולה, בגלל שהוא יורד.

יולי יואל אדלשטיין: תודה רבה.

יולי יואל אדלשטיין: חבר הכנסת בריילובסקי מודיע שכרגע הוא סגן שר, וביומיים הקרובים הוא ימשיך לנסוע ברכב של סגן שר ולא יבקש "וולבו", נכון?

יולי יואל אדלשטיין: חבר הכנסת בריילובסקי, אני יכול למסור בשמך את ההודעה הזאת?

ויקטור בריילובסקי: אפשר.

יולי יואל אדלשטיין: בסדר.

יולי יואל אדלשטיין: חבר הכנסת יעקב ליצמן - בבקשה, אדוני.

יולי יואל אדלשטיין: אחריו - חבר הכנסת יוסי שריד.

יעקב ליצמן: אדוני היושב-ראש, כנסת נכבדה, מעבר לזה שאני לא מבין את שינוי, אני לא מבין את ראש הממשלה.

יעקב ליצמן: קודם כול, אני מציע שנעשה סקר בחוץ בין הכתבים, מי מאמין לשינוי שהם פורשים.

יעקב ליצמן: אף אחד.

יעקב ליצמן: פשוט כל אחד מהמר וחושב מה הסיבה שיישארו - כי אחת הסיבות שאתה רואה כאן, עצם הדבר שמביאים שר חדש ליומיים.

יעקב ליצמן: נכון, זה יעלה לנו, לקופת המדינה, כסף.

יעקב ליצמן: יכניסו עוזרים, יכניסו עוד כל מיני דברים.

יעקב ליצמן: אז נכון שחבר הכנסת בריילובסקי הודיע שהוא לא יחליף את האוטו שלו, מסיבה פשוטה - כי עד שיגיע האוטו, הוא כבר יהיה בחוץ, זה לדבריו.

יעקב ליצמן: אבל, מי מאמין בכלל שהם פורשים, אף אחד לא פורש.

חיים אורון: מגיע לו אחר כך 30 יום.

יעקב ליצמן: מגיע לו 30 יום, הוא לא פורש, הוא מכניס עובדים - -

יולי יואל אדלשטיין: גם כסגן שר מגיע לו 30 יום.

יעקב ליצמן: - - ביומיים האלה, ואיך אמר חבר הכנסת פרוש - זה לא יומיים, זה ארבעה ימים, כי יש ההתפטרות, עוד יומיים.

יעקב ליצמן: רבותי, אנחנו בכלל בקרקס כאן, כל הסיפור הזה.

מאיר פרוש: - - - שבת, אז יהיה לו עוד יום.

יעקב ליצמן: לא, בזה דווקא הם לא חשודים - בשמירת שבת.

חיים אורון: הם סופרים את השבת.

יעקב ליצמן: אני רוצה לדעת - הרי זה עולה כסף, כל הסיפור הזה, ולמה פתאום יש כסף?

יעקב ליצמן: אם באמת - - -

חיים אורון: ליצמן, לך יש קופה, 290 מיליון, תוריד את זה מהחשבון.

יעקב ליצמן: אבל לא נתנו כסף, הם לקחו כסף.

חיים אורון: לא, תוריד מהחשבון.

יעקב ליצמן: שהם יחזירו, אני לא צריך.

יעקב ליצמן: הם קיבלו לפני שנה בתקציב המדינה 200 פלוס מיליון שקל.

יעקב ליצמן: אני מבקש שהם יורידו להם, מה הם רוצים מאתנו בכלל.

יעקב ליצמן: ובכלל, כל הסיפור הזה - הנבזות של טומי לפיד, שהוא קורא "קניידלך" - איזו רשעות.

קולט אביטל: מה רע בקניידלך?

יעקב ליצמן: אבל מפלגה שהשר שלה - שר בכיר שלה - אומר שמותר להיות אנטישמיים ולא קורה כלום בזה, אז אני לא מתפלא על זה.

יעקב ליצמן: איזה מין נבזות להגיד על רבנים או על תלמידי ישיבות, כשמישהו מקבל גמלה לחיות, והוא הוריד את זה, הוא קיצץ את התקציב שלהם, ובנבזות אמר.

יעקב ליצמן: אני חושב שזה ביזיון אפילו להזכיר את שמו בצורה כזאת.

חיים אורון: - - - ביזיון, זה הכול בסדר.

חיים אורון: עזבו את האנטישמיות.

יעקב ליצמן: אדוני, אני מצטט את השר.

יעקב ליצמן: עד הרגע הזה השר פורז לא חזר בו, עד הרגע הזה.

חיים אורון: - - -

יעקב ליצמן: ולכן, אם הוא לא מתבייש להגיד שהוא אנטישמי, אז מי אני שאחלוק עליו.

חיים אורון: טוב.

יעקב ליצמן: תודה רבה.

יולי יואל אדלשטיין: תודה לחבר הכנסת יעקב ליצמן.

יולי יואל אדלשטיין: חבר הכנסת יוסי שריד, בבקשה.

יולי יואל אדלשטיין: אחריו - חבר הכנסת חיים אורון.

מאיר פרוש: אני חושב שזה לא מכובד שוויקטור בריילובסקי - - - הוא לא נמצא פה.

מאיר פרוש: זה לא יפה.

קריאות: - - -

יוסי שריד: אדוני היושב-ראש, חבר הכנסת פרוש, תן לי.

יוסי שריד: סיעת יחד-מרצ תצביע נגד הצירוף של גדעון עזרא ונגד הצירוף של חבר הכנסת בריילובסקי, ואני אנמק בקצרה את ההתנגדות שלנו.

יוסי שריד: גדעון עזרא - אנחנו לא נוכל לתמוך בו בגלל הדחת מזרחי.

יוסי שריד: למה הדחת מזרחי נראית לנו חמורה - על זה כתבנו ודיברנו ואין טעם לחזור.

יוסי שריד: היתה כאן, כנראה, על-פי מה שמתברר, קנוניה בין היועץ המשפטי לבין השר לביטחון פנים, שראו בחומר מה שהם רצו לראות בו והתעלמו ממה שהם רצו להתעלם, כי המטרה היתה להדיח את מזרחי בכל מחיר.

יוסי שריד: זה מה שנעשה.

יוסי שריד: אנחנו לא יכולים להסכים - - -

יעקב ליצמן: גם היועץ המשפטי הנוכחי תמך.

יוסי שריד: כן, כן, אני מדבר על היועץ המשפטי הנוכחי.

יוסי שריד: אנחנו לא יכולים להסכים לזה, ולכן אנחנו גם לא נוכל לתמוך בצירופו של גדעון עזרא לממשלה.

יוסי שריד: אבל אני רוצה לומר משהו באוזני שינוי.

יוסי שריד: חבל שהשר טומי לפיד איננו נוכח - הייתי מייעץ לו להסיר את הבקשה לאשר את חבר הכנסת בריילובסקי כשר בממשלה, כדי לא להפוך את הכנסת למוסד סהרורי ומוזר.

יוסי שריד: יש כאן באמת דבר שמחייב איזה הסבר, כי אחרת, יש כאן מעילה חמורה באמון הציבור, ביחס של הציבור אלינו, ומכיוון שחבר הכנסת לפיד איננו כאן, אני רוצה להפנות את בקשתי לחבר הכנסת - - -

משה גפני: השר לפיד, נכון להיום.

יוסי שריד: אני רוצה להפנות את בקשתי לחבר הכנסת בריילובסקי בעצמו.

יוסי שריד: חבר הכנסת בריילובסקי, הוא כאן?

קריאה: לא.

ראובן ריבלין: עוד רגע ייכנס.

יוסי שריד: אני הייתי מייעץ לו, שאם אחרים לא מסירים את ההצעה הזאת, שהוא בעצמו ייזום את ההסרה, כי אני חושב שמכשילים אותו, וחבל.

יוסי שריד: איש טוב, אני לא במיוחד מכיר אותו, אבל אין לי שום סיבה לומר משהו בגנותו.

יוסי שריד: מכשילים אותו, את חבר הכנסת בריילובסקי, ושמים אותו ללעג, אדוני היושב-ראש, ואני אסביר במשפט אחד למה.

יוסי שריד: לכל אחד מאתנו - בגלל אירוע כזה, בגלל אירוע אחר - נדבקת איזו תווית, ואני אגיד לכם מה תהיה התווית של חבר הכנסת בריילובסקי לאורך ימים, ואני לא חושב שאדם, מרצונו החופשי, רוצה להתהלך עם תווית כזאת.

יוסי שריד: בכל פעם שיופיע שמו של בריילובסקי, יגידו: השר, או חבר הכנסת, או האדם, שהיה שר 24 שעות - זה יהיה הציון הציבורי שלו, כי כדבר הזה עוד לא היה.

יוסי שריד: היו כבר כל מיני דברים בציבוריות הישראלית, אבל השר שהיה שר ל-24 שעות, זה עדיין לא היה, ואני חושב שמכשילים את חבר הכנסת בריילובסקי.

יוסי שריד: בכלל, אחת מן השתיים, אדוני היושב-ראש - - -

יולי יואל אדלשטיין: נא לסיים.

יוסי שריד: אני כבר מסיים.

יוסי שריד: אחת מן השתיים - אם שינוי באמת פורשת ביום רביעי, אז עושים לאיש עוול; אם שינוי לא פורשת ביום רביעי, אף-על-פי שיביאו את התקציב, אז על מה כל הרעש.

יוסי שריד: אני מסיק מהיוזמה הזאת היום, אדוני היושב-ראש - תראה אם זה הגיוני, תשפוט אתה - אני מסיק מזה שטומי לפיד אפילו לא חולם לעזוב את הממשלה.

יוסי שריד: יש לי שתי הוכחות.

יוסי שריד: אחת - שההצעה הזאת מובאת לכאן היום.

יוסי שריד: הרי טומי לפיד לא אוהב ששמים אותו ללעג ולשנינה והופכים אותו לבדיחה.

יוסי שריד: דרך אגב, אף אחד לא אוהב, אבל הוא במיוחד רגיש.

יוסי שריד: ההוכחה השנייה, אדוני היושב-ראש, הרי הוא כבר ראה היום שהוא יושב - יש מושג "חתונה זרה" - הוא יושב בקואליציה זרה.

יוסי שריד: כאשר הגיעה לכאן הצעת חוק העונשין, החזרת הסעיף הסוציאלי, עניין ההפלות, הוא כבר ראה שזו לא הקואליציה שלו, אבל עד שלא יבעטו בעכוזו - ממש, יבעטו בעכוזו - האיש לא יעזוב את הממשלה.

יוסי שריד: תאוות שררה כזאת לא ראיתי מעולם - -

יולי יואל אדלשטיין: נא לסיים, אדוני.

יוסי שריד: - - אצל האיש שמגלם את הממלכתיות.

יוסי שריד: חבר הכנסת בריילובסקי, תאמין לי, אני נותן לך עצה טובה.

יוסי שריד: אתה יודע שהחברים האלה, אתה לא ממש מעניין אותם.

יוסי שריד: אני נותן לך עצה טובה: אל תיכנס להיסטוריה הפרלמנטרית הקטנה - זה לא ההיסטוריה הגדולה, זה לא אירוע היסטורי - ההיסטוריה הפרלמנטרית הקטנה, כאיש שהיה שר 24 שעות.

יולי יואל אדלשטיין: תודה רבה לחבר הכנסת יוסי שריד.

יולי יואל אדלשטיין: חבר הכנסת חיים אורון, ואחריו - חבר הכנסת מאיר פרוש.

קריאה: כמה דוברים יש?

יולי יואל אדלשטיין: עוד לא חסרים דוברים.

חיים אורון: חבר הכנסת שריד עסק בפן מסוים של הנושא שבו אנחנו עוסקים, ואני אנסה לעסוק בפן נוסף.

חיים אורון: מה שנאמר על שינוי כבר נאמר - אני אגיד על זה משהו בהמשך - אבל אני בכל זאת שואל, אדוני יושב-ראש הקואליציה, איפה ראש הממשלה.

גדעון סער: ראש הממשלה יהיה פה בהצבעה, אל תדאג.

חיים אורון: לא, לא, לא.

חיים אורון: לא בהצבעה, אותי מאוד מעניין אם הוא שותף לפארסה הזאת.

חיים אורון: מסתובבים חברי כנסת, חלקם מושכים כתפיים - חבר הכנסת סער, חלקם מושכים כתפיים, חלקם מסתכלים אחד בשני במבטים לא ברורים.

חיים אורון: קצת חמלה.

חיים אורון: יש תשובה מסודרת?

יוסי שריד: כן.

יוסי שריד: חבר הכנסת סער העיר הערה עובדתית חשובה: עד שהמכתבים נכנסים לתוקף זה עוד 48 שעות.

גדעון סער: - - -

קריאות: - - -

חיים אורון: אה, הפסדת את הקטע הזה.

חיים אורון: שריד, הפסדת את הקטע - -

יולי יואל אדלשטיין: חבר הכנסת ליצמן כבר האיר את עינינו.

חיים אורון: - - סיכמנו שמדובר בסך הכול ב-48 כפול שתיים.

יעקב ליצמן: לא, פרוש הוסיף את השבת.

מאיר פרוש: בטח, זה - - - שבת.

קריאות: - - -

חיים אורון: אני רוצה לדווח לכם מידע אישי.

חיים אורון: זה קוריוז טוב.

חיים אורון: חבר הכנסת סער, אנחנו התפטרנו ביום חמישי בשעה 22:30.

חיים אורון: הנחנו לאהוד ברק את מכתבי הפיטורים.

חיים אורון: פקעה חברותנו ביום שישי בשעה 22:30.

חיים אורון: היו חברים בסיעות דתיות, בש"ס, שדאגו שיהיה גוי של שבת שיקשיב שמא חזרנו בנו מהתפטרותנו עם כניסת השבת, ואז הם לא היו יודעים והיו נכלאים בתוך הממשלה.

חיים אורון: כך אמרו לי, חי נפשי.

חיים אורון: היה מישהו שהחזיק מכתבי פיטורים כדי למנוע מצב שאנחנו נחזור לממשלה עם כניסת השבת - הם ייכלאו בממשלה, כי הם לא יתפטרו, ואז הם ימצאו את עצמם אתנו ביחד בממשלה, ואוי למה שקרה.

יולי יואל אדלשטיין: על סיפור כזה אני מוסיף לך חצי דקה.

יוסי שריד: על זה אומרים שם עכשיו, שמי שלא רצה את יוסי קיבל את טומי.

חיים אורון: אדוני יושב-ראש הקואליציה, בכל זאת, איפה ראש הממשלה?

חיים אורון: הוא קצת אחראי ל"קרקוז" הזה, הוא קצת אחראי למה שקורה פה.

חיים אורון: ממנים שר לאיכות הסביבה ל-24 שעות, אם מדברים אמת.

חיים אורון: אם לא מתכוונים, מה קרה?

חיים אורון: תהיה קואליציה - - -

גדעון סער: אבל מה אם השר לפיד יחזור בו?

חיים אורון: מאה אחוז.

חיים אורון: אבל השר שלגי שר, וכבר יש לו "וולבו", והוא עדיין ממלא-מקום השר לאיכות הסביבה.

חיים אורון: יהיה ממלא-מקום עוד יומיים, ובאופן מכובד יבוא לכנסת ויגיד: יש ממשלה חדשה ואני שר.

חיים אורון: כנ"ל השר לביטחון פנים וכנ"ל חבר הכנסת בריילובסקי, יהפוך לשר בעוד יומיים.

חיים אורון: מה קרה?

חיים אורון: אני אומר את זה בלי כל החלק האירוני של השעה הזאת.

חיים אורון: זה זילות של כל הכנסת.

חיים אורון: אני מבקש מהמדור לאחזור מידע שיחפשו בכל האינטרנטים אם היתה דוגמה באיזה פרלמנט, ואם בכלל עלה על הדעת באיזה פרלמנט, שכאשר הממשלה גמרה להתפורר, כי בעצם אין בה כבר אף מפלגה אחת, יש בה רק המפלגה הראשית האחת, האם היתה דוגמה אחת שבא ראש ממשלה – עם כל הכבוד, שטרית הוא נציגו של ראש הממשלה כאן – פונה לפרלמנט ואומר: תמנו בבקשה שרים ל-24 שעות.

חיים אורון: אנחנו נצביע נגד המינויים הללו.

ראובן ריבלין: זה היה בממשלה של עליסה בארץ הפלאות.

חיים אורון: זה לא נמצא באינטרנט במדור "פרלמנטים".

חיים אורון: אדוני היושב-ראש, אנחנו נצביע נגד כל ה"קרקוז" הזה שמתנהל פה הערב.

חיים אורון: תתכבד הממשלה, אין לה שום קושי לבוא בעוד שלושה ימים עוד פעם עם הודעה, ואז יצביעו על שרים.

חיים אורון: יש לי גם הרגשה שעוד כמה שרים יחליפו את תפקידם אם תהיה ממשלה.

חיים אורון: ואם לא תהיה ממשלה, נלך למקום אחר.

יולי יואל אדלשטיין: תודה רבה לחבר הכנסת חיים אורון.

יולי יואל אדלשטיין: חבר הכנסת מאיר פרוש - בבקשה, אדוני.

יולי יואל אדלשטיין: אחריו – חבר הכנסת נסים זאב.

יוסי שריד: בריילובסקי, אל תיתן להם לעשות לך את זה.

מאיר פרוש: אדוני היושב-ראש, חברי הכנסת, חלק מההצגה הוא, כמובן, כתוצאה מהעובדה ששינוי הודיעה על כך שהיא תפרוש מהקואליציה עקב הסיכום שנעשה בין יהדות התורה לליכוד, ואני משאיר את אלה שדיברו עד עכשיו ואלה שידברו בהמשך על כניסתו של בריילובסקי לממשלה.

מאיר פרוש: אני דווקא רוצה לפתוח כבר עכשיו בעניין של הסיכום, כי הרי בעוד יומיים זאת תהיה החגיגה.

חיים אורון: תעשה טובה, קח ממחטה ותנגב את שביעות הרצון, שלפחות זה לא ייראה.

מאיר פרוש: חזרתי לפני שעתיים מחוץ-לארץ, ובדרך קראתי את העיתונות שמתפלאת על כך שטומי לפיד הסכים לתת 200 מיליון שקלים לחרדים, ואם כך, מדוע בעבור עוד 90 מיליון שקלים, לפי הסיכום שנעשה וחתומים עליו חברי הכנסת ליצמן וגפני, טומי לפיד בא והופך את הקערה ומבקש לצאת מהכנסת.

יוסי שריד: 200 מיליון הוא הסכים?

משה גפני: כן.

מאיר פרוש: כך קראתי בעיתונות, שבשלב מסוים, לפני שלושה חודשים, טומי לפיד הסכים לתת 200 מיליון שקלים.

גדעון סער: זה בכלל לא עניין אותו.

גדעון סער: שבועות ארוכים נערך משא-ומתן.

גדעון סער: אתה שמעת את שר המשפטים אומר מלה?

גדעון סער: פתאום, אחרי הפגישה של חבר הכנסת פרס עם ראש הממשלה, הוא הבין שאולי אין לו רוב לממשלה מהסוג שהוא רצה, ואז התחלת לשמוע את כל אנשי שינוי, בהתחלה הפחות בכירים, אחרי זה היותר בכירים, פתאום נזעקים.

יולי יואל אדלשטיין: אדוני יושב-ראש הקואליציה, חבר הכנסת פרוש שואל אם אתה גם לוקח את שמו.

מאיר פרוש: אני מודה ליושב-ראש הקואליציה על כך שהוא נתן לחבר הכנסת שריד ולחבר הכנסת אורון חומר ליום רביעי, כאשר יתקיים פה דיון, כשטומי לפיד יודיע שהוא פורש, ואז תדעו לומר שעל 200 מיליון הוא הסכים.

מאיר פרוש: אני אומר לכם, שהוא הסכים גם על יותר.

יוסי שריד: האם אני צריך להבין מדבריך, שזה מזכיר לנו את האמירה של ברנרד שאו, שאנחנו כבר יודעים מי זה טומי לפיד, עכשיו השאלה היא רק מה המחיר?

מאיר פרוש: לכאורה.

מאיר פרוש: העיתונות עוסקת בעניין של 200 ו-290.

יוסי שריד: 200 מיליון זה בסדר, אבל 290 לא?

חיים אורון: שריד, מה התעריפים שלך?

חיים אורון: זה הרבה כסף.

מאיר פרוש: אדוני היושב-ראש, הרי החגיגה בנושא הזה תתחיל ביום רביעי, ואני מבקש לעשות את זה היום.

מאיר פרוש: אני דווקא רוצה לברך על הסיכום הזה, ולהסביר לחברים במה מדובר.

מאיר פרוש: אני יודע שהיהדות בגולה עוקבת אחרי מה שקורה בארץ, ודיברתי רבות עם אנשים שכאשר הממשלה לא עוזרת – וגם כשהיא עוזרת – עוזרים לאותם מוסדות שקופחו.

מאיר פרוש: מדובר הרי באותם מוסדות, שמעבר למה שקיצצו לכל הסקטורים במדינת ישראל, דווקא לציבור החרדי קיצצו בכל האגפים, אם זה בסמינרים ואם זה בהסעות ואם זה בתלמודי-תורה ואם זה בגני-הילדים ואם זה בישיבות הקטנות ובישיבות הגדולות ובכוללים.

מאיר פרוש: בכל אלה קיצצו ביותר מ-500 מיליון שקלים.

יולי יואל אדלשטיין: תודה רבה, כולל זמן פציעות.

יולי יואל אדלשטיין: שבעה פרושים נוספים שדיברו הובאו בחשבון.

מאיר פרוש: לאחר הסיכום בין יהדות התורה לליכוד, שהוא סיכום שנעשה עם הרבה מאמצים, עדיין חסרים קרוב ל-200 מיליון שקלים לעומת מה שהיה ב-2002.

מאיר פרוש: ודאי שנמצא תמיד את הדרך, כמו שלא הצלחנו לתקן את הנושא בקצבאות ילדים.

מאיר פרוש: אבל על מה שכן נעשה אני מברך, אדוני היושב-ראש.

מאיר פרוש: תודה לך.

יולי יואל אדלשטיין: אני מברך אותך על נאומך, חבר הכנסת פרוש.

יולי יואל אדלשטיין: חבר הכנסת נסים זאב, ואחריו – חבר הכנסת בנימין אלון.

יולי יואל אדלשטיין: אם לא נזכה לראותו עד אז - חבר הכנסת אריה אלדד.

נסים זאב: אדוני היושב-ראש, כנסת נכבדה, בתהילים אנחנו אומרים: תוסף רוחם יגוועון ואל עפרם ישובון.

נסים זאב: המת – לפני שהוא נפטר ומסת

נסים זאב: לק מן העולם, הקדוש-ברוך-הוא נותן לו פתאום כוח והוא מתעורר לתחייה.

נסים זאב: אנחנו רואים את זה בדרך כלל אצל כל נפטר, או דקות או שעות לפני פטירתו מן העולם.

נסים זאב: תראו מה קרה לממשלה הזאת.

נסים זאב: לפני שהיא הולכת מן העולם, פתאום הקדוש-ברוך-הוא מפיח בה כוח, נותן לה נשמה יתירה להרחיב את הממשלה הזאת.

נסים זאב: עוד שר בממשלת ישראל, שר מיותר.

נסים זאב: אני מכבד מאוד את חבר הכנסת ויקטור בריילובסקי.

נסים זאב: הוא מדען מכובד.

נסים זאב: אם הוא לא היה חבר בשינוי, ובראש שינוי לא היה עומד אדם ברמה של גוליית הפלשתי, איש שמחרף ומגדף מערכות ישראל השכם והערב, מסית ומדיח, הייתי תומך באיש הזה.

נסים זאב: לא משנה אם זה ל-24 שעות או ל-48 שעות.

נסים זאב: גם מלך ליום אחד הוא מלך, ואני חושב שאי-אפשר לקחת ממנו את הכבוד הזה.

נסים זאב: לגבי השר לביטחון פנים, אני חושב שבוודאי אי-אפשר להפקיר את המערכת הזאת של ביטחון פנים כאשר הפשע גואה ויש כל כך הרבה מלחמה נגד הפשע המאורגן, הסחר בנשים, הסחר בסמים.

נסים זאב: אבל לא זאת הבעיה שלנו, אדוני היושב-ראש.

נסים זאב: אנחנו בהחלט נתמוך בשר גדעון עזרא, שהוא שר ראוי והגון, ואני חושב שהוא עושה מלאכה טובה.

נסים זאב: אבל לא הבנתי איך זה מתחבר עם שר התיירות.

נסים זאב: אולי להיות תייר במשטרה?

נסים זאב: זה לא הולך ביחד, לדעתי.

יולי יואל אדלשטיין: לא שמעת על משטרת תיירות?

יולי יואל אדלשטיין: יש אפילו מכוניות כאלה.

נסים זאב: יש משטרת תיירות, אני מסכים, אבל זה לא מתחבר.

נסים זאב: אם באמת רוצים לקחת את התפקיד ברצינות, אני חושב שמן הראוי היה לחפש איש נוסף בשינוי ולתת לו תפקיד נוסף, תפקיד של שר התיירות.

נסים זאב: כך גם אפשר להרחיב את הממשלה הזאת.

נסים זאב: אבל לתת לשר שיהיה עמוס בנושא של ביטחון פנים, אני בטוח שהשר היה מוותר על כך, ובכיף.

נסים זאב: אדוני היושב-ראש, אי-אפשר להתעלם מהנתונים המדאיגים של דוח העוני, הצעת האי-אמון של ש"ס.

נסים זאב: הנתונים מדברים על 1.5 מיליון עניים - גידול של 100,000 עניים בהשוואה לשנת 2002, ובין העניים - מדובר ב-660,000 ילדים.

נסים זאב: המוסד לביטוח לאומי אמר באופן ברור ומפורש, שהסיבה לגידול במספר העניים היא המדיניות הכושלת של הממשלה הזאת והקיצוצים בקצבאות הרווחה, בפרט בקצבאות הילדים ובהבטחת ההכנסה.

נסים זאב: בעצם, המדיניות הזאת דחפה 100,000 אנשים נוספים אל מתחת לקו העוני.

נסים זאב: צריך לזכור, אדוני היושב-ראש, כששר האוצר מדבר על עבודה, מדברים במיליון אזרחים בישראל שמרווחים שכר מינימום של 3,335 שקלים, והם לא יכולים להביא את הפרנסה לביתם ברווח ובכבוד.

יולי יואל אדלשטיין: נא לסיים.

נסים זאב: לכן מדובר במיליון עניים כאלה שאינם יכולים להתפרנס בכבוד.

יולי יואל אדלשטיין: תודה רבה לחבר הכנסת נסים זאב.

יולי יואל אדלשטיין: חבר הכנסת בני אלון – אינו נוכח.

יולי יואל אדלשטיין: חבר הכנסת אריה אלדד.

יולי יואל אדלשטיין: אחריו - חברת הכנסת אתי לבני, ואחריה - חבר הכנסת דהאמשה.

אריה אלדד: אדוני היושב-ראש, חברי חברי הכנסת, אחת התופעות המוכרות אצל חולים סופניים היא הכחשה עצמית.

אריה אלדד: החולה, שכל אלה שסביבו יודעים שימיו ספורים, לעתים מסרב להודות בכך, והוא עוסק במעשי יום-יום, לפעמים בהבלים.

אריה אלדד: כשמדובר בבני-אדם, זה כנראה מנגנון הגנה הכרחי חשוב, אפילו מיטיב.

אריה אלדד: כשמדובר בממשלה, זה מחזה אבסורד עצוב שמתחולל לנגד עינינו.

אריה אלדד: היה שלב שהממשלה הזאת תפקדה והביאה תועלת לעם ישראל - בנתה, נלחמה, הגנה, עסקה בטיפול בקשיי המשק.

אריה אלדד: בהתחלה.

אריה אלדד: ואז כמו רוח רעה נכנסה בה, כמו מין דיבוק, דיבוק של הריסה, והתנתקות, ועקירה.

אריה אלדד: ומאז החלה הממשלה להתפרק - פיטרו שרים, שרים התפטרו, החליפו מקומות, התחיל מין משחק כיסאות מוזיקלי, אבל המוזיקה היתה של קרוסלה שיגעונית, שהולכת ומגבירה מהירות, והשרים קמו מכיסאותיהם ורצו ונפלו, ואיש כבר אינו זוכר מי הוא שר מה.

אריה אלדד: וממשלת המיעוט הזאת, שנכשלה היום בהצבעות אי-אמון ואין לה אמון של כנסת ישראל, ולא הצליחה למנוע חוקים שרצתה במניעתם, הממשלה הזאת, שימיה ספורים - אם היה בראש הממשלה הזה עוד צל של הגינות ויושרה, היה הולך הערב אל הנשיא.

אריה אלדד: הממשלה הזאת, כמו בימי פומפיאה האחרונים, עוד ממנה שרים, מחליפה שרים.

אריה אלדד: ליום?

אריה אלדד: לשעה?

אריה אלדד: מחזות המזכירים ערב חורבן והכחשה עצמית נוראה.

אריה אלדד: אי-אפשר לתמוך במינויים הללו, וזה באמת לא אישי.

אריה אלדד: לכבוד מדינת ישראל אסור לתת יד למהתלה הזאת.

יוסי שריד: אריה, תראה כמה ראש ממשלה עלוב, אם הוא צריך להינצל על-ידי הקול שלי.

אריה אלדד: אוי לאותה בושה, אכן.

יוסי שריד: יש שלב של פשיטת רגל, ששרון צריך להסתמך על הקול שלי.

יולי יואל אדלשטיין: רשמנו לפנינו את הביקורת העצמית של חבר הכנסת יוסי שריד.

יולי יואל אדלשטיין: חברת הכנסת אתי לבני - בבקשה, גברתי.

יולי יואל אדלשטיין: אחריה - חבר הכנסת עבד-אלמאלכ דהאמשה.

אתי לבני: אדוני היושב-ראש, חברותי וחברי חברי הכנסת, אני רוצה לברך על המינויים החדשים; גם על המינוי של השר גדעון עזרא, אף שלא התפעלתי מצורת הפיטורים של מזרחי וחשבתי שלא ראוי לפטר אותו, אבל אני מקווה שהוא יעשה תיקון ויבחר ראש אגף חקירות ראוי שיבוא במקומו.

אתי לבני: עקבתי אחר פעולותיה של סגן-ניצב מירי גולן במשטרת ישראל, הייתי שמחה אם התיקון היה נעשה במינוי שלה.

אתי לבני: לגבי השר בריילובסקי, איש שינוי, איש העלייה הרוסית, אני רוצה לברך אותו.

אתי לבני: אני חושבת שיש מקום שיהיה גם שר ממוצא רוסי, איש מדע דגול, סביב שולחן הממשלה.

קולט אביטל: ל-24 שעות?

אתי לבני: השר בריילובסקי, אל תשעה לדברים שנאמרו פה, דברי יוסי שריד.

אתי לבני: הכול עצות אחיתופל, מכיוון שזה שבועות רבים המינוי שלך מתעכב, כי לא היתה הסכמה בבית הזה.

אתי לבני: זה לא מינוי ל-24 שעות, זה מינוי שהגיע היום אף שהיה צריך להיעשות לפני הרבה שבועות.

אתי לבני: יוסי שריד מדבר גבוהה גבוהה, הוא משווה את שינוי לזונה שנוקבת את מחירה.

אתי לבני: הכול ההיפך.

אתי לבני: אנחנו רואים פה את המפלגות החרדיות והדתיות, שלפני שבוע נשבעו בקדושת אדמות עזה וההתנתקות היתה נגד דברי הרבנים ומין שבירת כל הכלים, והנה היום, בשביל 290 מיליון שקל, אדמות ארץ-ישראל וכל השבועות והחרמות היו כלא היו.

אתי לבני: ויוסי שריד ומפלגת מרצ לשעבר, שגלגלו הרבה בלשונם ולחמו נגד השחיתות ונגד החרדים ונגד הזרמת הכספים, אם אתם זוכרים את "read my lips", אסור לשכוח את "read my lips", עכשיו השמחה הגדולה, לא שמענו מלה אחת נגד הזרמות הכספים האלה.

אתי לבני: וזה כספים בסדרי גודל - אין מלה אחת של ביקורת.

אתי לבני: איפה הביקורת?

אתי לבני: השמחה לאיד, שסוף-סוף שינוי אכן עושה מעשה ועומדת לצאת מהקואליציה.

אתי לבני: זה מה שמצחיק ומשעשע את יוסי שריד.

אתי לבני: גם יושב-ראש הקואליציה נזדעק ואמר, מה פתאום שינוי נזכרה אחרי שבועות רבים של משא-ומתן עם המפלגות החרדיות.

אתי לבני: אני לא יודעת באיזה כובע מדבר יושב-ראש הקואליציה, האם יש לו עניין שהקואליציה הזאת תשרוד או שמא לא תשרוד ותעלה בקנה אחד עם אמונותיו.

אתי לבני: אני לא יודעת.

אתי לבני: אנחנו עקבנו אחר המשא-ומתן ולא התערבנו.

אתי לבני: הבענו את דעתנו לאורך כל הדרך.

אתי לבני: רק כשנחתם הסכם - ואנחנו יודעים בחודשים האחרונים על משאים-ומתנים ללא סוף עם כל המפלגות, ראה מפלגת העבודה, כמה חודשים של משא-ומתן, שלושה, ארבעה חודשים?

אתי לבני: עכשיו, כשנחתם ההסכם, הגיעה שעת האמת.

אתי לבני: אם ההסכם הזה יקוים ויאומץ וביום רביעי יובא התקציב, אנחנו לא נהיה שם.

אתי לבני: תודה.

אורי אריאל: יישר כוחכם.

יולי יואל אדלשטיין: חבר הכנסת עבד-אלמאלכ דהאמשה, ואחריו - חבר הכנסת יורי שטרן.

עבד-אלמאלכ דהאמשה: כבוד היושב-ראש, הממשלה, גם כשהיא מבקשת למנות שרים ולהחליף תפקידים, איננה, כרגיל.

עבד-אלמאלכ דהאמשה: חברתי שקדמה לי סיימה את דבריה במלים: אנחנו ביום רביעי לא נהיה שם.

עבד-אלמאלכ דהאמשה: מי לא יהיה שם?

עבד-אלמאלכ דהאמשה: שינוי לא תהיה בממשלה?

עבד-אלמאלכ דהאמשה: אז מה אתם מחליפים שרים?

עבד-אלמאלכ דהאמשה: מה אתם מציעים לנו, מה אתם מבקשים מהכנסת?

עבד-אלמאלכ דהאמשה: אם את מודיעה כאן - כנראה את יודעת על מה את מדברת - שביום רביעי אתם לא בקואליציה, לא בממשלה, אז מה, אלה שרים משינוי.

עבד-אלמאלכ דהאמשה: למה אתם מתעללים בבני-אדם.

עבד-אלמאלכ דהאמשה: קודם שתדע מפלגת שינוי הנכבדה לאן פניה.

עבד-אלמאלכ דהאמשה: אם היא בממשלה, טוב, תבוא ותבקש להחליף שר ולמנות שר חדש.

עבד-אלמאלכ דהאמשה: אין לי בעיה אישית, לא עם שר זה ולא עם שר אחר.

עבד-אלמאלכ דהאמשה: מבחינה אישית, להיפך, אני מרחם על השרים האלה על כך שמתעללים בהם.

עבד-אלמאלכ דהאמשה: הייתי מוכן לתמוך בהם באופן אישי כאנשים.

עבד-אלמאלכ דהאמשה: אבל כאנשים פוליטיים וכחברי מפלגת שינוי, וזאת הממשלה, ובאלה התנאים, הדברים הם כבר מעבר לכל ביקורת.

עבד-אלמאלכ דהאמשה: מה, אתם משחקים אתנו משחקים?

עבד-אלמאלכ דהאמשה: הממשלה הזאת בסוף ימיה.

עבד-אלמאלכ דהאמשה: אתם יודעים טוב מאוד שמה שהיה לא ימשיך להיות, לא יכול להיות.

עבד-אלמאלכ דהאמשה: הממשלה הזאת קלקלה כל חלקה טובה והיא כבר השתמשה בכל הקרדיט.

עבד-אלמאלכ דהאמשה: לא נשאר עוד.

עבד-אלמאלכ דהאמשה: מה אפשר עוד לתת?

עבד-אלמאלכ דהאמשה: מה עוד אתם מבקשים?

עבד-אלמאלכ דהאמשה: ב-24 שעות לעשות כאלה שינויים?

עבד-אלמאלכ דהאמשה: אני מבקש, אדוני, ומציע לחברי בכנסת, לדחות את הבקשות האלה בשתי ידיים.

עבד-אלמאלכ דהאמשה: מה אתם משחקים אתנו?

עבד-אלמאלכ דהאמשה: תנו לנו לחשוב על התקציב, לחשוב על דברים מועילים, לעשות הספדים לממשלה הזאת.

עבד-אלמאלכ דהאמשה: אתם רוצים להרכיב ממשלה אחרת?

עבד-אלמאלכ דהאמשה: ראש הממשלה רוצה?

עבד-אלמאלכ דהאמשה: אדרבה, שיבוא ויפתח ויגיד, דיברתי עם מפלגה זו, עם מפלגה אחרת, אני תוך יומיים, תוך שבוע, תקופה כלשהי, אבוא אליכם עם הרכב חדש.

עבד-אלמאלכ דהאמשה: בסדר.

עבד-אלמאלכ דהאמשה: כל הדיון הזה מיותר.

עבד-אלמאלכ דהאמשה: לא חבל?

עבד-אלמאלכ דהאמשה: על זה מחזיקים אותנו עכשיו, בשעה זו?

עבד-אלמאלכ דהאמשה: עוד מעט נידרש להצביע.

עבד-אלמאלכ דהאמשה: על מה נצביע?

עבד-אלמאלכ דהאמשה: על מינוי שר חדש?

עבד-אלמאלכ דהאמשה: על החלפת שר בתיק אחר ל-24 שעות, ל-48 שעות?

עבד-אלמאלכ דהאמשה: מי צריך את זה?

עבד-אלמאלכ דהאמשה: כל העניין הזה לא נראה רציני.

עבד-אלמאלכ דהאמשה: קודם כול תענו על שאלה אחת:

עבד-אלמאלכ דהאמשה: אתם בשינוי - האם אתם בממשלה?

עבד-אלמאלכ דהאמשה: אתם ממשיכים?

עבד-אלמאלכ דהאמשה: נשמע.

אילן שלגי: עד יום רביעי.

עבד-אלמאלכ דהאמשה: בסדר, עד יום רביעי אני מקבל.

אילן שלגי: אולי יחליפו את התקציב ברגע האחרון.

עבד-אלמאלכ דהאמשה: אז תבואו אלינו, ותגיד הממשלה: התקציב הוחלף, הכול בסדר.

עבד-אלמאלכ דהאמשה: לא יחליפו את התקציב - ואנחנו רואים שראש הממשלה ומנהיג המפלגה שלכם הולכים ראש בראש ושניהם מכריזים.

עבד-אלמאלכ דהאמשה: שרון מאיים לפטר אותו.

עבד-אלמאלכ דהאמשה: הוא לא מתבייש מאף אחד.

עבד-אלמאלכ דהאמשה: מה יש פה לשחק?

עבד-אלמאלכ דהאמשה: מי שלא יסכים, יפטר אותו.

עבד-אלמאלכ דהאמשה: אז מה, נמנה את השר?

עבד-אלמאלכ דהאמשה: יש פה שאלה חוקתית.

עבד-אלמאלכ דהאמשה: אם נמנה עכשיו את השר בריילובסקי והוא לא יצביע בעד התקציב, אני חושב שמר שרון לא יוכל לפטר אותו, כי הוא לא התמנה, לא קיבל תפקיד סופי.

עבד-אלמאלכ דהאמשה: איך צריך לפטר מי שלא מונה?

עבד-אלמאלכ דהאמשה: מכניסים אותנו לתסבוכות, אדוני.

עבד-אלמאלכ דהאמשה: מי צריך את זה.

עבד-אלמאלכ דהאמשה: חבל על הפארסה הזאת, ואני מציע שתמשכו את ההצעה, עם כל הכבוד לשני השרים שמתעללים בהם.

עבד-אלמאלכ דהאמשה: תודה רבה.

יולי יואל אדלשטיין: תודה רבה לחבר הכנסת דהאמשה.

יולי יואל אדלשטיין: עכשיו - חבר הכנסת יורי שטרן.

יולי יואל אדלשטיין: אחריו - אחרון הדוברים בדיון המשולב הזה על מינויי שרים, חבר הכנסת גדעון סער, יושב-ראש הקואליציה.

יורי שטרן: כבוד היושב-ראש, כבוד השרים, חברי הכנסת, אחד מחברי הכנסת שדיבר נגד המינויים שמגיעים להצבעה היום ניגש אחר כך לחבר הכנסת - - -

יולי יואל אדלשטיין: חבר הכנסת דהאמשה, זה עתה דיברת.

יורי שטרן: אחד מחברי הכנסת שדיבר נגד אישור המינויים שהממשלה מבקשת לאשר, בא אחר כך לחבר הכנסת סגן השר פרופסור ויקטור בריילובסקי ואמר לו: זה לא אישי, זה פוליטיקה.

יורי שטרן: אני רוצה להציע להצביע על בסיס אישי ולא פוליטי.

יורי שטרן: פוליטית אני חושב שהממשלה הזאת מסיימת את דרכה.

יורי שטרן: ראש הממשלה הטריף את כל המערכות.

יורי שטרן: ראש הממשלה הציע תוכנית אבסורדית שהיא דפורטציה, גירוש היהודים מעזה, חינם, ללא תמורה.

יורי שטרן: ראש הממשלה, שהיתה לו קואליציה יציבה, הרס אותה, הוא גם הרס את מפלגתו שלא תמכה בו, ולכן פוליטית אין לי שום סיבה להצביע בעד המינויים האלה.

יורי שטרן: אבל יש גם שני אנשים ספציפיים שמציעים למנות אותם לתפקידי שרים, גם אם זה לתקופה קצרה.

יורי שטרן: אחד מהם אני מכיר יותר מ-25 שנה, פרופסור ויקטור בריילובסקי, אסיר ציון לשעבר, איש מדע שהצליח במדע בברית-המועצות, הצליח פה בארץ.

יורי שטרן: יש בכנסת מעט אנשים שיש להם הישגים מדעיים כה מרשימים כמו של פרופסור בריילובסקי - -

קולט אביטל: מה זה שייך לכנסת?

יורי שטרן: - - ומי מתאים יותר לכהן כשר המדע בממשלת ישראל כלשהי מאשר אדם עם רקורד כזה, מדעי ואישי, שמייצג גם את העלייה מברית-המועצות, שהביאה ארצה אחוז הכי גבוה של מדענים.

יורי שטרן: הודות לעלייה זו מדינת ישראל הפכה למעצמת-על בתחום המדעי מבחינת מספר המדענים ל-1,000 נפש, אבל גם מבחינת איכות המדע.

יורי שטרן: גם כך היה המדע מצטיין בארץ, אבל עכשיו קפצנו מדרגה הודות לעלייה מברית-המועצות.

יורי שטרן: הצירוף היפה הזה של הרקורד האישי עם הייצוג של העלייה מברית-המועצות - אני חושב שזה כשלעצמו שתי סיבות טובות מאוד להצביע בעד מינויו של חבר הכנסת ויקטור בריילובסקי לתפקיד שר המדע.

יורי שטרן: יש להתגאות במדינה שמסוגלת תוך זמן קצר להביא מהגר ממצב של נקלט למצב של שר בממשלה.

יורי שטרן: המינוי השני שמבקשים לאשר הוא מינויו של השר גדעון עזרא לתפקיד השר לביטחון פנים.

יורי שטרן: השר גדעון עזרא, שאני חולק לגמרי עליו בנושא התוכניות של ראש הממשלה - אני חושב שהוא עושה טעות ביטחונית גדולה מאוד בכך שהוא תומך בתוכניות האלה - אבל כאיש, כאדם שמייצג את מערכת הביטחון, עם ניסיון רב בה, כאדם בעל אומץ ויכולת להחליט, כאדם שלקח את משרד התיירות אחרי עבודה קשה מאוד ומוצלחת מאוד של השר לשעבר בני אלון, והמשיך באותה דרך והרים את התיירות בארץ, שינה את הקו בכמה וכמה תחומים, משקיע במשרדו, ואני בטוח שכך יעשה גם במשרד לביטחון פנים.

יולי יואל אדלשטיין: נא לסיים.

יורי שטרן: בתקופה הזאת שבה הוא ממלא את מקומו של השר לביטחון פנים, לדעתי הוא הוכיח את עצמו על הצד הטוב ביותר.

יורי שטרן: לכן אני מבקש מחברי הכנסת, למרות כל הפוליטיקה, לאשר את שני המינויים האלה.

יולי יואל אדלשטיין: תודה רבה לחבר הכנסת יורי שטרן.

יולי יואל אדלשטיין: חבר הכנסת גדעון סער, אחרון הדוברים בדיון המשולב.

גדעון סער: אדוני היושב-ראש, כנסת נכבדה, אין לאופוזיציה טעם משמעותי מדוע היא באה להתנגד למינויים המוצעים על-ידי הממשלה.

יעקב ליצמן: - - -

גדעון סער: חבר הכנסת ליצמן, הרי אתה בן-חורין להצביע.

גדעון סער: אני יכול רק לומר את עמדתי.

גדעון סער: אני רוצה לומר, שכאשר משתמשים באופוזיציה - - -

יולי יואל אדלשטיין: אדוני שר האוצר.

יולי יואל אדלשטיין: חבר הכנסת שריד ושר האוצר נתניהו, הדיון מאוד מעניין, אני עוקב אחריו בקשב רב, אבל הייתי מעדיף לתת זכות דיבור לגדעון סער.

יולי יואל אדלשטיין: בבקשה, אדוני.

גדעון סער: במה משתמשים לנמק את אי-מינויו של חברנו, השר גדעון עזרא, לשר לביטחון פנים, אדוני היושב-ראש?

גדעון סער: בכך שהוא קיבל את עמדת היועץ המשפטי לממשלה - -

נסים דהן: בג"ץ.

גדעון סער: - - ובית-המשפט העליון, כפי שמעיר, בצדק, חבר הכנסת דהן, בנושא ניצב מזרחי.

גדעון סער: מפלגות אומרות, אנחנו נאמנות לשלטון החוק.

גדעון סער: אבל הוא קיבל את חוות הדעת של אליקים רובינשטיין - - -

קריאה: - - -

גדעון סער: לא טוב בעיניהן.

גדעון סער: זה הטעם לכך שהן מתכוונות להצביע נגדו.

גדעון סער: שמעתי כאן, אדוני השר, גם את חברת הכנסת לבני.

גדעון סער: ממך נמנע התענוג הזה.

גדעון סער: היא מסבירה בנושא המשבר הקואליציוני, ואני חייב להתייחס לדבריה.

גדעון סער: קודם כול, איזה עיקרון יש כאן?

גדעון סער: על איזה עיקרון עומד שר המשפטים?

גדעון סער: אם היה אדוני שר המשפטים עומד על נישואים אזרחיים, על תחבורה בשבת, על איזה דבר שהוא הלך אתו לבחירות - אזרחי ישראל יכלו להבין.

גדעון סער: אבל כאשר אתה בא, אחרי שכבר הסכמת, הרי זה היה רק לפני כמה חודשים שאמרת: זו היתה מחלת ילדות של שינוי, ההתנגדות לצירוף המפלגות החרדיות, אני מוכן לשבת אתן, עם יהדות התורה, בממשלה.

גדעון סער: על העיקרון כבר ויתרת; כבר התקפלת, כבר ויתרת על זה.

גדעון סער: מה ציפית?

גדעון סער: ציפית שחבר הכנסת ליצמן ישב אתך בקואליציה, הרי הוא לא ישב גם ליד שולחן הממשלה, אבל לציבור שלו הוא לא ידאג, למצביעים שלו הוא לא ידאג.

בנימין נתניהו: גדעון, יש בר-מצווה - - -

גדעון סער: אדוני השר, למה אדוני השר קצר רוח רק כאשר אני מדבר?

גדעון סער: ראיתי אותו כאשר כל הדוברים האחרים דיברו.

יולי יואל אדלשטיין: כי הוא לא שמע את האחרים, חבר הכנסת סער.

גדעון סער: מה שאני מוטרד זה שאני לא יודע על בר-מצוות הערב, אם תוכל אחר כך לעדכן אותי.

גדעון סער: כאשר מדברים על כל דבר דתי, בשנאה הזאת, דברים שמקובלים על משרד האוצר - אגף התקציבים חושב שזה סיכום סביר.

גדעון סער: על זה אומרים שזה קניידלך לרבנים.

גדעון סער: כאשר הסכמתם לאותו היקף של כספים למפד"ל בתקציב שעבר, מה זה היה?

גדעון סער: זה לא היה קניידלך?

איתן כבל: זה היה קרעפלך.

גדעון סער: קרעפלך, זה פשוט דבר שאתם מנסים לעשות ולא תצליחו.

חיים אורון: הכול לוקשים.

גדעון סער: זה לוקשים ששינוי מוכרת.

יוסי שריד: - - - אתם מוכרחים לבעוט בהם.

יולי יואל אדלשטיין: תודה רבה, חבר הכנסת שריד, עמדתך נרשמה.

גדעון סער: אני חושב שהניסיון לקבוע לליכוד את מי לצרף או לא לצרף לממשלה הוא ניסיון שאין לו סיכוי.

גדעון סער: יש שתי הצעות טובות לממשלה - אני מציע לקבל את שתי ההצעות של הממשלה.

גדעון סער: תודה.

יולי יואל אדלשטיין: תודה רבה לחבר הכנסת גדעון סער.

יולי יואל אדלשטיין: חברי הכנסת, אני מבקש מכולם לשבת.

יולי יואל אדלשטיין: אנחנו נצביע בסדר הבא - ההצבעה הראשונה היא על הודעת הממשלה על מינוי השר גדעון עזרא לשר לביטחון הפנים נוסף על תפקידו כשר התיירות.

יולי יואל אדלשטיין: ההצבעה החלה.

יולי יואל אדלשטיין: הצבעה מס' 39 בעד הודעת הממשלה - 49 נגד - 15 נמנעים - 1 הודעת הממשלה נתקבלה.

יולי יואל אדלשטיין: חברי הכנסת, 49 בעד, 15 מתנגדים ואחד נמנע.

יולי יואל אדלשטיין: אנחנו מברכים את השר גדעון עזרא על התפקיד הנוסף שהוא כבר נושא בו.

יולי יואל אדלשטיין: ההודעה השנייה - השר אילן שלגי יכהן בתפקיד השר לאיכות הסביבה במקום בתפקיד שר המדע והטכנולוגיה.

משה גפני: אדוני היושב-ראש, אני מבקש להודיע הודעה.

יולי יואל אדלשטיין: בבקשה.

משה גפני: אדוני היושב-ראש, סיעות ש"ס ויהדות התורה רואות בהצבעה על אילן שלגי הצבעת אי-אמון בממשלה.

יולי יואל אדלשטיין: האם אדוני ראש הממשלה מבקש לראות בזה אמון בממשלה?

יעקב ליצמן: אפשר לחכות 48 שעות, לא יקרה כלום.

יולי יואל אדלשטיין: חברי הכנסת, נא לשבת, אנחנו מחכים לתשובת הממשלה.

יולי יואל אדלשטיין: ראש הממשלה מבקש לראות בהצבעה על מינויו של אילן שלגי הצבעת אמון בממשלה.

יולי יואל אדלשטיין: לכן, מי שמצביע בעד, פירוש הדבר שמביע אמון בממשלה ומאשר את מינויו כהודעת הממשלה לתפקיד השר לאיכות הסביבה; מי שמצביע נגד, מביע אי-אמון בממשלה ומתנגד למינויו של השר אילן שלגי לתפקיד החדש.

יולי יואל אדלשטיין: חברי הכנסת, בעד – אמון בממשלה, נגד – אי-אמון בממשלה והתנגדות למינוי.

יולי יואל אדלשטיין: ההצבעה החלה - מי בעד?

יולי יואל אדלשטיין: מי נגד?

יולי יואל אדלשטיין: מי נמנע?

יולי יואל אדלשטיין: הצבעה מס' 40 בעד הודעת הממשלה - 39 נגד - 27 נמנעים - 1 הודעת הממשלה נתקבלה.

יולי יואל אדלשטיין: 39 בעד, 27 מתנגדים ונמנע אחד.

יולי יואל אדלשטיין: אני קובע כי הודעת הממשלה אושרה והממשלה גם קיבלה אמון בנושא מינויו של השר אילן שלגי לתפקיד השר לאיכות הסביבה.

יולי יואל אדלשטיין: ברכות לשר שלגי.

יולי יואל אדלשטיין: הודעת הממשלה על צירוף חבר הכנסת וסגן השר ויקטור בריילובסקי לממשלה בתפקיד שר המדע והטכנולוגיה.

יולי יואל אדלשטיין: חברי הכנסת, ההצבעה החלה.

יולי יואל אדלשטיין: מי שבעד - בעד המינוי של ויקטור בריילובסקי, מי שנגד - מתנגד למינוי.

יולי יואל אדלשטיין: הצבעה מס' 41 בעד הודעת הממשלה – 44 נגד - 21 נמנעים - אין הודעת הממשלה על צירוף חבר הכנסת ויקטור בריילובסקי לממשלה בתפקיד שר המדע והטכנולוגיה נתקבלה.

יולי יואל אדלשטיין: 44 בעד, 21 מתנגדים ואין נמנעים.

יולי יואל אדלשטיין: אני מזמין את חבר הכנסת ויקטור בריילובסקי להשבעה.

ראובן ריבלין: רבותי, לתת כבוד לחבר הכנסת בריילובסקי ולאפשר לו להישבע כשר בממשלה.

ראובן ריבלין: חבר הכנסת בריילובסקי, אני מזמין אותך לכאן.

מאיר פרוש: לכמה זמן הוא שר?

ראובן ריבלין: חבר הכנסת פרוש, אני יכול רק למנות אותו, אני לא יכול לפטר אותו.

ראובן ריבלין: אין לי סמכות על-פי החוק.

ראובן ריבלין: חבר הכנסת בריילובסקי, נא לעלות למעלה.

ראובן ריבלין: רבותי חברי הכנסת, נא לתת כבוד למעמד.

ראובן ריבלין: חבר הכנסת שטרן, בקרוב אצלך, אבל נא לתת כבוד למעמד.

ראובן ריבלין: השר פורז, חברך מושבע לממשלה, נא לשבת.

ראובן ריבלין: אדוני המזכיר, נא להשביע.

ויקטור בריילובסקי: אני ויקטור בריילובסקי, בן לייב בריילובסקי, זכרו לברכה, ודבורה וינשטיין-בריילובסקי, זכרה לברכה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

ויקטור בריילובסקי: (חותם על ההצהרה)

יצחק הרצוג: מזל טוב.

ראובן ריבלין: נא לחתום.

ראובן ריבלין: כל מי שרוצה לברך את השר בריילובסקי רשאי לברכו.

ראובן ריבלין: בשעה טובה.

ראובן ריבלין: רבותי, אנחנו ממשיכים בסדר-היום.

ראובן ריבלין: נא להוביל את השר לשולחן הממשלה.

ראובן ריבלין: רבותי חברי הכנסת, הודעת הממשלה על שינוי בחלוקת תפקידים בין השרים ועל צירוף שר לממשלה, גמרנו.

ראובן ריבלין: [רשומות (הצעות חוק, חוב' מ/135).

ראובן ריבלין: ]

ראובן ריבלין: אנחנו עוברים להצעת חוק הספנות (כלי שיט זר בשליטה של גורם ישראלי), התשס"ה–2004, קריאה ראשונה.

ראובן ריבלין: שר התחבורה יבוא ויעלה ויביא בפני הכנסת את הצעת משרד התחבורה לחוק הספנות.

ראובן ריבלין: בבקשה, אדוני השר.

ראובן ריבלין: כבוד השר בריילובסקי יושב במקומו בשולחן הממשלה.

מאיר שטרית: אדוני היושב-ראש, רבותי חברי הכנסת, ברכותי לשר בריילובסקי עם כניסתו לתפקיד.

מאיר שטרית: עכשיו יהיה לנו שר תורן נוסף, וזה יקל את העומס על הבכירים.

מאיר שטרית: ברוך הבא לשולחן הממשלה ובהצלחה, השר בריילובסקי.

מאיר שטרית: אדוני היושב-ראש, אני מתכבד להציג בפני הכנסת את הצעת חוק הספנות (כלי שיט זר בשליטה של גורם ישראלי), התשס"ה–2004.

מאיר שטרית: הצעת החוק המונחת היום על שולחנה של הכנסת קובעת הוראת לעניין כלי שיט אשר אינו בבעלות גורם ישראלי, ולפיכך הוא איננו רשום בישראל ואיננו מניף דגל ישראל, אבל הוא בבעלותו העקיפה של גורם ישראלי באופן המאפשר שליטה תפעולית של אותו גורם ישראלי בכלי השיט.

מאיר שטרית: ההסדר הקיים היום לגבי כלי שיט זר שהוא בשליטה של גורם ישראלי מעוגן בתוספת לחוק להארכת תוקף של תקנות שעת-חירום (פיקוח על כלי שיט) [נוסח משולב], התשל"ג-1973:

מאיר שטרית: גורם ישראלי שהוא בעל כלי שיט זר או בעל זכות אחרת בכלי שיט זר מודיע בכתב על זכויותיו בכלי השיט לממונה על הרישום במשרד התחבורה, בתוך 30 ימים מיום שהיה לבעל זכות כאמור, ובהתאם חלים עליו דיני בטיחות השיט הישראליים וכן חובת הציוות בצוות ישראלי לפי חוק הספנות (ימאים), התשל"ג-1973.

מאיר שטרית: כיום, חובת ציוות בצוות ישראלי נקבעה על-ידי שר התחבורה לאוניות צי סוחר שתפוסתן למעלה מ-500 טונות, והיא כוללת קברניט ישראלי ושניים או שישה קציני ים ישראלים, בהתאם לאופי הפעילות של האונייה.

מאיר שטרית: מצב החירום במדינה מותנה כיום בהתאם להוראות חוק-יסוד: הממשלה בהכרזה של הכנסת שתוקפה למשך שנה לכל היותר וניתן להאריכה מפעם לפעם לתקופה נוספת שלא תעלה על שנה.

מאיר שטרית: הממשלה פועלת לביטול התניית תוקפם של חוקים שונים או הוראות חוק מסוימות בקיומו של מצב חירום במדינה, מקום שאין הצדקה עניינית לכך.

מאיר שטרית: בכלל אלה בא גם חוק הפיקוח על כלי שיט, המסדיר כיום את סוגיית כלי השיט הזר המצוי בשליטה של גורם ישראלי.

מאיר שטרית: לפיכך מוצע לקבוע בחקיקה ראשית שאיננה תלויה בקיומו של מצב חירום במדינה הסדר הדומה להסדר הקבוע היום, המטיל חובה לדווח על כלי שיט זרים שהם בשליטה של גורמים ישראליים ולצוות כלי שיט כאמור בצוות ישראלי, וזאת כהסדר משלים לחובת ציוות של כלי שיט הרשומים בישראל בצוות ישראלי לפי הוראת חוק הספנות (ימאים).

מאיר שטרית: מטרת ההסדר המוצע, אדוני היושב-ראש, התואם את החלטת הממשלה מס' 949 מיום י"א בחשוון התשס"ד, 6 בנובמבר 2003, לעניין שיפור כושר התחרות של הספנות הישראלית, היא להמשיך ולשמר בישראל ידע מקצועי בתחום הספנות, הן לצורך קיום כושר הובלה ימי באוניות ישראליות והן לצורך קיום תשתית לכוח-אדם ימי מקצועי בנמלים ובתעשייה, בכל עת ולא רק בשעת-חירום.

מאיר שטרית: השוואת מעמדם של כלי שיט זרים שהם בשליטה של גורם ישראלי למעמדם של כלי שיט הרשומים בישראל, לעניין החובה לצוותם בצוות ישראלי, נועדה למנוע מגורמים עסקיים ישראליים להעדיף רישומם של כלי שיט שבשליטתם במרשם חוץ, במטרה לפטור עצמם מהחובה הקיימת לגבי כלי שיט הרשומים בישראל לצוותם בצוות ישראלי.

מאיר שטרית: תחולת ההסדר המוצע לעניין חובת הדיווח על שליטה של גורם ישראלי בכלי שיט זר מצומצמת יותר לעומת ההסדר הקבוע כיום בחוק הפיקוח על כלי שיט, שכן חובת ההודעה לפי ההסדר המוצע חלה רק לגבי כלי שיט שתפוסתם ברוטו 500 טונות ומעלה, וזאת לעומת ההסדר הקיים שחל לגבי כלי שיט שתפוסתם ברוטו 50 טונות ומעלה.

מאיר שטרית: כמו כן, ההסדר המוצע מטיל חובת דיווח רק על גורם ישראלי שהזכויות שלו בכלי שיט זר מגיעות לכדי שליטה, כהגדרתה המוצעת, לעומת ההסדר הקיים היום, שלפיו חובת הדיווח חלה גם לגבי זכויות של גורם ישראלי בכלי שיט זר שאינן מגיעות לכדי שליטה.

מאיר שטרית: אבקש לאשר את הצעת החוק ולהעבירה לוועדת הכלכלה להכנתה לקריאה שנייה ושלישית.

מאיר שטרית: בעניין הזה, אולי בשני משפטים, אני רוצה להסביר את ה"פאנץ'-ליין": המטרה של הצעת חוק זו היא להבטיח, שהשיט הישראלי או כלי השיט הישראליים ואלה שנמצאים בשליטה ישראלית לא יוכלו להתחמק מציוות כלי השיט האלה בימאים ישראלים על-פי החוק שקובע היום.

מאיר שטרית: כי היום, אם יש אפשרות שכלי שיט רשום בחוץ-לארץ לא חייב לצוות בצוות ישראלי, כל הימאים וכל קציני הים יהיו פיליפינים או תאילנדים.

מאיר שטרית: אנחנו רוצים שיהיו ימאים ישראלים, קצינים ישראלים, שאפשר יהיה לקיים המשך הכשרה ימית והכשרתם של אנשי צוות ימי בישראל.

מאיר שטרית: הדבר הזה חשוב לשיט הישראלי וחשוב לדעתי גם לכל האוניות הישראליות שבהן יש צוות זר.

מאיר שטרית: אני מבקש מחברי הכנסת לאשר את הצעת החוק ולהביא אותה להכנה לקריאה שנייה ושלישית בוועדת הכלכלה.

ראובן ריבלין: תודה רבה.

ראובן ריבלין: רבותי חברי הכנסת, כמה חברי כנסת נרשמו.

ראובן ריבלין: הראשון, חבר הכנסת יוסף פריצקי - אינו נוכח.

ראובן ריבלין: חבר הכנסת עבד-אלמאלכ דהאמשה.

ראובן ריבלין: האם חברי הכנסת מסתפקים בשתי דקות לסיבוב זה, כי יש לנו שני חוקים - אדוני מסכים?

עבד-אלמאלכ דהאמשה: אני מסכים.

ראובן ריבלין: אלא אם כן אתם רוצים שלוש דקות.

ראובן ריבלין: אנחנו לא עושים דיון משולב.

ראובן ריבלין: שתי דקות פה ושתי דקות אחרי זה.

עבד-אלמאלכ דהאמשה: שתי דקות בערבית ושתי דקות בעברית.

עסאם מח'ול: - - -

ראובן ריבלין: בסדר.

ראובן ריבלין: בבקשה, כל אחד יבחר.

ראובן ריבלין: מסכים.

ראובן ריבלין: רבותי חברי הכנסת, אדוני רוצה לדבר גם בחוק השני, או עכשיו ארבע דקות?

עבד-אלמאלכ דהאמשה: זה לא דיון משולב.

עבד-אלמאלכ דהאמשה: אז נדבר עכשיו ומי שירצה ידבר אחר כך.

ראובן ריבלין: בסדר.

ראובן ריבלין: בבקשה, אדוני.

עבד-אלמאלכ דהאמשה: כבוד היושב-ראש, הממשלה ברחה עוד פעם.

עבד-אלמאלכ דהאמשה: לפני חמש דקות הצבענו, מינו שרים ובירכו ברכות.

עבד-אלמאלכ דהאמשה: אה, יש פה שר, סליחה.

עבד-אלמאלכ דהאמשה: הוא חייב להישאר פה.

עבד-אלמאלכ דהאמשה: בכל אופן, החוק הזה, אני לא כל כך שלם אתו.

מאיר שטרית: למה?

עבד-אלמאלכ דהאמשה: יהיו שם ספנים ערבים?

מאיר שטרית: למה לא? יש גם היום.

עבד-אלמאלכ דהאמשה: בסדר.

עבד-אלמאלכ דהאמשה: אם בעניין הזה תהיה גזירה שוויונית, אז אין לי שום בעיה עם החוק.

עבד-אלמאלכ דהאמשה: על כל החוקים עונים ככה.

עבד-אלמאלכ דהאמשה: השאלה אם זה בפועל, במציאות, אכן כך מתקיים.

עבד-אלמאלכ דהאמשה: אני רוצה לסמוך על תשובת השר, אני יודע שאתה הגון ואני לא מאמין שאתה נותן לי תשובה מהבטן.

עבד-אלמאלכ דהאמשה: אם הדבר טעון בדיקה או וידוא נוסף, אז נשמח לשמוע גם על זה.

עבד-אלמאלכ דהאמשה: ברשותך, אדוני היושב-ראש, אני אומר את עיקר דברי גם בשפה הערבית.

עבד-אלמאלכ דהאמשה: אני אדבר כמובן על המצב שבו אנחנו נתונים היום, יותר מאשר על חוק הספנות.

עבד-אלמאלכ דהאמשה: (נושא דברים בשפה הערבית; להלן תרגומם לעברית: בשם האל הרחמן והרחום.

עבד-אלמאלכ דהאמשה: אחי המאזינים בכל מקום, כידוע לכולכם, זוהי תקופה סוערת, שבה מצב הממשלה משתנה מדי דקות ושניות.

עבד-אלמאלכ דהאמשה: רק לפני דקות מספר הממשלה יכלה ליפול בהצבעת אי-אמון, או לסגת בה מהצעתה למנות שר חדש ולשנות את חלוקת התפקידים בין השרים.

עבד-אלמאלכ דהאמשה: אבל, בסופו של דבר היא התחמקה, ברחה, או נפטרה גם מהצבעה זו, ולא בקלות.

עבד-אלמאלכ דהאמשה: ייתכן שבמהלך 48 השעות הבאות יוכרע המשבר הפוליטי במדינה באחת משתיים: התפטרות הממשלה וקביעת מועד לבחירות חדשות, או ניסיון נוסף להטליא ממשלה זו במפלגות חדשות, תוך הוצאת מפלגות אחרות שהרכיבו אותה בעבר, בנוסף למפלגה הבסיסית שלה, מפלגת הליכוד.

עבד-אלמאלכ דהאמשה: מפאת קוצר הזמן, אומר במלה אחת, שממשלה זו אינה ראויה לאמון ויש להדיחה.

עבד-אלמאלכ דהאמשה: עלינו ללכת לבוחר כדי לקבל את החלטתו בדבר העתיד, ובפרט לאחר מדיניות העוני ופשיטת הרגל במישור החברתי ובמישור הפוליטי כאחד.

עבד-אלמאלכ דהאמשה: תודה רבה.

עבד-אלמאלכ דהאמשה: )

יולי יואל אדלשטיין: תודה רבה.

יולי יואל אדלשטיין: חבר הכנסת נסים זאב - בבקשה, אדוני.

יולי יואל אדלשטיין: אתה רוצה ארבע דקות על שני החוקים, או שתיים-שתיים?

נסים זאב: אדוני היושב-ראש, כנסת נכבדה, החוק המוצע בא לקבוע הוראות בדבר כלי שיט שהוא בשליטה של גורמים ישראליים, גם אם כלי השיט בעצם בא מחוץ-לארץ, ממדינה זרה, כיוון שישראלים מחזיקים את כלי השיט.

נסים זאב: אי-אפשר לבוא ולומר פה, זה תוצרת חוץ, וצריכים לחול עליהם כל הכללים, אני מסכים עם זה.

נסים זאב: אני רוצה לומר לך, אדוני השר, שאנחנו באמת במצב חירום.

נסים זאב: אבל אני בטוח שתמיד ימצאו את הפטנט, הייתי אומר, איך החוקים האלה לא יחולו עליהם, כי אנשים יעדיפו לרשום את כלי השיט על שם גורם זר, ואני חושב שאנחנו בסופו של דבר נפסיד את המערכה.

נסים זאב: כי אנחנו בעצם באים ואומרים לאותם אנשים שלא רוצים שיחולו עליהם הדינים והכללים, עכשיו אין לכם ברירה, רשמית אנחנו נחיל את זה עליכם.

נסים זאב: אבל מה שהם יעשו, כלי השיט כבר לא יהיה על שמם.

נסים זאב: הם ימצאו אותו אדם, אותו גוף, אותה חברה, שהשם יהיה על שם גורם זר.

מאיר שטרית: זה לא מספיק - - -

נסים זאב: זה לא מספיק, אבל זה שישראלים - - -

מאיר שטרית: - - -

נסים זאב: למה לא?

נסים זאב: אנשים עושים את זה גם בדירות, אנשים עושים את זה גם בנכסים, אנשים עושים את זה בכלי רכב, במכוניות.

נסים זאב: למה לא?

מאיר שטרית: כשאונייה עולה - - -

נסים זאב: אז אתה לא יודע כמה כלי רכב יש היום בארץ על שם אנשים שגרים בחוץ-לארץ, ומכוניות יקרות ערך.

מאיר שטרית: אונייה עולה מאות מיליוני דולרים.

נסים זאב: בסדר, אני מאמין שבעסקים ובביזנס מוצאים את האיש שנותנים בו אמון.

נסים זאב: אתה מדבר על מיליונים, אני לא יודע - - -

מאיר שטרית: מאות מיליונים.

נסים זאב: מאות מיליונים.

יולי יואל אדלשטיין: שתי דקות תמו.

יולי יואל אדלשטיין: אתה רוצה להמשיך, אדוני?

נסים זאב: אני רק רוצה לומר, שאני תומך בהחלט בחוק, ואני רוצה להזכיר לשר, שבתקופת האינתיפאדה הקשה שלנו, כאשר היתה התחמקות של הפלסטינים מלתת את המע"מ, אז עשו פה גם כן חברות פיקטיביות - היו מכניסים 1% של גורם פלסטיני, והיו הופכים את החברה לחברה פלסטינית, כאשר 99% של החברה היו ישראלים.

יולי יואל אדלשטיין: תודה, זה כבר לא שייך.

נסים זאב: לא, אני אומר, אותו הדבר יכולים לעשות בנושא השיט.

נסים זאב: תיאורטית אפשר לשים אולי חלק מהמניות על שם גורם זר, וכך זה יישאר עדיין בבעלות זרה.

יולי יואל אדלשטיין: תודה לחבר הכנסת נסים זאב.

יולי יואל אדלשטיין: חבר הכנסת משה גפני – אינו נוכח.

יולי יואל אדלשטיין: חבר הכנסת אילן ליבוביץ.

יולי יואל אדלשטיין: חבר הכנסת עסאם מח'ול - בבקשה, אדוני.

יולי יואל אדלשטיין: באיזו אופציה כבודו בוחר?

יולי יואל אדלשטיין: שתיים-שתיים, ברצון.

עסאם מח'ול: אדוני היושב-ראש, אדוני השר, אני חושב שבהצעת החוק יש היגיון, והיא אפשרית, אבל אני לא רוצה לדבר על כלי שיט זרים, אני רוצה לדבר על כלי שיט מוזרים, שעומדים על הפרק בישראל היום, במיוחד אחרי החלטות שפורסם עליהן בתקשורת, של הממשלה.

עסאם מח'ול: אחת היא לרכוש שלוש צוללות נוספות מגרמניה, נוסף על שלוש הצוללות הגרמניות הקיימות היום, העוגנות בנמלי ישראל ובמעמקי הים, עם ראשי חץ גרעיניים.

עסאם מח'ול: דובר בממשלת ישראל על רכישת נושאת מטוסים ישראלית.

מאיר שטרית: איפה זה כתוב?

עסאם מח'ול: אני מדבר על התקשורת הישראלית, אני אתן לך את המקורות.

נעמי בלומנטל: זה חוק אחר.

עסאם מח'ול: לא, זה חוק של כלי שיט מוזרים.

עסאם מח'ול: ואני אומר, דווקא בתנאים של ההתפתחות האזורית והגלובלית, נשאלת השאלה למה מדינת ישראל בתנאים האלה צריכה צוללות, וצריכה נושאת מטוסים.

עסאם מח'ול: דומני שזה לא כדי לעגון במעמקי נהר הירדן, ולא כדי לעגון בים-המלח, ולא כדי לשייט בחופי עזה.

יולי יואל אדלשטיין: מתכוננים למזרח תיכון חדש.

עסאם מח'ול: השאלה, האם ממשלת ישראל מעמידה את עצמה בשירות התוכניות האסטרטגיות הגלובליות של ארצות-הברית, גם באזור וגם מעבר לאזור הזה.

עסאם מח'ול: אני חושב שהשאלות האלה נראות כרגע שאלות שמובאות מעולם אחר, אבל לדעתי, על הציבור בישראל לשאול את השאלות לגבי ההתפתחות הזאת, ועל הממשלה לספק את התשובות.

עסאם מח'ול: ואני חושב שזה לא יכול להיות נושא כאילו שייך לממשלה.

עסאם מח'ול: זה שייך לציבור, וחובתה של הממשלה ליידע את הציבור, וזכותו של הציבור להגיד את דעתו בהתפתחות הזאת, שהמשמעות האמיתית שלה היא שממשלת ישראל מחפשת תפקיד תוקפני עולמי במסגרת התוכניות של ארצות-הברית להגמוניה על העולם.

עסאם מח'ול: תודה רבה.

יולי יואל אדלשטיין: תודה.

יולי יואל אדלשטיין: חבר הכנסת אחמד טיבי – אינו נוכח.

יולי יואל אדלשטיין: חבר הכנסת מוחמד ברכה.

יולי יואל אדלשטיין: חבר הכנסת מגלי והבה, בבקשה.

מגלי והבה: אדוני היושב-ראש, אדוני השר, אני לא יודע אם במתכוון אני מופיע תמיד אחרי חבר הכנסת מח'ול, שהיום הפך להיות מומחה לביטחון לאומי.

עסאם מח'ול: - - -

מגלי והבה: אתה מת.

מגלי והבה: אני אומר לך, אני לא מבין את ההיגיון שלך.

מגלי והבה: במקום לדבר על הצרכים של הכפר שלך, פקיעין, איזה תשתיות - יושב פה שר התחבורה, צריכים כביש עוקף, צריך לסלול אותו ולדבר אתו על חשיבות הנושא, אתה מנסה להיות מומחה לביטחון.

מגלי והבה: אז אני רוצה להגיד לך, שהגיע הזמן שתדבר על דברים שאתה מבין בהם - -

עסאם מח'ול: - - -

מגלי והבה: - - ואל תעשה לנו פילוסופיות שלא תואמות, לא את הגישה של הבית הזה.

מגלי והבה: כל הזמן אתה מנסה להיות פילוסוף - - -

דניאל בנלולו: אנחנו לא מבינים - - -

עסאם מח'ול: - - -

מגלי והבה: הנושא של הביטחון הלאומי לא זקוק להסבר וניתוח של הדברים.

מגלי והבה: אתה כל הזמן לא משתחרר.

עסאם מח'ול: - - -

מגלי והבה: ברית-המועצות לשעבר נגמרה בעולם.

מגלי והבה: אדוני היושב-ראש, אני יכול להגיד את דברי בשקט אחרי שדיברתי עם המומחה לביטחון החדש?

יולי יואל אדלשטיין: חבר הכנסת מגלי והבה, אתה תוכל, אם לא תפנה לחברי כנסת באופן אישי.

יולי יואל אדלשטיין: למיטב זיכרוני, זה מנהג שגורר תגובות.

מגלי והבה: נכון.

מגלי והבה: אני רק רוצה, אדוני היושב-ראש, להגיד שהנושא שהעלה חבר הכנסת מח'ול, חשוב לנו שנדע שבאמת מי שמתעסק בביטחון המדינה הזאת, הוכיח את עצמו עד עכשיו, והלוואי שנגיע לימים שהצוללות האלה ישמשו גם לשמירת השלום במזרח התיכון.

מגלי והבה: אדוני השר, הצעת החוק שהבאת היא הצעה ראויה, וחשוב מאוד שנתמוך בה, ולו מהסיבה שתהיה דאגה לאותם ימאים ישראלים, שגם יהיו להם מקומות עבודה, ושזה יהיה מוסדר בחוק, וכלי השיט האלה ידאגו להעסקת ישראלים.

מגלי והבה: אנחנו יודעים מה חשיבות הדרישה הזאת.

מגלי והבה: יש לנו ימאים שמחפשים את העבודה הזאת.

מגלי והבה: במקום שילכו לעבוד רחוק מהבית, יעבדו בכלי שיט שגם שייכים לכללים ולחוקים הישראליים, וגם יוכלו לפרנס את משפחותיהם.

מגלי והבה: אני בהחלט רוצה להעלות נקודה חשובה.

מגלי והבה: היום התמנה השר לביטחון פנים החדש, ומה שהטריד אותי, אדוני היושב-ראש, שבבאר-שבע היו בעשרת הימים האחרונים שני מקרים טרגיים של רצח בגלל פעילות הפשיעה והתגברות הפשיעה באזור באר-שבע; והאנשים האלה שנפלו קורבן לאותן כנופיות פשע על לא עוול בכפם, זה כמובן גורם לכולנו צער, וכמובן למשפחות שלהם.

מגלי והבה: אני רוצה לפנות מכאן לשר לביטחון פנים וגם למפכ"ל המשטרה, שיעשו כל מה שביכולתם על מנת לעצור את גלי הפשע המאורגן שהתפשטו.

מגלי והבה: אני יודע גם שהמפכ"ל של היום היה מפקד מחוז הדרום, והוא יודע ומכיר את העובדות שם, אבל את התופעה של רצח של אזרחים חפים מפשע על רקע אותן כנופיות שנלחמות זו בזו צריך להוציא ולהילחם בה.

מגלי והבה: באותו הקשר היה באזור הנגב, באזור הבדואי, רצח של אותן כנופיות פשע, שלא חוסכות בעבודה שמטרתה לפגוע בביטחונם ובחיים השלווים של האנשים.

מגלי והבה: כולנו תקווה שנפעל.

מגלי והבה: אני מפנה את תשומת הלב של השר לביטחון פנים וגם המשטרה שתמגר את התופעה הזאת מקרבנו.

מגלי והבה: תודה רבה.

יולי יואל אדלשטיין: תודה לחבר הכנסת מגלי והבה, שכבר ניצל את כל זמנו הערב.

יולי יואל אדלשטיין: חבר הכנסת איוב קרא - בבקשה, אדוני.

איוב קרא: אדוני היושב-ראש, חברי חברי הכנסת, ראשית אני רוצה לברך את השר שטרית על הצעת החוק, שהיא לכל הדעות נכונה בימים אלה, בזמן הזה.

איוב קרא: אני חושב שטוב אנחנו עושים כאשר אנחנו מצווים על-פי חוק לשלוט על כלי שיט ששטים מול חופי ישראל.

איוב קרא: אני רוצה לאחל הצלחה לשני השרים משינוי, ובעזרת השם נראה אתכם ממשיכים על-יד שולחן הממשלה הזה, שהרחיב אותו בזמנו אהוד ברק.

איוב קרא: יש לכם מקום, אנחנו לא הרחבנו את השולחנות הללו; אנשים אחרים, שמנסים לקרוא תיגר על הממשלה הזאת, הם אלה שהרחיבו את השולחנות בזמנם והזמינו נגר מיוחד כדי שירחיב את השולחנות.

איוב קרא: אני מקווה שתהיו פה למען הכלכלה, למען העתיד.

איוב קרא: אדוני שר התחבורה, בקשר לנמלים ולכלי השיט, היום הלכנו לדרך חדשה בהקשר של הרפורמה בנמלים, שזה, כמובן, משליך במיוחד על כלי השיט.

איוב קרא: אני חושב שהרפורמה הזאת צריכה להסתיים באווירה מאוד חיובית.

איוב קרא: יש משא-ומתן שצריך להסתיים, נדמה לי עד ינואר, בין העובדים לבין הממשלה, וחשוב מאוד לסיים אותו מהר ככל האפשר בראייה ששני הצדדים יצאו מרוצים.

איוב קרא: בקשר לכלי השיט, חורה לי לפעמים, במיוחד באילת, שכלי השיט ששטים עושים תרגילים כאלה ואחרים ובעצם מנהלים על אותם כלי שיט ספינות קזינו לכל דבר ועניין, כאשר הקזינו אסור להפעלה במדינת ישראל, והם מנצלים את המים הטריטוריאליים בהפוך על הפוך, ואז הקזינו מתחיל לפעול כאשר עוזבים את המים הטריטוריאליים, לצערי הרב.

איוב קרא: צדק אז שר התחבורה הנוכחי, ידידי מאיר שטרית, רצה לקדם מאוד את חוק הקזינו.

איוב קרא: אומרים שאסור לנהל קזינו במדינת ישראל, ובפועל בהרבה מנוהלים - - -

מאיר שטרית: לא רק כלי שיט, גם בתל-אביב, רמת-גן, ירושלים.

איוב קרא: אני מדבר על כלי שיט, כי הנושא כרגע הוא כלי השיט; אנחנו יודעים בדיוק לאן מכוונים דבריך, אדוני השר.

איוב קרא: אני חושב שבהחלט, אם תבוא הצעה לחסל את כלי השיט הללו, שבעצם לא יוצא למדינת ישראל שום דבר מהם - במקום להקים קזינו חוקי, וכך נכניס אולי למערכת שלנו כסף שילך לחינוך, לבריאות, לרווחה, שילך לשירותים בכלל.

איוב קרא: אנחנו נותנים לדברים האלה להתנהל, ואיש לא נהנה מכל הכסף הזה.

איוב קרא: זה כסף שחור שמשתולל וקיים בכל פינה פה, בכלל זה בתוך הערים הגדולות, לצערי הרב.

איוב קרא: לכן אני מקווה שגם נושא כלי השיט הללו, שחלק מהם שייך לגורמי חוץ ומופעל על-ידי ישראלים בדיוק באותה צורה שעליה מדבר החוק - צריך להביא לשליטה אבסולוטית על הדברים הללו.

איוב קרא: אני רוצה לנצל את הבמה כדי להתריע על מה שקורה בגליל המערבי בנושא כיבוי אש.

איוב קרא: קיבלתי טלפון לפני דקות מספר, שיש שביתה כללית של ארגון הכבאות, כיבוי האש הארצי.

איוב קרא: הודיע לי יושב-ראש ועד העובדים, שהם החליטו להתנתק חד-משמעית מכל הארגון ולהתחיל בשביתה, מכיוון שלא קיבלו את המשכורות שלהם חודשים מספר.

איוב קרא: אני חושב שמישהו, במיוחד שר הפנים – אני קורא לו - ייכנס בעובי הקורה, להביא לפתרון הסוגיה, מפני שאם יקרה, חלילה, משהו בכרמיאל או במעלות, אנחנו נמצא את עצמנו במצב לא נעים.

איוב קרא: היה לי חשוב להעביר את המסר הזה, כדי שלא יאמרו שהגיע אלי מסר ולא העברתי אותו לבית-המחוקקים של ישראל.

איוב קרא: תודה.

יולי יואל אדלשטיין: תודה רבה לחבר הכנסת איוב קרא.

יולי יואל אדלשטיין: חבר הכנסת ישראל אייכלר – אינו נוכח.

יולי יואל אדלשטיין: חברת הכנסת נעמי בלומנטל תהיה אחרונת הדוברים בהצעת חוק זאת.

נעמי בלומנטל: חשבתי שהכבאים שובתים בגלל הצעת החוק שעברה פה בקריאה טרומית על התאגיד הארצי.

נעמי בלומנטל: זה אחד המאבקים של הכבאים.

נעמי בלומנטל: אדוני היושב-ראש, כנסת נכבדה, בהחלט אפשר לברך את משרד התחבורה, את שר התחבורה.

נעמי בלומנטל: אני חושבת שאנחנו מדברים פה על חוק שבעצם בא להתאים את החקיקה בתקנות שקיימות במדינת ישראל לגבי עוד ועוד נושאים שהיינו חסרים בהם.

נעמי בלומנטל: אנחנו מדינה יחסית צעירה, ואנחנו מוצאים את עצמנו לא אחת עם חקיקה נפסדת או מפגרת לעומת מדינות אחרות, ותיקות יותר, ולכן יפה עושה משרד התחבורה – כמו שאני מקווה שמשרדי ממשלה אחרים עושים – שמתאמים לאט לאט ומתאימים את החקיקה שמתקיימת לקודים הבין-לאומיים, זה בראש ובראשונה.

נעמי בלומנטל: דבר נוסף שאני חושבת שאנחנו למדים מן החוק הזה הוא, שעל-ידי החקיקה הזאת אנחנו שומרים על קיומה של תשתית ספנות ישראלית טובה, מקצועית.

נעמי בלומנטל: אנחנו מדברים על ידע מקצועי, שימורו, הגנה על תעסוקה של ימאים ישראלים, תשתית ספנות, פיקוח בטיחותי על כלי שיט זרים העוסקים בספנות חופית בישראל והגברת השמירה על בטיחות השיט, וכמובן –תמיד טוב לציין את זה בעידן המודרני – הגנה על איכות הסביבה הימית בישראל.

נעמי בלומנטל: נדבך נוסף שכדאי לציין, שמופיע גם כאן בחוק, הוא שמירה על הדדיות, כך שמדינה שרוצה לנהוג בחופינו כאילו החוף פרוץ לחלוטין, הנה אנחנו אומרים, שאם אתם תנהגו בכלי שיט ישראליים כפי שאנחנו עומדים לנהוג כלפיכם, אז הכול יהיה טוב ומבורך; אם אתם לא מתכוונים לנהוג בנו, בכלי שיט ישראליים, בהדדיות, אנחנו לא נהיה מוכנים לכך.

נעמי בלומנטל: אני חושבת שמכל הבחינות האלה זה ראוי ורצוי, ואנחנו מברכים על החקיקה הזאת.

נעמי בלומנטל: עם זאת, אנחנו שואפים שתהיה פחות ביורוקרטיה.

נעמי בלומנטל: אני מקווה שהשר, שנחשב לאחד הרפורמטורים בממשלה הנוכחית וגם בממשלות קודמות, ער לכך - להוריד ביורוקרטיה.

נעמי בלומנטל: כל חוק חדש כזה עשוי, במידה מסוימת, להגביר ביורוקרטיה.

נעמי בלומנטל: כך שאני מקווה מאוד שיימצא האיזון הדק שבין הרצון והתוחלת הראויה של החוק לבין עודף ביורוקרטיה בהקשר.

נעמי בלומנטל: אך ודאי שיש כללים שמדינה שמכבדת את עצמה חייבת לשמור, לשמר ולכבד.

נעמי בלומנטל: תודה רבה.

יולי יואל אדלשטיין: תודה לחברת הכנסת נעמי בלומנטל.

יולי יואל אדלשטיין: חברי הכנסת, תמה רשימת הדוברים.

יולי יואל אדלשטיין: אנחנו נעבור להצבעה על הצעת חוק הספנות (כלי שיט זר בשליטה של גורם ישראלי), התשס"ה–2004 - קריאה ראשונה.

יולי יואל אדלשטיין: מי שמעוניין להצביע, יכול לעשות זאת ממקומו.

יולי יואל אדלשטיין: ההצבעה החלה - מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 42 בעד ההצעה להעביר את הצעת החוק לוועדה – 10 נגד – אין נמנעים – אין ההצעה להעביר את הצעת חוק הספנות (כלי שיט זר בשליטה של גורם ישראלי), התשס"ה–2004, לוועדת הכלכלה נתקבלה.

יולי יואל אדלשטיין: בעד - 10, אין מתנגדים או נמנעים.

יולי יואל אדלשטיין: אני קובע כי הצעת חוק הספנות (כלי שיט זר בשליטה של גורם ישראלי) עברה בקריאה ראשונה ותעבור להמשך הטיפול בה, הכנה לקריאה שנייה ושלישית, לוועדת הכלכלה.

יולי יואל אדלשטיין: [רשומות (הצעות חוק, חוב' מ/136).

יולי יואל אדלשטיין: ]

יולי יואל אדלשטיין: הצעת חוק לתיקון פקודת התעבורה (מס' 64) (רשיונות להפעלת מוניות בקו שירות ולנסיעת שירות), התשס"ה–2004, קריאה ראשונה.

יולי יואל אדלשטיין: יציג את הצעת החוק שר התחבורה, חבר הכנסת מאיר שטרית.

מאיר שטרית: אדוני היושב-ראש, אני מתכבד להציג בפני הכנסת את הצעת החוק לתיקון פקודת התעבורה (מס' 64) (רשיונות להפעלת מוניות בקו שירות ולנסיעת שירות).

מאיר שטרית: החוק הזה מתגלגל בכנסת זמן ארוך מאוד ולא הגיע לכלל הבשלה וסיום, ואני שמח שיש לי הזכות כשר התחבורה להביא אותו היום בפני הכנסת כדי לאשרו בקריאה ראשונה ולהעבירו לוועדת הכלכלה להכנה לקריאה שנייה ושלישית.

מאיר שטרית: מטרת החוק, רבותי חברי הכנסת, להסדיר את כל העניין של קווי השירות במוניות.

מאיר שטרית: לצערי, הנושא הזה לא מוסדר היום, הפיקוח עליו לוקה מאוד בחסר, אין כלים בידי משרד התחבורה כדי להבטיח שאנשים שיש להם רשיון לקו השירות אכן יפעלו כקו שירות ולא יפעלו כמוניות ספיישל.

מאיר שטרית: אין בידי משרד התחבורה שום כלי פיקוח אפקטיבי לעשות את הפעולה הזאת.

מאיר שטרית: מאחר שהנושא לא מוסדר, לצערי הרב, במדינת ישראל הרבה אנשים עושים - איש הישר בעיניו יעשה.

מאיר שטרית: הרבה מאוד "חאפרים" נוסעים בקווים ללא רשיון וכמובן מקפחים את פרנסתם של אלה שיש להם רשיונות לעבוד.

מאיר שטרית: מאחר שהמשרד היה חסר אונים בעניין, וראו שכל מה שנעשה בעניין הזה הגיע לכלל בוקה ומבולקה, מטרת החוק הזה היא להסדיר את העניין הזה ולקבוע מה הם התנאים שבהם יפעלו מוניות השירות, מי רשאי לקבל רשיון שירות, אילו תנאים הוא צריך למלא.

מאיר שטרית: הוא נותן כלי פיקוח בידי משרד התחבורה על בעלי הרשיונות של מוניות השירות.

מאיר שטרית: הוא קובע שבעל תחנת מוניות שירות יצטרך להפקיד בידי המדינה ערבות בנקאית ולשלם אגרה שנתית.

מאיר שטרית: אדם ידע כי אם יפר את תנאי הרשיון יכולים לחלט לו את הערבות הזאת, וכמובן גם לשלול לו את הרשיון אם יהיה צורך בכך.

מאיר שטרית: הצעת החוק כפי שהיא מונחת לפניכם, רבותי חברי הכנסת - הנוסח הכחול מונח בכנסת כבר הרבה מאוד זמן ולא הובא לדיונים בגלל הוויכוחים שהיו בעניין זה עוד טרם הדיון בוועדה, עוד טרם הדיון בכנסת בוועדת הכלכלה ועם ארגון נהגי המוניות.

מאיר שטרית: אני רוצה להודות פה לחבר הכנסת דני בנלולו, שיושב כאן עמנו, שיזם מפגש ביני לבין ארגון נהגי המוניות, יחד אתו ויחד עם חברי כנסת נוספים בוועדת הכלכלה.

מאיר שטרית: במפגש הזה הגענו להסכמה עם ארגוני המוניות בדבר שינויים בקריאה הראשונה על מנת להגיע להסכמה מלאה גם עם ארגון המוניות ולהעביר את החוק במהירות עוד במושב הזה של הכנסת.

מאיר שטרית: המגמה שלי, רבותי - אני מקווה שנוכל לעמוד במגמה הזאת - שהחוק יאושר בקריאה שנייה ושלישית עוד לפני סוף דצמבר, על מנת להכניס אותו לתחולה מ-1 בינואר 2005.

מאיר שטרית: ברור לפי כל החוקים, שאם לא מתחילים ב-1 בינואר 2005, שזאת שנת הכספים, לגבי העסקים הקטנים כמו נהגי המוניות, אי-אפשר להחיל אותו אלא לדחות אותו בעוד שנה.

מאיר שטרית: חבל שנחמיץ את זה, ולכן פעלנו נגד השעון במטרה להביא את החוק הזה במהירות, לסיים אותו.

מאיר שטרית: על דעת ארגון נהגי המוניות ועל דעתם של חברי ועדת הכלכלה, אני מתכבד להגיש את הצעת החוק.

מאיר שטרית: הסכמתי לפשרות מאוד מרחיקות-לכת לגבי גובה האגרות והמחירים שאנשים ישלמו.

מאיר שטרית: אנחנו כמובן נשנה את זה, בהתאם לסיכום עם נהגי המוניות, בוועדת הכלכלה.

מאיר שטרית: אני אודה לכם, חברי הכנסת, אם באמת נאשר את החוק הזה, נביא אותו לוועדת הכלכלה להכנה לקריאה שנייה ושלישית.

מאיר שטרית: נדמה לי שבזה אנחנו מביאים ישועה לאלפי-אלפי נהגים, שזאת פרנסתם, שהיום היא נתונה בסכנה בגלל העובדה שכל אחד יכול בעצם לנהוג בלי שום פיקוח, בלי כלי אכיפה וכלי פיקוח.

מאיר שטרית: בצד אחד זה יסדיר את אלה שעובדים בענף - וירחיק את אלה שלא רשאים לעבוד בענף.

מאיר שטרית: נדמה לי שנשיג את כל המטרות יחד.

מאיר שטרית: אני רוצה לומר תודה לארגון נהגי המוניות על פלגיהם השונים, שנתנו יד להגיע להסכמה זאת.

מאיר שטרית: אני בכלל שמח ומעדיף לעשות דברים, אם אפשר, בהסכמה מלאה בין אנשים ולא תחת שוט החוק.

מאיר שטרית: אני שמח שאני יכול להביא את הבשורה הזאת לכנסת.

מאיר שטרית: אני מקווה שחברי הכנסת ייתנו יד לחוק הזה, שבעיני הוא חוק חשוב, שייתן תשובה לאלפי אנשים שזאת פרנסתם.

מאיר שטרית: זה עושה שירות יוצא מן הכלל לציבור, כי מוניות השירות הן אלה שמתחרות מול התחבורה הציבורית הסדירה, ונותנות שירות לא פחות טוב, לעתים גם במחיר לא יקר יותר מהאוטובוס.

מאיר שטרית: לא רק זאת, הן גם משרתות את הציבור במקומות שבהם אוטובוסים לא נוסעים, מקומות רחוקים, שם יש מעט מאוד נוסעים, והאוטובוס לא נוסע לשם, לא כדאי לו לנסוע.

מאיר שטרית: לכן, נהגי השירות נוסעים בהרבה מאוד קווים שאין בהם אוטובוסים.

מאיר שטרית: זה שירות נוסף שהציבור מקבל בעצם, שהוא לא יכול לקבל באמצעות אגודות החברות הציבוריות.

מאיר שטרית: צריך לזכור, רבותי חברי הכנסת, שהמוניות לא מקבלות מהמדינה סובסידיה.

מאיר שטרית: בניגוד לתחבורה הציבורית באוטובוסים, שמקבלת סובסידיה גדולה מאוד, נהגי מוניות השירות לא מקבלים שום סובסידיה מהמדינה, הם עובדים לפרנסתם, עובדים לפעמים ימים ולילות, עובדים קשה ומתפרנסים.

מאיר שטרית: אני רוצה לומר לחברי הכנסת, גם בלי קשר לחוק הזה, מאז כניסתי למשרד התחבורה ביצעתי גם רפורמה בתקנות לגבי מוניות הספיישל, שיניתי את המחירים שלהם גם בתעריפי הנסיעה, גם מה שנקרא "המהירות הקריטית של המונית".

מאיר שטרית: המהירות הקריטית קובעת עד איזו מהירות המונה סופר לפי קילומטרז' ומאיזו מהירות הוא מונה לפי זמן.

מאיר שטרית: תיקנו זאת לטובתם של נהגי המוניות, כי הכנסתם נשחקה מאוד מאוד ופרנסתם נפגעה בצורה חמורה.

מאיר שטרית: גם שם הגעתי להסכמה מלאה עם ארגון נהגי מוניות הספיישל, שם עובדים עשרות אלפי נהגים.

מאיר שטרית: התקנות אושרו, יצאו לדרך, הנהגים מרוצים, הנוסעים מרוצים.

מאיר שטרית: תודה לאל.

מאיר שטרית: אם כולנו מרוצים, חשבתי, עכשיו זה החוק שיסדיר סופית את ענף המוניות, אני מקווה לעשר השנים הבאות, הוא יוצר שקט בענף להרבה זמן ונותן להם אורך נשימה והם יכולים לתכנן את פרנסתם ועבודתם.

מאיר שטרית: אודה לכם, חברי הכנסת, אם נאשר את החוק הזה ונעביר אותו לוועדת הכלכלה להכנה לקריאה שנייה ושלישית.

יולי יואל אדלשטיין: תודה רבה לשר מאיר שטרית.

יולי יואל אדלשטיין: ראשון הדוברים הוא כצפוי חבר הכנסת דניאל בנלולו, שהשר הזכיר אותו כאחד מהיוזמים של ההצעה הזאת.

יולי יואל אדלשטיין: אחריו - חבר הכנסת יוסף פריצקי, ואחריו - חבר הכנסת דהאמשה.

יולי יואל אדלשטיין: שתי דקות לכל דובר.

דניאל בנלולו: אדוני היושב-ראש, אדוני השר, ידידי חברי הכנסת, השר אמר הכול, אבל אני רוצה להזכיר פה, שבעצם היום ענף המוניות מקביל לכל ענף מבחינת תחבורה ציבורית.

דניאל בנלולו: מאז כניסתי לכנסת הובלתי את הדבר הזה, אבל הישועה לא הגיעה עד אשר הגיע שר התחבורה מאיר שטרית, שגאל את הענף הזה.

דניאל בנלולו: אני רוצה להודות בשמי ובשם אלפי נהגי המוניות, ששומעים אותנו כרגע, על הדבר היפה שעשית והגעת אתנו לפשרות.

דניאל בנלולו: אני אומר "אתנו", כי בעצם אני מצפה לדבר הזה המון חודשים, וכאשר נכנסת לתפקיד והזכרתי לך את הנושא הזה, ייאמר לזכותך, שמייד ביקשת להביא את החוק בהקדם, ועשית את זה בצורה המהירה ביותר.

דניאל בנלולו: אני מודה לך בשמי ובשם הנהגים.

דניאל בנלולו: אני מקווה מאוד שהיום נצביע בעד, ונביא מהר את החוק לקריאה שנייה ושלישית, כי את רוב ההסכמות כבר עשינו בשיחות.

דניאל בנלולו: תודה רבה לכולם.

יולי יואל אדלשטיין: תודה רבה לחבר הכנסת בנלולו, שגם יזם וגם דיבר בקצרה.

יולי יואל אדלשטיין: חבר הכנסת יוסף פריצקי – אינו נוכח.

יולי יואל אדלשטיין: חבר הכנסת עבד-אלמאלכ דהאמשה - בבקשה, אדוני.

אורי אריאל: שתי דקות?

יולי יואל אדלשטיין: יש לו דקה אחת בעברית ודקה אחת בערבית, ואני עומד על זכותו.

אורי אריאל: תמיד הדקה בערבית ארוכה יותר.

יולי יואל אדלשטיין: כי בעברית אני יודע איך להיכנס לדברי הנואם ולקטוע אותו בנקודה האחרונה.

יולי יואל אדלשטיין: אבל מכיוון שבטעות ביטלו את תקציב לימוד השפות הזרות לחברי הכנסת, למרות התנגדותי - - -

עבד-אלמאלכ דהאמשה: האמת היא שהעברית והערבית הן אחיות, הן בנות לאותה אם.

עבד-אלמאלכ דהאמשה: רצה הגורל שהערבית נשארה בחיים והתרחבה והתעשרה, והעברית היתה כמה מאות שנים טובות לא בשימוש, עד שנולדה מחדש, כאילו, בזמן האחרון.

עבד-אלמאלכ דהאמשה: ולכן אין בדיוק התאמה, גם מבחינת הגודל.

עבד-אלמאלכ דהאמשה: זה ההסבר, חבר הכנסת אריאל, לכך שהדיבור בערבית ארוך יותר.

עבד-אלמאלכ דהאמשה: בכל אופן, לא אכנס עכשיו לסמנטיקה, וגם לא לפוליטיקה.

צבי הנדל: בכל מקרה דקה אחת עברה.

עבד-אלמאלכ דהאמשה: אתם באיחוד הלאומי עוד תזדקקו לדקות האלה.

יולי יואל אדלשטיין: אתה מציע להם להתחיל ללמוד כבר עכשיו.

עבד-אלמאלכ דהאמשה: אדוני היושב-ראש, לא אדבר מעבר לשתי הדקות שיש לי.

עבד-אלמאלכ דהאמשה: אתייחס להצעת החוק, אדבר לגופו של עניין.

עבד-אלמאלכ דהאמשה: כבוד השר, אומר מה מטריד אותי בעניין הרשיונות של המוניות.

עבד-אלמאלכ דהאמשה: לא פעם הגיע לידיעתי, שבתקופות קודמות היו משחקים בענייני הרשיון של המוניות.

עבד-אלמאלכ דהאמשה: זה לא הלך באופן תקין, זה לא הלך באופן שוויוני, גם לא לפי אזורים.

עבד-אלמאלכ דהאמשה: היו המון בעיות בעניין הזה.

עבד-אלמאלכ דהאמשה: אני בטוח שאם הבעיות האלה לא יבואו לפתרונן בדרך הנכונה, אדוני ייכנס בעובי הקורה ויעשה הסדר צודק, נכון ושוויוני לכל התושבים.

עבד-אלמאלכ דהאמשה: זאת בקשתי, רק לעניין הזה עליתי לדיבור.

עבד-אלמאלכ דהאמשה: אתמוך בהצעת החוק.

עבד-אלמאלכ דהאמשה: תודה.

יולי יואל אדלשטיין: תודה רבה לחבר הכנסת דהאמשה.

יולי יואל אדלשטיין: חבר הכנסת נסים זאב - בבקשה, אדוני.

נסים זאב: אדוני היושב-ראש, כנסת נכבדה, הצעת החוק באה לעשות סדר מסוים.

נסים זאב: בדברי ההסבר נאמר, ששירות המוניות נועד להשלים את פעילות השירות הסדיר באוטובוסים ומהווה תחליף לנסיעה ברכב פרטי, ובשנים האחרונות גדלה פעילות המוניות הפועלות בקווי שירות - ובעצם היא רק משלימה.

נסים זאב: אני לא מסכים עם המונח הזה.

נסים זאב: אני חושב שצריכים להבדיל כאן בין מוניות לבין רכב שירות, כמו בארצות-הברית.

נסים זאב: בארצות-הברית יש מוניות צהובות.

נסים זאב: יש להן פריווילגיות משלהן.

נסים זאב: לעומת זאת יש חברות כמו אילת–תל-אביב – אתה בוודאי מכיר את מה שיש שם – וכל אחד, ב"פרייבט" שלו, יש לו זכות לקחת נוסעים.

נסים זאב: פה צריך להיות אותו דבר: מי שיש לו מונית, יש לו זכות לקחת שירות גם בקווים בין-עירוניים.

נסים זאב: מי שמעדיף את שירות המוניות, זכותו לקבל שירות מוניות.

נסים זאב: אתה אומר בחוק שמונית לא יכולה לפעול בקווים קיימים של אוטובוס ולקחת נוסעים.

נסים זאב: ואם נוסע עומד בתחנה ורוצה לעצור מונית?

מאיר שטרית: ספיישל מותר, אין בעיה.

מאיר שטרית: יש שני סוגים.

נסים זאב: אם משפחה עומדת בתחנה ורוצה לקחת מונית – וזה גם יכול לעלות לה פחות, כי מדובר בקבוצת אנשים – איך אני יכול לדעת אם זה ספיישל או לא ספיישל, אם זה שירות או לא שירות?

נסים זאב: אני לא יכול לדעת.

נסים זאב: לכן, אנחנו נכנסים להגדרה לא מספיק מקצועית, הייתי אומר.

נסים זאב: גם ייתכן מאוד שנקנוס את בעלי המוניות שלא בצדק.

יולי יואל אדלשטיין: תודה.

נסים זאב: אגב, זה קיים בארצות-הברית.

נסים זאב: אני רוצה לומר לך, תעמוד בשדה התעופה שם ותראה שיש ניידת שמסתובבת סביב שדה התעופה כדי לתפוס את בעלי המוניות שאין להם רשיון.

נסים זאב: קונסים אותם.

נסים זאב: אבל לא מדובר בשירות בין-עירוני או בהשלמה של מוניות שבאות לתת שירות נוסף.

יולי יואל אדלשטיין: תודה.

יולי יואל אדלשטיין: חבר הכנסת משה גפני – אינו נוכח.

יולי יואל אדלשטיין: חברי הכנסת אילן ליבוביץ, עסאם מח'ול, אחמד טיבי, מוחמד ברכה, ישראל אייכלר.

יולי יואל אדלשטיין: חברת הכנסת נעמי בלומנטל, בבקשה.

יולי יואל אדלשטיין: חבר הכנסת קרא כבר דיבר, ארבע דקות, על שתי הצעות.

יולי יואל אדלשטיין: זו היתה הצעתו הנדיבה של יושב-ראש הכנסת, וחשבתי שחבר הכנסת קרא קיבל אותה.

נעמי בלומנטל: תודה.

נעמי בלומנטל: אדוני היושב-ראש, כנסת נכבדה, בגדול אנחנו מברכים על כך שיש יותר ויותר תחיקה וכללים שמביאים לכך שמקצוע – כמו מקצוע נהג המונית ועכשיו גם נהג השירות – הופך למקצוע מכובד, מקצוע שיש לו כללים ראויים.

נעמי בלומנטל: זהו מקצוע שבתקופה כזאת של מחסור בתעסוקה - אפשר לפתוח הרבה יותר קווים לשירות, כדי שמצד אחד תימצא יותר תעסוקה לנהגי השירות ולבעלי מוניות השירות ומצד שני יהיה שירות לנוסעים.

נעמי בלומנטל: יש לא מעט מדינות שבהן אין שירות מסוג מוניות השירות, ואותן מדינות יוצאות נפסדות.

נעמי בלומנטל: כך שאם היו חילוקי דעות בהקשר זה בין בעלי המוניות ותחנות המוניות למיניהן, אני בהחלט מברכת את משרד התחבורה על שמצא לנכון להסדיר את הדברים והגיע להבנות.

נעמי בלומנטל: אני מברכת גם את חברי, חבר הכנסת דני בנלולו, שהביא לידי מפגש האינטרסים.

נעמי בלומנטל: וכידוע, כאן בכנסת ישראל אנחנו מנסים למצוא את שביל הזהב בתוך מכלול האינטרסים, ואני מאמינה שהכול לטובה.

נעמי בלומנטל: תודה רבה.

נעמי בלומנטל: יישר כוח.

יולי יואל אדלשטיין: תודה לחברת הכנסת נעמי בלומנטל, שהיתה גם אחרונת הדוברים בדיון על הצעת החוק הזאת.

יולי יואל אדלשטיין: חברי הכנסת, נעבור להצבעה.

יולי יואל אדלשטיין: מי שמעוניין להצביע, נא לשבת.

יולי יואל אדלשטיין: הצעת חוק לתיקון פקודת התעבורה (מס' 64) (רשיונות להפעלת מוניות בקו שירות ולנסיעת שירות), התשס"ה–2004 - ההצבעה החלה.

יולי יואל אדלשטיין: קריאה ראשונה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 43 בעד ההצעה להעביר את הצעת החוק לוועדה - 9 נגד - אין נמנעים – 1 ההצעה להעביר את הצעת חוק לתיקון פקודת התעבורה (מס' 64) (רשיונות להפעלת מוניות בקו שירות ולנסיעת שירות), התשס"ה–2004, לוועדת הכלכלה נתקבלה.

יולי יואל אדלשטיין: בעד – 9, אין מתנגדים, אחד נמנע.

יולי יואל אדלשטיין: אני קובע כי החוק עבר בקריאה ראשונה ויוכן לקריאה שנייה ושלישית בוועדת הכלכלה של הכנסת.

מאיר שטרית: תודה.

מאיר שטרית: אני מודה לחברי הכנסת על תמיכתם.

מאיר שטרית: אני רוצה לומר תגובה מאוחרת לחבר הכנסת נסים זאב: אין בלבול בין השניים.

מאיר שטרית: אגב, כבר חתמתי על תקנות שקובעות כיצד תיראה מונית ספיישל וכיצד תיראה מונית שירות, עם קישוט מיוחד, צביעה מיוחדת – שאיש לא יתבלבל.

מאיר שטרית: על כל קו שירות ייכתב המספר של הקו בצורה בולטת ומסודרת, על-פי תקנות שעשינו, בעבודת גרפיקה גדולה מאוד.

מאיר שטרית: זה כבר יצא לדרך.

מאיר שטרית: נתנו לנהגי המוניות זמן להכין את זה, כדי לא להפיל עליהם את הגזירה בבת אחת.

מאיר שטרית: תראה את כל המוניות בצורה שונה לגמרי.

יולי יואל אדלשטיין: ועכשיו נעבור לנושא האחרון בסדר-היום שלנו.

יולי יואל אדלשטיין: שר התחבורה, חבר הכנסת מאיר שטרית, ישיב על שאילתות אלו: שאילתא מס' 1297, של חבר הכנסת נסים דהן – אינו נוכח, לפרוטוקול.

יולי יואל אדלשטיין: חבר הכנסת נסים דהן שאל את ראש הממשלה ביום י"ז באדר התשס"ד (10 במרס 2004): פורסם, כי עם פירוק המשרד לענייני דתות בוטלה התקנה התקציבית לתחזוק מערת-המכפלה, וכי האוצר מסרב לחדשה.

יולי יואל אדלשטיין: כתוצאה מכך, מעתה יסופקו השירותים במערה על-ידי הווקף המוסלמי.

יולי יואל אדלשטיין: רצוני לשאול: 1.

יולי יואל אדלשטיין: האם הפרסום נכון, ואם כן – מדוע?

יולי יואל אדלשטיין: 2.

יולי יואל אדלשטיין: מה ייעשה כדי לשמור על האינטרסים היהודיים במערה?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-2.

יולי יואל אדלשטיין: בשנת 2002 נפתחה תקנה תקציבית ספציפית עבור טיפול שוטף במערת-המכפלה.

יולי יואל אדלשטיין: בשנת 2003 התקנה לא חודשה.

יולי יואל אדלשטיין: נכון להיום, הטיפול במקומות הקדושים מצוי באחריות משרד התיירות לכל דבר ועניין, ובהקשר לכך גם הסמכות להכריז על האתר כמקום קדוש.

צבי הנדל: הוא משיב בשם ראש הממשלה, תגיד את זה.

יולי יואל אדלשטיין: לא כל השאילתות.

מאיר שטרית: הרוב הן של משרד התחבורה.

יולי יואל אדלשטיין: אם נמצא דבר כזה, ששייך לא למשרד התחבורה אלא למשרד ראש הממשלה, אני בטוח שגם השר עצמו יציין זאת.

יולי יואל אדלשטיין: שאילתא מס' 1570, של חבר הכנסת אליהו ישי – אינו נוכח, לפרוטוקול.

יולי יואל אדלשטיין: חבר הכנסת אליהו ישי שאל את ראש הממשלה ביום כ' בסיוון התשס"ד (9 ביוני 2004): ממשלת ישראל קיבלה שתי החלטות לגבי שיקום הר-הזיתים, האחת ב-1 בספטמבר 1968 והאחרת ב-20 ביוני 1998.

יולי יואל אדלשטיין: רצוני לשאול: 1.

יולי יואל אדלשטיין: מה היו ההחלטות?

יולי יואל אדלשטיין: 2.

יולי יואל אדלשטיין: אילו סעיפים יושמו בפועל?

יולי יואל אדלשטיין: 3.

יולי יואל אדלשטיין: אילו סעיפים לא יושמו ומדוע? 4.

יולי יואל אדלשטיין: מי אחראי לשימור הר-הזיתים, לגידורו ולפיתוחו?

יולי יואל אדלשטיין: 5.

יולי יואל אדלשטיין: האם יש כיום שמירה במקום, ואם לא – מדוע הופסקה?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: החלטת ממשלה מס' 715, מיום 1 בספטמבר 1968, מסמיכה את מועצת בתי-העלמין לבצע את האמור להלן: א.

יולי יואל אדלשטיין: גידור בית-העלמין וקביעת שערי כניסה, דרכים ושבילים זמניים; ב.

יולי יואל אדלשטיין: קביעת דרכים חיוניות, שבילים קבועים ושני מבני כניסה בתיאום ואישור הוועדה המיוחדת למזרח-ירושלים; ג.

יולי יואל אדלשטיין: הכנת תוכנית כוללת לשיקום בית-העלמין על הר-הזיתים והבאתה לאישור הוועדה המיוחדת למזרח-ירושלים; ד.

יולי יואל אדלשטיין: הכרזה על בית-העלמין בהר-הזיתים כאתר לאומי מקודש לעם ישראל במסגרת הצעת חוק, שתוכן על-ידי שרי הדתות והמשפטים ותובא לאישור הממשלה.

יולי יואל אדלשטיין: להלן עיקרי החלטת ממשלה מס' 3913 מיום 20 ביוני 1998: א.

יולי יואל אדלשטיין: משרדי הממשלה יעבירו בתוך 30 יום מתוך תקציביהם 15 מיליון שקלים לטובת שיפוץ ושיקום דרכים, אחזקה ותאורה של בית-העלמין בהר-הזיתים; ב.

יולי יואל אדלשטיין: הסכום יועבר ממשרדי הממשלה באופן יחסי מסעיפים שיסוכמו בינם לבין משרד האוצר, ובאין הסכמה לסעיפים יכריע ראש הממשלה; ג.

יולי יואל אדלשטיין: ההעברה האמורה לא תפגע בבסיס התקציב שממנו יילקח הסכום למטרה זו.

יולי יואל אדלשטיין: 2-3.

יולי יואל אדלשטיין: הועבר כל הסכום שהוקצב, 15 מיליון שקלים, ובשטח הוכשרו שבילי גישה, שערי כניסה, גידור, קירות תומכים ומערכת תאורה.

יולי יואל אדלשטיין: לא הוקמו מבני כניסה, הם מתוכננים להיבנות אם יתוקצב סכום נוסף לטובת בית-העלמין.

יולי יואל אדלשטיין: 4.

יולי יואל אדלשטיין: מתחם הקבורה בהר-הזיתים נמצא באחריות עיריית ירושלים ובתחומו נקברים נפטרים על-ידי כמה חברות קדישא פרטיות.

יולי יואל אדלשטיין: ככלל, חברות הקדישא אחראיות לוודא כי שטחי הקבורה השייכים להן מתוחזקים ומטופלים כראוי.

יולי יואל אדלשטיין: כך הדבר באשר לפיתוח שטחי קבורה נוספים בהתאם לצורך.

יולי יואל אדלשטיין: 5.

יולי יואל אדלשטיין: על-פי החלטת הממשלה מס' 900 לעניין פירוק משרד הדתות, אבטחת הר-הזיתים מצויה בטיפולו ובאחריותו של משרד השיכון.

יולי יואל אדלשטיין: כיום השמירה במקום ממשיכה כסדרה.

יולי יואל אדלשטיין: שאילתא מס' 1946, של חבר הכנסת יעקב מרגי – לפרוטוקול.

יולי יואל אדלשטיין: חבר הכנסת יעקב מרגי שאל את ראש הממשלה ביום י' באב התשס"ד (28 ביולי 2004): פורסם, כי אדריכל הפסיד מכרז שפרסם משרד ראש הממשלה לשירותי תכנון כי משרדו ממוקם בבאר-שבע, וזאת למרות הצעתו הנמוכה.

יולי יואל אדלשטיין: רצוני לשאול: 1.

יולי יואל אדלשטיין: האם הידיעה נכונה?

יולי יואל אדלשטיין: 2.

יולי יואל אדלשטיין: אם כן – מדוע הועדפו משרדים הממוקמים בירושלים?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: האדריכל שהוזכר בכתבה בעיתון "הארץ" מתאריך 13 ביולי 2004 אכן לא זכה במכרז למתן שירותי אדריכלות למשרד ראש הממשלה.

יולי יואל אדלשטיין: משרד ראש הממשלה העדיף מציע אחר ולא מהסיבות שמצוינות בשאילתא.

יולי יואל אדלשטיין: 2.

יולי יואל אדלשטיין: משרד האדריכלים שזכה במכרז לא נבחר בשל מיקום המשרד בירושלים.

יולי יואל אדלשטיין: בשקלול הציון בוועדת המכרזים הובאו בחשבון מרכיבים נוספים מעבר למיקום המשרד, כגון: ותק - המשרד שזכה במכרז הוקם בשנת 1980; ניסיון - למשרד שזכה יש ניסיון עשיר בעבודות מן הסוג אשר פורטו במכרז; אנשי מקצוע - לאדריכלים במשרד שזכה יש ניסיון של שנים רבות בתחומם.

יולי יואל אדלשטיין: המשרד שזכה במכרז קיבל את הציון הגבוה ביותר במכלול מרכיבי הכישורים, הניסיון והוותק.

יולי יואל אדלשטיין: הטענה כי משרד האדריכלים "ארמון" היה הזול ביותר איננה נכונה.

יולי יואל אדלשטיין: בעלות שכר יועצי התכנון - האדריכלים - יש להביא בחשבון את התשלום עבור שעות הנסיעה כשעות ייעוץ בתשלום; דבר זה מייקר משמעותית את הצעת המחיר של המציעים.

יולי יואל אדלשטיין: מעבר לכך, למיקום המשרד ניתן משקל של 10% בלבד.

יולי יואל אדלשטיין: המשרד המדובר דורג במקום החמישי מתוך שמונה, כך שסיכוייו לזכות במכרז היו נמוכים גם לולא הובא בחשבון מיקום המשרד.

יולי יואל אדלשטיין: שאילתא מס' 2031, של חבר הכנסת ג'מאל זחאלקה – לפרוטוקול.

יולי יואל אדלשטיין: חבר הכנסת ג'מאל זחאלקה שאל את ראש הממשלה ביום כ"ד באב התשס"ד (11 באוגוסט 2004): תוכנית הפיתוח הרב-שנתית ליישובים הערביים, הידועה כתוכנית 4 המיליארדים, בוצעה רק באופן חלקי.

יולי יואל אדלשטיין: רצוני לשאול: 1.

יולי יואל אדלשטיין: מה בוצע מהתוכנית המקורית?

יולי יואל אדלשטיין: 2.

יולי יואל אדלשטיין: מה הן ההקצאות לשנה הזאת ולשנה הבאה במסגרת התוכנית?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: התוכנית המקורית היתה בהיקף של 3.9 מיליארדי שקלים, והיא נפרסה על פני השנים 2001-2004.

יולי יואל אדלשטיין: מאז החלטת הממשלה 2467 מיום 22 באוקטובר 2000, שבה הוחלט על ביצוע התוכנית, התקבלו החלטות ממשלה רבות שבהן קוצץ בסיס התקציב של משרדי הממשלה.

יולי יואל אדלשטיין: כתוצאה מכך קוצצה התוכנית באופן יחסי.

יולי יואל אדלשטיין: סך התקציב שהוקצב לתוכנית על-פי החלטות הממשלה לשנים 2001-2003, לרבות דחייה של 120 מיליון ש"ח לשנת 2005, מסתכם ב-2,473 מיליון ש"ח.

יולי יואל אדלשטיין: הביצוע בפועל בשנים 2001-2003 הסתכם ב-2,167 מיליון ש"ח, משמע ביצוע בשיעור של כ-88%.

יולי יואל אדלשטיין: הממשלה החליטה, כי פרויקטים שלא ניתן יהיה לסיימם בשנים 2001-2004 - שנות הבסיס של התוכנית - יסוימו בשנים 2005-2006, כך שבפועל המגזר הערבי לא ייפגע מאי-השלמת הפרויקטים בשנות המסגרת של התוכנית.

יולי יואל אדלשטיין: שיעור הביצוע של התוכנית בשנת 2004 אינו ידוע, כיוון שהשנה טרם הסתיימה, אך ניתן לשער כי התוכנית תסתיים בשיעור ביצוע הקרוב ל-3 מיליארדי ש"ח.

יולי יואל אדלשטיין: 2.

יולי יואל אדלשטיין: תקציב שנת 2004 של התוכנית עומד על כ-600 מיליון ש"ח.

יולי יואל אדלשטיין: תקציב שנת 2005 - התוכנית מסתיימת בתאריך 31 בדצמבר 2004, וזאת למעט דחיית תקציב של 120 מיליון ש"ח.

יולי יואל אדלשטיין: המשרדים הונחו לסיים את כל הפרויקטים שלא הושלמו עד שנת 2004 בשנים 2005-2006.

יולי יואל אדלשטיין: להשלמה זו לא נקבעה מסגרת תקציב בהחלטת הממשלה, כיוון שבעת קבלת ההחלטה על השלמת הפרויקטים טרם ניתנה אינדיקציה סופית באשר לפרויקטים שלא ניתן לסיימם עד סוף שנת התקציב כאמור.

יולי יואל אדלשטיין: שאילתא מס' 2032, של חבר הכנסת ג'מאל זחאלקה – לפרוטוקול.

יולי יואל אדלשטיין: חבר הכנסת ג'מאל זחאלקה שאל את ראש הממשלה ביום כ"ד באב התשס"ד (11 באוגוסט 2004): לפני חודשים מספר הופסקה עבודתם של שני מתאמים שמונו לפני שנתיים מטעם הרשות למלחמה בסמים.

יולי יואל אדלשטיין: רצוני לשאול: 1.

יולי יואל אדלשטיין: מדוע הופסקה עבודת המתאמים, ומדוע לא נמצאו מחליפים?

יולי יואל אדלשטיין: 2.

יולי יואל אדלשטיין: האם די בשני מתאמים לתיאום פעילות הרשות בקרב אוכלוסייה הנתונה במצוקה כה חמורה?

יולי יואל אדלשטיין: 3.

יולי יואל אדלשטיין: האם תחודש עבודת המתאמים, וזאת לאור הממצאים החמורים של מחקר שנערך עבור הרשות?

יולי יואל אדלשטיין: 4.

יולי יואל אדלשטיין: כיצד תתנהל עבודת הרשות בנגב בלא מתאמים?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: עבודת המתאמים מטעם הרשות למלחמה בסמים לא הופסקה.

יולי יואל אדלשטיין: המתאם ברהט עבר על-פי רצונו ורצון ראש העיר לתפקיד בכיר יותר בעירייה - מנהל מחלקת חינוך בלתי פורמלי - ואנו מברכים על כך.

יולי יואל אדלשטיין: בימים אלה מתפרסם מכרז למתאם חדש.

יולי יואל אדלשטיין: מתאם נוסף ליישוב כסייפה החל לעבוד לאחרונה.

יולי יואל אדלשטיין: 2-4.

יולי יואל אדלשטיין: לפני כשלושה חודשים הסתיים מחקר מקיף שהובילה הרשות הלאומית למלחמה בסמים באשר לדפוסי שימוש בסמים, התייחסות לסחר ונושאים נוספים בעדה הבדואית.

יולי יואל אדלשטיין: בעקבות ממצאי המחקר הודק הקשר שבין נציגנו בשטח לבין ראשי העדה, ובמהלך החודש הקרוב מיועד להתכנס לראשונה כנס אנשי דת ורוח מהעדה על מנת להזדהות עם ממצאי המחקר ולהכריז על יציאה לדרך חדשה בכל הקשור לטיפול בסחר ובשימוש בסמים.

יולי יואל אדלשטיין: בהמשך לביקור ראש הממשלה ברהט, מתגבשת תוכנית עבודה מקיפה לעדה ביישובים ובפזורה על מנת לטפל בשורשי הבעיה.

יולי יואל אדלשטיין: תנאי ראשון להצלחת התוכנית הוא החלטה כי סוחר סמים אינו "גיבור" עוד, וכי עיסוק בסחר בסמים מחליש את העדה כולה וגורם נזק בלתי הפיך לבני-הנוער.

יולי יואל אדלשטיין: הרשות הלאומית למלחמה בסמים מייחסת חשיבות רבה לעבודה מערכתית בכלל ובטיפול בעדה הבדואית בפרט, וזאת על מנת לייצר רצף מניעתי וטיפולי בכל אזור הדרום.

יולי יואל אדלשטיין: שאילתא מס' 2033, של חבר הכנסת ג'מאל זחאלקה – לפרוטוקול.

יולי יואל אדלשטיין: חבר הכנסת ג'מאל זחאלקה שאל את ראש הממשלה ביום כ"ד באב התשס"ד (11 באוגוסט 2004): לאחרונה פורסם, שבמסגרת תוכנית ההתנתקות יש כוונה ליישב את מפוני רצועת-עזה באזור הנגב.

יולי יואל אדלשטיין: רצוני לשאול: 1.

יולי יואל אדלשטיין: האם יש כוונה או תוכנית ליישבם באדמות השייכות לאזרחים הערבים בנגב?

יולי יואל אדלשטיין: 2.

יולי יואל אדלשטיין: האם יש כוונה להפקיע אדמות ולפנות אזרחים ערבים ממקום מושבם כדי ליישב את מפוני רצועת-עזה?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: לא, אין כוונה ליישב את מפוני רצועת-עזה באדמות השייכות לאזרחים ערבים בנגב.

יולי יואל אדלשטיין: 2.

יולי יואל אדלשטיין: לא, אין כוונה להפקיע אדמות ולפנות אזרחים ערבים ממקום מושבם על מנת ליישב את מפוני רצועת-עזה.

יולי יואל אדלשטיין: שאילתא מס' 2045, של חבר הכנסת יצחק הרצוג - לפרוטוקול.

יולי יואל אדלשטיין: חבר הכנסת יצחק הרצוג שאל את ראש הממשלה ביום כ"ד באב התשס"ד (11 באוגוסט 2004): לאחרונה הוציא משרד ראש הממשלה אטלס ובו שמות כל היישובים בישראל.

יולי יואל אדלשטיין: מאטלס זה נשמטו שלושה יישובים בדואיים מוכרים הן בשמם והן במפות המצורפות.

יולי יואל אדלשטיין: היישובים הם: ח'מורה, במועצה אזורית עמק-יזרעאל; דמוד'ה, במועצה אזורית משגב; וערב אל-נעים, במועצה אזורית משגב.

יולי יואל אדלשטיין: רצוני לשאול: 1.

יולי יואל אדלשטיין: מדוע נשמטו יישובים אלו? 2.

יולי יואל אדלשטיין: האם יעודכן האטלס?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-2.

יולי יואל אדלשטיין: שלושת היישובים שעליהם מדובר בשאילתא לא הושמטו מהאטלס, ולהלן הפירוט: היישוב ד'מודה, במועצה אזורית משגב, מוזכר בעמוד מס' 121 בשם "צ'מידה" (דמידה).

יולי יואל אדלשטיין: היישוב ערב אל-נעים, במועצה אזורית משגב, אינו מוזכר מאחר שהוא יישוב שעדיין אינו מוכר.

יולי יואל אדלשטיין: על-פי החלטת ממשלה מס' 4726 מיום 11 בינואר 1999, הוחלט להקנות לפזורת ערב אל-נעים מעמד של יישוב מוכר.

יולי יואל אדלשטיין: מיקום היישוב וגבולותיו המדויקים ייקבעו בתוכנית בהתאם להוראות חוק התכנון והבנייה.

יולי יואל אדלשטיין: התנאי להכרה ביישוב יהיה הסכמת תושביו מראש לאפשרות של חילופי קרקעות עם מינהל מקרקעי ישראל ועריכת תוכנית לאיחוד וחלוקה, וזאת כדי לאפשר תכנון יישוב מגובש, ברצף קרקעי.

יולי יואל אדלשטיין: עד היום קיימים חילוקי דעות בעניין חילופי קרקעות ולכן עד היום אין תוכנית מיתאר מחוזית מאושרת, היישוב לא מוכר, אין שם רשמי ולכן לא מופיע באטלס.

יולי יואל אדלשטיין: היישוב ח'מרה, במועצה האזורית עמק-יזרעאל, לא הוכנס לאטלס היישובים למרות היותו יישוב מוכר בשל העובדה כי ההכרה הרשמית ביישוב וקביעת שמו הרשמי התקבלו בזמן הדפסתו של האטלס.

יולי יואל אדלשטיין: תוכנית המיתאר המחוזית אושרה ופורסמה בילקוט פרסומים מס' 5184 מיום 15 במרס 2003.

יולי יואל אדלשטיין: ועדת השמות החלה את עבודתה ביום 13 ביולי 2003, קודם קבלת תשובת המתיישבים בדבר השם הרשמי.

יולי יואל אדלשטיין: במהדורה החדשה יצוינו שמות היישובים המוכרים.

יולי יואל אדלשטיין: שאילתא מס' 2073, של חברת הכנסת פינקלשטיין - לפרוטוקול.

יולי יואל אדלשטיין: חברת הכנסת גילה פינקלשטיין שאלה את ראש הממשלה ביום ה' בחשוון התשס"ה (20 באוקטובר 2004): נודע לי, כי מינהלת ההתנתקות פועלת כגוף בתוך משרד ראש הממשלה, בהעדר אישור תקציבי לתוכנית ההתנתקות מן הממשלה ומן הכנסת.

יולי יואל אדלשטיין: רצוני לשאול: 1.

יולי יואל אדלשטיין: האם נכון הדבר?

יולי יואל אדלשטיין: 2.

יולי יואל אדלשטיין: אם כן – מנין המימון עבור לשכה ועשרה עובדים לתפקודה של מינהלת ההתנתקות?

יולי יואל אדלשטיין: 3.

יולי יואל אדלשטיין: האם נבדקה חוקיות המימון?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-3.

יולי יואל אדלשטיין: הדבר אינו נכון.

יולי יואל אדלשטיין: ועדת הכספים של הכנסת אישרה ביום שלישי, 14 בספטמבר 2004, העברת סכום על סך 7 מיליוני שקלים כסכום ראשוני לשם הקמת מינהלת עבור סיוע למתיישבי עזה.

יולי יואל אדלשטיין: שאילתא מס' 2074, של חבר הכנסת אורי אריאל - ודאי נמצא במליאה, כרגיל: הפגנות מול חוות- השקמים.

יולי יואל אדלשטיין: זה בטח בשם ראש הממשלה, אכן.

יולי יואל אדלשטיין: ישיב השר המקשר בין הממשלה לכנסת.

יולי יואל אדלשטיין: שאילתא מס' 2074, חבר הכנסת אורי אריאל, הנושא הוא: הפגנות מול חוות-השקמים.

מאיר שטרית: אדוני היושב-ראש, אני הודעתי בכנסת - כזכור, לקראת סוף המושב האחרון - שאני מתכוון לא להשאיר שום שאילתא שאין עליה תשובה.

מאיר שטרית: השאילתות שהיו נשארו במשרד, לצערי, הרבה מאוד זמן, אני פשוט מנקה את השולחן ועונה על כל השאילתות שנשארו הרבה מאוד זמן כדי שאני לא אהיה חייב בשאילתות שלא נענו.

יולי יואל אדלשטיין: אכן צדק חבר הכנסת אורי אריאל - אני חושב שציין את זה - שיש כאן סדרה של שאילתות שאנחנו כרגע עוסקים בהן - חבר הכנסת הנדל אמר את זה - ששאלנו את ראש הממשלה, אנחנו חברי הכנסת, ולאחר מכן עוד סדרה ששאלנו את שר התחבורה, כך אני רואה לפי הנושאים.

יולי יואל אדלשטיין: אז כרגע שאילתא מס' 2074, של חבר הכנסת אורי אריאל.

יולי יואל אדלשטיין: בבקשה, חבר הכנסת אריאל, נא הקשבתך.

יולי יואל אדלשטיין: חבר הכנסת אורי יהודה אריאל שאל את ראש הממשלה ביום ה' בחשוון התשס"ה (20 באוקטובר 2004): ממכתבו אלי של קצין אגף מבצעים לכיש עולה, כי אסור להפגין מול מעונך הפרטי בחוות-השקמים בשעות החשכה.

יולי יואל אדלשטיין: רצוני לשאול: האם הדבר נכון, ואם כן – מדוע?

יולי יואל אדלשטיין: שר התחבורה מאיר שטרית: אדוני היושב-ראש, אני מתכבד להשיב על השאילתא של חבר הכנסת אורי אריאל.

יולי יואל אדלשטיין: בעקבות בדיקה שנערכה מול הגורמים הרלוונטיים מסתבר, כי אכן יש התנגדות לקיום הפגנות באזור חוות-השקמים בשעות החשכה.

יולי יואל אדלשטיין: הימצאות קהל באזור החווה בשעות החשכה מקשה מאוד את הפעולה השוטפת של כוחות האבטחה ומגבילה את היכולת לאתר חריגים ומפגעים פוטנציאליים.

יולי יואל אדלשטיין: באזור פועלים מספר רב של כוחות בגזרות השונות.

יולי יואל אדלשטיין: תנועות של אנשים שאינם מזוהים בשעות החשכה עלולות לגרום לקושי בזיהוי ואף לסכנם במצב חירום.

יולי יואל אדלשטיין: שאלה נוספת לחבר הכנסת אריאל.

אורי אריאל: אדוני היושב-ראש, חברי חברי הכנסת, אדוני השר, תודה על התשובה, אלא שהיא רחוקה מלהניח את הדעת.

אורי אריאל: באזור הזה יש כביש ראשי, כידוע לך, נוסעות בו מכוניות אין-סוף - לרבות מוניות, שירות, אוטובוסים, אנשים שנוסעים על אופניים, כמו חבר הכנסת עמיר פרץ.

אורי אריאל: אפשר להמשיך בדוגמאות האלה ללא קץ.

אורי אריאל: אני מבקש מהשר מבחינתי שלא ישיב לי עכשיו דבר, אלא יש לי בקשה אליך: היכנס לעומקה של בעיה, כי יש פה זכות יסודית, זכות ההפגנה, והזכות הזאת - יש פה שימוש לרעה על-ידי המשטרה והשב"כ; אני אומר לך לאחר שבדקתי את הדברים.

אורי אריאל: אם זה היה ממש מול ביתו, סמוך - הייתי מבין את זה, כי לא ראוי בביתו הפרטי.

אורי אריאל: גם אם זה שר, ודאי ראש ממשלה, לא ראוי להפריע.

אורי אריאל: זה מרחק של מאות מטרים, לא שומעים את זה בבית, לא זאת הבעיה.

אורי אריאל: יש פה התחמקות.

אורי אריאל: אני אודה לך מאוד אם לא תענה לי כעת, תבדוק את זה פעם נוספת, ובהזדמנות - או בכתב - אם תעביר לי את תשובתך, אני אודה לך מאוד.

מאיר שטרית: מאה אחוז.

מאיר שטרית: אני מוכן לשאול, אני רק רוצה לומר לחבר הכנסת אריאל, שאני עניתי בדיוק על השאלה שלך.

מאיר שטרית: אולי התשובה לא מוצאת חן, כי השאלה שלך היתה - ואני קורא אותה: "ממכתבו אלי של קצין אגף מבצעים לכיש עולה, כי אסור להפגין מול מעונך הפרטי בחוות-השקמים בשעות החשכה.

מאיר שטרית: " - זאת השאלה לראש הממשלה - "רצוני לשאול: האם הדבר נכון, ואם כן - מדוע?

מאיר שטרית: " עניתי שנכון הדבר והסברתי מדוע.

מאיר שטרית: התשובה, אני מבין, לא נראית לך.

מאיר שטרית: אני אבדוק מחדש, ואם תהיה לי תשובה נוספת, אני אחזור אליך.

יולי יואל אדלשטיין: תודה לחבר הכנסת אריאל, ודאי לשר, על תשובתו.

נעמי בלומנטל: אבל מול הבית של עמיר פרץ מותר להפגין בשעות החשכה.

מאיר שטרית: זה מותר.

מאיר שטרית: זה רצוי, לא מותר.

מאיר שטרית: חברת הכנסת נעמי בלומנטל, זה רצוי, לא מותר.

יולי יואל אדלשטיין: אתה כבר לא במשרד האוצר, אדוני השר.

יולי יואל אדלשטיין: אתה שכחת שעברת תפקיד.

יולי יואל אדלשטיין: השאילתא הבאה, מס' 2096, של חבר הכנסת צבי הנדל: אי-אזכור נפילת פצצות מרגמה בדוח שב"כ.

יולי יואל אדלשטיין: חבר הכנסת צבי הנדל שאל את ראש הממשלה ביום י"ב בחשוון התשס"ה (27 באוקטובר 2004):

יולי יואל אדלשטיין: בדוח תקופתי שהוציא השב"כ אין כל אזכור ודיווח על יותר מ-4,000 פצצות מרגמה וטילים נגד טנקים שנורו ונחתו על יישובי גוש-קטיף במהלך התקופה שאליה הדוח מתייחס.

יולי יואל אדלשטיין: רצוני לשאול: 1.

יולי יואל אדלשטיין: מדוע הנתונים הללו לא נכללו בדוח?

יולי יואל אדלשטיין: 2.

יולי יואל אדלשטיין: האם ההתעלמות מכוונת, והאם ניתנה הוראה שלא לפרסם?

יולי יואל אדלשטיין: שר התחבורה מאיר שטרית: אדוני היושב-ראש, אני מתכבד להשיב על השאילתא של חבר הכנסת צבי הנדל.

יולי יואל אדלשטיין: 1-2.

יולי יואל אדלשטיין: בסוף חודש ספטמבר 2004 הפיץ שירות הביטחון הכללי דוח ריכוז נתונים על רקע ארבע שנות העימות.

יולי יואל אדלשטיין: במסגרת הדוח הנ"ל לא ניתן היה להכליל את כלל הנתונים, והוחלט להתרכז באחד מהאיומים המרכזיים, קרי ירי ה"קסאם".

יולי יואל אדלשטיין: יודגש, כי לא היתה כל התעלמות מכוונת וכל כוונה שהיא שלא להכניס לדוח את נתוני פצצות המרגמה והטילים נגד טנקים אשר נורו על גוש-קטיף במהלך התקופה.

יולי יואל אדלשטיין: לדוח לא הוכנסו גם נתונים נוספים, כגון פיגועי מטען, יידוי בקבוקי תבערה ויידוי אבנים.

יולי יואל אדלשטיין: בנוסף יש להבהיר, כי כלל הנתונים, וביניהם הנתונים המוזכרים בשאילתא, מוצגים על-ידי ראש שירות הביטחון הכללי בכל פורום אפשרי - אגב, לא רק פורומים ממשלתיים, גם בחוץ.

יולי יואל אדלשטיין: הנתונים מועברים ומודגשים גם במסגרת שיחות עתיות עם גורמי תקשורת שונים בעולם.

יולי יואל אדלשטיין: יש שאלה נוספת לחבר הכנסת הנדל?

קריאה: לא, לא, לא.

יולי יואל אדלשטיין: חבר הכנסת הנדל הסתפק בתשובת השר.

צבי הנדל: סליחה, אדוני היושב-ראש.

צבי הנדל: יש לי עוד אלף שאלות, אבל אחת אני אשאל.

יולי יואל אדלשטיין: שאלתי אם יש לך שאלה נוספת, אמרת: לא, לא, לא.

צבי הנדל: לא, אמרתי: ודאי.

יולי יואל אדלשטיין: אני מתנצל.

צבי הנדל: אתה כנראה לא הקשבת לתשובה אם חשבת שאין לי שאלה נוספת.

צבי הנדל: מכובדי היושב בראש, אדוני השר, חברת הכנסת וחברי הכנסת; אדוני השר, אני לא יודע אפילו איך להתייחס לזה.

צבי הנדל: אתה מבין שהשב"כ מוציא דוח על ארבע שנות המלחמה הזאת.

צבי הנדל: בארבע שנות המלחמה היו כל מיני דברים.

צבי הנדל: לא היה שום דבר דומה לפצצות ולטילים נגד טנקים שירדו על גוש-קטיף.

צבי הנדל: ה"קסאם" והמרגמה זה לא דבר דומה, זה זהה לחלוטין - רק האחד מופעל למרחק גדול יותר כי יש לו מנוע עצמי, והשני - שניהם תלול-מסלול - זה אותו הדבר בדיוק.

צבי הנדל: אין לי ספק שניתנה פה הנחיה.

צבי הנדל: זה תת-רמה, אין לי אפילו מלה איך להסביר את זה שכמעט 5,000 פצצות מרגמה שנחתו על מקום אחד, על קבוצת יישובים - לא מופיע בדוח, עם איזה סיפור מצוץ מהאצבע, שאני יודע, גם אבנים לא נרשמו וגם בקבוקי תבערה לא נרשמו - -

יולי יואל אדלשטיין: מה השאלה, חבר הכנסת הנדל?

צבי הנדל: - - ריבונו של עולם.

צבי הנדל: לכן, אני מבקש שזה יעלה בישיבת ממשלה.

צבי הנדל: זאת חוצפה מהמעלה הראשונה.

צבי הנדל: או שרוצים להראות שבגוש-קטיף הכול שקט ושלווה ואין שם מלחמה, או פשוט שזה לא טוב שיופיעו בסטטיסטיקה עוד 5,000 אירועים.

צבי הנדל: זה עוד 5,000 אירועים.

יולי יואל אדלשטיין: תודה רבה.

מאיר שטרית: חבר הכנסת הנדל, אני מבטיח לך נאמנה, כשר בממשלה, שבדיווח הבא של השב"כ שיהיה, אם יהיה, על נושא הפיגועים והביטחון ויגישו לנו דוח, אני אדרוש לקבל נתונים על העניין של פצצות המרגמה.

יולי יואל אדלשטיין: תודה גם לשר על תשובתו, לחבר הכנסת על שאלתו.

יולי יואל אדלשטיין: נמשיך.

יולי יואל אדלשטיין: שאילתא מס' 2115, של חבר הכנסת יאיר פרץ - לפרוטוקול.

יולי יואל אדלשטיין: חבר הכנסת יאיר פרץ שאל את ראש הממשלה ביום י"ב בחשוון התשס"ה (27 באוקטובר 2004): ברבנות הראשית לישראל פועלת יחידה שמתפקידה לאכוף את חוק הונאה בכשרות, לאתר מזייפי הכשרים ולהטיל עליהם קנסות.

יולי יואל אדלשטיין: רצוני לשאול: 1.

יולי יואל אדלשטיין: כמה עבריינים נקנסו בכל אחת מהשנים 2000-2004?

יולי יואל אדלשטיין: 2.

יולי יואל אדלשטיין: אילו כשרויות זויפו?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: בין 2000 ל-2004 נערכו כ-6,000 ביקורות כשרות - בלי להתייחס לביקורות אגף הכשרות הארצי - אשר חלקן טופלו באמצעות מכתבי התראה וחלקן על-ידי הטלת קנסות.

יולי יואל אדלשטיין: מספר הקנסות שהוטלו בשנים הנ"ל הוא 2,590.

יולי יואל אדלשטיין: 2.

יולי יואל אדלשטיין: נתפסו תעודות מצולמות ומזויפות של כל סוגי הרבנויות וגופי הכשרות הקיימים בארץ, לרבות בד"ץ העדה החרדית, בד"ץ "בית יוסף", "חוג חת"ם סופר" ודומיהם.

יולי יואל אדלשטיין: 3.

יולי יואל אדלשטיין: הקנסות המוטלים במסגרת חוק איסור הונאה בכשרות, התשמ"ג-1983, הם קצובים - 1,000 שקלים לפרטי ו-2,000 שקלים לתאגיד.

יולי יואל אדלשטיין: סכום הקנסות שהוטלו לתקופה הנדונה הוא 3 מיליונים ו-683,000 שקלים.

יולי יואל אדלשטיין: שאילתא מס' 2116, של חבר הכנסת יצחק וקנין - לפרוטוקול.

יולי יואל אדלשטיין: חבר הכנסת יצחק וקנין שאל את ראש הממשלה ביום י"ב בחשוון התשס"ה (27 באוקטובר 2004): בד"ץ "מחזיקי הדת" פנה למנהל היחידה לאכיפת חוק איסור הונאה בכשרות ברבנות הראשית בעניין מפעל בחיפה המפרסם בזיוף ובמרמה את חותמת הכשרות של "מחזיקי הדת", חרף פניות הבד"ץ אליו שיחדל מכך.

יולי יואל אדלשטיין: רצוני לשאול: 1.

יולי יואל אדלשטיין: האם נקנס המפעל?

יולי יואל אדלשטיין: 2.

יולי יואל אדלשטיין: אם לא – מדוע?

יולי יואל אדלשטיין: 3.

יולי יואל אדלשטיין: אם כן – באיזה סכום?

יולי יואל אדלשטיין: 4.

יולי יואל אדלשטיין: האם הרבנות העבירה את המקרה גם לחקירת משטרה?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-3.

יולי יואל אדלשטיין: בבדיקת הנושא נמצא, כי מדובר בתלונה ישנה, שהתקבלה ביחידה הארצית לאכיפת חוק איסור הונאה בכשרות לפני כשנה וחצי.

יולי יואל אדלשטיין: לאחר קבלת פנייתו של הבד"ץ הנ"ל נערכה שיחה עם מנהל המפעל, וזה התחייב לתקן את הכיתוב המטעה.

יולי יואל אדלשטיין: במקביל גם נשלח אליו מכתב התראה חמור, המורה לו לחדול ממעשה זה.

יולי יואל אדלשטיין: על המפעל הוטל בעבר קנס מינהלי בשווי 2,000 שקלים.

יולי יואל אדלשטיין: בשיחה שהתקיימה עם הרבנות בחיפה נמסר כי המפעל חזר לעבוד תחת כשרות ואין כל בעיה עמו.

יולי יואל אדלשטיין: 4.

יולי יואל אדלשטיין: יש לציין, כי על-פי החלטת היועץ המשפטי לממשלה, הטיפול בזיוף של גוף כשרות יתבצע על-ידי משטרת ישראל רק לאחר שתוגש תלונה על-ידי הגוף הרלוונטי.

יולי יואל אדלשטיין: כמו כן, על-פי חוק, הסמכות למתן תעודת הכשר נתונה לרבנות המקומית והראשית בלבד.

יולי יואל אדלשטיין: שאילתא מס' 2202 - חבר הכנסת נסים זאב שאל את ראש הממשלה לגבי פעולות לשחרורו של יונתן פולארד.

יולי יואל אדלשטיין: חבר הכנסת נסים זאב שאל את ראש הממשלה ביום ד' בכסליו התשס"ה (17 בנובמבר 2004): רצוני לשאול: מה עשתה הממשלה בראשותך מאז כינונה לשחרורו של יונתן פולארד?

יולי יואל אדלשטיין: שר התחבורה מאיר שטרית: אדוני היושב-ראש, אני מתכבד להשיב על השאילתא של חבר הכנסת נסים זאב.

יולי יואל אדלשטיין: מתחילת כהונתה של הממשלה הנוכחית עלה נושא פולארד על סדר-היום של הכנסת כמה פעמים.

יולי יואל אדלשטיין: התייחסות משרד ראש הממשלה לנושא: נושא ג'ונתן פולארד נמצא בטיפול מתאים של גורמים רשמיים של מדינת ישראל ומטופל בכמה מישורים.

יולי יואל אדלשטיין: ראש הממשלה אף העלה את הנושא בשיחות עם בכירים בממשל האמריקני.

יולי יואל אדלשטיין: הממשלה סבורה שלמען הצלחת הטיפול בנושא יש לשמור על דיסקרטיות בכל הקשור בו.

יולי יואל אדלשטיין: שאלה נוספת לחבר הכנסת נסים זאב.

נסים זאב: אדוני היושב בראש, את התשובה של דיסקרטיות אנחנו כבר שומעים שנים.

נסים זאב: מאז שאני חבר כנסת - כבר חמש שנים כמעט - הנושא של יונתן פולארד חוזר ועולה מדי שנה, ותמיד הממשלה אומרת שאנחנו פועלים בדיסקרטיות.

נסים זאב: אבל אנחנו לא רואים שום דבר במציאות - שיש איזה סיכוי, או איזה תאריך, או איזו כוונה מצד הממשל בארצות-הברית כן לשחרר אותו.

מאיר שטרית: חבר הכנסת נסים זאב, אני שומע את הדיסקרטיות יותר שנים ממך בכנסת, מאז שיונתן פולארד נתפס - אבל צריך לומר את האמת.

מאיר שטרית: הרי ארצות-הברית מתנגדת לשחרורו, וחרף כל המאמצים שבאמת נעשו על-ידי ראשי ממשלות שונים, לדורותיהם, לא הצליחו להביא לשחרורו.

מאיר שטרית: אני אישית לא מסוגל להבין את ההתעקשות האמריקנית בעניין יונתן פולארד.

מאיר שטרית: אני הייתי בין אלה שחתמו - יחד עם חברי כנסת אחרים, יחד אתך, אני חושב - כמה פעמים על עצומות של חברי כנסת לנשיא ארצות-הברית, עם בקשת חנינה עבורו.

מאיר שטרית: לצערי, כל הטיפול הזה לא עזר בגלל ההתעקשות של התביעה האמריקנית, וכנראה זה מה שגורם בעצם לנשיא ארצות-הברית שלא לחון את פולארד.

מאיר שטרית: אני בטוח שראש הממשלה מעוניין, לא פחות מאתנו, להביא לשחרורו של יונתן פולארד.

מאיר שטרית: אני מקווה שיסתייע, בסייעתא דשמיא, ואולי תסייע יום אחד בידו להביא לשינוי הזה.

מאיר שטרית: יכול להיות שאחרי שנגמור את ההתנתקות הוא יוכל לבקש את זה פעם נוספת.

מאיר שטרית: זו הערה שלי.

מאיר שטרית: אולי תימצא הרוח הטובה, ובאותה הזדמנות תוכל להתקבל בקשתה של ישראל לגמור את הפרשה הזאת.

נסים זאב: אולי באמת להחזיר את עזה ולקבל אותו.

מאיר שטרית: זה לא מחיר.

מאיר שטרית: צריך לשחרר אותו בכל מקרה, עם עזה או בלי עזה.

יולי יואל אדלשטיין: תודה לחבר הכנסת זאב ולשר מאיר שטרית, שעד עתה השיב בשמו של ראש הממשלה כשר המקשר בין הממשלה לכנסת.

יולי יואל אדלשטיין: עכשיו נעבור לסדרת שאילתות לשר התחבורה.

יולי יואל אדלשטיין: חבר הכנסת אבשלום וילן שאל את שר התחבורה ביום כ"ח באייר התשס"ד (19 במאי 2004): לאחרונה נהרג נער מפגיעת מסוק המופעל בשלט-רחוק.

יולי יואל אדלשטיין: רצוני לשאול: 1.

יולי יואל אדלשטיין: מה הן דרכי הבקרה וההנחיות בנושא מפעילי כלים מסוג זה?

יולי יואל אדלשטיין: 2.

יולי יואל אדלשטיין: האם נקבעו תקנות בנושא?

יולי יואל אדלשטיין: 3.

יולי יואל אדלשטיין: במצב הנוכחי, האם יכול כל אזרח לרכוש מכשירים מסוג זה ולהפעילם בכל מקום שיחפוץ?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: להפעלת טיסנים נהוגי רדיו, לרבות מסוק המופעל בשלט-רחוק, נקבעו כללים המוצאים את ביטוים בהוראות תקנות הטיס (הפעלת כלי טיס וכללי טיסה), התשמ"ב-1981, להלן - תקנות ההפעלה.

יולי יואל אדלשטיין: 2.

יולי יואל אדלשטיין: בתקנות ההפעלה נקבעו תקנות ספציפיות להפעלת טיסנים נהוגי רדיו.

יולי יואל אדלשטיין: העיקרית שבהן היא תקנה 180ז.

יולי יואל אדלשטיין: 3.

יולי יואל אדלשטיין: כל אזרח רשאי לרכוש טיסן או מסוק המופעל בשלט-רחוק, אולם הפעלתו חייבת להיעשות בהתאם להוראות התקנות הנ"ל.

יולי יואל אדלשטיין: חבר הכנסת משה גפני שאל את שר התחבורה ביום ה' בסיוון התשס"ד (25 במאי 2004): בהמשך לשאילתא מס' 1138, בנושא האבטחה בתחבורה הציבורית – רצוני לשאול: 1.

יולי יואל אדלשטיין: אילו חברות הסעה ציבורית כלולות במסגרת הסדר הביטחון של משרדך, באילו חברות אמורים להינתן שירותי אבטחה על-ידי משטרת ישראל, והאם המשטרה אכן נותנת להן שירותי אבטחה?

יולי יואל אדלשטיין: 2.

יולי יואל אדלשטיין: האם יחידת האבטחה שבמסגרת הסדר הביטחון של משרדך נותנת אבטחת פנים האוטובוס גם לחברות התחבורה הציבורית שאינן "אגד" או "דן"?

יולי יואל אדלשטיין: 3.

יולי יואל אדלשטיין: אם כן – אילו הן?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-3.

יולי יואל אדלשטיין: פריסת המאבט

יולי יואל אדלשטיין: חים נקבעת על-פי הנחיות משטרת ישראל וכנגזרת מכך עורך משרדנו הסכמים כספיים עם המפעילים השונים.

יולי יואל אדלשטיין: המפעילים המשלמים בעבור הסדר זה כיום הם חברות "מטרודן", "מטרופולין", "קונקס", "סופרבוס", "מרגלית", "קווים", "נתיב אקספרס", "אגד" ו"דן".

יולי יואל אדלשטיין: מטעמים מבצעיים, מערך האבטחה מופעל באמצעות חברות "אגד" ו"דן".

יולי יואל אדלשטיין: עם זאת, פריסת המערך נקבעת בהנחיית המשטרה, כאשר חברות "אגד" ו"דן" מוציאות לפועל את ההנחיות.

יולי יואל אדלשטיין: חברת הכנסת לאה נס שאלה את שר התחבורה ביום ה' בסיוון התשס"ד (25 במאי 2004): צו הפיקוח על המחירים - קובץ התקנות, התשס"ג, עמ' 964 - מקנה לנכים 10% הנחה ממחיר הנסיעה בנסיעה בין-עירונית בודדת.

יולי יואל אדלשטיין: אולם בפועל הוראה זו איננה מיושמת וההנחה אינה ניתנת לנכים.

יולי יואל אדלשטיין: רצוני לשאול: 1.

יולי יואל אדלשטיין: מדוע לא מקוים הצו?

יולי יואל אדלשטיין: 2.

יולי יואל אדלשטיין: האם הוא ייושם?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: לא נתקבלו תלונות על הפקעת מחירי נסיעה או על מכירת כרטיס רגיל לנכה.

יולי יואל אדלשטיין: 2.

יולי יואל אדלשטיין: יחידת הפיקוח במשרד התחבורה מבצעת אכיפה באופן יזום ושוטף וכן לאור תלונות המגיעות מהציבור.

יולי יואל אדלשטיין: חבר הכנסת יעקב מרגי שאל את שר התחבורה ביום כ' בסיוון התשס"ד (9 ביוני 2004): פורסם, כי מחלוקת על המימון מעכבת את סלילת הקטעים הדרומיים של כביש חוצה-ישראל, ממחלף נחל-שורק ועד לצומת בית-קמה.

יולי יואל אדלשטיין: רצוני לשאול: 1.

יולי יואל אדלשטיין: מדוע מתעכב המשך הפרויקט ומי אחראי לעיכוב?

יולי יואל אדלשטיין: 2.

יולי יואל אדלשטיין: על מי מוטלת האחריות להשלמת הכביש?

יולי יואל אדלשטיין: 3.

יולי יואל אדלשטיין: כיצד ייפתר העניין?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-3.

יולי יואל אדלשטיין: במהלך השנה החולפת נערכו בחינות ובירורים של משרדי התחבורה והאוצר באשר לדרך המומלצת לביצוע קטע 19/20 של דרך מס' 6 – כביש חוצה-ישראל על-שם יצחק רבין.

יולי יואל אדלשטיין: בין השאר נבחנה ההקמה כפרויקט זכייני בשיטת PFI; כתוספת להסכם הזיכיון הקיים של הכביש; כפרויקט תקציבי – וכל זאת תוך בחינת אפשרות היישום של קטע הכביש - ככביש אגרה על-ידי זכיין הכביש "דרך ארץ".

יולי יואל אדלשטיין: רק לאחרונה גובשה הבנה, כי החברה תקדם את הקמת הכביש בדרך תקציבית, בתוכנית תלת-שנתית; במקביל החברה ממשיכה לבחון עם זכיין הכביש אפשרות יישום מערכת האגרה על הקטע – לכשיושלם.

יולי יואל אדלשטיין: חבר הכנסת אלי בן-מנחם שאל את שר התחבורה ביום כ' בסיוון התשס"ד (9 ביוני 2004): בעקבות פניות של נכים בנוגע להנחות בתחבורה הציבורית, רצוני לשאול: 1.

יולי יואל אדלשטיין: מה הן ההנחות המוענקות לנכים בתחבורה הציבורית?

יולי יואל אדלשטיין: 2.

יולי יואל אדלשטיין: האם יש הבדל בהנחות שמקבלים נכים הסובלים מאחוזי נכות שונים?

יולי יואל אדלשטיין: 3.

יולי יואל אדלשטיין: האם ההנחות הקיימות כיום מיושמות ונאכפות?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: נכים שנכותם היא מעל 75% זכאים לכרטיסיות הנחה בשיעור של 33%, על-פי תעודת זכאות המונפקת להם על-ידי משרד התחבורה, לפי רשימות של המוסד לביטוח לאומי.

יולי יואל אדלשטיין: כרטיסיות אלו מונפקות לנסיעות שמחירן ב"אגד" וב"דן" אינו עולה על 21.50 שקלים.

יולי יואל אדלשטיין: בנסיעות שמחירן גבוה יותר זכאי הנכה להנחה של 10% ברכישת כרטיס לנסיעה בודדת.

יולי יואל אדלשטיין: 2.

יולי יואל אדלשטיין: עיוורים זכאים לנסיעה ללא תשלום בנסיעות שמחירן ב"אגד" וב"דן" אינו עולה על 13.50 שקלים.

יולי יואל אדלשטיין: בנסיעות אחרות זכאים העיוור ומלווהו להנחה של 50%.

יולי יואל אדלשטיין: הנכים, ככלל אזרחי ישראל, זכאים לכרטיסי הנחה בשיעור של 50% אם הם תלמידים או אזרחים ותיקים.

יולי יואל אדלשטיין: 3.

יולי יואל אדלשטיין: משרד התחבורה מבצע אכיפה שוטפת על התעריפים בתחבורה הציבורית.

יולי יואל אדלשטיין: חבר הכנסת אלי אפללו שאל את שר התחבורה ביום כ"ז בסיוון התשס"ד (16 ביוני 2004): נודע לי, כי משרדך איננו מחדש לנהגים רשיונות שתוקפם פג בשל אי-תשלום קנסות ואיננו מודיע להם על כך.

יולי יואל אדלשטיין: רצוני לשאול: 1.

יולי יואל אדלשטיין: האם הדברים נכונים?

יולי יואל אדלשטיין: 2.

יולי יואל אדלשטיין: אם כן - מדוע משרדך אינו מיידע את הנהגים כי פג תוקף רשיונם?

יולי יואל אדלשטיין: 3.

יולי יואל אדלשטיין: מדוע משרדך אינו מזהיר את הנהג, טרם קבלת הרשיון, כי לא שילם את הקנס? 4.

יולי יואל אדלשטיין: כיצד יימנע מנהגים לנהוג ללא רשיון נהיגה בלי שידעו על כך?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-4.

יולי יואל אדלשטיין: רשות הרישוי מעכבת חידוש רשיון נהיגה לחייב קנסות תעבורה אך ורק לאחר שנמסרו לנהג הודעות לתשלום על-ידי גורמי האכיפה - משטרת ישראל והנהלת בתי-המשפט.

יולי יואל אדלשטיין: הודעות נשלחות באמצעות מרכז קנסות לנהגים כחצי שנה לפני מועד פקיעת הרשיון.

יולי יואל אדלשטיין: לפי סעיף 9 לתקנות התעבורה, חייב הנהג לוודא שיש בידו מסמכים כדין.

יולי יואל אדלשטיין: אם הנהג לא חידש את הרשיון וחלפה תקופה של שישה חודשים, רשות הרישוי מודיעה לנהג שרשיונו פקע.

יולי יואל אדלשטיין: מדיניות משרדי היא לאפשר לחייבי קנסות את תשלום הקנס על-ידי נתינת רשיון נהיגה זמני לתקופה של 180 יום ללא תשלום.

יולי יואל אדלשטיין: הרשיון ניתן במטרה לאפשר לנהג להסדיר בתקופה זו את חובותיו.

יולי יואל אדלשטיין: במקרים חריגים, המשרד אף מאריך את תקופת הרשיון הזמני ב-180 יום נוספים.

יולי יואל אדלשטיין: חבר הכנסת נסים זאב שאל את שר התחבורה ביום ד' בתמוז התשס"ד (23 ביוני 2004): לפי הפרסום בעיתון "משפחה", נוסעים בתחבורה הציבורית בירושלים טוענים כי שונתה תדירות האוטובוסים בהתאם לביקוש, דבר המקשה על נוסעים רבים, בעיקר תלמידים.

יולי יואל אדלשטיין: רצוני לשאול: 1.

יולי יואל אדלשטיין: האם שונו זמני הנסיעות ב"אגד" בירושלים בשנה האחרונה?

יולי יואל אדלשטיין: 2.

יולי יואל אדלשטיין: אם כן – באילו קווים, ומדוע?

מאיר שטרית: 1-2.

מאיר שטרית: אדוני היושב-ראש, זמני הנסיעות בקווי תחבורה ציבורית מתעדכנים שש פעמים בשנה וכוללים את כל קווי השירות בירושלים.

מאיר שטרית: הסיבות העיקריות לשינויים הן: שינוי בשעה לפי שעון קיץ או חורף; שינוי בשעות כניסת השבת ויציאתה; אירועים בלתי צפויים, כגון ביקורים מחוץ-לארץ, פעולות חבלניות, חגים ומועדים; שינוי בקווי תלמידים בתקופת החופשות; שינויים כתוצאה מעודף או חוסר בביקושים לקו.

יולי יואל אדלשטיין: שאלה נוספת לחבר הכנסת נסים זאב.

נסים זאב: אדוני השר, אני רוצה לדבר על שינוי נוסף, לא רק על לוח זמנים.

נסים זאב: "אגד" מחליטה להכניס כל כך הרבה אוטובוסים פתאום לשכונה, כיוון שנוח לה או כיוון שזה מסחרי יותר.

נסים זאב: לתשומת לבך, כבר כמה שבועות יש הפגנות בשכונת מנחת-יצחק בירושלים, מפני שכמעט 250 אוטובוסים חולפים כל יום בשכונה שיש בה אלפי ילדים.

נסים זאב: מי מחליט, איך מחליטים שפתאום אותה שכונה צריכה לשמש לתחבורה ציבורית יותר מאשר רחוב יפו?

מאיר שטרית: 250 אוטובוסים ביום?

נסים זאב: כן.

מאיר שטרית: שלא משרתים את השכונה?

נסים זאב: הם לא משרתים את השכונה, הם משרתים אולי את חסידי בעלז, שנמצאים למטה.

נסים זאב: אבל השכונה עצמה כולה מתנגדת.

מאיר שטרית: יש מסלול אחר?

נסים זאב: יש אפשרות אחרת.

מאיר שטרית: אינני מכיר את הפרטים.

מאיר שטרית: אני מוכן לבדוק את העניין של מנחת-יצחק.

מאיר שטרית: אני אשאל ואברר.

יולי יואל אדלשטיין: תודה לשר התחבורה ולשואל.

יולי יואל אדלשטיין: חבר הכנסת משה גפני שאל את שר התחבורה ביום י"א בתמוז התשס"ד (30 ביוני 2004): פורסם ב"יתד נאמן", בכ"ט בסיוון תשס"ד, 18 ביוני 2004, כי נהג אוטובוס "אגד" בקו 970 מבני-ברק לחיפה, אשר היה אמור להוריד נוסעים בשכונת נווה-שאנן בחיפה, סירב לעשות זאת ואילצם לרדת בגשר-פז, תוך השמעת איומים שייקחם לכפר ערבי.

יולי יואל אדלשטיין: רצוני לשאול: 1.

יולי יואל אדלשטיין: האם התקבלה תלונה בנושא?

יולי יואל אדלשטיין: 2.

יולי יואל אדלשטיין: אם כן – מה נעשה בנדון, ואם לא – האם ייחקר העניין?

יולי יואל אדלשטיין: 3.

יולי יואל אדלשטיין: מדוע לא כל האוטובוסים בקו 970 מורידים נוסעים בשכונת נווה-שאנן?

יולי יואל אדלשטיין: 4.

יולי יואל אדלשטיין: האם כל האוטובוסים הציבוריים חונים בלילות בחניוני חברות התחבורה, או גם ליד בתי הנהגים?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-2.

יולי יואל אדלשטיין: לא ידוע לנו על תלונה שנתקבלה בגין הנושא הנדון.

יולי יואל אדלשטיין: אם תוגש תלונה למשרדנו, נפתח בחקירת המקרה, ובהתאם לממצאים יועמדו האחראים לדין.

יולי יואל אדלשטיין: 3.

יולי יואל אדלשטיין: ככלל, האוטובוסים בקווים הבין-עירוניים נוסעים מתחנה מרכזית אחת לאחרת על מנת לאפשר לכלל הנוסעים להגיע ליעדים בתוך העיר באמצעות התחבורה העירונית בזמן הקצר ביותר.

יולי יואל אדלשטיין: עצירה בתחנות ביניים מאריכה את משך הנסיעה ופוגעת באלו המשתמשים בקווי המשך מהתחנה המרכזית ליעדם הסופי.

יולי יואל אדלשטיין: 4.

יולי יואל אדלשטיין: ככלל, הנחיות הביטחון מחייבות חניית האוטובוסים בחניונים מאובטחים המיועדים לכך.

יולי יואל אדלשטיין: חבר הכנסת יאיר פרץ שאל את שר התחבורה ביום ג' באב התשס"ד (21 ביולי 2004):

יולי יואל אדלשטיין: חייבי קנסות תעבורה רבים אינם יכולים לחדש את רשיונם עקב אי-תשלום חובותיהם.

יולי יואל אדלשטיין: רצוני לשאול: 1.

יולי יואל אדלשטיין: לכמה בעלי רשיונות כיום הודיעו שהם אינם רשאים לחדשם עקב חובות, וכמה מהם פנו לוועדת החריגים במרכז לגביית קנסות?

יולי יואל אדלשטיין: 2.

יולי יואל אדלשטיין: כמה בעלי רשיונות לא חידשו את רשיונותיהם בשל אי-יכולת לשלם את הקנסות?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: הודעות לנהגים שרשיונם עוכב בגין קנסות נשלחו באמצעות מרכז קנסות ל-160,000 נהגים לתקופה שמינואר 2003 עד יוני 2004.

יולי יואל אדלשטיין: כ-25,000 פנו לועדת חריגים במרכז קנסות.

יולי יואל אדלשטיין: 2.

יולי יואל אדלשטיין: בעלי רשיונות נהיגה שרשיונם עוכב ולא חודש – חסר תוקף – עקב אי-תשלום קנסות: עד שנת 2001, כולל - 6,920 נהגים; בשנת 2002 – 8,967 נהגים; בשנת 2003 – 11,667 נהגים.

יולי יואל אדלשטיין: חבר הכנסת אבשלום וילן שאל את שר התחבורה ביום י"ח בתמוז התשס"ד (7 ביולי 2004): משכון כנגד רכב נרשם ברשם המשכונות אך אינו נרשם במשרד הרישוי.

יולי יואל אדלשטיין: לכן אזרח הרוכש רכב עשוי לבצע העברת בעלות על רכב משועבד בלי שידע על כך.

יולי יואל אדלשטיין: רצוני לשאול: 1.

יולי יואל אדלשטיין: מדוע לא מדווח למשרד הרישוי על כלי רכב משועבדים?

יולי יואל אדלשטיין: 2.

יולי יואל אדלשטיין: האם יטופל הנושא, ואם כן – כיצד?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-2.

יולי יואל אדלשטיין: בהתאם לתקנות התעבורה, רשות הרישוי תאשר רישום שינוי בעלות כאשר לא רשומים אצלה משכון, עיקול או הגבלה אחרת לרישום השינוי.

יולי יואל אדלשטיין: הרוב המכריע של שעבודים על רכב – לרבות שעבודים לטובת הבנקים – נרשמים ברשות הרישוי, אף שהמקום החוקי לרישום משכון הוא רשם המשכונות – רשם החברות, רשם האגודות השיתופיות וכדומה.

יולי יואל אדלשטיין: משרד התחבורה קיים דיונים רבים במשך השנים עם הגורמים הנוגעים בדבר – רשם המשכונות, רשם החברות, משרד המשפטים – והציע לרשם המשכונות במשרד המשפטים להיות מקושר מחשובית, כך שבעת שינוי רישום בעלות תבוצע שאילתא לרשם המשכונות – לפי מספר הרכב – והשינוי לא יבוצע אם רשום על הרכב שעבוד ברשם המשכונות.

יולי יואל אדלשטיין: חברת הכנסת ענבל גבריאלי שאלה את שר התחבורה ביום י"ח בתמוז התשס"ד (7 ביולי 2004): בעקבות מותו של תלמיד הגן במושב גאולים מפגיעת אוטובוס הסעות פרטי, רצוני לשאול: 1.

יולי יואל אדלשטיין: האם קיים פיקוח על נהגי חברות הסעות פרטיות?

יולי יואל אדלשטיין: 2.

יולי יואל אדלשטיין: כיצד אוכף משרדך את נוהלי הבטיחות על מסיעים פרטיים?

יולי יואל אדלשטיין: 3.

יולי יואל אדלשטיין: האם נוקט משרדך סנקציות נגד המסיעים הפרטיים שנמצאו עוברים על החוק?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: משרד התחבורה מבצע את הפיקוח על חברות ההסעה באמצעות כמה גורמים: משטרת ישראל, אשר ממונה על אכיפת החוק בכלל ועל תקנות התעבורה בפרט; יחידת פיקוח של משרד התחבורה, אשר מבצעת פעולות פיקוח ובקרה בחברות ההסעה ובדיקות סמויות במידת הצורך; מערך קציני בטיחות, אשר בוחן באופן שוטף את פעילות חברות ההסעות בהיבט הבטיחותי תוך דגש על הגורם האנושי.

יולי יואל אדלשטיין: 2.

יולי יואל אדלשטיין: משרד התחבורה מנחה את פעילות קציני הבטיחות ומספק הנחיות, תדרוך ובקרה של הנהגים בחברות ההסעה הפרטיות.

יולי יואל אדלשטיין: 3.

יולי יואל אדלשטיין: אם מתגלות חריגות או שיש חשש לעבירות, מוזמנים האחראים על החברה לבירור במשרדי.

יולי יואל אדלשטיין: אם בבדיקה חוזרת נמצא שהליקויים לא תוקנו, המשרד שוקל העמדה לדין והתליית רשיונות הפעלה ותעודות מקצועיות.

יולי יואל אדלשטיין: חבר הכנסת אברהם רביץ שאל את שר התחבורה ביום כ"ה בתמוז התשס"ד (14 ביולי 2004): לאחרונה עולה מספר ההרוגים בתאונות דרכים.

יולי יואל אדלשטיין: רצוני לשאול: 1.

יולי יואל אדלשטיין: כיצד יילחם משרדך בתאונות הדרכים?

יולי יואל אדלשטיין: 2.

יולי יואל אדלשטיין: האם ימוזגו כל הגופים העוסקים במניעת תאונות דרכים תחת קורת-גג אחת, באחריותך?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: המאבק בתאונות הדרכים בשנת 2004 מתמקד בתחום הגורם האנושי, בתחומי התשתיות ובתחום הרכב.

יולי יואל אדלשטיין: בתחום הגורם האנושי מתמקדת הפעילות באוכלוסיות הפגיעות: בהולכי הרגל, בעיקר ילדים וקשישים, המהווים 33% מבין ההרוגים בתאונות הדרכים, בנהגים צעירים, באופנוענים ובמעורבות נהגי רכב כבד.

יולי יואל אדלשטיין: בעיה חמורה נוספת שזוהתה היא היקף הנהגים הנוהגים בעת פסילת רשיון ומעורבים בתאונות דרכים, המוערך ב-100,000 נהגים.

יולי יואל אדלשטיין: הטיפול באוכלוסיות אלה מתקיים באמצעות כמה גורמים: בתחום החינוך - הושם דגש בחינוך לתרבות של התנהגות בדרך ובנהיגה מגיל הגן ועד התיכון, ובהכשרת תלמידים בחינוך טרום-נהיגה בכיתות י"א.

יולי יואל אדלשטיין: בתחום הרישוי - קידום חקיקה שתחייב בדיקות בריאות תקופתיות לנהגים.

יולי יואל אדלשטיין: הוכנסה מתכונת של רישוי מדורג, ולפיו הנהג החדש נוהג תחילה עם ליווי, והוא מוגבל במספר הנוסעים שהוא רשאי לקחת עמו.

יולי יואל אדלשטיין: המשרד מקדם יוזמות חוק להחמרת ענישת המינימום לגבי נהגים שעברו עבירות חמורות שגורמות לתאונות דרכים.

יולי יואל אדלשטיין: במשטרה התקיימו מבצעי אכיפה מיוחדים בדרכים עירוניות ובין-עירוניות, שהתמקדו בדרכים עתירות תאונות באוכלוסיות שצוינו לעיל: נהגי רכב כבד, נהגים צעירים בסופי שבוע ובמוקדי בילוי, נהגים שלא נותנים זכות קדימה במעברי חצייה והולכי רגל שחוצים שלא במעבר החצייה או שחוצים באדום.

יולי יואל אדלשטיין: בתחום ההסברה - באמצעי התקשורת משודרים בתכיפות מסרים בנושאי חגירת חגורות, מעברי חצייה, רוכבי אופנועים, נהגי רכב כבד ועוד.

יולי יואל אדלשטיין: בתחום התשתית המשרד פועל להקמת מאות מעגלי תנועה שממתנים תנועה ומצמצמים תאונות בצמתים עירוניים.

יולי יואל אדלשטיין: בנוסף, מותקנים בדרכים עירוניות מעקות בטיחות וגדרות הפרדה, נבנות סובות לאוטובוסים ליד מוסדות חינוך, פסי האטה, "אוזניים", מדרכות, תאורה, סימון כבישים ומעברי חצייה וכדומה.

יולי יואל אדלשטיין: קיימות השקעות עתק בפיתוח מערכות דרכים ומסילות להובלת נוסעים באמצעים עתירי קיבולת: רכבות מטרופוליניות ורכבות קלות, נתיבים מיוחדים לתחבורה ציבורית, כל זאת על מנת לעודד שימוש בתחבורה ציבורית ולצמצם תנועת רכב פרטי.

יולי יואל אדלשטיין: נסללות דרכים עוקפות ליישובים, על מנת לצמצם תנועה עוברת במטרופולינים.

יולי יואל אדלשטיין: משרד התחבורה ומע"צ משקיעים השקעות עצומות בבניית תשתיות חדשות ובתחזוקת תשתיות קיימות והפיכתן לסלחניות לטעויות הגורם האנושי.

יולי יואל אדלשטיין: בתחום הרכב מתקיים תהליך מתמיד של התאמת דרישות החובה והתקינה מרכב חדש לתקינה אירופית מתקדמת.

יולי יואל אדלשטיין: מתקיימות בדיקות תקינות ועומס יתר בדרכים על מנת להרתיע נהגים מנהיגה ברכב לא תקין או בעומס יתר.

יולי יואל אדלשטיין: הורחבה חובת השימוש בחגורות בטיחות בסוגי רכב שעד היום לא חויבו בחגורות, וכן חובת שימוש במושבי בטיחות מיוחדים למניעת היפגעות ילדים כנוסעים ברכב.

יולי יואל אדלשטיין: השנה נתנו דגש מיוחד לטיפול בנושא הצמיגים: ספקי צמיגים נדרשים לספק תעודת אחריות לצמיגים שהם מוכרים, והתקיימה הסברה לגבי חשיבותו של הצמיג.

יולי יואל אדלשטיין: ניידות לבדיקת הרכב באגף הרכב במשרד התחבורה פעלו בנושא זה בדגש על צמיגים של כלי רכב כבדים.

יולי יואל אדלשטיין: 2.

יולי יואל אדלשטיין: שר התחבורה הוא השר אשר פועל בשם ראש הממשלה ומרכז מטעמו את מכלול הפעולות במאבק בתאונות הדרכים.

יולי יואל אדלשטיין: הרשות הלאומית לבטיחות בדרכים, שהוקמה באוקטובר 1997 מכוח חוק המאבק הלאומי בתאונות הדרכים, היא הגוף המופקד על תיאום והנחיית הגורמים השונים, הציבוריים והפרטיים, ארגונים ויחידים העוסקים בבטיחות בדרכים.

יולי יואל אדלשטיין: הרשות היא הגוף אשר מסייע לשר במילוי תפקידו.

יולי יואל אדלשטיין: חבר הכנסת יצחק כהן שאל את שר התחבורה ביום כ"ה בתמוז התשס"ד (14 ביולי 2004):

יולי יואל אדלשטיין: לאחרונה פתחו שני ועדי רשות שדות התעופה בעיצומים.

יולי יואל אדלשטיין: מלבד הפגיעה במאות נוסעים, פורסם כי גם פתיחת נתב"ג-2000 עלולה להתעכב בשל כך.

יולי יואל אדלשטיין: רצוני לשאול: 1.

יולי יואל אדלשטיין: מדוע פתחו הוועדים בעיצומים?

יולי יואל אדלשטיין: 2.

יולי יואל אדלשטיין: מה הוא התאריך המשוער לפתיחת נתב"ג-2000, והאם השביתה עלולה לעכב אותה?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: עם כניסתי לתפקיד שר התחבורה התחייבתי לפתור את כל המכשולים אשר היו עשויים למנוע את פתיחת הטרמינל בזמן.

יולי יואל אדלשטיין: 2.

יולי יואל אדלשטיין: לשמחתי, סכסוך העבודה המוזכר בשאילתא נפתר בהצלחה, וכידוע, טרמינל-3 נפתח לציבור הרחב ולפעילות תעופתית ביום 2 בנובמבר 2004, כמתוכנן.

יולי יואל אדלשטיין: חבר הכנסת שלמה בניזרי שאל את שר התחבורה ביום כ"ה בתמוז התשס"ד (14 ביולי 2004): פורסם, כי על-פי הוראת המפקח על התעבורה במשרדך, העלתה חברת "אגד" את תעריפי הנסיעה באוטובוסים עירוניים ובין-עירוניים, החל מ-1 ביולי 2004.

יולי יואל אדלשטיין: רצוני לשאול: 1.

יולי יואל אדלשטיין: האם הידיעה נכונה?

יולי יואל אדלשטיין: 2.

יולי יואל אדלשטיין: אם כן - מדוע הועלו המחירים?

יולי יואל אדלשטיין: 3.

יולי יואל אדלשטיין: מי קבע את שיעורי ההעלאה? 4.

יולי יואל אדלשטיין: כיצד אמורים הורים לילדים, הנוסעים בתחבורה הציבורית מדי יום לבתי-הספר, להתמודד עם התייקרות זו?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-4.

יולי יואל אדלשטיין: תעריפי הנסיעה בתחבורה הציבורית, נכון לחודש נובמבר 2004, נמוכים ממחירי הנסיעה בשנת 2003.

יולי יואל אדלשטיין: בשנה האחרונה הוזלו תעריפי הנסיעה באוטובוסים בשני מועדים: בינואר 2004 ובאפריל 2004.

יולי יואל אדלשטיין: טרם העלאת המחירים המוזכרת בשאילתא, לא הועלו תעריפי הנסיעה מאז חודש ינואר 2003.

יולי יואל אדלשטיין: ההוזלות התמקדו באוכלוסייה המרבה להשתמש בתחבורה הציבורית.

יולי יואל אדלשטיין: בינואר הוגדלו שיעורי ההנחה בכרטיסיות, ואילו באפריל הוגדלו שיעורי ההנחה בכרטיסי המנוי החודשיים.

יולי יואל אדלשטיין: שתי ההוזלות נועדו להקל על הנוסעים מחוסרי האמצעים ולעודד את השימוש בתחבורה הציבורית.

יולי יואל אדלשטיין: מינואר 2004 ההנחה במחירי כרטיסיות הנסיעה היא 20%, לעומת ההנחה בשיעור של 9% שהיתה נהוגה ברוב הכרטיסיות.

יולי יואל אדלשטיין: ההנחה במחירי כרטיסי הלוך-ושוב הוגדלה מ-10% ל-15%.

יולי יואל אדלשטיין: באפריל 2004, לאחר הורדת שיעור מס ערך מוסף ל-17%, הופחתו מחירי כרטיסי המנוי החודשיים ב-2.5% בממוצע.

יולי יואל אדלשטיין: הוזלה זו חלה גם על כרטיסי המנוי של האזרחים הוותיקים.

יולי יואל אדלשטיין: ההפחתה במחירי הנסיעה בוצעה למרות ההתייקרות המתמדת במחירי התשומות של התחבורה הציבורית, הפחתה שחייבה את הממשלה להגדיל את תשלומי הסובסידיה למפעילי התחבורה הציבורית.

יולי יואל אדלשטיין: בראשית השנה חלה עלייה תלולה במחירי התשומות, ובמיוחד במחיר הדלק.

יולי יואל אדלשטיין: בעקבות זאת הועלו מחירי התחבורה הציבורית ב-1.85% בלבד, כאשר תקציב המדינה נושא בנטל העיקרי של התייקרות זו.

יולי יואל אדלשטיין: חבר הכנסת טלב אלסאנע שאל את שר התחבורה ביום כ"ה בתמוז התשס"ד (14 ביולי 2004): ביישובים הבדואיים בנגב בכלל ובעיר רהט בפרט אין קווי תחבורה ציבורית.

יולי יואל אדלשטיין: רצוני לשאול: 1.

יולי יואל אדלשטיין: מדוע אין קווי תחבורה ציבורית בעיר רהט?

יולי יואל אדלשטיין: 2.

יולי יואל אדלשטיין: מה ייעשה בנדון?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: לפני כמה שנים הופעלו בין רהט וערוער לבאר-שבע קווי שירות באוטובוסים.

יולי יואל אדלשטיין: הפעלתם הופסקה בשל העדר נוסעים בקווים אלה, עקב חוסר היענותם של התושבים להשתמש בהם.

יולי יואל אדלשטיין: לאור ניסיון זה, לא הופעל קו אוטובוס נוסף בין תל-שבע לבאר-שבע.

יולי יואל אדלשטיין: 2.

יולי יואל אדלשטיין: הצורך לתת שירות לתושבי היישובים הבדואיים, על אף אי-הצלחה בהפעלת קווי השירות באוטובוסים, דרבן את משרד התחבורה לנסות לתת שירות זה בקווי שירות במוניות.

יולי יואל אדלשטיין: לפני כשלוש שנים פורסם מכרז לקבלת רשיון הסעה לקו שירות במוניות מרהט לבאר-שבע.

יולי יואל אדלשטיין: למכרז לא הוגשו הצעות ולפיכך לא נמצא מפעיל לקו.

יולי יואל אדלשטיין: חברת הכנסת רוחמה אברהם שאלה את שר התחבורה ביום ג' באב התשס"ד (21 ביולי 2004): לאחרונה פורסם, כי למרות העלייה התלולה במספר תאונות הדרכים, משרד התחבורה אינו מאשר לעיריית באר-שבע תקציבים לפרויקטים תחבורתיים חדשים, המצילים חיי אדם, כל זמן שלא נסתיימו פרויקטים מהשנה החולפת.

יולי יואל אדלשטיין: רצוני לשאול: 1.

יולי יואל אדלשטיין: האם הידיעה נכונה?

יולי יואל אדלשטיין: 2.

יולי יואל אדלשטיין: אם כן – כיצד ינהג משרדך בעניין?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-2.

יולי יואל אדלשטיין: ראשית, בכוונתי להבהיר שבאופן שיטתי ובטיפול יסודי שמבוצע על-ידי עיריית באר-שבע, בשיתוף פעולה מלא עם משרדי, יש ירידה בתאונות הדרכים בבאר-שבע.

יולי יואל אדלשטיין: בשנים האחרונות הוגדלה באופן משמעותי השתתפות המשרד בביצוע פרויקטים תחבורתיים בבאר-שבע, ויש לזו התחייבויות לפרויקטים תחבורתיים בהיקף של כ-45 מיליון שקלים, כאשר שיעור ניצול התקציב הינו כ-15%.

יולי יואל אדלשטיין: בשנת 2005 יתוקצבו לעיר רק פרויקטים הכרחיים, עם היתכנות ביצוע גבוהה, ובשנים הבאות העיר תתוקצב, כמו כל יישוב אחר, בין השאר על-פי רמת ביצוע הפרויקטים.

יולי יואל אדלשטיין: חברת הכנסת נעמי בלומנטל שאלה את שר התחבורה ביום ג' באב התשס"ד (21 ביולי 2004): מפניית ציבור שנתקבלה בלשכתי עולה, כי הנהלת ה"דיוטי פרי" בנתב"ג מסרבת לשווק את מוצריו של מפעל "ג'ורדאל" מערד, המעסיק כ-50 עובדות ועובדים ישראלים, ומעדיפה לשווק תוצרת נוכרית.

יולי יואל אדלשטיין: רצוני לשאול: 1.

יולי יואל אדלשטיין: האם המידע נכון?

יולי יואל אדלשטיין: 2.

יולי יואל אדלשטיין: אם כן - מה הם הגורמים לסירוב זה?

יולי יואל אדלשטיין: 3.

יולי יואל אדלשטיין: האם הסירוב מתקבל על דעת משרדך?

יולי יואל אדלשטיין: 4.

יולי יואל אדלשטיין: אם לא – מה ייעשה לתיקון המצב?

יולי יואל אדלשטיין: שר התחבורה מאיר שטרית: אדוני היושב-ראש, רשות שדות התעופה מעניקה זיכיונות במתקני הרשות בכלל ובנתב"ג בפרט בהתאם לסוג השירות ולאופי המוצרים האמורים להימכר בכל אחת מהחנויות.

יולי יואל אדלשטיין: בחנויות ה"דיוטי פרי" הפועלות במתקני הרשות השונים מתנה הרשות עדיפות בגובה דמי ההרשאה המשולמים בגין מוצרים מתוצרת הארץ.

יולי יואל אדלשטיין: העסקה לרכישת המוצר, סוג המוצר ומחירו נקבעים בין בעל ההרשאה לבין היצרן או הספק.

יולי יואל אדלשטיין: אין רשות שדות התעופה נכנסת למערכת הקשרים העסקיים של מי מבעלי הזיכיונות.

יולי יואל אדלשטיין: בהתייחס ספציפית לשאילתא שבנדון, ב"דיוטי פרי" בנתב"ג נמכרים מוצרי ים-המלח, אשר מסופקים על-ידי כמה יצרנים מהארץ בהתאם לקשרים העסקיים של כל בעל הרשאה עם הספקים.

יולי יואל אדלשטיין: מן הידוע הוא, שלא ניתן למכור בכל עת את כל המוצרים של כל היצרנים הקיימים בשוק במתחמי המכירה.

יולי יואל אדלשטיין: יש לך שאלה נוספת, גברתי?

נעמי בלומנטל: לא.

יולי יואל אדלשטיין: חברת הכנסת נעמי בלומנטל מסתפקת בתשובה על שאילתא זו.

יולי יואל אדלשטיין: יש לה עוד כמה.

יולי יואל אדלשטיין: חבר הכנסת יאיר פרץ שאל את שר התחבורה ביום ג' באב התשס"ד (21 ביולי 2004):

יולי יואל אדלשטיין: פורסם כי תושבי ירושלים, בעיקר בשכונות החרדיות, ובתוכן קריית-בעלזא, קובלים על מחסור בקווי תחבורה ציבורית ועל ליקויים בתחנות האוטובוסים.

יולי יואל אדלשטיין: רצוני לשאול: 1.

יולי יואל אדלשטיין: כמה קובלנות נתקבלו בשנת 2004 מתושבי ירושלים, והאם הן טופלו?

יולי יואל אדלשטיין: 2.

יולי יואל אדלשטיין: מה עיקר התלונות בירושלים?

יולי יואל אדלשטיין: 3.

יולי יואל אדלשטיין: האם נבדקו התחנות בשכונות החרדיות ותדירות הקווים? 4.

יולי יואל אדלשטיין: האם שופר השירות לתושבי קריית-בעלזא?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: מתחילת שנת 2004 נתקבלו במשרדנו כ-150 תלונות בנושאי תחבורה ציבורית מתושבי ירושלים והסביבה.

יולי יואל אדלשטיין: כל תלונה על התחבורה הציבורית נבדקת בכובד ראש ומטופלת הן באופן פרטני ונקודתי והן כחלק ממכלול של קווי שירות בתחבורה הציבורית בירושלים.

יולי יואל אדלשטיין: 2.

יולי יואל אדלשטיין: עיקר התלונות בירושלים נסובות על בקשות להגברת תדירות, תלונות על התנהגות נהגים ותלונות על איחור בזמן ההגעה של האוטובוסים לתחנה.

יולי יואל אדלשטיין: 3.

יולי יואל אדלשטיין: התדירות בקווים בכל ירושלים נבדקת באופן שוטף, גם במגזר החרדי.

יולי יואל אדלשטיין: במקביל מתבצעת בדיקה לגבי ביקושים בקווים שלפיהם מוסיפים או מורידים תדירות.

יולי יואל אדלשטיין: בהתאם לכך מבצעים את התאמת השירות ואופיו לביקושים לאוכלוסיית היעד לתקופות שונות במשך השנה, ימי חופשות, חגים ומועדים ואירועים אחרים.

יולי יואל אדלשטיין: 4.

יולי יואל אדלשטיין: השירות בתחבורה הציבורית לקריית-בעלזא נבחן בימים אלה, ונבדקת האפשרות להגביר את התדירות בקו 50 וכן לשנות את מסלול הקו כדי להקל על התושבים להגיע למרכז העיר ולשוק במהרה.

יולי יואל אדלשטיין: חבר הכנסת יגאל יאסינוב שאל את שר התחבורה ביום י' באב התשס"ד (28 ביולי 2004):

יולי יואל אדלשטיין: פורסם כי נתפס על-ידי משטרת התנועה הראשית מורה לנהיגה מרמת-גן שלימד תלמידים רבים ללא רשיון הוראה בתוקף.

יולי יואל אדלשטיין: רצוני לשאול: 1.

יולי יואל אדלשטיין: האם הידיעה נכונה?

יולי יואל אדלשטיין: 2.

יולי יואל אדלשטיין: אם כן - כיצד קרה שהמורה לא נתפס במשך כשנה?

יולי יואל אדלשטיין: 3.

יולי יואל אדלשטיין: מה עושה משרדך במקרים מסוג כזה? 4.

יולי יואל אדלשטיין: כיצד תימנע הישנות מקרים כגון אלה?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: הידיעה בדבר מורה נהיגה שלימד ללא רשיון הוראה בתוקף אכן נכונה.

יולי יואל אדלשטיין: 2.

יולי יואל אדלשטיין: משרד הרישוי מחדש את היתר ההוראה לרכב לימוד נהיגה מדי שנה.

יולי יואל אדלשטיין: בעת חידוש ההיתר נבדקים רשיונות הרכב וביטוח החובה, ולכן לא ניתן היה לדעת אם רשיונו היה תקף.

יולי יואל אדלשטיין: 3.

יולי יואל אדלשטיין: במקרים מעין אלו מזומן המורה לטיעון טענות בפני המפקח על בתי-הספר לנהיגה, ורשיון ההוראה שלו מותלה עד לבירור סיבת אי-חידוש הרשיון.

יולי יואל אדלשטיין: 4.

יולי יואל אדלשטיין: כדי למנוע הישנות מקרים מסוג זה, משרדי יקבע נוהל אשר יחייב את מפקחי בתי-הספר לנהיגה לבדוק גם רשיון בתוקף בעת מתן היתר ההוראה להוראת נהיגה אחת לשנה.

יולי יואל אדלשטיין: חבר הכנסת אחמד טיבי שאל את שר התחבורה ביום י' באב התשס"ד (28 ביולי 2004): נודע לי, כי תושבי נצרת רבים מתלוננים על כך שבצומת אל-חנוק בנצרת, שבו מוצב רמזור, הנהגים שנוסעים לכיוון נצרת מחכים בדרך כלל זמן ארוך יותר מאלה שנוסעים לנצרת-עילית.

יולי יואל אדלשטיין: רצוני לשאול: 1.

יולי יואל אדלשטיין: האם נבדקו טענות אלו ונמצאו מוצדקות?

יולי יואל אדלשטיין: 2.

יולי יואל אדלשטיין: אם כן – מה עושה משרדך בעניין?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: בצומת זה קיימת בעיה של עומסי תנועה בעיקר בשל חניית רכבים על גלאי הפעלת הרמזור, דבר המשבש לא מעט את פעולת הרמזורים.

יולי יואל אדלשטיין: התנועה ישר לכיוון נצרת-עילית איננה רק לנצרת-עילית, אלא בעיקר לריינה, למשהד ולכפר-כנא.

יולי יואל אדלשטיין: 2.

יולי יואל אדלשטיין: בגלל עומסי התנועה, אנו עורכים כיום ספירות תנועה.

יולי יואל אדלשטיין: בהתאם לממצאי הבדיקה, נעדכן את פעולת הרמזור.

יולי יואל אדלשטיין: לגופו של עניין, יהיה שיפור ניכר בתפקוד הרמזור אם תהיה אכיפה למניעת חנייה בנתיב הנסיעה על גלאי הפעלת הרמזור.

יולי יואל אדלשטיין: חבר הכנסת משולם נהרי שאל את שר התחבורה ביום י' באב התשס"ד (28 ביולי 2004):

יולי יואל אדלשטיין: פורסם כי הסככות המרושתות שהתקינה עיריית ירושלים בתחנות אוטובוסים בגלל ונדליזם אינן מגינות מפני הגשם והרוח בחורף ומפני החום בקיץ.

יולי יואל אדלשטיין: לדברי העירייה, הסככה המרושתת אושרה על-ידי משרדך.

יולי יואל אדלשטיין: רצוני לשאול: 1.

יולי יואל אדלשטיין: האם הידיעות נכונות?

יולי יואל אדלשטיין: 2.

יולי יואל אדלשטיין: האם אישר משרדך את הסככות המרושתות?

יולי יואל אדלשטיין: 3.

יולי יואל אדלשטיין: מה ייעשה כדי שהתחנות יגנו מפני הגשם והשמש?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-3.

יולי יואל אדלשטיין: הסככות בתחנות האוטובוסים עוברות לאחר ההתקנה לבעלות הרשות המקומית, אשר מתחייבת לדאוג לתחזוקת הסככות ולניקיונן.

יולי יואל אדלשטיין: עד לפני שלוש שנים הוקמו ברשויות העירוניות סככות עם דופנות זכוכית בלבד, שנשברו לעתים תכופות וגרמו לרשויות הוצאות תחזוקה גדולות.

יולי יואל אדלשטיין: לבקשת הרשויות, בדקה מינהלת פרויקט הסככות חלופה לדופנות הזכוכית.

יולי יואל אדלשטיין: לאחר בדיקות רבות נמצאה דופן המתכת המחוררת כמתאימה ביותר.

יולי יואל אדלשטיין: נוסף על בדיקת עמידותה, כללו הבדיקות גם התזת מים בלחץ לבדיקת ההגנה על הממתינים מפני גשמים, ונבדקו גם רמת האוורור וההגנה מפני השמש בקיץ.

יולי יואל אדלשטיין: לאור תוצאות הבדיקות הוחלט להמליץ לרשויות המקומיות לעבור לסככה עם דופנות מתכת מחוררות.

יולי יואל אדלשטיין: ההחלטה אם להקים סככות עם דופן זכוכית או מתכת מחוררת היא של הרשות המקומית בלבד.

יולי יואל אדלשטיין: החלפת דופנות הזכוכית בירושלים נעשתה על-ידי עיריית ירושלים ומתקציבה.

יולי יואל אדלשטיין: חבר הכנסת נסים דהן שאל את שר התחבורה ביום י' באב התשס"ד (28 ביולי 2004):

יולי יואל אדלשטיין: פורסם כי תושבי שכונת מטרסדורף קובלים על העדר מעבר חצייה בפינת הרחובות המ"ג ופנים- מאירות, חרף תאונות רבות.

יולי יואל אדלשטיין: לפי דובר העירייה, ישופר המקום ויוקמו מעגל תנועה ומעבר חצייה ב-2004, אלא שהביצוע מותנה באישור משרד התחבורה.

יולי יואל אדלשטיין: רצוני לשאול: 1.

יולי יואל אדלשטיין: האם אישר משרדך את הביצוע?

יולי יואל אדלשטיין: 2.

יולי יואל אדלשטיין: האם העבודות בוצעו או יבוצעו במהלך 2004?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1-2.

יולי יואל אדלשטיין: ברחובות המ"ג ופנים-מאירות הותקנו על-ידי עיריית ירושלים פסי האטה בגובה של כ-8 ס"מ, ועל כן אין אפשרות לפתח מהירות נסיעה גבוהה.

יולי יואל אדלשטיין: בצומת המ"ג—

יולי יואל אדלשטיין: פנים-מאירות לא אירעו בשנים האחרונות תאונות דרכים רבות, ועל-פי נתוני הלשכה המרכזית לסטטיסטיקה, צומת זה אינו מוגדר כמוקד תאונות דרכים.

יולי יואל אדלשטיין: בצומת קיים מעבר חצייה המחולק על-ידי אי תנועה בנוי, וקיים שדה ראייה תקין בצומת.

יולי יואל אדלשטיין: מיקום המעבר הוא בצד הצפוני של הצומת.

יולי יואל אדלשטיין: בצד הדרומי לא מסומן מעבר חצייה עקב שדה ראייה לקוי, והמרחק למעבר המסומן קטן.

יולי יואל אדלשטיין: כמו כן, ההחלטה על ביצוע המעגל נתונה בידי עיריית ירושלים.

יולי יואל אדלשטיין: חברת הכנסת לאה נס שאלה את שר התחבורה ביום י"ז באב התשס"ד (4 באוגוסט 2004): לפי סקר שפרסמה לאחרונה עמותת "בטרם", 42% מהתינוקות המוסעים ברכב חגורים שלא כהלכה ו-11% מהתינוקות אינם חגורים כלל.

יולי יואל אדלשטיין: רצוני לשאול: 1.

יולי יואל אדלשטיין: האם הנתונים נכונים?

יולי יואל אדלשטיין: 2.

יולי יואל אדלשטיין: כיצד יעלה משרדך את מודעות ההורים לנושא?

יולי יואל אדלשטיין: 3.

יולי יואל אדלשטיין: האם נשקלה הדרכת ההורים בנושא בעת השחרור מבית-היולדות?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: הנתון המצוטט על-ידך אכן מופיע בדוח של עמותת "בטרם" מחודש אפריל 2004.

יולי יואל אדלשטיין: מסקר שנערך על-ידי הרשות הלאומית לבטיחות בדרכים בנובמבר 2003, לאחר מסע הסברה גדול שנערך באמצעי התקשורת השונים בנושא חגורות ואמצעי ריתום, מצאנו כי 11%-12% מהילדים היושבים במושב הקדמי ו-24%-28% מהילדים שישבו במושב האחורי, לא היו חגורים.

יולי יואל אדלשטיין: 2.

יולי יואל אדלשטיין: כתוצאה מכך קידם משרד התחבורה חקיקה יותר ברורה ומפורטת לגבי השימוש באמצעי ריתום וחגורות בטיחות.

יולי יואל אדלשטיין: התיקון לתקנה 83א לתקנות התעבורה מרחיב את תחולת החוק על כל כלי הרכב וכל המושבים ברכב, למעט אופנוע ורכב ציבורי, מוניות ואוטובוסים.

יולי יואל אדלשטיין: התיקון מפרט את האמצעים המתאימים לבני הגילים השונים, את החובה להושיב ילד עד גיל שנה במושב בטיחות שגבו מופנה לחזית הרכב ואת האיסור להושיב ילד במושב הקדמי ברכב שמותקנת בו כרית אוויר אלא אם כן הכרית נוטרלה.

יולי יואל אדלשטיין: תיקון זה בחוק נכנס לתוקף ביום 1 בנובמבר 2004.

יולי יואל אדלשטיין: במקביל לחקיקה, הרשות הלאומית לבטיחות בדרכים יצאה בימים אלו במבצע הסברה נוסף, שמטרתו להבהיר לציבור את חשיבות השימוש בהתקן המתאים לגיל הילד ואת אופן השימוש בהתקן.

יולי יואל אדלשטיין: 3.

יולי יואל אדלשטיין: הדרכת ההורים בעת השחרור מבית-היולדות נשקלה.

יולי יואל אדלשטיין: נמצא כי בשל העומס הרב המוטל ממילא על אחיות בבתי-החולים, קיים קושי לספק פתרון מערכתי לנושא במסגרת זו.

יולי יואל אדלשטיין: חבר הכנסת ואסל טאהא שאל את שר התחבורה ביום כ"ד באב התשס"ד (11 באוגוסט 2004): כביש עכו–צפת הוא מהמסוכנים בארץ, מאחר שהוא חוצה את הכפר מג'ד-אל-כרום לאורכו.

יולי יואל אדלשטיין: הכביש הסואן משרת יותר מ-1,000 תושבים, רובם תלמידי בית-הספר הנמצא מעבר לכביש, ואין מעבר בטוח.

יולי יואל אדלשטיין: יותר מ-25 תאונות קטלניות אירעו בקטע כביש זה.

יולי יואל אדלשטיין: משרדך הבטיח פעמים רבות כי ייבנה מעבר בטוח.

יולי יואל אדלשטיין: רצוני לשאול: 1.

יולי יואל אדלשטיין: האם השר מודע להבטחה זו? 2.

יולי יואל אדלשטיין: מה ייעשה בנדון?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: לאורך כביש עכו–צפת, בקטע נשוא השאילתא, תוכננו שני רמזורים המיועדים לפתרון המצב.

יולי יואל אדלשטיין: החומר זמין ומוכן למכרז.

יולי יואל אדלשטיין: לצערנו, התחלת העבודות אינה מתאפשרת משום שהשטחים הדרושים לסלילה נתפסו בבנייה בלתי חוקית של תושבי הכפר מג'ד-אל-כרום.

יולי יואל אדלשטיין: פניותיה החוזרות ונשנות של מע"צ לוועדה המקומית ולוועדה המחוזית לפעול לסילוק הפולשים לא נחלו כל הצלחה.

יולי יואל אדלשטיין: 2.

יולי יואל אדלשטיין: לאור האמור לעיל, משרדי עושה בימים אלו מאמצים למצוא פתרון אשר יאפשר את תחילת העבודות בכביש.

יולי יואל אדלשטיין: חבר הכנסת ניסן סלומינסקי שאל את שר התחבורה ביום ה' בחשוון התשס"ה (20 באוקטובר 2004): בכ"ה בתשרי התשס"ה נפתח קו הרכבת הישיר המתחיל בנהרייה, עובר בתל-אביב ומשם לנמל התעופה בן-גוריון.

יולי יואל אדלשטיין: רצוני לשאול: 1.

יולי יואל אדלשטיין: האם ייבנה קו רכבת מנתב"ג לירושלים? 2.

יולי יואל אדלשטיין: אם כן – האם יש תוכנית אופרטיבית לנושא זה?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: המשך בניית קו הרכבת מנתב"ג לירושלים מתוקצב במסגרת תוכנית החומש המאושרת של רכבת ישראל.

יולי יואל אדלשטיין: 2.

יולי יואל אדלשטיין: הקטע בין נתב"ג למודיעין, בעלות של 1.185 מיליארד שקלים, נמצא בהליכי ביצוע, והוא צפוי להסתיים במחצית 2006.

יולי יואל אדלשטיין: הקטע בין מודיעין לירושלים, קו מהיר לירושלים - A1 - בעלות של 3.2 מיליארדי שקלים, נמצא בהליכים לקבלת אישורים סטטוטוריים.

יולי יואל אדלשטיין: חברת הכנסת נעמי בלומנטל שאלה את שר התחבורה ביום י"ב בחשוון התשס"ה (27 באוקטובר 2004): בפניית ציבור שהובאה בפני נטען, כי אין התקדמות בהקמתו של מסוף האוטובוסים באור-יהודה.

יולי יואל אדלשטיין: רצוני לשאול: 1.

יולי יואל אדלשטיין: האם נכון הדבר?

יולי יואל אדלשטיין: 2.

יולי יואל אדלשטיין: אם כן – מה יעשה משרדך לזירוז הקמת המסוף?

יולי יואל אדלשטיין: שר התחבורה מאיר שטרית: 1.

יולי יואל אדלשטיין: בהתאם להסכמים בין משרד התחבורה לעיריית אור-יהודה מחודש יוני 2003, עיריית אור-יהודה אחראית לבניית המסוף החדש, ומשרד התחבורה משתתף במימון 85% מעלות הקמת המסוף.

יולי יואל אדלשטיין: משרדי עמד בהתחייבויות הכספיות, והוציא הרשאות לביצוע הקמת המסוף.

יולי יואל אדלשטיין: 2.

יולי יואל אדלשטיין: בין עיריית אור-יהודה לחברת "קווים" נתגלעו חילוקי דעות באשר למימון יתרת הסכום.

יולי יואל אדלשטיין: בישיבה שהתקיימה במשרדי ביום 21 באוקטובר 2004, בהשתתפות נציגי משרד התחבורה, עיריית אור-יהודה וחברת "קווים", סוכם כי חברת "קווים" תישא יחד עם עיריית אור-יהודה ב-15% הנותרים מעלויות הקמת המסוף.

יולי יואל אדלשטיין: אני מקווה כי בניית המסוף תושלם בתוך כמה חודשים.

יולי יואל אדלשטיין: חברת הכנסת נעמי בלומנטל מסתפקת בתשובה עד כה.

יולי יואל אדלשטיין: חבר הכנסת אמנון כהן שאל את שר התחבורה ביום י"ב בחשוון התשס"ה (27 באוקטובר 2004):

יולי יואל אדלשטיין: פורסם כי אלפי נהגים אשר ביצעו עבירות תנועה חמורות ורשיונם נשלל ממשיכים לנוע בכבישי הארץ באין מפריע, ועקומת תאונות הדרכים ממשיכה לנסוק כלפי מעלה.

יולי יואל אדלשטיין: רצוני לשאול: 1.

יולי יואל אדלשטיין: כמה נהגים שרשיונם נשלל יש בארץ?

יולי יואל אדלשטיין: 2.

יולי יואל אדלשטיין: כמה מהם נתפסו נוהגים בתקופת השלילה?

יולי יואל אדלשטיין: 3.

יולי יואל אדלשטיין: כיצד יילחם משרדך בתופעה זו?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: תופעת הנהיגה בפסילה הינה רחבת ממדים, והמספרים נעים בין הערכות של 100,000 ל-180,000 נהגים.

יולי יואל אדלשטיין: התופעה נובעת מכמה סיבות: אי-חידוש רשיון – פג תוקף, שלילות בית-משפט, שלילות רשות הרישוי, שלילות מטעם משטרת ישראל.

יולי יואל אדלשטיין: 2.

יולי יואל אדלשטיין: קיים קושי רב בעניין מסירת ההודעה לנהג בדואר או בדואר רשום, דבר הגורם להעדר בסיס לטיפול בנהג במקרים רבים, כך שמספר הנתפסים נמוך ביותר.

יולי יואל אדלשטיין: 3.

יולי יואל אדלשטיין: משרד התחבורה ואגף התנועה של משטרת ישראל משקיעים בחודשים האחרונים מחשבה ומאמץ כדי למגר את התופעה.

יולי יואל אדלשטיין: במקביל לעבודה השוטפת של משרד התחבורה והמשטרה בכל הנוגע לאכיפה היומיומית כנגד הנהגים הפסולים, סוכם לאחרונה על פעילות בשני צירים עיקריים: א.

יולי יואל אדלשטיין: קיום מבצעים מיוחדים כנגד נוהגים בפסילה.

יולי יואל אדלשטיין: פעולה זו נגד הנהג טעונת ראיות בעיקר לצורך איתור נהג בשלילה בעת נהיגה.

יולי יואל אדלשטיין: משטרת התנועה מקימה בימים אלו יחידה מיוחדת אשר תפעל, בין השאר, למגר את תופעת הפסולים.

יולי יואל אדלשטיין: לכל נהג עבריין אשר יוחלט לפעול נגדו יוכן תיק פרופיל מיוחד.

יולי יואל אדלשטיין: לאחר שהנהג יקבל הודעה על איסור נהיגה, יבוצע אחריו מעקב.

יולי יואל אדלשטיין: ב.

יולי יואל אדלשטיין: מתן מענה לעניין המסירה באמצעות שלילת הרשיון בנוכחות הנהג - זאת לאור העובדה כי ניתן לעצור נהג אשר ממשיך לנהוג אף שנצברו נגדו נקודות רבות, רק אם מעודכן במסוף של המשטרה כי נשלל רשיונו בנוכחותו.

יולי יואל אדלשטיין: לאור האמור, שוטר תנועה יעצור נהג אשר לפי רישומי משרד התחבורה רשיונו נשלל או שהוא אמור להפקיד את רשיונו.

יולי יואל אדלשטיין: השוטר ירשום כי הדוח נמסר לנהג וכי הודיע לו השוטר בפניו כי רשיונו נשלל.

יולי יואל אדלשטיין: נתונים אלה יצוינו במחשבי התחבורה והמשטרה, ואז ניתן יהיה לעצור את הנהג אם ימשיך לנהוג.

יולי יואל אדלשטיין: באמצעות פעילות זו מקווים במשרד התחבורה ובאגף התנועה של משטרת ישראל להקטין בשלב הראשון את היקף התופעה.

יולי יואל אדלשטיין: באמצעות אכיפה והתרעה אפשר יהיה בהדרגה למגר את התופעה.

יולי יואל אדלשטיין: חברת הכנסת נעמי בלומנטל שאלה את שר התחבורה ביום י"ט בחשוון התשס"ה (3 בנובמבר 2004): לאחרונה הופץ באמצעות הרשות הלאומית לבטיחות בדרכים, הפועלת במשרדך, ספר נתונים על אודות תאונות הדרכים בישראל בשנים 1995-2003.

יולי יואל אדלשטיין: רצוני לשאול: 1.

יולי יואל אדלשטיין: האם הוסקו מסקנות מן הנתונים?

יולי יואל אדלשטיין: 2.

יולי יואל אדלשטיין: אם כן – מה הן המסקנות?

יולי יואל אדלשטיין: 3.

יולי יואל אדלשטיין: אם לא – מדוע?

יולי יואל אדלשטיין: שר התחבורה מאיר שטרית: אדוני היושב-ראש, אני מתכבד להשיב על שאילתא של חברת הכנסת בלומנטל, שנשארה פה בודדה, יחד עם היושב-ראש ואתי.

יולי יואל אדלשטיין: זו דוגמה טובה לאלה ששאלו שאילתות ואכפת להם לשמוע את התשובות.

יולי יואל אדלשטיין: שר התחבורה מאיר שטרית: אני מתכבד להשיב על שאילתא מס' 2167, של חברת הכנסת נעמי בלומנטל, בנושא: תאונות הדרכים בשנים 1995-2003.

יולי יואל אדלשטיין: 1.

יולי יואל אדלשטיין: הנתונים המופיעים בפרסום נשוא השאילתא הם חלק ממעגל נתונים נרחב, אשר משמש את משרדי כאמצעי להפקת לקחים ולתכנון פעולות המניעה, התיקון והעמקת המחקר של תאונות הדרכים.

יולי יואל אדלשטיין: הנתונים מהווים בסיס מרכזי לתכנון תוכניות העבודה השנתיות והרב-שנתיות ולקבלת החלטות בכל תחומי הפעילות של המאבק בתאונות הדרכים.

יולי יואל אדלשטיין: 2.

יולי יואל אדלשטיין: המסקנות העיקריות שהוסקו הן לגבי מצב הבטיחות בישראל על-פי מדדי בטיחות שונים ובהשוואה למדינות אחרות, ולגבי התחומים שבהם יש כשלים במערכת וקיים צורך ממוקד בהיערכות ובנקיטת צעדי מנע.

יולי יואל אדלשטיין: קשה לפרוס מעל בימה זו את אלפי המסקנות שעולות מתוך בסיס הנתונים ואת אמצעי המנע שאנו נוקטים בעטיין.

יולי יואל אדלשטיין: לפיכך, אתאר להלן כמה דוגמאות נבחרות.

יולי יואל אדלשטיין: הנתונים מראים, כי נהגים צעירים מעורבים בתאונות פי-שניים מייצוגם באוכלוסיית הנהגים הכללית.

יולי יואל אדלשטיין: בנוסף, מספר ההרוגים בתאונות של נהגים צעירים גבוה באופן יחסי.

יולי יואל אדלשטיין: בתגובה הרשות הלאומית לבטיחות בדרכים יוזמת ומתאמת מאבק מערכתי בתאונות צעירים.

יולי יואל אדלשטיין: בין הצעדים הננקטים ניתן למנות: לימוד נושא החינוך התעבורתי בכיתות י"א כתוכנית הכנה, המהווה תנאי גישה למבחני בגרות; ביקורים ב"בית לוינשטיין", על מנת לחשוף תיכוניסטים לתוצאות הרות הגורל שעלולות להיות לנהיגתם; שיפור מערך ההכשרה והרישוי של הנהג הצעיר, שעובר היום רוויזיה; חובת נהיגה עם נהג מלווה מבוגר במשך שלושה חודשים והגבלת מספר הנוסעים הנוספים ברכב; אכיפה משטרתית ממוקדת בכל הנוגע לאלכוהול, נהיגה במהירות מופרזת וחגירת חגורות בטיחות.

יולי יואל אדלשטיין: בעניין הזה, חברת הכנסת בלומנטל, כידוע, שוטרים נכנסים בבגדים אזרחיים לתוך הפאבים בערב שבת ובמוצאי שבת, יושבים בפאב על הבר, רואים מי שותה ועוקבים אחרי אלה ששתו.

יולי יואל אדלשטיין: ברגע שהם נכנסים לאוטו ומדליקים אותו, זו כבר עבירה.

יולי יואל אדלשטיין: אז תופסים אותם "על חם", כמו שנקרא.

יולי יואל אדלשטיין: לשמחתי, במארבים שהמשטרה עושה בערבי שבתות – היא עושה מארבים לצעירים שיוצאים מהפאבים ומודדת את רמת השכרות שלהם.

יולי יואל אדלשטיין: באחד המארבים האחרונים שעשו בכוח גדול של משטרה, לשמחתי מבין הנהגים נתפסו רק 2.4% מהם היה בדמם אחוז אלכוהול גבוה מהמותר.

יולי יואל אדלשטיין: זאת אומרת, החבר'ה בכל זאת אחראיים, וכנראה רבים מהצעירים ששותים לא נוהגים, ונוהג מישהו שלא שתה.

יולי יואל אדלשטיין: זה דבר שאני אומר לשבחם, כי האחוזים בעולם הם בשמים.

יולי יואל אדלשטיין: הדבר הכי חשוב, לדעתי - בשבוע הבא אני אביא לכנסת הצעת חוק חדשה של משרד התחבורה, לקריאה ראשונה, על חילוט כלי רכב של נהגים עבריינים.

יולי יואל אדלשטיין: אחת הנקודות שעליהן יחלטו כלי רכב, למשל, היא נהיגה עם רמת אלכוהול גבוהה מהמותר בדם.

יולי יואל אדלשטיין: אז ייקחו לו את הרכב ל-60 יום, יעמידו אותו במגרש והוא יצטרך לשלם על אחסון הרכב בשביל להוציא אותו משם אחרי 60 יום.

יולי יואל אדלשטיין: עד אז הוא מנוטרל מהרכב.

יולי יואל אדלשטיין: זה אפקטיבי בעיני, ויכול להביא להרתעה מאוד משמעותית.

יולי יואל אדלשטיין: צעירים שידעו שייקחו להם את האוטו, לא את הרשיון - זה מרתיע פי כמה יותר.

יולי יואל אדלשטיין: בקליפורניה החוק הזה הוריד את מספר התאונות ב-50%.

יולי יואל אדלשטיין: בשבוע הבא החוק הזה יבוא, בעזרת השם, לכנסת בכחול, נוכל להביא אותו לקריאה ראשונה ולתת לכך "פוש" אחרון ורציני מאוד כלפי נהגים שעברו עבירות חמורות מאוד.

יולי יואל אדלשטיין: ממאגר הנתונים מתקבלת תמונה, היכן על רשת הדרכים הארצית והעירונית יש ריכוזי תאונות או הרוגים בשיעורים גבוהים במיוחד.

יולי יואל אדלשטיין: ניתוח הנתונים והעמקת חקר הסיבות לתאונות וכל נקודת כשל מהווים בסיס לתכנון השיפורים הנדרשים בנקודות אלה.

יולי יואל אדלשטיין: הנתונים משמשים בסיס למחקר ולהשוואה בין-לאומית לגבי מצב הבטיחות בישראל.

יולי יואל אדלשטיין: ההשוואות מתבצעות על-פי מדדי בטיחות מקובלים בעולם, כגון מספר ההרוגים למיליון תושבים, הרוגים למיליארד ק"מ נסיעה, הרוגים ל-100,000 כלי רכב.

יולי יואל אדלשטיין: ההשוואה היא למדינות בעלות תוצר לאומי לנפש או רמת מינוע הדומים לאלה שבישראל וכן למדינות מערביות מתקדמות.

יולי יואל אדלשטיין: אגב, חברת הכנסת בלומנטל, אני מקיים אחת לשבוע, כל יום חמישי בצהריים, ישיבה של פורום בטיחות אצלי במשרד התחבורה.

יולי יואל אדלשטיין: נמצאים בו אנשי משטרת התנועה, אנשי מחקר בתחום, אנשי מע"צ, אנשים שאחראים לאחזקת הכבישים בארץ, אנשי משרד החינוך, אנשי הסברה - כל האנשים הרלוונטים לנושאי בטיחות.

יולי יואל אדלשטיין: אחת לשבוע אנחנו יושבים, אני מקבל דיווח משבוע לשבוע, מה היה בתאונות הדרכים, מה קרה באותו שבוע, על-פי מדדים שונים, בהשוואה לשבוע קודם, לשבוע שהיה אשתקד, חודש קודם, מתחילת השנה ועד לאותו שבוע.

יולי יואל אדלשטיין: אנחנו מנתחים כמה תאונות בכל שבוע, לפי תאונות קונקרטיות שקרו באותו שבוע, מנתחים את התאונה, בא חוקר תנועה שמסביר בדיוק, מביא צילומים, מביא הדמיות שמסבירות מה קרה בתאונה, איפה התקלה, אם היתה בעיה של תשתית או בעיה של נהג.

יולי יואל אדלשטיין: אנחנו רואים את הנתונים הלכה למעשה ודנים בנושאים שונים שמקדמים את הבטיחות.

יולי יואל אדלשטיין: הפעילות שאני עושה בתחום תאונות הדרכים - כבר הודעתי על זה פומבית, אני אחזור על זה גם פה - מיניתי את יעקב שיינין לעמוד בראש ועדה ציבורית שאמורה לגבש תוכנית לאומית למלחמה בתאונות הדרכים, שאותה אני מתכוון להביא לממשלה בתוך חצי שנה.

יולי יואל אדלשטיין: בתוכנית הלאומית אני רוצה שיונח על שולחן הממשלה דוח שיסכם מה הממשלה צריכה לעשות בתחום התשתיות, בתחום הבטיחות, כמה תקציב צריך לתת בטווח הקצר, בטווח הארוך, המשמעות של הטיפול למלחמה בתאונות הדרכים, תוך דרישה מהממשלה להקצות לזה את המשאבים הדרושים, את האמצעים הדרושים, את תשומת הלב, את הזמן הדרוש.

יולי יואל אדלשטיין: אני מתכוון גם לנקוב במספרים קונקרטיים של הורדה במספר תאונות הדרכים באחוזים כל שנה, כדי להגיע ליעד מסודר, שאפשר למדוד אותו כל שנה ולבדוק אם אנחנו עומדים בו או לא עומדים בו.

יולי יואל אדלשטיין: כאשר התוכנית תוגש לממשלה, אני אדווח עליה לכנסת, אני אדרוש את תמיכת הכנסת ואת תמיכת הממשלה לקראת דיוני התקציב בשנה הבאה.

יולי יואל אדלשטיין: אני מקווה שעד אז תהיה פריצת דרך, והממשלה תציב את הנושא במקום גבוה בסולם העדיפויות שלה.

יולי יואל אדלשטיין: לא יכול להיות שנמשיך לחיות עם מצב שמדי שנה נהרגים כ-500 איש ונפצעים אלפי אנשים.

יולי יואל אדלשטיין: כל מקרה כזה מביא הרס של משפחה שלמה.

יולי יואל אדלשטיין: זו לא מכת טבע, זה לא גורל, זה במידה רבה מחדל בהרבה תחומים - מחדל של הנהג, מחדל של חינוך, מחדל של הסברה, מחדל של תשתיות.

יולי יואל אדלשטיין: את אלה אנחנו צריכים לתקן.

יולי יואל אדלשטיין: נושא תאונות הדרכים עומד אצלי בראש סולם העדיפויות, בראש תשומת הלב שלי כשר התחבורה.

יולי יואל אדלשטיין: אני חושב שהעניין הזה מחייב טיפול יסודי, ללא פשרות.

יולי יואל אדלשטיין: הודעתי על צעדים אחדים שאני עושה כבר השנה.

יולי יואל אדלשטיין: למשל, הכפלה לפחות של מספר ניידות התנועה שיעמדו על הכבישים, כי אני מאמין באכיפה.

יולי יואל אדלשטיין: אם אין אכיפה רצינית, אנשים מצפצפים על החוק.

יולי יואל אדלשטיין: בשנה הבאה נציב מצלמות אלקטרוניות, כ-300 מצלמות דיגיטליות, שיעשו אכיפה 24 שעות ביממה.

יולי יואל אדלשטיין: אדם שעובר עבירה במקום מסוכן, למחרת הוא יקבל הביתה תמונה עם העבירה שלו וקנס בהתאם.

יולי יואל אדלשטיין: כאשר אנשים ידעו שיש מצלמה המצלמת במקומות מסוכנים, למשל רמזורים אדומים, אני מבטיח לך שאף אחד לא יחצה צומת ברמזור אדום.

יולי יואל אדלשטיין: כשיודעים שאין צילום ואין פיקוח ואין אכיפה, לפעמים חותכים ולפעמים גם נהרגים.

יולי יואל אדלשטיין: אני מאמין שהעניין הזה, אפילו שהוא לא נעים, אולי ייצור הרתעה מאוד קיצונית.

יולי יואל אדלשטיין: אני מאמין בה, כי אני חושב שמול הגזר צריך לעמוד מקל.

יולי יואל אדלשטיין: זו הצלת נפשות ממש, כי לא מדובר רק בנפשות של הנהגים העבריינים, אלא בנפשות של אנשים תמימים, שנוסעים לתומם, ולעתים מי שעושה את התאונה דווקא פוגע במישהו אחר שנוסע כחוק.

יולי יואל אדלשטיין: שאלה נוספת לחברת הכנסת בלומנטל, בבקשה.

נעמי בלומנטל: מכיוון שנשארנו כאן, נדמה לי שאדוני היושב-ראש ציין את זה, כבוד שר התחבורה, אנוכי, חברת הכנסת, אדוני כיושב-ראש, אני רוצה גם לציין את עובדי הכנסת שנשארו אתנו בשעה יחסית מאוחרת, את סגנית מזכיר הכנסת, הגברת ירדנה מלר, הפרוטוקוליסטיות, שאר הסדרנים, אני רוצה להודות לכם על הפעילות המסורה בשעה כזאת.

נעמי בלומנטל: אני רוצה גם לציין את העוזר שלי - לפעמים אנחנו מקבלים פניות ציבור, והעוזרים שלנו מתרגמים את פניות הציבור לשאילתות כאשר אנחנו כמובן חותמים, רואים, מאשרים וכו'.

נעמי בלומנטל: אני שמחה על התשובה המפורטת שנתת, אדוני שר התחבורה.

נעמי בלומנטל: אני מאוד מקווה שהנושא של תשתיות הכבישים ישופר.

נעמי בלומנטל: רכבות שנכנסו בצורה משמעותית יותר למערכת - זה בוודאי יסייע.

נעמי בלומנטל: יש הרבה מאוד דברים שקשורים לחינוך לנהיגה.

נעמי בלומנטל: אני אתן דוגמה - אני כמעט תמיד רואה שהנתיב הימני בכביש ריק לחלוטין, בשעה שאלף-בית של נהיגה זה לנסוע בנתיב הימני.

נעמי בלומנטל: כך שיש דברים מאוד בסיסיים - - - שר התחבורה מאיר שטרית: כשאני רוצה לנסוע מהר, אני נוסע בנתיב הימני.

נעמי בלומנטל: אני אותו דבר.

נעמי בלומנטל: אני גם בטוחה שאנחנו נפגשים בנתיב הימני.

נעמי בלומנטל: ולעניין המהירות, רציתי להעיר את תשומת לבו של השר.

נעמי בלומנטל: כידוע לי, גם השר אוהב לנהוג מהר.

נעמי בלומנטל: שר התחבורה מאיר שטרית: לא.

נעמי בלומנטל: כבר לא?

יולי יואל אדלשטיין: חס ושלום.

יולי יואל אדלשטיין: שר התחבורה מאיר שטרית: קודם כול, אני לא נוהג בכלל, כבר כמה שנים לא נותנים לי לנהוג, אפילו אם אני רוצה.

יולי יואל אדלשטיין: לא נותנים לי לנהוג.

נעמי בלומנטל: ידוע לי על משהו, נרמז לי, או ציפור קטנה לחשה לי.

נעמי בלומנטל: שר התחבורה מאיר שטרית: נכון, פעם נהגתי מהר.

נעמי בלומנטל: אני לא חושבת שהגורם מספר אחת לתאונות הדרכים, גם לא מספר שתיים, הוא המהירות.

נעמי בלומנטל: לפיכך, הייתי שמה את הדגש היכן שבאמת צריך לשים אותו, ולא סתם לומר: או.

נעמי בלומנטל: קיי.

נעמי בלומנטל: , נוריד את המהירות, כי זה לא יעזור בשום דבר.

נעמי בלומנטל: או, לחלופין, כל מיני תירוצים אחרים ומסקנות אחרות, שלא בהכרח הם אלה שיפתרו את הבעיה.

נעמי בלומנטל: סליחה שהארכתי מעט, גודל השאלה הנוספת כגודל התשובה הארוכה שהיתה קודם לכן.

נעמי בלומנטל: תודה רבה.

נעמי בלומנטל: שר התחבורה מאיר שטרית: קודם כול, אני מסכים עם חברת הכנסת נעמי בלומנטל, כל המחקרים גם מראים את זה, המהירות איננה הגורם לתאונות, היא בין הגורמים המזעריים לתאונות.

יולי יואל אדלשטיין: בתנאי שהיא מותאמת לתנאי הכביש.

יולי יואל אדלשטיין: שר התחבורה מאיר שטרית: כן, בוודאי.

יולי יואל אדלשטיין: אבל מצד שני, הבעיה עם המהירות היא לא שהיא הגורם לתאונות, היא באמת הגורם המזערי ביותר לתאונות, אלא שתאונה במהירות גבוהה היא תמיד קטלנית לעומת תאונה במהירות נמוכה יותר.

יולי יואל אדלשטיין: כאשר אדם עושה תאונה במהירות גבוהה, הוא מתנגש חזיתית עם מישהו, הוא לא צריך להיפצע בשביל למות.

יולי יואל אדלשטיין: עצם העצירה של הגוף שלו יוצרת מצב - קראתי מחקר על זה, כשאדם נעצר במהירות גבוהה, למשל בהתנגשות חזיתית, עצם העצירה גורמת לכך שהמוח נלחץ על הגולגולת ואדם מת רק מהלחץ הזה, הוא כבר לא צריך להיפצע.

יולי יואל אדלשטיין: מובן שאז אדם נוטל את חייו בידו אם הוא נוסע מהר, מעל המהירות המותרת, במהירות גבוהה מאוד.

יולי יואל אדלשטיין: אז כמו שאת אומרת, המהירות איננה הגורם.

יולי יואל אדלשטיין: שנית, ברור שככל שהתשתית סלחנית יותר, כשאדם עושה טעות בנהיגה, הוא לא חייב להיהרג.

יולי יואל אדלשטיין: אני אתן דוגמה.

יולי יואל אדלשטיין: למשל, בכביש שיש בו ארבעה מסלולים ויש גדר הפרדה של בטון באמצע הכביש, הסיכוי לתאונה חזיתית הוא כמעט אפס, כי מכונית לא יכולה לעבור לצד השני של הכביש בגלל גדר הבטיחות.

יולי יואל אדלשטיין: זה קורה במקום שאין גדר בכביש.

יולי יואל אדלשטיין: אז שם, עיקר התאונות יכולות להיות, או שמישהו מתהפך לתעלה, או תאונות מאחור, שבדרך כלל מספר ההרוגים בהן קטן ביותר או אפסי.

יולי יואל אדלשטיין: רק בתאונה חזיתית, ההתנגשות מכפילה, כוח התקיפה הרבה יותר גדול.

יולי יואל אדלשטיין: ככל שהתשתית תתפתח יותר ויהיו לנו אמצעים לבנות תשתית בטוחה יותר, יותר סלחנית, מספר ההרוגים בתאונות ירד.

יולי יואל אדלשטיין: המטרות שלנו הן: א.

יולי יואל אדלשטיין: להפחית את התאונות; ב.

יולי יואל אדלשטיין: לגרום לכך שאם יש תאונה, שלא יהיו בה בהכרח הרוגים.

יולי יואל אדלשטיין: נדמה לי ששילמנו די.

יולי יואל אדלשטיין: אנחנו מדינה קטנטונת, שנהרגים בה הרבה מאוד אנשים בפח"ע, במלחמות, אנחנו לא זקוקים להרוגים נוספים בתאונות הדרכים.

יולי יואל אדלשטיין: לצערי הרב, אדוני היושב-ראש, עד היום, מאז קום המדינה, נהרגו בתאונות דרכים יותר אנשים מאשר בכל מלחמות ישראל ובפעילות חבלנית.

יולי יואל אדלשטיין: יותר הרוגים בתאונות הדרכים.

יולי יואל אדלשטיין: זה מצב שמחייב שינוי.

יולי יואל אדלשטיין: אני מתכוון לעשות כל מה שאוכל כדי לגרום לשינוי הזה.

יולי יואל אדלשטיין: אנחנו בוודאי מאחלים לך בהצלחה - בשם כל הכנסת - במשימה הזאת, כמו בשאר המשימות.

יולי יואל אדלשטיין: אנחנו רק נסיים את המלאכה שלנו לפרוטוקול.

יולי יואל אדלשטיין: חבר הכנסת יוסף פריצקי שאל את שר התחבורה ביום י"ט בחשוון התשס"ה (3 בנובמבר 2004): לאחרונה פורסם, כי חברת "דן" מסמנת בסימון מיוחד את האוטובוסים שלה הנכנסים לבני-ברק כך שלא יישאו מודעות העלולות לפגוע ברגשות הציבור החרדי.

יולי יואל אדלשטיין: רצוני לשאול: 1.

יולי יואל אדלשטיין: האם ידוע למשרדך על הסדר זה?

יולי יואל אדלשטיין: 2.

יולי יואל אדלשטיין: אם כן – האם משרדך מאשר את קיומו, או שמא יפעל לביטולו של הסדר זה?

יולי יואל אדלשטיין: 3.

יולי יואל אדלשטיין: מי בחברת "דן" קובע אילו מודעות פוגעות ברגשי הציבור החרדי ואילו לא פוגעות ברגשותיו?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: למשרדי לא ידוע על הסדר בעניין סימון מיוחד של אוטובוסים של "דן" הנכנסים לבני-ברק.

יולי יואל אדלשטיין: 2.

יולי יואל אדלשטיין: משרד התחבורה אינו נוהג להתערב בשיקולי הפרסום של חברת "דן" או של חברות אחרות.

יולי יואל אדלשטיין: המודעות נתונות לשיקולן של החברות המפרסמות וחברת "דן", כנהוג וכמקובל בכללי שוק זה.

יולי יואל אדלשטיין: חבר הכנסת אופיר פינס-פז שאל את שר התחבורה ביום כ"ו בחשוון התשס"ה (10 בנובמבר 2004): פורסם ב"הארץ" ב-31 באוקטובר 2004, כי טקס הפתיחה של הטרמינל החדש בנתב"ג עלה 11 מיליון ש"ח.

יולי יואל אדלשטיין: רצוני לשאול: 1.

יולי יואל אדלשטיין: האם הידיעה נכונה?

יולי יואל אדלשטיין: 2.

יולי יואל אדלשטיין: מה היו סעיפי ההוצאה?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: טרמינל-3 בנתב"ג הוא אחד ממתקני התשתית האסטרטגיים הגדולים והמורכבים שהוקמו עד כה במדינת ישראל.

יולי יואל אדלשטיין: כיאה וכמתבקש, בעת פתיחתו לפעילות של מתקן תשתית כה חשוב ברמה הלאומית, נערך טקס חנוכתו בהשתתפות נשיא המדינה, ראש הממשלה, נשיא בית-המשפט העליון, שרי ממשלה, חברי כנסת, ראשי העדות, הסגל הדיפלומטי ומכובדים רבים נוספים.

יולי יואל אדלשטיין: עלות הטקס, בניגוד לנתון שהוצג בעיתון "הארץ", עמדה על כ-1.6 מיליון ש"ח בלבד, לא כולל עלות אבטחת ראש הממשלה.

יולי יואל אדלשטיין: עלות זו סבירה ביותר בהתחשב בעלות הפרויקט בכללו ובמעמד האירוע כנקודת ציון חשובה בחיי המדינה.

יולי יואל אדלשטיין: 2.

יולי יואל אדלשטיין: עלות הטקס כללה, כמקובל באירועים דומים, עשרות רבות של מרכיבים, ובהם: במה, אבזרי במה, צילומים, סדרנים, נגנים, זמרים, כיבוד, תאורה, כיסאות, הנחיה, הזמנות וכיוצא בזה.

יולי יואל אדלשטיין: הסרטים אשר הופקו לטובת האירוע ישמשו בעתיד את רשות שדות התעופה במסגרת פעולות ההסברה, והם מהווים חלק בלתי נפרד מתוכנית העבודה השוטפת של הרשות.

יולי יואל אדלשטיין: חבר הכנסת אמנון כהן שאל את שר התחבורה ביום ד' בכסליו התשס"ה (17 בנובמבר 2004): פורסם כי כ-5,000 בתי-אב באור-יהודה וביישובים נוספים טרם הגיעו להסדר בנושא הנזקים שנגרמו להם כתוצאה מפתיחת הטרמינל החדש בנתב"ג-2000.

יולי יואל אדלשטיין: רצוני לשאול: 1.

יולי יואל אדלשטיין: מה נעשה לצמצום מפגעים סביבתיים עם הפעלת נתב"ג-2000?

יולי יואל אדלשטיין: 2.

יולי יואל אדלשטיין: האם נבדקו טענותיהם של תושבי האזור?

יולי יואל אדלשטיין: 3.

יולי יואל אדלשטיין: מתי יושג הסדר עמם?

יולי יואל אדלשטיין: תשובת שר התחבורה מאיר שטרית: (לא נקראה, נמסרה לפרוטוקול) 1.

יולי יואל אדלשטיין: רשות שדות התעופה מפעילה מערך של מיגון אקוסטי למוסדות חינוך ולבתי תושבים המעוניינים לפי קריטריונים שנקבעו.

יולי יואל אדלשטיין: פעולות אלה מבוצעות על-פי הוראות התמ"א.

יולי יואל אדלשטיין: 2.

יולי יואל אדלשטיין: נושא תביעות תושבים לפי חוק התכנון והבנייה נדון בפני וועדות ערר במחוז תל-אביב והמרכז.

יולי יואל אדלשטיין: הדיון בפני הוועדות הינו הליך משפטי, ולפיכך יש להמתין לסיום ההליכים המשפטיים.

יולי יואל אדלשטיין: מטרת הליכים אלה לקבוע אם אישורה של תוכנית המיתאר יש בו כדי לפגוע במקרקעין כאמור בסעיף 197 לחוק התכנון והבנייה, התשכ"ה-1965.

יולי יואל אדלשטיין: עמדת רשות שדות התעופה היא, כי עצם פתיחת טרמינל-3 - פרויקט נתב"ג-2000 - לפעילות, אין בה משום שינוי ו/או הגדלת "המפגע" הסביבתי שלגביו טוענים תושבי הסביבה.

יולי יואל אדלשטיין: ההיפך מכך הוא הנכון, רשות שדות התעופה פועלת במשך שנים רבות לצמצום תנועת המטוסים הגורמים רעש, ו/או שעות הפעילות של מטוסים אלה, ומספרם הולך וקטן.

יולי יואל אדלשטיין: 3.

יולי יואל אדלשטיין: אשר להסדר עם התובעים המתגוררים באור-יהודה, עד כה הדחיות בסיום הדיונים בפני ועדות הערר נובעות מדרישות התובעים להביא עדים נוספים.

יולי יואל אדלשטיין: הבאת עדים אלה מטעם התובעים מאריכה את תקופת הדיונים.

יולי יואל אדלשטיין: לפיכך, לא ניתן במועד זה להצהיר על מועד מדויק לסיום התביעות.

יולי יואל אדלשטיין: אני מאוד מודה לשר התחבורה על תשובותיו, וגם לפני זה בתפקידו כשר המקשר, ולחברת הכנסת בלומנטל על כך שהקפידה להישאר לכל השאילתות שלה.

יולי יואל אדלשטיין: חברי הכנסת, תם סדר-היום.

יולי יואל אדלשטיין: ישיבת הכנסת הבאה תתקיים מחר, יום שלישי, י"ז בכסליו תשס"ה, 30 בנובמבר 2004, בשעה 16:00.

יולי יואל אדלשטיין: ישיבה זו נעולה.